
Įžanga 


Ši knyga — tai estetinių teorijų, plėtotų viduramžių kul- 
türoje - nuo VI iki XV mūsų eros amžių — istorinė ap- 
žvalga. Tačiau paties šio apibrėžimo žodžiai savo ruožtu 
turi būti apibrėžti. 

Apžvalga. Tai nėra naujas tyrimas, pretenduojantis būti 
originalus, bet veikiau ankstesnių tyrinėjimų apibendri- 
nimas ir sisteminimas, apimantis ir autoriaus darbą apie 
šv. Tomo Akviniečio filosofijos estetines problemas (1956). 
Ši apžvalga būtų sunkiai įsivaizduojama, jeigu 1946 metais 
nebūtų pasirodę du fundamentalūs darbai - Edgard'o de 
Bruyne'o Études d'esthétique médiévale ir D.H. Pouillono su- 
rinktų grožio metafizikos tekstų rinkinys. Manau, galima 
drąsiai teigti, kad viskas, kas parašyta iki šių dviejų veikalų, 
yra neišsamu, o viskas, kas publikuota po to, priklausoma 
nuojų.! 


' Suprantama, per pastaruosius keturis dešimtmečius išėjo moksliniai leidi- 
mai daugumos tekstų, kuriuos Pouillonas ar De Bru yne'as skaitė iš rankraš- 
čių ar prastų leidimų, be to, buvo surasta ir išleista naujų tekstų. Kita vertus, 
liūdna, kad bent Études jau seniai išpirkti. Galbūt dar pavyktų nusipirkti 
ispaniškąjį 1958-ųjų metų vertimą, kurį išleido Madrido leidykla Editorial 
Gredos. Pats De Bruyne'as 1947 metais publikavo tarsi savo didžiojo veikalo 
santrauką, pavadintą L'esthétique du moyen age, bet jos trūkumas tas, kad čia 
autorius dažniausiai mini savo didįjį veikalą, o ne šaltinius. 


Menas ir grožis viduramžių estetikoje 


Kaip apžvalga ši knyga turėtų būti lengvai suvokiama 
ir skaitytojui, kuris nėra viduramžių filosofijos ar estetikos 
istorijos specialistas. Todėl visos lotyniškos citatos — o jų 
tikrai nemažai, - jei trumpos, tai tiesiog perfrazuojamos, 
o ilgųjų — šalia pateikiamas vertimas.’ 

Istorija. Tai istorinė, o ne teorinė apžvalga. Kaip paaiš- 
kės pabaigoje, šios knygos tikslas — pateikti vienos epochos 
apibūdinimą, o ne atskleisti jos filosofinį indėlį į šiuolai- 
kinę estetiką, jos problemas ir jų sprendimą. Šio paaiš- 
kinimo turėtų pakakti, ir pakaktų, jeigu kalbėtume apie 
klasikinės ar baroko estetikos istoriją. Kadangi viduram- 
žių filosofija nuo praėjusio amžiaus buvo pripažinimo, 
siekiančio ją pateikti kaip philosophia perennis, objektas, 
kiekvienas su ja susijęs diskursas privalo aiškiai nustatyti 
savo filosofines prielaidas. Paaiškinsiu: šiame darbe sie- 


? Pirmasis šio teksto variantas pasirodė kaip Sviluppo dell'estetica medievale 
(Viduramžių estetikos raida) pirmajame keturių tomų veikalo Momenti € 
problemi di storia dell'estetica (Milano: Marzorati, 1959) tome. Čia lotyniški 
tekstai nebuvo išversti. Tačiau tai ne vienintelis skirtumas. „Marzorati“ 
išleistas darbas pasirodė prieš trisdešimt metų. Manau, jis jau paseno, ypač 
dėl ten pateiktų bibliografinių duomenų, tačiau sutikau viską peržiūrėti 
vienam angliškam leidimui (Artand Beauty in the Middle Ages, New Haven 
and London: Yale University Press, 1986). Nemažas pritarimas, kurio jis 
susilaukė ir iš skaitytojų nespecialistų, mane įtikino šią knygą išleisti 
būtent tokia forma. Tačiau teko gerokai pakeisti knygos stilių, supa- 
prastinti nemažai dalykų. Atnaujinta ir bibliografija; atsižvelgiant į tai, kad 
knyga skirta ne vien tik specialistams, pirmenybė teikiama lengvai gau- 
namiems veikalams. Iš naujo patikrinti ir daugelis šaltinių, naujai pa- 
rašytos kai kurios pastraipos ar poskyriai, ypač skyriuje apie simbolizma 
bei alegoriją ir skyriuje apie meno teorijas. Visas dvyliktas skyrius yra iš 
esmės naujas. Nors atsakomybė už knygą tenka man, tačiau visą medžiaga 
parengti galėjau tik nuoširdžios Constantino Marmo pagalbos dėka (ap- 
imančios ir kritines pastabas bei esminius prieštaravimus), be kurios 
nebūčiau drįsęs perdirbti pirmojo varianto. Savaime suprantama, esu 
dėkingas ir visiems cituojamiems tyrėjams, mano žiniomis, rašiusiems šia 
tema po 1959-ųjų metų. 

kiama geriau suprasti pasirinktą istorinę epochą, t.y. kaip 
ir rašant graikų ar baroko estetikos istorijas. Be abejo, vie- 
ną ar kitą epochą tyrinėti nusprendžiama todėl, kad ji lai- 
koma įdomi, arba todėl, kad ją, atrodo, vertėtų geriau pa- 
žinti. | 

Estetinių teorijų istorija. Būtent todėl, kad tai istorinė 
apžvalga, nesiimsime iš naujo ir šiai dienai priimtinais 
terminais apibrėžti, ką reikėtų vadinti estetikos teorija. Čia 
ją suprantame plačiausia prasme, atsižvelgiame į kiekvie- 
ną teoriją, kuri skelbėsi ar buvo pripažįstama esanti este- 
tine. Taigi estetine teorija laikysime kiekvieną diskursą, 
kuris, siekdamas sistemingumo ir operuodamas filoso- 
finiais terminais, nagrinėja reiškinius, susijusius su grožiu, 
menu bei sąlygomis kurti ir vertinti meno kūrinius, su 
meno ir kitos veiklos bei meno ir moralės santykiais, su 
menininko funkcija, malonumo, puošnumo, stiliaus sam- 
prata, estetiniu skoniu, taip pat šio skonio kritika, kalbinių 
bei kitokių tekstų interpretavimo teorija ir praktika, t.y. 
hermeneutika - turint omeny, kad estetikos teorijoje susi- 
kryžiuoja minėtos problemos, nors ji (tai viduramžiams 
itin būdinga) susijusi ne vien su reiškiniais, kurie vadi- 
nami estetiniais. | 

Pagaliau, užuot pasitelkę kokią nors šiuolaikinę estetinę 
definiciją ir tikrinę, ar ji galioja praėjusiai epochai (tokia 
dingstimi buvo parašytos labai prastos estetikos istorijos), 
verčiau imsimės kiek galima sinkretiškesnio ir tolerantiš- 
kesnio jos apibrėžimo, o jau vėliau aiškinsimės, ką galime 
rasti. Turėdami šiuos tikslus ir naudodami būdą, nau- 
dotą ir kitų tyrinėtojų, stengsimės, kiek tai įmanoma, tik- 
ruosius teorinius diskursus papildyti tekstais, kurie, nors 
ir rašyti be jokių sisteminimo užmačių (pavyzdžiui, reto- 
rikos traktatų autorių pastabos, mistikų, meno kolekcio- 
nierių, pedagogų, enciklopedistų ar Šventojo Rašto aiš- 
kintojų rašyti puslapiai), veikė ir atspindėjo tos epochos 

filosofinę mintį. Be to, sieksime kiek įmanoma (nebandy- 
dami visko nuodugniai išaiškinti) estetines idėjas atplėšti 
nuo kasdienio gyvenimo aspektų ir pačios meninių Grau 
bei technikos evoliucijos. 

Lotyniškieji viduramžiai. Savo teorinius, filosofinius ar 
teologinius diskursus viduramžių autoriai dėstė lotyniš- 
kai, lotynų kalba būdinga ir viduramžių scholastikai. Kai 
teorinis diskursas pradedamas skelbti naujosiomis — tau- 
tinėmis kalbomis, atsiduriame, kokie bebūtų metai, jau už 
viduramžių ribos, bent daugeliu atvejų. Šioje knygoje ap- 
tariamos lotyniškųjų viduramžių koncepcijos, čia nenag- 
rinėjama (nebent tik prabėgomis) nei trubadūrų poezija, 
nei stile nuovo šalininkų, nei Dantės (nors jam ir padaryta 
išimtis priešpaskutiniame skyriuje) mintys, ką jau kalbėti 
apie idėjas visų tų, pasirodžiusių po Dantės. Pažymėtina, 
kad Italijoje esame įpratę Dantę, Petrarcą, Boccaccio pri- 
skirti viduramžiams, nes jie gyveno iki Kolumbui atran- 
dant Ameriką, o tuo tarpu daugelyje šalių kaip tik su šiais 
kūrėjais siejama Renesanso pradžia. Tačiau lyg išlaiky- 
dami pusiausvyrą tie patys autoriai, Petrarcą priskiriantys 
Renesansui, kalba apie viduramžių saulėlydį aptardami 
penkioliktojo šimtmečio burgundus, flamandus ir vokie- 
čius, t.y. Pico della Mirandola, Leono Battista Alberti bei 
Aldo Manuzi amžininkus. 

Antra vertus, labai sunku apibrėžti pačią viduramžių 
sąvoką, ypač turint omeny, kad šis žodis, kaip rodo gana 
aiški jo etimologija, buvo sugalvotas norint kur nors pri- 
glausti gerą dešimtį amžių, kurie visai niekur netiko, nes 
atsidūrė pusiaukelėje tarp dviejų „puikiųjų“ epochų, iš 
kurių į vieną buvo žiūrima su perdėta puikybe, o į kitą — 
su didele nostalgija. 

Tarp gausybės šiai epochai be jokio tapatumo (išskyrus tai, 
kad ji esanti „vidurinė“) prikišamų kalčių yra ir ta, kad ji esą 
neturėjusi estetinės pajautos. Neaptarinėsime dabar šio po- 

žiūrio, tikimės, kad tolesni knygos skyriai ištaisys šį klaidingą 
įspūdį — paskutiniame skyriuje parodysime, jog stojus pen- 
kioliktajam šimtmečiui estetinė pajauta taip smarkiai pasikeitė, 
kad pateisinama ar bent suprantama tapo, kodėl buvo nuleista 
uždanga ant vidėuramžių estetikos. Bet viduramžių samprata 
kelia sunkumų ir dėl kitų priežasčių. 

Iškyla problema, kaip tuo pačiu pavadinimu nusakyti 
tiek daug įvairiausių amžių: tai ir šimtmečiai tarp Romos 
imperijos žlugimo ir Karolingų įvykdyto jos atkūrimo — 
Europa tuomet išgyveno baisiausią savo istorijoje politinę, 
religinę, demografinę, agrokultūrinę, urbanistinę, lingvis- 
tinę (galima būtų tęsti toliau) krizę, ir po tūkstantmečio 
stoję suklestėjimo amžiai, per kuriuos įvyko pirmoji indus- 
trinė revoliucija, susiformavo šiuolaikinės kalbos ir tautos 
miestų demokratija, atsirado pirmieji bankai, vekseliai ir 
dvigubos sąskaitos, iš esmės pasikeitė prekių gabenimo, 
sausumos ir jūrų transporto sistemos, žemės ūkio technika, 
amatininkų gamybos priemonės, buvo išrastas kompasas, 
skliauto smailė, o baigiantis epochai — parakas ir spauda. 
Kaip suburti draugėn visus tuos šimtmečius, per kuriuos 
arabai vertė Aristotelį ir studijavo mediciną bei astrono- 
miją, o tuo tarpu į rytus nuo Ispanijos (net jeigu „barba- 
riškieji“ amžiai jau ir buvo pasibaigę) Europa vis dar ne- 
sugebėjo pateikti tikrosios kultūros pavyzdžių? 

Vis dėlto dalis kaltės, jeigu taip galima pasakyti, dėl šio 
neapžvalgaus dešimties amžių „kompreso“ tenka ir pačiai 
viduramžių kultūrai, kuri pasirinkusi (ar priversta pasi- 
rinkti) lotynų kalbą kaip lingua franca, Biblijos tekstą - kaip 
svarbiausią knygą, o patristinę tradiciją — kaip vienintelį 
antikinės kultūros liudijimą, darbavosi komentuodama 
komentarus ir cituodama autoritetingas nuomones, taip su- 
darydama įspūdį, kad niekada nieko naujo nepasako. Ne- 
tiesa, kad viduramžių kultūra nežinojo ir nepripažino nau- 
jovių, veikiau ji visas jas stengėsi paslėpti po nuolatinio 

kartojimosi skraiste (kitaip nei modernioji kultūra, kuri 
dedasi naujoves diegianti net ir tada, kai iš tiesų tiktai 
kartojasi). | 

Suvokti, kada pasakyta kas nors nauja, - ypač kai vi- 
duramžių autorius iš paskutiniųjų stengiasi įtikinti, kad 
paprasčiausiai persako tai, kas jau pasakyta, — tai vargi- 
nantis patyrimas, laukiantis to, kuris norės atsidėti vidur- 
amžių estetinių idėjų analizei. Kad bent jau skaitytojui 
būtų lengviau viską suprasti, ši knyga suskirstyta pagal 
problemas, o ne pagal atskirus autorius. Žvelgiant vien tik 
į autorius, galima lengvai patikėti, kad visi jie (nes vartoja 
tuos pačius savo pirmtakų suformuluotus terminus bei 
apibrėžimus) nuolatos kartoja vis tą patį dalyką, o norint 
suvokti, kad yra atvirkščiai, reikėtų rekonstruoti ištisas si- 
stemas. Tuo tarpu svarstant atskiras problemas - kiek lei- 
džia ši apžvalga, beveik dešimtį šimtmečių įsprausdama į 
du šimtus puslapių - lengviau atsekti įvairių sąvokų, api- 
brėžimų klajones ir pamatyti, kaip jie (dažniausiai neju- 
čiomis, kartais visiškai aiškiai) pakeičia savo prasmę tiek, 
kad galiausiai išaiškėja, jog reiškia visai ką kitą, pavyz- 
džiui, forma pradžioje žymėjo tai, kas matoma paviršiuje, 
o vėliau - tai, kas slypi daikto gilumoje. 

Net ir pripažįstant, jog kai kurios problemos ir jų spren- 
dimai liko nepakitę, knygoje linkstama akcentuoti raidos, 
kaitos momentus, rizikuojant pasiduoti tai (paskutiniuose 
puslapiuose kritikuotai) istoriografinei ydai, esą viduramžių 
estetinė mintis plėtojosi tolydžio „tobulėdama“. Be abejo- 
nės, viduramžių estetika pasiekė tam tikrą brandą, ypač tu- 
rint omeny, kad pradėjusi nuo ganėtinai nekritiško iš an- 
tikos perimtų idėjų citavimo, ji sugebėjo pakilti iki tokių 
sisteminimo šedevrų, kaip XIII amžiaus Summae. Tačiau tai, 
kad Izidorius Sevilietis mums kelia šypseną savo fantas- 
tiškomis etimologijomis, o Vilhelmo iš Ockhamo teorijoje 
slypi daug formaliųjų interpretacijos subtilybių, kurias iki 

šių dienų tebesiaiškina logikai, dar nereiškia, kad Boecijus 
buvęs ne tokio skvarbaus proto kaip Dunsas Škotas, nes 
gyvenęs aštuoniais šimtmečiais anksčiau už pastarąjį. 
Istorija, kurią pradedame pasakoti, yra sudėtinga, api- 
manti ir pastovumą, ir lūžio momentus. Didžia dalimi tai 
pastovumo istorija, kadangi viduramžiai, be jokios abe- 
jonės, — laikotarpis, kai autoriai kopijuodavo vienas kitą 
necituodami šaltinių; kita vertus, rankraštinės epochos 
kultūroje (rankraščiai, beje, buvo gana sunkiai prieinamas 
dalykas) kopijavimas buvo vienintelis būdas idėjoms cir- 
kuliuoti. Niekas nemanė, kad tai nusikaltimas, o keletą 
kartų perrašius dažnai atsitikdavo taip, kad niekas ne- 
bežinojo, kas gi tikrasis formuluotės autorius, ir galų gale 
visi sutiko, kad kiekviena tikra idėja priklauso visiems. 
Tačiau šioje istorijoje yra ir tikrų netikėtumų - ne vien 
tokių „smūgių per didįjį būgną“, koks buvo dekartiškasis 
cogito. Maritainas pažymėjo, kad tik su Descartes'u mąs- 
tytojas tapo „debiutantu absoliuto sferoje“, o po Descar- 
tes'o kiekvienas mąstytojas jau siekia „debiutuoti“ sce- 
noje, kur iki jo dar niekas nevaidino. Viduramžių autoriai 
nebuvo tokie teatrališki. Originalumas, anot ju, — tai pui- 
kybės nuodėmė (antra vertus, tais laikais prieštaraujant 
oficialiai tradicijai galima buvo susilaukti ir kitokių, ne 
vien tik akademinių nemalonumų). Tačiau ir viduramžių 
mąstytojai (tai aiškiname tiktai to dar nežinantiems) su- 
gebėjo būti originalūs ir pažerti naujų, netikėtų minčių. 

Viduramžių estetinė pajauta 


1. Viduramžių žmogaus estetiniai interesai 


Daugumą savo estetinių problemų viduramžiai paveldėjo 
iš antikos, tačiau šioms temoms suteikė naują prasmę, jas 
persmelkdami krikščioniška pažiūra į žmogų, pasaulį ir 
dieviškumą. Kitas kategorijas viduramžiai perėmė iš bib- 
linės ir patristinės tradicijos, bet stengėsi jas įdėti į naujo 
sisteminio mąstymo brėžiamus filosofijos rėmus. Tai lėmė, 
kad estetinė spekuliacija pasiekė neabejotinai originalų 
lygmenį. Vis dėlto šias temas, problemas ir jų sprendimus 
galima būtų laikyti ir suprasti tiesiog kaip tradicijos įtvir- 
tintą žodžių sankaupą, nesulaukusią tinkamo atgarsio nei 
autorių, nei skaitytojų širdyse. Jau buvo pabrėžta, kad 
antikos pasaulis, nagrinėdamas estetines problemas ir nu- 
statydamas meninės kūrybos kanonus, kreipė akis į gam- 
tą, tuo tarpu viduramžių autoriai, aptardami tas pačias 
temas, žvalgėsi į antiką. Atrodytų, kad viduramžių kul- 
tūros raiškos forma buvo ne tiek tikrovės apmąstymas, 
kiek kultūrinės tradicijos komentaras. 

Tačiau tai nepakankamai paaiškina viduramžių Zmo- 
gaus kritinį nusiteikimą: be kliuvinių, pavyzdžiui, sąvo- 
kų, paveldėtų tarsi tiesos ir išminties sankaupa, požiūrio į 
gamtą lyg į transcendentinio pasaulio atspindį, epochos 

estetinėje pajautoje slypėjo atviras domėjimasis jutimine 
tikrove, visais jos bruožais, taip pat ir mėgavimasis ja este- 
tiniu požiūriu. 

Pripažindami šį spontanišką reaktyvumą ir gamtos, ir 
meno kūrinių grožio akivaizdoje (galbūt paskatintą teo- 
rinių reikalavimų, tačiau peržengiantį knyginių Žinių ri- 
bas), galime būti tikri, kad kalbėdamas apie grožį vidur- 
amžių filosofas turėjo omenyje ne tik abstrakčią sąvoką, 
bet rėmėsi ir konkrečia patirtimi. 

Be abejonės, viduramžiais egzistavo grynai pažinaus 
grožio, moralinės darnos ir metafizinio spindesio grožio 
koncepcija. Suprantama, kad šią pajautą suvoksime tik 
palankiai nusiteikę šiai epochai ir perpratę jos mentalitetą 
bei pasaulėjautą. Curtius (1948, 12.3) apie tai sakė: 


Kalbėdami apie grožį scholastai turėjo omenyje, kad tai Dievo 
atributas. Grožio metafizika (pavyzdžiui, Plotino) ir meno 
teorija tarpusavyje visiškai nesusijusios. „Šiuolaikinis“ žmo- 
gus perdėtai sureikšmina meną, kadangi jis jau prarado tą 
pažinaus grožio pojūtį, būdingą neoplatonizmui ir viduram- 
žiams... Čia kalbama apie tokį grožį, apie kurį estetika neturi 
jokio supratimo. 


Tačiau šie teiginiai jokiu būdu neturėtų apriboti mūsų 
dėmesio tokioms spekuliacijoms. Iš tiesų, pažinaus grožio 
išgyvenimas viduramžių žmogui pirmiausia buvo mora- 
linė ir psichologinė tikrovė, išleidus tai iš akių, epochos 
kultūra būtų nepakankamai atskleista; antra vertus, nors 
viduramžių teoretikai į estetiką įtraukė nejutiminį grožį, 
tačiau remdamiesi analogijomis, aiškiomis ar neišreikšto- 
mis paralelėmis, jie išplėtojo ne vieną teoriją apie jutiminį 
grožį, gamtos ir meno kūrinių grožį. Estetinių interesų 
sritis viduramžiais buvo gerokai platesnė nei mūsų die- 
nomis, o dėmesį daiktų grožiui dažnai skatindavo grožio, 
kaip metafizinio reiškinio, suvokimas, bet buvo ir papras- 
to Žmogaus, menininko bei meno kūrinių gerbėjo skonis, 

tvirtai grįstas jutiminiais potyriais. Teorinės sistemos ieš- 
kojo būdų, kaip pateisinti tokį daugybės šaltinių dokumen- 
tiškai paliudytą grožį ir nukreipti jį ta linkme, kad dėmesys 
jutimiškumui niekada neįveiktų polinkio į dvasinę prasmę. 
Alkvinas pripažino, kad daug lengviau yra mėgti „gražius 
sutvėrimus, malonius kvapus, švelnius garsus“ (species pul- 
chras, dulces sopores, sonos suaves) ir panašiai, nei mylėti Die- 
vą (žr. De rhetorica, pagal Halm 1863, p. 550). Bet jei šiais 
dalykais mėgaujamės tam, kad dar labiau mylėtume Dievą, 
tai reikia pateisinti ir polinkį į amor ornamenti, į prašmatnias 
bažnyčias, į gražias dainas bei muziką. 

Mastyti apie viduramžius kaip apie epochą, dėl doro- 
vingumo atmetusią jutiminį grožį, vadinasi, ne tik pavir- 
šutiniškai pažinti tekstus, bet ir visiškai nesuprasti vidur- 
amžių mentaliteto. Pavyzdys čia galėtų būti mistikų bei 
rigoristų nuostata grožio atžvilgiu. Moralistai ir asketai vi- 
suose kraštuose niekada nebuvo tiek nuo visų atsiskyrę, 
kad nejustų žemiškų malonumų patrauklumo. Atvirkščiai, 
šias viliones jie jaučia dar stipriau nei kiti; ir kaip tik šis 
kontrastas tarp žemiškų malonumų traukos ir antgamtiškų 
vertybių siekio įžiebia asketiškosios drausmės dramą. Ta- 
čiau kai ši drausmė pasiekia savo tikslą, mistikas ir asketas, 
mėgaudamiesi sutramdytų jausmų rimtimi, sugeba ramiai 
žvelgti į šio pasaulio daiktus ir atlaidžiai juos vertinti — iki 
tol jiems trukdė daug pastangų reikalaujanti askezė. Vi- 
duramžių rigorizmas ir misticizmas pateikia begalę šių 
dviejų psichologinių būsenų pavyzdžių, kartu ir pluoštą 
įdomiausių dokumentų apie epochos estetinę pajautą. 


2. Mistikai 


Verta dėmesio cistersų ir kartūzų polemika (ypač XII a.), 
nukreipta prieš puošybinių priemonių įmantrumą ir var- 
tojimą puošiant bažnyčias — cistersų regula kuo griež- 
čiausiai atmetė šilką, auksą, sidabrą, vitražus, skulptūras, 

paveikslus, kilimus (Guigo, Annales, PL 153, kol. 655 tt.). 
Šv. Bernardas, Aleksandras Neckmanas, Hugonas iš Fouilloi 
su užsidegimu puolė šias superfluitates, kurios atitraukia 
tikinčiuosius nuo dievobaimingo nusiteikimo bei susikau- 
pimo maldai. Bet nė vienas šis pasmerkimas niekada ne- 
neigė ornamentų grožio ir jų teikiamo malonumo - at- 
virkščiai, visa tai buvo puolama dėl tiesiog neįveikiamo 
patrauklumo, nesuderinamo su šventai vietai keliamais 
reikalavimais. 

Hugonas iš Fouilloi čia kalba apie mira, sed perversa de- 
lectatio, nuostabų, tačiau klastingą malonumą. Šis klastin- 
gumas, kaip ir visiems asketams, atsirado iš moralinių bei 
socialinių paskatų: nuolat būdavo klausiama, ar dera taip 
prabangiai puošti bažnyčias, kai Dievo vaikai skęsta skur- 
de. Kita vertus, nuostabumas neabejotinai patvirtina, kad 
ornamentui pripažįstama estetinė vertė. 

Šv. Bernardas patvirtina tokį sielos nusiteikimą, tik jau 
viso žemiško grožio atžvilgiu, kalbėdamas apie dalykus, 
kurių išsižada vienuoliai atsiskirdami nuo pasaulio: 


Nos vero gui iam de populo exivimus, gui mundi guaegue pretiosa ac 
speciosa pro Christo religuimus, gui omnia pulchre lucentia, canore 
mulcentia, suave olentia, dulce sapientia, tactu placentia, cuncta 
denigue oblectamenta corporea arbirati sumus ut stercora... 


Mes, kurie jau pasitraukėme nuo žmonių, kurie dėl Kristaus 
išsižadėjome šio pasaulio brangenybių ir grožybių, kurie visa 
tai, kas spindi grožiu, glosto ausį savo skambumu, saldžiai 
kvepia, yra malonu paliesti — galų gale visa tai, kas yra kū- 
niškas džiaugsmas, telaikome mėšlu... 


(Apologia ad Guillelmum abbatem, PL 182, kol. 914-915) 


Negalima nepastebėti, kad nepaisant pykčio ir plūdimosi 
gyvai jaučiami visi atmetami dalykai. Kitoje tos pačios 
Apologia ad Guillelmum vietoje dar aiškiau atsiskleidžia 
estetinė pajauta. Puldamas pernelyg dideles ir skulptūro- 
mis perkrautas šventyklas, šv. Bernardas sukuria puikų 


2.-619 17 


Menas ir grozis viduramžių estetikoje 


Kliuni stiliaus bažnyčios ir romaninių skulptūrų atvaiz- 
dą, kuris tampa kritinio aprašymo modeliu. Vaizduoda- 
mas savo peikiamus daiktus, jis reiškia panieką, tačiau — 
tikras paradoksas — tuos daiktus, kurių nebenori akyse 
regėti, šis žmogus analizuoja itin meistriškai. Pradžioje jis 
polemizuoja apie besaikį pastatų dydį: 


Omitto oratoriorum immensas altitudines, immoderatas longitudi- 
nes, supervacuas latitudines, somptuosas depolitiones, curiosas de- 
pictiones quae dum orantium in se retorquent aspectum, impediunt 
et affectum, et mihi quodammodo repraesentant antiquum ritum Iu- 
daeorum. 


Nekalbėsiu [čia] apie neišmatuojamą maldos namų aukštį, 
besaikį ilgį, tuščią erdvę, prabangų puošnumą, keistus pa- 
veikslus, kurie į save nukreipdami besimeldžiančiųjų žvilgsnį 
drumsčia nuotaiką, o man tam tikra prasme primena senovinį 
žydų ritualą. 

(PL 182, kol. 914) 


Nejaugi šie turtai nebuvo čia sukaupti tik tam, kad ma- 


sintų kitus ir skatintų aukoti dovanas bažnyčiai? 


Auro tectis religuiis signatur oculi, et loculi aperiuntur. Ostenditur 
pulcherrima forma sancti vel sanctae alicuius, et eo creditur sanc- 
tior, quo coloratior. 
Auksu padengtos relikvijos apžavi akis ir atriša pinigines. 
Koks nors šventasis ar šventoji vaizduojama gražiausiu pa- 
vidalu, manant, kad kuo spalvingesnis — tuo šventesnis. 

(PL 182, kol. 915) 


Čia svarstomos ne pačios estetinės ypatybės, o veikiau 


neigiamas estetiškumo naudojimas religijai svetimiems 
tikslams, slaptam pelno vaikymuisi. 

Currunt homines ad osculandum, invitantur ad donandum, et ma- 
gis mirantur pulchra quam venerantur sacra. 


Žmonės skuba juos bučiuoti, kviečiami aukoti ir labiau žavisi 
gražumu nei garbina šventumą. 
(ibidem) 


Viduramžių estetinė pajauta 


Puošnumas atitraukia nuo maldos. Tad kam gi tada 
visos tos skulptūros, kurias regime ant kapitelių? 


Ceterum in claustris, coram legentibus fratribus, guid facit illa 
ridicula monstruositas, mira guaedam deformis formositas ac 
formosa deformitas? Quid ibi immundae simiae? Quid feri leo- 
nes? Quid monstruosi centauri? Quid semihomines? Quid macu- 
losae tigrides? Quid milites pugnantes? Quid venatores tubi- 
cantes? Videas sub uno capite multa corpora, et rursus in uno 
corpore capita multa. Cernitur hinc in quadrupede cauda ser- 
pentis, illinc in pisce caput quadrupedis. Ibi bestia praefert equ- 
um, capram trahens retro dimidiam; hic cornutum animal equum 
gestat posterius. Tam multa denique, tam que mira diversarum 
formarum apparet ubique varietas, ut magis legere libeat in mar- 
moribus, quam in codicibus, totumque diem occupare singula 
ista mirando, quam in lege Dei meditando. Proh Deo! Si non 
pudet ineptiarum, cur vel non piget expensarum? 


Beje, vienuolynuose, kur broliai kartu skaito [liturgines va- 
landas], kam reikia tų juokingų pabaisų, to keisto beformio 
gražumo ar patrauklaus bjaurumo? Kam reikia kvailų žmog- 
beždžionių arba žiaurių liūtų? Kam siaubingų kentaurų? Kam 
pusžmogių? Kam dryžuotų tigrų? Kam kovojančių karių? 
Kam ragus pučiančių medžioklių? Gali išvysti vieną galvą su 
daugybe kūnų, ir atvirkščiai - kūną su gausybe galvų. Čia regi 
keturkoji su gyvatės uodega, o ten - žuvį su [kokio] keturkojo 
galva. Ten žvėris — iš priekio arklys, iš užpakalio ožys, čia kaž- 
koks raguotis su arklio pasturgaliu. Žodžiu, ten tokia nuostabi 
keisčiausių formų įvairovė, kad daug mieliau yra skaityti 
marmurus nei knygas ir visą dieną praleisti vien tik tuo Za- 
vintis nei apie Dievo tvarką mąstant. O Dieve! Jei nesigėdime 
tokių kvailysčių, tai kodėl bent dėl išlaidų neapmaudaujame? 


(PL 182, kol. 915-916) 

Šios ištraukos, kaip ir prieš tai cituotos, stilius tiesiog 
puikus, atitinkantis visus to meto reikalavimus: Sidoni- 
jaus Apolinaro rekomenduotas retorinis atspalvis (color 
rhetoricus), turiningi apibrėžimai (determinationes) ir išradin- 
gos antitezės. Tai irgi būdinga mistikams (prisiminkim, 

pavyzdžiui, šv. Petrą Damiani, kuris poeziją ir plastinius 
menus smerkdavo kaip tikras įgudęs oratorius). Neturė- 
tume tuo stebėtis, kadangi beveik visi viduramžių mąs- 
tytojai, mistikai ir ne, nuo Abelardo iki šv. Bernardo, nuo 
viktoriečių iki šv. Tomo Akviniečio bei šv. Bonaventūro, 
jaunystėje išgyveno poetinės kūrybos etapą: dažniausiai 
rašė paprastus mokyklinius pratimus, tačiau neretai pa- 
siekdavo viduramžių lotyniškos poezijos aukštumų, pa- 
vyzdžiui, šv. Tomo „Švenčiausiojo Sakramento apeigos“! 

Grįžtant prie rigoristų (kadangi kraštutinis jų atvejis čia, 
regis, labiausiai tinka) reikia pasakyti, kad jie nuolat po- 
lemizavo su tuo, kieno žavesį — koks jis bebūtų, teigiamas 
ar pavojingas — patys puikiai suvokė. Ir jie rado šio jausmo 
precedentą - dar aistringesnius bei nuoëirdesnius Augus- 
tino išgyvenimus. Augustinas kalba apie tai, kokią vidinę 
sumaištį tikinčiam Žmogui kelia nuolatinė baimė, kad reli- 
ginių giesmių grožis jį gali atitraukti nuo maldos (Confess. 
X, 33). Nors gerokai ramiau, bet tokį patį susirūpinimą 
išsako ir šv. Tomas Akvinietis, nepritardamas instrumen- 
tinės muzikos naudojimui liturgijoje. Muzikos instrumen- 
tų reikia vengti būtent todėl, kad jie kelia tokį didelį malo- 
numą, jog nukreipia nuo pirminio religinės muzikos 
tikslo, kurį geriausiai atliepia giedojimas. Giesmė atveria 
sielas maldai, tuo tarpu musica instrumenta magis animum 
movent ad delectationem, guam per ea formetur interius bona 
dispositio (instrumentinė muzika sielą veikiau nukreipia į 
malonumą nei formuoja tinkamą vidinį nusiteikima).? Si 


! Turėdamas omenyje tokius kūrinius kaip Stabat Mater bei Dies irae Curtius 
tvirtina, jog iki Dantės niekas nepasiekė panašios meninės vertės. Kita 
vertus, čia susiduriame su poetinės technikos išmanymu, kuris negalėjo 
neskatinti teorinės refleksijos. Nepamirškime, kad kaip tik ši poezija 
įtvirtino tokią naujovę kaip rimas ir visas iš to išplaukiančias galimybes. 
Apie mistikų estetinę pajautą žr. Assunto (1961, p. 98-101) ir Duby 1976. 


N 


S. Th. I-II, 91, 2. Šį argumentą dažnai kartoja ir Dionyzas Kartūzas savo 
traktate De vita canonicorum, a. 20 (Opera, t. 37). 

atmetima inspiravo šiuo atveju žalingos, bet vertingos sa- 
vo esme estetinės tikrovės pripažinimas. 

Saugodamiesi išorinio grožio, viduramžių mistikai, su- 
prantama, ieškojo prieglobsčio Šventojo Rašto kontemp- 
liacijoje ar malonės nutviekstos sielos vidinių ritmų palai- 
moje. Kalbant apie tai prisimenama cistersų sokratiškoji 
estetika, pagrįsta sielos grožio kontempliacija. 

O vere pulcherima anima quam, etsi infirmum inhabitantem cor- 


pusculum, pulchritudo caelestis admittere non despexit, angelica 
sublimitas non reiecit, claritas divina non repulit! 


O tikroji gražiausioji siela, kurios, nors įsikūnijusios silpname, 
menkame kūne, dangiškasis grožis neišsižadėjo, angeliškasis 
kilnumas neatstūmė, dieviškasis spindesys nenubloškė! 


(šv. Bernardas, Sermones super Cantica Canticorum, 
PL 183, kol. 901; t.p. Opera I, p. 166) 


Kankinių kūnai, po siaubingų kankinimų baisūs pažiū- 
rėti, trykšta nuostabiu vidiniu grožiu. 

Iš tikrųjų kontrastas tarp išorinio ir vidinio grožio yra 
dažna visos epochos tema. Bet kaip tik žemiškojo grožio 
trumpalaikiškumą viduramžių žmogus išgyveno melan- 
choliškai. Bene jausmingiausiai tai išsakė Boecijus, mir- 
ties prieangyje savo veikale Consolatio Philosophiae (III, 8) 
sielvartavęs, kad išorinio grožio spindesys toks trumpa- 
laikis ir ūmus, praeina greičiau, nei pavasarį nužydi gė- 
lės: Formae vero nitor ut rapidus est, ut velox et vernalium 
florum mobilitate fugacior! Tai estetinė variacija moralis- 
tine ubi sunt tema, labai dažna viduramžių kultūroje (kur 
dabar praėjusių laikų didieji žmonės, kur pradingo di- 
dingi miestai, išpuikėlių turtai, galingųjų darbai?). Savo 
triumfą švenčiančios mirties šokio fone viduramžiai įvai- 
riausiais būdais vis išsako rudenišką nykstančio grožio 
liūdesį. Kad ir koks tvirtas tikėjimas leistų su ramia vilti- 
mi stebėti sesės mirties šokį, vis tiek nepalieka ta melan- 
cholija, nepaisant retorikos pulsuojanti Villono eilėraštyje 

Ballade des dames du temps jadis: „Mais où sont le neiges 
d'antan?“** 

Netvaraus grožio akivaizdoje vienintelis tikrumas glū- 
di vidiniame grožyje, kuris neišnyksta; atsigręžę į šį grožį, 
viduramžiai atgaivino estetinę vertę mirties atžvilgiu. Jei- 
gu Žmonės turėtų Linkėjaus akis, rašė Boecijus, jie pama- 
tytų, kokia šlykšti siela gražiojo Alkibiado, kuris dėl savo 
puikios išvaizdos atrodo toks vertas susižavėjimo.** Nors 
čia išreiškiamas gluminantis neatitikimas (kuriam atsvaros 
Boecijus ieškojo matematiniame muzikos grožyje), bet dau- 
gybėje tekstų kalbama apie grožį doros sielos dorame kūne 
(recta anima in recto corpore), apie dorą sielą, kuri atsisklei- 
džia ir įsikūnija išoriniu idealaus krikščionio pavidalu: 

Et revera etiam corporales genas alicujus ita grata videas venustate 


refertas, ut ipsa exterlor facies intuentium animos reficere possit, et 
de interiori quam innuit cibare gratia. 


* Bet kurgi dingo pernykštis sniegas? (pranc.; ši ir kitos knygoje žvaigždute 
pažymėtos išnašos - vertėjo). 


e 


Zr. Huizinga 1955, apie mirties šokį (XI sk.). 


** Plg.: Ouod si, ut „Aristoteles ait, Lynceis oculis homines uterentur, ut eorum 
visus obstantia penetraret, nonne introspectis visceribus illud Alcibiadis su- 
perficie pulcherrimum corpus turpissimum videretur? (cit. iš Boethius, The 
Theological Tractates, translation by H.F. Stewart, E.K. Rand, and S.J. Tester, 
The Consolation of Philosophy, translation by S.J. Tester, Cambridge (Mass)- 
London: Harvard University Press, 1990). E.R. Curtius, kalbėdamas apie 
viduramžiškus nesusipratimus, pateikia keletą įdomių pastabų. Anot jo, 
vienas VIII amžiaus anglosaksas Venerą (Venus) padarė vyru, o Boecijus, 
jo manymu, pasielgė priešingai: Alcibiadis pulcherrimum corpus antikoje 
tegalėjo reikšti tik kokią nors savo grožiu garsią moterį. Ji pasirodo Villono 
Ballade des dames du temps jadis: 


Dictes moy ou, n'en quel pays, 
Est Flora la belle Romaine, 
Aschipiada, ne Thais... 


(Cit. iš E.R. Curtius, European Literature and Latin Middle Ages, 
New York, 1963, p. 406.) 


22 


Viduramžių estetinė pajauta 


"Iš tiesų matai, kad kieno nors skruostai tiesiog trykšta dai- 

lumu, kad pats išorinis vaizdas gali besižavinčiųjų sielas at- 
gaivinti ir vidiniu grožiu, kurį ir liudija, pasotinti. 

(Gilbertas iš Hoyt. Sermones in Canticum Salomonis 25, 

PL 184, kol. 125) 


Ir šv. Bernardas patvirtina: 


Cum autem decoris huius claritas abundantius intima cordis rep- 
leverit, prodeat foras necesse est, tamquam lucerna latens sub modio, 
immo lux in tenebris lucens, latere nescia. Porro effulgentem et 
veluti quibusdam suis radiis erumpentem mentis simulacrum cor- 
pus excipit, et diffundit per membra et sensus, quatensu omnis inde 
reluceat actio, sermo, aspectus, incessus, risus, si tamen srisus, 
mixtus gravitate et plenus honesti. 


O kai šio grožio spindesys su kaupu pripildo visas širdies 
kerteles, reikia, kad jis prasiskverbtų į paviršių, kaip paslėpto 
žibinto ar netgi kaip tamsoje švytinti šviesa negalinti būti 
nuslėpta. Juk ir kūnas yra atspindys švytinčios ir tartum savo 
spinduliais visur prasiskverbiančios dvasios, išsiveržiančios 
ir persmelkiančios visas kūno dalis bei jausmus taip, kad at- 
sispindi visuose veiksmuose, šnekose, požiūriuose, juoke, bet 
jei tik šis juokas pakankamai orus ir tikrai padorus. 


(Sermones super Cantica Canticorum, PL 183, 
kol. 1193; be to, Opera II, p. 314) 


Taigi net ir pačiame rigoristinės polemikos įkarštyje 


išnyra Žmogaus ir gamtos grožio pojūtis. Dar ryškiau tai 
atsiskleidžia mistikoje, kuri sugebėjo įveikti griežtą as- 
ketizmą, ištirpdama proto ir nuskaidrėjusios meilės vi- 
zijoje, t.y. viktoriečių mistikoje — čia natūralusis grožis 
pagaliau susigrąžintas visa savo pozityviąja reikšme. Anot 
Hugono Viktoriškio, intuityvi kontempliacija yra proto 


savybė, pasireiškianti ne tik specifiniu mistinio išgyve- 


nimo momentu, bet galinti kreiptis ir į jutiminį pasaulį. 
Kontempliacija, apibūdinama kaip perspicax et liber animi 


contuitus in res perspiciendas (skvarbi ir nevaržoma sielos 


23 


Menas ir grozis viduramžių estetikoje 


įžvalga į [tuo momentu] suvokiamus daiktus), galų gale 
tampa palaimingu ir džiugiu pritarimu daiktams, kuriais 
gėrimasi. Iš tiesų estetinis pasitenkinimas kyla iš to, kad 
siela materijoje atpažįsta atkartotą savo vidinę harmoniją. 
Ojeigu taip atsitinka affectio imaginaria* lygmenyje, esant 
visiškai nevaržomos kontempliacijos būsenai, tai protas 
išties gali išvysti nuostabų pasaulio ir jo formų reginį: 
Aspice mundum et omnia guae in eo sunt; multa ibi specie pul- 
chras et illecebrosas inventes... Habet aurum, habent lapides pre- 


tiosi fulgorem suum, habet decor carnis speciem, picta et vestes 
fucatae colorem. 


Pažvelk į pasaulį ir į visa, kas jame yra; ten rasi daug ką gra- 
žaus ir gundančio... Auksas, brangakmeniai turi savo spin- 
desį, [žmogaus] kūno grožis turi patrauklumą, o įvairiaspal- 
viai gobelenai ir prašmatnūs rūbai turi savo kerus. 
(Soliloguium de arrha animae, PL 176, kol. 951-952) 


Taigi paliekant nuošaly specifines diskusijas apie grožį 
matyti, kad viduramžių tekstuose apstu susižavėjimo šūk- 
snių; būtent jie liudija, kaip glaudžiai susipynę buvo pa- 
jauta ir teorinis diskursas. Geriausiai tai galima patvirtinti 
jų ieškant mistikų, o ne kieno nors kitų raštuose. Ir iš tikrųjų, 
pavyzdžiui, moterų grožio tema nesitraukė iš viduramžių 
arenos. Tai, kad Matas iš Vendóme'o savo Ars Versificato- 
ria pateikia taisykles, kaip gražiai aprašyti dailią moterį, 
mūsų visai nestebina: viena vertus, tai retorinis erudito 
žaidimas, grindžiamas klasikos imitacija, antra vertus — 
savaime suprantama, kad poetai laisviau juto gamtą, ką 
liudija visa viduramžių lotyniškoji poezija. Tačiau, kai 
bažnytiniai autoriai komentuoja Giesmių giesmę ir nagri- 
nėja sužadėtinės grožį, tai nepaisant to, kad norima at- 
skleisti alegorines biblinio teksto prasmes ir antgamtines 


* Vaizduotės galia (lot.). 
* Šia tema žr. De Bruyne (1946, 11, 5) ir Assunto (1961, p. 123-138). 

kiekvieno „juodos, bet dailios“ (nigra sed formosa) mergelės 
fizinio požymio analogijas, kiekvienu atveju komentatorius 
siekdamas didaktinių tikslų išreiškia savąjį moters grožio 
idealą, reikšdamas spontanišką, dorą, bet drauge labai že- 
mišką jausmą. Pagalvokim ir apie tas liaupses, kurias Bal- 
dvinas Kenterberietis skyrė į kasas supintiems moterų 
plaukams: alegorizavimas nepaslepia gero savo laikmečio 
mados išmanymo ir nekliudo nepaprastai tiksliai bei įti- 
kinamai aprašyti tokios šukuosenos grožį ir aiškiai pri- 
pažinti išskirtinai estetinį šios mados tikslą (Tractatus de 
beatitudinibus evengelicis, PL 184, kol. 163). Arba prisiminki- 
me ypatingą Gilberto iš Hoyt tekstą, kuriame jis labai rimtai 
(šis rimtumas tik mums, šių dienų žmonėms, gali pasirodyti 
besąs kažkoks piktavališkas) nusako, kokios turėtų būti 
taisyklingos moterų krūtų proporcijos, kad atrodytų ma- 
lonios akiai. Jo fizinis idealas atrodo besąs artimiausias 
viduramžių miniatiūrose vaizduotoms damoms su ankštais 
korsetais, prispaudžiančiais ir kiek kilsteliančiais krūtinę: 
Pulchra sunt enim ubera, guae paululum supereminent, et tument 


modice... quasi repressa, sed non depressa; leniter restricta, non 
fluitantia licenter. | 


Iš tiesų gražios yra tos krūtys, kurios truputį pakeltos ir ne 
per daug pilnos... tarytum sulaikytos, bet nesuspaustos, švel- 
niai surištos, bet neatlaisvintos. 


(Sermones in Canticum 31, PL 186, kol. 163) 


3. Kolekcionavimo aistra 


Jei paliktume mistikus ir žengtume į likusios viduramžių 
kultūros — nesvarbu, pasaulietinės ar bažnytinės — sritį, 
pamatytume, jog jutiminė reakcija į gamtos bei meno grožį 
yra neabejotinas dalykas. 

Neretai teigiama, kad viduramžiai taip ir nesurado, kaip 
susieti metafizinę grožio kategoriją su grynai technine 

meno kategorija, todėl tai esą du visiškai skirtingi pasau- 
liai be sąlyčio taškų. Tolesniuose skyriuose aptarsime ir šį 
klausimą, pasiūlysime ne tokį pesimistinį atsakymą; ta- 
čiau kol kas reikia sustoti ties viena to meto bendros pa- 
saulėjautos ir kasdienės kalbos sfera — čia taikiai susijungė 
tokios sąvokos kaip pulcher ar formosus su ars kūriniais. 
Tekstuose, išspausdintuose Mortet antologijoje (1911-1929), 
t.y. katedrų statybų kronikose, laiškuose, nagrinėjančiuo- 
se meno klausimus, menininkų užsakymuose, metafizinės 
estetikos kategorijos nuolat susipina su meno kūrinių ver- 
tinimais. 

Kartais klausiama, ar viduramžių žmonės, linkę meną 
naudoti didaktiniams ir utilitariniams tikslams, įžvelgė 
galimybę bešališkai kontempliuoti meno kūrinį. Ši pro- 
blema glaudžiai susijusi su kita - viduramžių kritinio sko- 
nio pobūdžio bei ribų problema ir kelia klausimą dėl to 
meto meninio grožio autonomijos sampratos. Norint tai 
aptarti, galima remtis gausybe tekstų, tačiau tik keletas jų 
itin būdingi ir reikšmingi. 

Johan Huizinga (1955, p. 378, 381) pažymėjo, kad ,Suge- 
béjimas suvokti ir išreikšti žodžiais estetinį malonumą atsi- 
randa palyginti vėlai. Penkioliktojo šimtmečio Žmogus 
savo susižavėjimą meno kūriniu galėjo išsakyti tik bendro 
pobūdžio frazėmis“. Šios mintys iš dalies teisingos, tačiau 
reikia stengtis kategorijų netikslumo nesuplakti su este- 
tinio skonio stoka. 

Huizinga parodė, kaip staigiai viduramžių žmonės me- 
no grožio jausmą transformuoja į bendrumo su dieviš- 
kumu pojūtį ar į paprasčiausią mėgavimąsi gyvenimu. Be 
abejo, šie žmonės neturėjo grožio religijos, atskirtos nuo 
gyvenimo religijos (atvirkščiai, nei įrodinėjo romantikai) 
ar nuo religijos tout court (kaip aiškino dekadentai). Kaip 
matysime kitame skyriuje, anot jų, jeigu jau grožis yra 
vertybė, tai jis būtinai turi būti susijęs su gėriu, tiesa bei 

kitais būties ir dievybės atributais. Viduramžiai negalėjo 
ir nemokėjo mąstyti apie „pragaištingą“ grožį arba, kaip 
darys XVII amžius, apie šėtono grožį. To nesugebės netgi 
Dante, kuris visgi suvoks į nuodėmę stumiančios aistros 
grožį. 

Kad geriau suprastume viduramžių estetinį skonį, pa- 
žvelkime į XII amžiaus geru skoniu pasižyminčio Zmo- 
gaus ir meno gerbėjo prototipą, Saint Denis abatą Suge- 
rijų*, didžiųjų Îl-de-France’ meninių bei architektūrinių 
sumanymų įkvėpėją, politiką ir rafinuotą humanistą (žr. 
Panofsky 1946, Taylor 1954, Assunto 1961). Sugerijus, kaip 
psichologinis ir moralinis tipas, - visiška priešingybė as- 
ketams kaip šv. Bernardas. Saint Denis abatui Dievo na- 
mai — tai grožio telkinys. Pavyzdys jam buvo pats Šven- 
tyklą pastatęs karalius Saliamonas; Sugerijus vadovavosi 
dilectio decoris domus Dei, meilės Dievo namų grožiui, jau- 
smu. 

Saint Denis lobynas buvo tiesiog prigrūstas meno kū- 
rinių ir juvelyrinių dirbinių, kuriuos Sugerijus aprašė la- 
bai išsamiai, su meile, „baimindamasis, kad Užmirštis, toji 
pavydi tiesos varžovė, apgaule prasismelks ir paskui iš- 
trins iš atminties kokį pavyzdį“. Pavyzdžiui, jis aistringai 
kalba apie „didelę auksinę taurę, padarytą iš 140 uncijų 
aukso ir papuoštą puikiais brangakmeniais, t.y. hiacin- 
tais ir topazais, ir apie porfyrine vaza, daugelį metų pra- 
gulėjusią skrynioje be naudos, kuriai skulptoriaus ranka 
grąžino žavesį, paprastą amfora paversdama ereliu“. Per- 
skaičiuodamas šiuos turtus, jis negali sutramdyti savo su- 
sižavėjimo ir pasitenkinimo, kad bažnyčia štai išpuošta to- 
kiais nuostabiais daiktais: 


* Šiuolaikinėje medievistikoje dažniausiai vartojamas prancūziškas šio 
vardo atitikmuo Suger. 

Haec igitur tam nova quam antiqua ornamentorum discrimina ex ipsa 
matris ecclesiae affectione crebro considerantes, dum illam ammi- 
rabilem sancti Eligii cum minoribus crucem, dum incomparabile 
ornamentum, quod vulgo ,cristo" vocatur, aureae arae superponi 
contueremur, corde tenus suspirando: Omnis, inquam lapis preciosus 
operimentum tuum, sardius, topazius, jaspis, crisolitus, onix et beri- 
lius, saphirus, carbunculus et smaragdus. 


Taigi labai daZnais atvejais, atitole nuo vien tik meilés mo- 
tinai bažnyčiai, susitelkiame į šias įvairiausias ir senas, ir nau- 
jas puošmenas, ir kai stebime, kaip nuostabusis šventojo Eligi- 
jaus kryžius — kartu su mažesniaisiais — ir ta nepakartojama 
puošmena, kurią paprasta liaudis vadina „skiautere“, dedami 
ant auksinio altoriaus, tada širdyje giliai atsidusdamas sakau: 
Tavo apdaras - visi brangieji akmenys: sardijus, topazas, jas- 
pis, krizolitas, oniksas ir berilis, safyras, raudonasis granatas 
ir smaragdas. 


(De rebus in administratione sua gestis, PL 186; 
leid. Panofsky 23, 17 tt., p. 62) 


Skaitant panašius puslapius neabejotinai tenka sutikti 
su Huizingos nuomone: Sugerijus pirmiausia vertina auk- 
są, brangakmenius, brangias medžiagas; vyraujantis jo 
jausmas yra susijęs su nuostaba, o ne su grožiu kaip orga- 
nine savybe. Tuo Sugerijus artimas kitiems viduramžių ko- 
lekcionieriams, kurie į savo lobynus, per daug smulkme- 
niškai įtai nežiūrėdami, tempdavo ir tikrus meno kūrinius, 
ir absurdiškas keistenybes, pavyzdžiui, kokios saugotos 
hercogo de Berry lobyne: vienaragio ragas, šv. Juozapo su- 
žadėtuvių žiedas, kokoso riešutai, banginio dantys, Septy- 
nių jūrų kriauklės (Guiffrey 1894-96; Richė 1972). O turint 
omenyje trijų tūkstančių daiktų kolekciją, kurioje dar yra 
septyni šimtai paveikslų, balzamuotas dramblys, hidra, 
basiliskas, kiaušinis, kurį kažkoks abatas rado kitame 
kiaušinyje, ir per badą iš dangaus iškritusi mana, iš tiesų 
galima abejoti viduramžių skonio grynumu ir gebėjimu 

atskirti grožį nuo keistumo, meną nuo teratologijos. Vis 
dėlto skaitydami šiuos naivokus, kaip ir Sugerijaus, inven- 
torius, pasižyminčius mėgavimusi žodžiais, vartojamais 
aprašyti brangiąsias medžiagas, matysime, kaip vidur- 
amžių pajauta atvirą polinkį į tiesioginį malonumą (tai juk 
paprasčiausia estetinės reakcijos forma) galų gale susiejo 
su kritine nuostata į meno kūrinio medžiagą - medžiagos 
pasirinkimas jau tampa pirmutiniu ir esminiu kūrybos 
aktu. Šis džiaugsmas pačia modeliuota medžiaga, o ne 
vien tik formos suteikimu jau rodo tam tikrą estetinės 
reakcijos autentiškumą bei blaivumą. 

O tai, kad žvelgdami į meno kūrinius viduramžių žmo- 
nės su malonumu leisdavosi įtraukiami fantazijos žaismo, 
nestabteldami ties kokiais atskirais objektais, ir estetinį 
malonumą paversdavo gyvenimo ar mistiniu džiaugsmu, 
dar kartą liudijama Sugerijaus, ekstaziškai kalbėjusio apie 
tai, kaip jis kontempliuoja savo bažnyčios grožį: 

Unde, cum ex dilectione decoris domus Dei aliguando multicolor, 

gemmarum speciositas ab exintrinsecis me curis devocaret, sanctarum 

etiam diversitatem virtutum, de materialibus ad immaterialia trans- 
ferendo, honesta meditatio insistere persuaderet ... videar ivdere me 
quasi sub aliqua extranea orbis terrarum plaga, quae nec tota sit in 
terrarum faece nec tota in coeli puritate, demorari, ab hac etiam infe- 
riori ad illam superiore anagogico more Deo donante posse transferri. 


Todėl, kai kitą kartą [būnu apimtas] meilės Dievo namų gro- 
žiui, įvairiaspalvis brangakmenių blizgesys mane atitraukia 
nuo žemiškų rūpesčių ir nuoširdi meditacija, šventųjų do- 
rybių įvairovę perkeldama nuo materialių daiktų į nemate- 
rialius, įtikina atsipūsti... tada man atrodo, kad regiu save 
esantį kažkokiame keistame pasaulio pakraštyje, kuris ne- 
priklauso nei visiškam Žemės purvui, nei visiškai dangaus 
skaistybei, ir galiu su Dievo padėjimu ekstazės būdu per- 
sikelti iš šio žemesniojo į aną aukštesnįjį pasaulį. 


(De rebus, leid. Panofsky 23, 27 tt., p. 620) 

Daug ką galima išskirti šiame tekste: viena vertus, pa- 
tiriama tikra estetinė kontempliacija, kurią sukėlė gyvai 
jaučiama meninė medžiaga; antra vertus, šios kontemp- 
liacijos bruožai — specifiniai, nebūdingi nei paprastam ju- 
timiniam malonumui („žemės purvui“), nei intelektua- 
liniam dangiškųjų dalykų apmąstymui. Vis dėlto nuo 
estetinio pasitenkinimo prie mistinio džiaugsmo perei- 
nama beveik akimirksniu. Vadinasi, estetinį viduramžių 
žmogaus gėrėjimąsi lemia ne meno objekto autonomiš- 
kumo ar gamtinės tikrovės autonomiškumo įžvalga, o 
veikiau visų antgamtinių ryšių tarp objekto ir kosmoso 
suvokimas, besireiškiančios Dievo galios ontologinio at- 
spindėjimo konkrečiame objekte pajutimas. 


4. Nauda ir grožis 


Šiandien sunku suvokti tokį grožio ir naudos, grožio ir 
gėrio skyrimą, t.y. pulchrum ir aptum, decorum ir honestum 
skyrimą, dažnai minimą scholastinėse diskusijose bei poe- 
tikos studijose. Teoretikai paprastai stengdavosi atskirti 
šias kategorijas. Pirmąjį pavyzdį iliustruotų Izidoro Sevi- 
liečio mintis (Sententiarum libri tres I, 8, PL 83, kol. 551): 
anot jo, pulchrum yra tai, kas yra graZu savaime, o aptum — 
kas gražu kieno nors atžvilgiu (šis požiūris, beje, pavel- 
dėtas iš antikos, ir iš Cicerono per šv. Augustiną atėjo iki 
scholastikos). Tačiau praktinė pozicija meno atžvilgiu, at- 
virkščiai, rodo, kad abu aspektai buvo veikiau suplakami 
į vieną nei išskiriami. Tie patys bažnytiniai autoriai, šlo- 
vinę religinio meno grožį, taip pat pabrėždavo ir jo di- 
daktinę paskirtį. Sugerijaus tikslas buvo toks pat, kokį 1025 
metais sankcionavo Arraso sinodas, skelbęs, kad tuos daly- 
kus, kurių paprasti žmonės nesupranta iš rašto, reikia jiems 
išaiškinti naudojant figūras. Paveikslo tikslas, sakė puikus 
enciklopedistas Honorijus Augustodunietis, išreiškęs savo 

epochos pasaulėjautą, yra trejopas: pirmiausia jis tarnauja 
Dievo namams puošti (ut domus tali decore ornetur), antra, 
nuolat priminti šventųjų gyvenimus, o galiausiai — ne- 
išprusėlių džiaugsmui, kadangi paveikslai esą pasauliečių 
literatūra — pictura est laicorum litteratura.” O literatūroje 
vyravo visiems žinomas principas, kurį išsamiai aptarė į 
turinį orientuota Karolingų literatų estetika — literatūra 
turinti būti „naudinga ir džiuginti“, pasižymėti intelligen- 
tiae dignitas et eloguii venustas (minties kilnumu ir iškalbos 
grožiu). 

Reikia pasakyti, kad šios koncepcijos anaiptol nereiškė 
meno didaktiško primityvumo: tiesa ta, kad viduramžių 
žmogui sunkiausia buvo atskirti šias dvi vertybes, ir ne 
todėl, kad stokota kritiškumo, bet todėl, kad jis tiesiog 
negalėjo įsivaizduoti vertybių supriešinimo — jeigu kalba- 
ma apie vertybes. Neatsitiktinai viena didžiausių scholas- 
tinės estetikos problemų buvo grožio integravimas su ki- 
tomis vertybėmis metafiziniu lygmeniu. Diskusija apie 
grožio transcendentalumą paskatino pastangas pateisinti 
mūsų aptartą jutimiškumą, sykiu pagrįsti estetinių ver- 
tybių autonomiškumą ir apibrėžti jų raiškos sritį bendroje 
vertybių sistemoje. 


5 Gemma animae, 122 (PL 172, kol. 586); dar žr.: Vilhelmo Durando Rationale 
divinorum officiotum (1, 3); be to, šv. Tomo Akviniečio II Sent. d. 9, 1, 2; apie 
Vilhelmą Durandą žr. Azzaro 1968. 

1. Estetiné visatos vizija 


Viduramžių autoriai nuolat kalbėjo apie visos būties grožį. 
Nors šios epochos istorija kupina visokių tamsybių bei 
prieštaravimų, tačiau visatos įvaizdis, kurį savo raštuose 
kūrė teoretikai, gaubiamas šviesos ir optimizmo. Kaip 
mokė Pradžios knyga, Dievas šeštosios dienos pabaigoje 
pamatė, kad visa, ką jis sutvėrė, yra labai gera (plg. Prad. 
1, 31), o Išminties knygoje, kurią komentavo Augustinas, 
parašyta, kad Dievas pasaulį sutvėrė žiūrėdamas skai- 
čiaus, svorio ir mato (numerus, pondus et mensura) - vidur- 
amžiams tai buvo, kaip pamatysime, kosmologinės kate- 
gorijos, kurios yra ne tik metafizinio Bonum išraiška, bet 
ir estetinės kategorijos. 

Tokiai sampratai įsigalėti, be Bažnyčios Tėvų plėtotos 
biblinės tradicijos, nemažą įtaką darė ir antikos tradicija. 
Pasaulio grožis kaip idealaus grožio atspindys ir vaizdi- 
nys- tai platoniškos kilmės koncepcija; Chalcidijus (III-IV a. 
po Kr. gim.) savo Timajo komentaruose (kurie turėjo di- 
džiulę reikšmę formuojantis viduramžių mentalitetui) kal- 
bėjo apie mundus speciossisimus generatorum... incomparabili 
pulchritudine (įstabiausią nepakartojamo grožio sutvertųjų 
būtybių pasaulį), iš esmės atkartodamas Platono dialogo 


32 


Grožis kaip transcendentalija 


išvadinę dalį (su kuria šie neišsamūs komentarai vidur- 
amžių, deja, nesupažindino): 
Iš tikrųjų šis mūsų pasaulis, prisipildydamas mirtingų ir ne- 
mirtingų kūrinių, tapo regima esybe, apimančia visa, kas ma- 
toma, o šis vienintelis ir viengimis dangus yra minties at- 
vaizdas, pati didžiausia, geriausia, gražiausia ir tobuliausia 
pojūtyje apsireiškianti dievybė.’ 


O savo traktate De natura deorum Ciceronas pakartojo: 
nihil omnium rerum melius est mundo, nihil pulchrius est - iš 
visų daiktų nėra nieko geresnio bei gražesnio už pasaulį. 

Visi šie teiginiai viduramžių intelektualinėje aplinkoje 
buvo išsakyti dar vaizdingiau, iš dalies tai lėmė krikš- 
čioniška meilė Dievo kūriniams, o iš dalies — neoplato- 
nizmo nuostatos. Abi šios įtakos vaisingiausiai susiliejo 
Dionisijo Areopagiečio traktate De divinis nominibus. Čia 
pasaulis vaizduojamas kaip neišsenkantis grožio šaltinis, 
didingas pirminio grožio sklaidos pasireiškimas, spinde- 
siu akinančios kaskados: 


Supersubstantiale vero pulchrum pulchritudo guidem dicitur prop- 
ter traditam ab ipso omnibus existentibus juxta proprietatem unius- 
cujusgue pulchritudinem; et sicut universorum consonantiae et 
claritatis causa, ad similitudinem luminis cum fulgore immittens 
universis pulchrificae fontani radii ipsius traditione et sicut omnia 
ad seipsum vocans unde et càllos dicitur, et sicut tota in totis con- 
gregans. 


O Antbūtybinė Grožybė vadinama grožiu dėl to grožio, kurį Ji 
suteikia kiekvienai būtybei pagal jo savybes; Ji, kaip visuoti- 
nės dermės bei puikumo priežastis, tarytum šviesa nutvieskia 


! Chalcidijaus komentaras, sykiu su jo lotyniškuoju Timajo vertimu, išspaus- 
dintas ketvirtajame Corpus Platonicum Medii Aevi (J.H. Waszinko redakcija, 
London-Leiden: Warburg Inst.-Brill, 1962). Šis sutelktas kosmoso grožis 
Tomui Jorkiečiui pakišo tokią mintį: mundus totus est rotundus, orbicolatus et 
decenter factus, decorusque — visas pasaulis yra pabaigtas, apvalus, gerai 
suręstas ir gražus (cit. iš De Bruyne 1946, II, p. 233). 

viską savo grožiu nuspalvinančiais spindulių spiečiais, Ji vi- 
sus daiktus prie savęs pritraukia (dėl to ir vadinama grožiu), 
ir viską tapatybėn [su savimi] sutelkia. 


- (De divinis nominibus IV, 7, 135)* 


Né vienas Pseudodionisijo komentatorius negaléjo atsi- 
spirti šiai užburiančiai vizijai, suteikiančiai natūraliam ir 
spontaniškam viduramžiškos sielos jausmų proveržiui 
teologinio orumo. 

Jonas Škotas Eriugena vėliau išplėtojo koncepciją apie 
pasaulį kaip Dievo neprilygstamo grožio apsireiškimą, 
Dievo atsiskleidimą kaip idealusis ir materialusis grožis, 
išsamiai aptarė viso, kas sutverta, — panašių ir nepanašių 
daiktų, formų ir rūšių harmonijos, nuostabiai į darnią vi- 
sumą susisiejančių skirtingų esminių ir atsitiktinių prie- 
žasčių sekų — žavesį (De divisione naturae 3, PL 122, kol. 
637-638). Nebuvo nė vieno viduramžių autoriaus, kuris 
nebūtų gvildenęs šios pasaulio polifoniškumo temos, ir 
neretai greta santūrių, tikslių filosofinių apibūdinimų iš- 
sprūsta ekstaziškas susižavėjimas: 


Cum inspexeris decorem et magnificentiam universi... invenies... 
ipsumque universum esse velut canticum pulcherrimum... caeteras 
vero creaturas pro varietate... mira concordia consonantes, concentum 
mirae jucunditatis efficere. 


Kai apmastai visatos grožį bei didingumą... tau pasirodys..., 
kad ši visata tarytum pati gražiausia giesmė... [ir atrodo, kad] 
kiti kūriniai visa savo įvairove ... yra nepaprastai gražiai su- 
taikyti ir nuostabaus džiugesio harmoniją sukuria. 


(Vilhelmas iš Auvergne, De anima V, 18, Opera, t. II, 2 priedas, 
Orlėans 1674, p. 143a; žr. Pouillon 1946, p. 272) 


* Pagal 1994 m. išleistą rusišką vertimą (kartu su originalo tekstu), tai būtų 
4, 7, 42. žr.: Huonucuü ApeonaruT, O 6oxecmeeunbix umennar. O muc- 
muueckom 6ozocnogun: Tekcrbi, nepeBon c ApeBHerpeueckoro, CaukT Ile- 
rep6ypr: [naronb, 1994, c. 107. 

Siekiant šį estetinį kosmoso suvokimą apibūdinti filo- 
sofiškesniais terminais, buvo sukurta daugybė katego- 
rijų, vienaip ar kitaip išsirutuliojusių iš minėtos Išminties 
knygos triados: iš numerus, pondus et mensura atsirado 
modus, forma ir ordo, substantia, species ir virtus, guod con- 
stat, guod congruit ir guod discernit, ir t.t. Tačiau šios są- 
vokos nebuvo tarpusavy suderintos ir visada vienodai 
gerai tiko apibūdinti ir daiktų grožį, ir jų gerumą, kaip 
matyti, pavyzdžiui, iš šios Vilhelmo iš Auxerre minties: 

Idem est in ea (substantia) ejus bonitas et ejus pulchritudo... penes 


haec tria (species, numerus, ordo), est rei pulchritudo, penes quae 
dicit Augustinus consistere bonitatem rei. 


Substancijoje sutampa jos gerumas ir jos groZis... daikto groZis 
priklauso nuo trijų atributų (rūšies, skaičiaus ir tvarkos), iš 
kurių, anot Augustino, susideda gėris. 

(Summa aurea, Paris, 1500, 1. 57d ir 67a; žr. Pouillon 1946, p. 266) 


Tam tikru raidos momentu scholastika pajuto poreikį 
susisteminti šias kategorijas ir griežtai filosofiškai paga- 
liau apibrėžti šią estetinę kosmoso viziją, tokią paplitusią, 
tačiau tokią miglotą, apraizgytą poetinių metaforų. 


2. Transcendentalijos. Filipas Kancleris 


Tryliktajame šimtmetyje scholastai buvo pasiryžę paneigti 
dualizmą, kuris iš persų manichiejų bei pirmųjų amžių 
krikščionybės gnostinių krypčių įvairiais būdais išplito 
tarp katarų, ypač Provanse. Dualistinė erezija teigė, kad 
ne tik Žmogaus sielą, bet ir visą kosmosą drasko žiauri 
dviejų amžinai egzistuojančių principų* — šviesos ir 
tamsos, gėrio ir blogio kova. Kitaip sakant, iš šios dua- 
listinės erezijos išplauktų, kad blogis nėra akcidencija 


* It. principi... increati ed eterni - nesutverti ir amZinieji principai, t.y. tokie, 
kurie buvo iki Didžiojo kūrimo akto. 

(atsitiktinumas), atsiradusi iškart po dieviškojo sukūrimo 
(angelų arba pasaulio), bet tarsi prigimtinis trūkumas, nuo 
kurio kenčianti ir pati dievybė. 

Bijodama, kad gali įsigalėti neaiškios baigties kovos 
tarp gėrio ir blogio dialektika, scholastika siekė patvirtinti 
pozityvųjį viso sukūrimo, netgi, atrodytų, tamsiausių jo 
ypatumų, pradą. O tas tobulas instrumentas, kurį scho- 
lastika nusikalė, kad galėtų teigiamai įvertinti pasaulį, bu- 
vo teorija apie transcendentalias ypatybes kaip būties con- 
ditiones concomitantes.? 

Juk įrodžius, kad vienumas, tiesa, gėris nėra sporadiš- 
kai ar atsitiktinai įkūnijamos vertybės, bet metafiziniame 
lygmenyje glaudžiai susijusios su būtimi kaip jos koeg- 
zistuojančios ypatybės, išeitų, kad visa, kas egzistuoja, yra 
viena, teisinga ir gera. 

Tokioje intelektinėje aplinkoje šimtmečio pradžioje 
pasirodo Filipo Kanclerio Summa de bono, kurioje pirmą 
sykį mėginama pateikti tikslų transcendentalijų apibrė- 
žimą ir nubrėžti jų klasifikavimo metmenis, remiantis 
Aristotelio ontologija, t.y. Stagiriečio užuominomis apie 
vienumą ir tiesą pirmojoje Metafizikos knygoje (III, 8; IV, 2; 
X, 2), bei arabų padarytomis išvadomis (aristoteliškąją bū- 
ties ypatybių grupę jie papildė tokiomis sąvokomis kaip 
res ir aliguid). Visą dėmesį sutelkęs bonum problemai (tai 
būtent XIII amžiaus polemikos su manicheizmu naujovė), 


2 Scholastinėje filosofijoje transcendentalijos reiškia bendrąsias būties ypa- 
tybes. Kitaip nei kategorijos, kurios būtį suskirsto į 10 neturinčių bendrų 
elementų klasių arba rūšių (substancija, kiekybė, kokybė, santykis etc.), 
transcendentalijos (taip vadinamos, nes peržengia kategorijų ribas) yra 
koegzistuojančios būties ypatybės. Joks daiktas vienu metu negali būti 
substancija ir kiekybė, kokybė ir santykis, tačiau kiekvienai būtybei, 
nepaisant jas nusakančių kategorijų, galima priskirti transcendentalijas. 
Dėl tokio koegzistavimo scholastai transcendentalijų konvertiškumą su- 
siejo su būtimi. Transcendentalijos tradiciškai yra unum, res, aliguid, verum 
ir bonum. Apie pulchrum plg. 7.4 ir 8 sk. 

Filipas, arabų įkvėptas, išplėtojo teoriją apie transcenden- 
talijų tapatumą ir sukeičiamumą (konvertabilumą) bei 
apie jų atsiskyrimą secundum rationem. Gėris ir būtis susi- 
keičia tarpusavyje, tačiau gėris būčiai visgi kai ką suteikia, 
atsižvelgiant į tai, kaip ji suvokiama: bonum et ens conver- 
tuntur... bonum tamen abundat ratione supra ens.* Gėris - tai 
būtis, suvokiama savo tobulybės atžvilgiu, įtikinamai su- 
sieta su tikslu, kurio trokšta, siekia, kaip ir unum yra būtis, 
suvokiama savo neskaidomos esmės atžvilgiu. 

Filipas apskritai nekalbėjo apie grožį, tačiau jo amži- 
ninkai, ypač komentuodami Pseudodionisijų (mat šis nuo- 
lat mini sąvoką pulchritudo), buvo tiesiog priversti aiškin- 
tis, ar grožis yra transcendentali ypatybė. Pirmiausia to 
reikėjo norint tiksliomis kategorijomis perteikti estetinę 
kosmoso viziją, antra, siekiant transcendentalijų atžvilgiu 
apibrėžti tą įvairialypę ir sudėtingą triadų terminiją, ga- 
liausiai bandant apibūdinti tiksliai metafiziniu lygmeniu 
gėrio ir grožio sąsajas, nenukrypstant nuo scholastinės 
metodologijos nuostatų. To meto pajauta krikščioniškuoju 
spiritualizmu alsuojančioje atmosferoje atgaivino graikų 
kalokagatiją (kalokagathia), kalos kai agathos** diadą, žy- 
minčią harmoningą fizinio grožio ir dorybės susiliejimą. 
Tačiau filosofas scholastas siekė perprasti, kas yra abiejų 
vertybių tapatybė ir kokios jų autonomijos ribos. 

Jeigu grožis yra nekintanti visos būties ypatybė, tada 
kosmoso grožis jau turi tvirtą metafizinį pagrindą, o ne 
remiasi paprastu poetiniu susižavėjimu. Tačiau poreikis 
secundum rationem atskirti transcendentalijas skatino nu- 
statyti, kokiais atvejais kokia nors būtis gali būti anali- 
zuojama grožio aspektu - t.y. apibrėžti estetinės vertės 
autonomiškumo sąlygas bendroje vertybių hierarchijoje. 

* Gėris ir būtis yra [tarpusavy] sukeičiami... vis dėlto gėris pranoksta būtį 
protingumu. 


** Gražus ir geras. 

3. Pseudodionisijo komentarai 


Ši diskusija labai svarbi, nes parodo, kad tam tikru kritiniu 
momentu scholastikai teko imtis spręsti estetines prob- 
lemas. Ankstyvaisiais viduramžiais, nors ir buvo kalbama 
apie daiktų grožį bei grožį apskritai, tačiau vengta for- 
muluoti su juo susijusias specifines kategorijas. Įdomu 
pasekti, kaip graikiškų Pseudodionisijo raštų vertėjai su- 
prato tokias sąvokas kaip kalòn ir källos. Pirmasis De divinis 
nominibus (Apie Dievo vardus) vertėjas Hilduinas 827-aisiais 
metais, kalòn suvokdamas kaip metafizinį gėrį, ketvirtojo 
skyriaus septintojo skirsnio 33-34 eilutes* išvertė taip: 
Bonum autem et bonitas non divisibiliter dicitur ad unum omnia 


consummante causa... bonum quidem esse dicimus quod bonitati 
participat... 


Tai, kas gera, ir gėris nėra išskiriami vienoje juos apimančioje 
priežastyje... mat geru vadiname tai, kas dalyvauja gėryje... 


O praėjus trims šimtmečiams Jonas Saracėnas tas pa- 
čias eilutes verčia šitaip: 
Pulchrum autem et pulchritudo non sunt dividenda in causa guae 


in uno tota comprehendit... Pulchrum quidem esse dicimus quod 
participat pulchritudine... etc. 


Tai, kas gražu, ir grožis nėra išskirtini prieZastyje, kuri visa į 
viena susieja... mat gražiu vadiname tai, kas dalyvauja gro- 
žyje... etc. 

(Dyonisiaca, p. 178-179) 


Anot De Bruyne'o, Hilduino ir Jono Saracėno tekstus 
skiria visas pasaulis. Tai daugiau nei skirtingos doktrinos 
bei kitokia Dionisijo teksto samprata. Hilduiną ir Saracėną 
skiria barbariškųjų amžių pabaiga, Karolingų Renesansas, 


* Numeracija pateikiama pagal graikišką-rusišką Pseudodionisijo teksto 
redakciją. 

Alkvino ir Rabano Mauro humanizmas, įveikta apokalip- 
tinė tūkstantmečio pabaigos baimė, naujai suvoktas gyve- 
nimo pozityvumas, feodalizmo evoliucija miesto kultūros 
link, pirmieji kryžiaus žygiai, atverti nauji prekybos keliai, 
romanikos periodas bei didžiosios piligrimystės į Santjago 
de Kompostelą, pirmasis gotikos sužydėjimas. Jautrumas 
estetinei vertei kinta vis labiau gilinantis į žemiškus da- 
lykus, o sykiu bandoma naująją pasaulio viziją įsprausti į 
teologinės doktrinos rėmus. 

Per tuos šimtmečius tarp Hilduino ir Saracėno grožį 
įvairiais būdais imta priskirti transcendentalijoms. Pavyz- 
džiui, Otlohas iš Sant Emmerano (XII amžiaus pradžia) 
esminę grožio savybę consonantia priskyrė kiekvienam kū- 
riniui: consonantia ergo habetur in omni creatura — taigi san- 
dermé glüdi kiekviename kürinyje (Dialogus de tribus qua- 
estionibus, PL 146, kol. 120). 

Sia linkme ir plétojosi ivairios teorijos apie kosmine 
tvarka bei muzikine visatos struktüra (kaip pamatysime 
kiek véliau). Kol pagaliau XIII amZius, apsiginklaves ivai- 
riu tyrinéjimu, kaip Filipo Kanclerio, sukurtais termino- 
logijos ginklais, puolé skrupulingai nagrinéti minétas ka- 
tegorijas ir ju sasajas. 


4. Vilhelmas i$ Auvergne ir Robertas Linkolniskis 


Vilhelmas i$ Auvergne 1228 metais pasirodZiusiame vei- 
kale Tractatus de bono et malo aptaria doro elgesio grožį ir 
teigia, kad jutiminis grožis yra tai, kas miela reginčiojo akiai 
(prie šio įdomaus teiginio dar sugrįšime), o vidinis grožis 
suteikia malonumą jį patiriančiai sielai ir akina save pa- 
milti. Žmogaus sieloje išsiskleidžiantį gėrį, pagal ana- 
logiją su išoriniu regimu grožiu, vadiname gražumu ir 
kilnumu (pulchritudinem seu decorem ex comparatione 
exterioris et visibilis pulchritudinis). Vilhelmas suformu- 
luoja moralinio grožio ir honestum lygiareikšmiškumą, 


39 


Menas ir grozis viduramžių estetikoje 


akivaizdžiai remdamasis stoikų tradicija, Ciceronu bei 
Augustinu (veikiausiai ir Aristotelio Retorika: „grožis yra 
tai, kas mėgstama savaime bei malonu, arba tai, kas bū- 
damas geras, yra mielas, kadangi geras“, Retorika 1, 9, 
1366 a 33). Tačiau Vilhelmas pasitenkino tik apibūdini- 
mu, toliau neplėtodamas šios teorijos. 

1242 metais Tomas Galas Verčelietis* baigė rašyti savo 
Corpus Dionysianum komentarą (Explanatio), kuriame grįž- 
ta prie grožio ir gėrio asimiliacijos problemos. Robertas 
Linkolniškis dar prieš 1243 metus rašytuose Dionisijo ko- 
mentaruose, Dievui kaip vardą priskirdamas ir Pulchri- 
tudo, pabrėžia: 

Si igitur omnia communiter bonum pulchrum „appetunt“, idem est 

bonum et pulchrum. 


Tad jei visa kartu trokšta ir gėrio, ir grožio, tai gėris ir grožis 
yra tas pat. 


Vis dėlto jis pridūrė, kad nors šiedu atributai susilieja 
daiktų konkretume (ir vienybėje su Dievu, kurio vardai 
rodo iš Jo kylančius bei visuose kūriniuose besireiškian- 
čius maloningus kūrybinius procesus), tačiau gėris ir gro- 
Zis diversa sunt ratione**: 


Bonum enim dicitur Deus secundum quod omnia adducit in esse et 
bene esse et promovet et consummat et conservat, pulchrum autem 
dicitur in quantum omnia sibi ipsis et ad invicem in sui identitate 
facit concordia. | 


Mat Dievas vadinamas geru, kadangi visa kam suteikia būtį 
bei atitinkamą gėrį, ir jį didina, tobulina bei sergsti; gražiu Jis 
vadinamas todėl, kad visuose daiktuose, kartu ir atskirai, Jis 
kuria tapatybės su savimi darną. 


(Pouillon 1946, p. 321) 


* Thomas Gallus Vercellensis. 
** Konceptualiai skiriasi (lot.). 

Gėris įvardija Dievą todėl, kad Jis yra egzistencijos šal- 
tinis ir įtvirtina daiktų buvimą, o grožis įvardija todėl, kad 
Jis yra kūrinijos organizuojanti priežastis. Pažymėtina, kad 
tą patį metodą, kurį Filipas naudojo atskirti unum ir verum, 
Robertas pritaikė atskirti pulchrum ir bonum. 


5. „Summa fratris Alexandri“ ir šventasis Bonaventūras 


Minėtinas dar vienas svarbus 1245 metais baigtas darbas, 
su kuriuo Linkolniškis galėjo susipažinti ir anksčiau. Tai 
vadinamoji Aleksandro iš Halės Summa. Iš tiesų tai trijų 
autorių pranciškonų darbas: Jeano de la Rochelle, ne ką 
geriau žinomo Frater Considerans ir paties Aleksandro. 
Grožio transcendentalumo bei jo atskyrimo nuo kitų ver- 
tybių problema čia sprendžiama gana ryžtingai. 

Jeanas de la Rochelle iškėlė klausimą, si secundum inten- 
tionem idem sunt pulchrum et bonum - ar intencijos atžvilgiu 
grožis ir gėris yra tas pat. Intentio, jo supratimu, yra į daik- 
tą žvelgiančiojo intencija — tai ir yra klausimo naujumas. 
Jis visai neabejojo, kad pulchrum ir bonum objekte yra ta- 
patūs, ir sutiko su Augustino požiūriu, kad honestum pa- 
našėja į pažinų grožį. Vis dėlto gėris (kiek jis sutampa su 
honestum) ir grožis nėra vienas ir tas pat: 


Nam pulchrum dicit dispositionem boni secundum guod est pla- 

citum apprehensioni, bonum vero respicit dispositionem secundum 

guam delectat affectionem. 

Iš tiesų grožis nusako gėrio padėtį pagal tai, kas miela su- 

pratimui, o gėris žymi padėtį pagal tai, kas tenkina jausmą. 
(Summa theologica, leid. Quaracchi I, 103) 


Gėris susietas su tikslo priežastimi, o grožis — su for- 
maliaja priežastimi. Juk speciosus išvedama iš species, forma 
(ši idėja randama jau Plotino Eneadose 1, 6, 2; 11, 4, 1, ir 
Augustino De vera reliogine 40, 20). „Brolio Aleksandro Sa- 
vade“ (Summa fratris Alexandri) kalbant apie formą turimas 

omeny substancinis gyvenimo principas, Aristotelio forma. 
Tad visatos grožiui buvo suteiktas šis naujas pagrindas. 
Tiesa, gėris ir grožis, kaip savo ruožtu išsamiau paaiškina 
Frater Considerans, gali būti sukeisti vietomis ir skiriasi tik 
logiškai (ratione). Tiesa yra formos išsiskleidimas vidinės 
objekto esmės atžvilgiu, grožis - formos išsiskleidimas išo- 
rinės objekto esmės atžvilgiu. 

Šis tekstas kai kuriais itin įdomiais teiginiais smarkiai 
skiriasi nuo iš pažiūros analogiško Linkolniškio veikalo. 
Jame gėris ir grožis skiriasi ratione Dievo požiūriu ir kon- 
kretaus kūrybinio proceso atžvilgiu, o Aleksandro Sąvade 
skirtis ratione — reiškia veikiau jau skirtis intentione. Tai yra, 
daikto grožis apibrėžiamas remiantis jo santykiu su su- 
vokéju. Be to, Robertas Linkolniškis gėrį ir grožį laikė die- 
viškais vardais ir manė juos esant substancialiai identiškus 
išsiskaidžiusioje gyvenimo Vienovėje, tuo tarpu Sąvade 
šios dvi vertybės pirmiausia grindžiamos konkrečia daik- 
tų forma. 

Šiuo atveju nebeatrodė būtina grožį didelėmis raidėmis 
įrašyti į transcendentalijų eilę. Trys pranciškonai Sąvade 
šio žingsnio ir nežengė, pirmiausia dėl scholastams bū- 
dingos sveikos nuovokos neleisti apertis verbis* įsitvirtinti 
bet kokiai filosofinei naujovei. Ir visi vėlesni filosofai dau- 
giau ar mažiau laikėsi šio apdairaus atsargumo. 

Todėl labai drąsus atrodo šv. Bonaventūro sprendimas, 
pateiktas viename 1250 metais pasirodžiusiame, tačiau 
menko atgarsio tesusilaukusiame jo veikalėlyje.* Jis aiškiai 
įvardija keturis būties büvius — unum, verum, bonum et pul- 
chrum —ir paaiškina ju sukeičiamumą ir skirtingumą. Vienis 
(unum) yra susijęs su veiksmo priežastimi (causa efficiens), 
tiesa (verum) — su formaliąja priežastimi (causa formalis), 


* Atvirais žodžiais (lot. paž.). 


3 Ji išspausdino P. Henquinet tęstiniame leidinyje Ėtudes franciscaines nr. 44 
(1932) ir nr. 45 (1933); šis tekstas cituojamas ir Pouillon 1946, p. 282. 

geris (bonum) — su tikslo priežastimi (causa finalis), o grožis 
(pulchrum) — circuit omnem causam et est commune ad ista... 
respicit communiter omnem causam, apima kiekvieną iš jų ir 
yra bendras visoms... susijes apskritai su visomis prieZas- 
timis. Taigi groZis apibréZiamas tiesiog kaip visu kartu 
transcendentaliju puikumas, kaip sakė, atrodo, nežinodami 
šio veikalo, kai kurie mūsų šimtmečio scholastinės filoso- 
fijos tyrinėtojai (žr.: Maritain 1920, p. 183; Marc 1951). 

Nors ir koks įdomus atrodytų šv. Bonaventūro formu- 
lavimas, Aleksandro iš Halės Sąvade galima rasti dar ra- 
dikalesnių, nors ir ne tokių akivaizdžių naujovių. Du esybę 
nusakantys teiginiai — 1) grožis yra pagrįstas objekto forma; 
2) grožiui būdingas ypatingas pasigėrėjimą sužadinantis san- 
tykis su suvokéju — vėliau buvo sėkmingai plėtojami. 


6. Albertas Didysis 


Pirmąją tezę išsamiai nagrinėjo Albertas Didysis ketvirtojo 
De divinis nominibus skyriaus komentare (šis komentaras, 
pavadintas De pulchro et bono, ilgą laiką buvo šv. Tomo 
Akviniečio Opuscula*). 
Pradžioje Albertas atkartoja Summa fratris Alexandri tei- 
ginius: 
Illud [bonum] accidit pulchro, secundum quod est in eodem sub- 
iecto in quo est bonum... differunt autem ratione... bonum se- 
paratur a pulchro secundum intentionem. 


Géris susilieja su groZiu, kadangi pastarasis yra tame paciame 
subjekte, kuriame yra ir géris... taciau jie skiriasi tuo, kaip yra 

proto suvokiami... géris nuo groZio skiriasi savo intencija. 
(Super Dionysium de divinis nominibus IV, 72 ir 86; 
Opera omnia XXXVII/1, p. 182 ir 191) 

. Toliau jis pateikia savo garsųjį grožio apibrėžimą: 

Ratio pulchri in universali consistit in resplendentia formae super 
partes materiae proportionatas vel super diversas vires vel actiones. 


4 St. Thomas, Opuscula spuria, leid. Mandonnet, Paris, 1927, p. 436, 2. 

Universalioji grožio esmė glūdi formos spindesyje, kylančia- 
me iš proporcingųjų materijos dalių arba iš įvairių galių bei 
veiksmų. 


(Super Dionysium de divinis nominibus IV, 72; 
Opera omnia XXXVII/1, p. 182) 


Tokio pobūdžio teiginys liudija, kad grožis neabejotinai 
priskiriamas kiekvienai esybei kaip jos metafizinė savybė; 
ir visatos grožį galima pagrįsti ne tik poetiniais išgyve- 
nimais. Kiekvienoje esybėje įmanu atskleisti grožį, kaip 
formos, kuri ją pašaukia gyvenimui, spindesį; ši forma 
tvarko materiją pagal proporcijos kanonus ir pati iš jau 
sutvarkyto, savo organizuojantijį poveikį skleidžiančio 
substrato spinduliuoja tarytum šviesa. 

Pulchritudo consistit in componentibus sicut in materialibus, 
sed in resplendentia formae, sicut in formali; [vadinasi] sicut ad 
pulchritudinem corporis reguiritur, guod sit proportio debita 
membrorum et quod color superslendeat eis... ita ad rationem 
universalis pulchritudinis exigitur proportio aliqualium ad in- 
vicem vel partium vel principiorum vel quorumcumque quibus 
superslendeat claritas formae. 


Materijos požiūriu grožis susideda iš sudėtinių komponentų, 
o formos požiūriu — jis glūdi formos spindesyje; [vadinasi] 
tiek kūniškam grožiui reikia, kad būtų tinkamos narių pro- 
porcijos bei spalva tiesiog spindėtų... tiek ir visuotinio grožio 
esmė reikalauja abipusių proporcijų tarp visų dalių ir jų ele- 
mentų bei pradmenų, ir jie turi tiesiog spindėti savo formos 
grynumu. 


(Super Dionysium de divinis nominibus IV, 72 ir 76; 
Opera omnia XXXVII/1, p. 182-183 ir 185) 


Iš įvairių tradicijų perimtos empirinės grožio koncep- 
cijos čia įspraudžiamos į griežtus aristoteliško empirizmo 
rėmus. Ši pozicija ypač svarbi norint suprasti ir šv. Tomo 
Akviniečio estetiką. Forma (morfe) sujungiama su materija 
(hyle), kad suteiktų gyvybę konkrečiai ir individualiai sub- 

stancijai. Anot Alberto, būtent hilomorfizmo kontekste 
galima rasti taikų visų iš Išminties knygos kilusių triadų 
sprendimą: ir iš tiesų, šioje sistemoje modus, species ir ordo, 
numerus, pondus ir mensura tampa formaliosios realybės 
predikatais. Tobulumas, grožis, gėris grindžiami forma; 
kad koks nors daiktas būtų geras ir tobulas, jis privalo 
turėti visas ypatybes, kurias atitinka ir tvarko forma. For- 
ma sąlygojama bei apibrėžiama modi (vadinasi, ir mensurae 
bei proporcijos), esybei ji nustato species (atsižvelgdama į 
sudedamųjų dalių visumą, taigi pagal numerus); vadinasi, 
remdamasi individualiu esybės polinkiu, arba pondus, for- 
ma nukreipia ją į tikrąjį jos tikslą, priderama jos ordo. 

Nors Alberto koncepcija labai organiška bei pažangi, 
bet žmogaus pažinimo veiksmo jis nelaiko esminiu struk- 
tūriniu grožio elementu, t.y. kitaip nei Summa fratris Ale- 
xandri, kur šis klausimas yra svarstomas, Alberto estetika 
yra griežtai objektyvistinė — grožis čia apskritai negali būti 
apibrėžiamas secundum notitiam sui ab aliis, t.y. pagal tai, 
kaip kiti jį suvokia. Netgi priešingai: žinodamas, kad 
prieštarauja Cicerono teiginiui iš De officiis, Albertas įro- 
dinėja, kad dorybė spinduliuotų grožiu dėl savo pačios 
claritas net ir tada, jei niekas nieko apie ją nežinotų, etiamsi 
a nullo cognoscatur. Kaip tvirtina Albertas, notitia ab aliis 
formos objektyviai nesalygoja, atvirkščiai, ją apibrėžia cla- 
ritas savuoju splendor (Super Dionysium IV, 76, p. 185). Grožis 
šiame savo spindesy gali būti pažinus, bet tai tik šalutinė, 
ne esminė galimybė. 

Tai ne toks jau menkas skirtumas. Be šio metafizinio ob- 
jektyvizmo, anot kurio, grožis yra daiktų savybė, objek- 
tyviai nepriklausanti nuo žmogaus pastangų jį apibrėžti ar 


> Kompleksiškai ir labai sudėtingai visas triadas Albertas susistemino savo 
traktate Summa de bono; žr. šios sistemos santrauką bei schemą De Bruyne 
1946, III, p. 153-161. 

apriboti, iškyla ir kito tipo objektyvizmas, teigiantis, kad 
grožis, nors ir būdamas transcendentalia būties ypatybe, 
visgi atsiskleidžia iš žmogaus santykio su objektu sub ra- 
tione pulchri. Šis antrasis tipas — tai šv. Tomo Akviniečio 
objektyvizmas. 

Tai nereiškia, kad Tomas ketino - tyčia ir tikrai samo- 
ningai — pateikti originalią grožio teoriją. Tačiau taip, kaip 
jis šias tradicines doktrinas perėmė ir įtraukė į savo sis- 
temą, žvelgiant į visą kontekstą, kelia būtent tokį įspūdį. 
Scholastines sistemas (o Tomo Akviniečio sukurtoji, beje, 
yra išsamiausias ir brandžiausias tokios sistemos pavyz- 
dys) būtų pravartu palyginti su kompiuteriu ante litteram: 
kartą įvedus visus duomenis, kiekvienas pateiktas klau- 
simas būtinai susilaukia išsamaus atsakymo. Suprantama, 
atsakymas gali būti išsamus ir patenkinantis tik tam tikros 
apibrėžtos logikos ir tam tikro realybėje egzistuojančių ry- 
šių suvokimo atžvilgiu: summa — tai tarsi viduramžių kom- 
piuteris, tačiau jis mąsto bei atsakinėja į klausimus net ir 
tais atvejais, kai jo autorius net neįtarė visų kokios nors 
idėjos niuansų. Taigi viduramžių estetikos tradicija kūrė 
begalę teorijų; pavyzdžiui, buvo svarstoma matematinė 
grožio koncepcija, metafizinė šviesos estetika, ypatinga 
vizijos psichologija, formos, kaip spindesio (splendor) ir 
džiugesio priežasties, teorija. Apžvelgdami, kaip šios te- 
mos buvo plėtojamos, traktuojamos įvairiais amžiais, ge- 
riau suprasime, kokia branda buvo pasiekta tryliktajame 
šimtmetyje, ir pamatysime, kaip įvairiausios problemos 
bei jų sprendimai buvo sujungiami į nuoseklią (panašią 
kaip tomistinė) sistemą. 


46 


+ 


Proporcijų estetika 


1. Antikos tradicija 


Vienam iš grožio apibrėžimų viduramžiais teko ypatinga 
sėkmė. Tai šv. Augustino žodžiai: Ouid est corporis pulch- 
ritudo? congruentia partium cum quadam coloris suavitate ... 
Kas yra küno groZis? Tai jo daliu, nuspalvintu maloniomis 
spalvomis, atitikimas (Epistula 3, CSEL 34/1, p. 8). Sis api- 
büdinimas beveik pakartoja analogišką Cicerono teiginį 
(Corporis est guaedam apta figura membrorum cum coloris 
guadam suavitate, eague dicitur pulchritudo*; Tusculanae IV, 
31, 31), kuriuo jis apibendrino stoikų ir apskritai antikos 
tradiciją, išreiškiamą diada chrôma kai symmetria.* * 
Tačiau seniausia ir pagrįsčiausia šio apibūdinimo dalis 
yra atitikimo, congruentia, t.y. proporcijos, skaičiaus idėja, 
siekianti net ikisokratikų filosofiją.! Ši iš esmės kiekybinė 
grožio koncepcija įsitvirtino per Pitagorą, Platoną, Aristo- 
teli ir vis iškildavo graikų filosofijoje“, kol savo klasikinę 


* Tam tikru būdu sutvarkytas kūno dalių pavidalas, [derantis] ypatingu 
spalviniu žavesiu, vadinamas grožiu. 


** Spalva ir simetrija. 
! Tvarkair proporcija yra gražios bei naudingos (Aristoksenas, Diels, I, 469). 
2 Plg. Aristotelis, Top. III, I, 116121; Met. XII, 3, 1087 a 36; Platonas, Filebas, 26 a 6. 

išraišką (kartu su praktine terminija) įgijo Polikleto kanone 
ir vėliau Galeno rašytame šios doktrinos išdėstyme (plg. 
Panofsky 1955, p. 64 tt.; Schlosser 1924, it. vert. p. 65 tt.). 
Nors parašytas kaip praktinių taisyklių rinkinys, kanonas 
įsiliejo į bendrą pitagorietiškosios minties tėkmę ir ilgainiui 
tapo dogmatinės estetikos dokumentu. Vienintelis mus 
pasiekęs jo fragmentas - teorinis teiginys, kad „grožis 
skleidžiasi labai palengva, per daugybę skaičių“, o Gale- 
nas, apibendrindamas kanono idėjas, teigia, jog „grožio 
esmė — ne detalės, o harmoninga dalių proporcija: vieno 
piršto proporcingumas kito piršto atžvilgiu, visų pirštų — 
plaštakos, ...vienų dalių — kitų dalių atžvilgiu, kaip pa- 
rašyta Polikleto kanone“ (Placita Hippocratis et Platonis V, 
3). Iš šių minčių išsirutuliojo paprasta ir universali teorija — 
grožio apibrėžimas, kai skaitmenimis išreiškiama forma- 
lioji tobulybė. Daugybę iš šios koncepcijos kilusių variantų 
būtų galima nusakyti vienu fundamentaliu vienybės įvai- 
rovéje principu. | 

Kitas viduramžių proporcijų teorijos šaltinis buvo Vit- 
ruvijus. Jo raštais nuo IX amžiaus nuolat remdavosi ir teo- 
retikai, ir praktikai, čia atrasdami ne tik sąvokas proportio 
ir symmetria, bet ir tokius apibrėžimus, kaip: 

ratae partis membrorum in omni opere totiusgue commudulatio 

arba ex ipsius operis membris conveniens consensus ex partibus 

separatis ad universae figurae speciem ratae partis responsus. 


[proporcingumas - tai] tam tikros kiekvieno kūrinio dalies 
elementų atitikimas visumai arba atitinkama kūrinio detalių 
darna bei kiekvieno atskirai paimto fragmento atitikimas ben- 
dram visos figūros vaizdiniui. 


(De architectura III, 1; I, 2) 


Tryliktajame šimtmetyje Vincentas iš Beauvais savo 
Speculum maius (I, 28, 2) apibendrino Vitruvijaus teoriją 
apie žmogaus kūno proporcijas, o minėtos dalių atitikimo 

taisyklės labai artimos graikų proporcingumo koncepcijai, 
pagal kurią gražaus daikto matmenis daugiau lemia dalių 
tarpusavio santykis (pavyzdžiui, veidas sudaro dešimtąją 
kūno dalį ir panašiai) nei kiekvienos jų santykis su abs- 
trakčiais skaičiais (plg. Panofsky 1955, p. 66). 


2. Muzikos estetika 


Iš šių šaltinių proporcijų teorija pasiekė viduramžius. 
Antikos ir viduramžių sandūroje stovi Augustinas, ne kar- 
tą naudojęs šią koncepciją (plg. Svoboda 1927), ir tiesiog 
neįvertinamą įtaką visai scholastinei minčiai padaręs au- 
torius — Boecijus. Jis viduramžiams perdavė pitagorietiš- 
kąja mąstysena grįstą proporcijų filosofiją, kuri plėtojama 
muzikos teorijos kontekste. Būtent dėl Boecijaus įtakos 
Pitagoras viduramžiais tampa muzikos išradėju: primum 
omnium Pythagoras inventor musicae* (plg. Engelberti Abb. 
Admontensis de musica, skyr. X). 

Boecijaus raštuose atsiskleidžia labai simptomiški, ti- 
piški viduramžių mąstysenos bruožai. Kalbėdamas apie 
muziką, Boecijus turi omeny matematikos mokslą, tyri- 
nėjantį muzikos dėsnius. Muzikas — tai teoretikas, išma- 
nantis garsų pasaulį valdančias matematikos taisykles, tuo 
tarpu atlikėjas tėra nieko neišmanąs tarnas, o kompozi- 
torius — instinktų vergas, nepažįstantis to neapsakomo 
muzikos grožio, kurį tegalinti atskleisti teorija. Tiktai tas, 
kuris ritmus ir melodijas vertina pasitelkęs protą, gali va- 
dintis muziku. Atrodo, kad Boecijus tiesiog liaupsina Pita- 
gorą, jog šis muziką pradėjęs tyrinėti relicto aurium judicio, 
nuošaly palikdamas klausos sprendimus (De musica I, 10). 

Tai yra teoricistinė blogybė, būdinga ankstyvųjų vi- 
duramžių muzikos teoretikams. Vis dėlto netgi toks per- 
nelyg teorinis proporcijų suvokimas skatino nagrinėti ir 


* Pats pirmasis išrado muziką Pitagoras (lot.). 

aktualias juslinės patirties struktūras, o muzikinės kūry- 
bos praktika leido pamažu konkretinti pačią proporcijos 
idėją. Kita vertus, Boecijų pasiekė jau antikos patikrinta 
proporcijos koncepcija, tad jo teorija nebuvo vien tik iš- 
galvota abstrakcija. Į pasaulį jis žvelgė kaip jautrus inte- 
lektualas, gyvenantis gilios istorinės krizės apimtoje epo- 
choje, kai žlunga atrodytų amžinos vertybės: antika tiesiog 
nyko šio paskutinio humanisto akyse, raštijos kultūra toje 
barbariškoje epochoje buvo kone žlugusi, Europos lūžis 
pasiekė vieną tragiškiausių momentų. Todėl Boecijus ieš- 
kojo atramos vertybėse, kurios negali išnykti: savo dėmesį 
sutelkė į skaičių dėsnius, kurie — kas benutiktu — valdo 
gamtą ir meną. Netgi tomis akimirkomis, kai pasaulio gro- 
žis jį nuteikdavo labai optimistiškai, jis likdavo išminčiu- 
mi, savo nepasitikėjimą reiškinių pasauliu slepiančiu po 
susižavėjimo matematinių duomenų grožiu skraiste. Taigi 
proporcijų estetika į viduramZius įžengė kaip dogma, ku- 
rios nebereikia įrodinėti, tačiau ji inspiravo aktyvias ir 
vaisingas pastangas peržiūrėti pačią koncepciją.’ 
Boecijaus muzikos teorija yra pakankamai gerai Zino- 
ma. Kartą Pitagoras pastebėjo, kad kalviams daužant kū- 
jais per priekalą girdimi skirtingo aukščio garsai, ir priėjo 
išvadą, kad santykiai tarp skirtingų gamos garsų yra pro- 
porcingi kūjų svoriui. Taigi skaičiai valdo ir tvarko garsus, 
nepriklausomai, tai materialus pasaulis ar meninė kūryba. 


Consonantia, guae omnem musicae modulationem regit, praeter 
sonum fieri non potest... Etenim consonantia est dissimilium inter 
se vocum in unum redacta concordia... Consonantia est acuti soni 
gravisque mixtura suaviter uniformiterque auribus accidens. 


= 


J. Combarieu (Histoire de la musigue, 6-asis leid., Paris, 1938, t. I, p. 24) teigia, 
kad Pitagoro įtaką muzikos teorijai būtų galima palyginti su Aristotelio 
įtaka filosofijai. Iš tiesų sunku paneigti, kad kaip tik dėl šios įtakos buvo 
išplėtotas toks svarbus proportio principas, veikiai pritaikytas ir prak- 
tinėms reikmėms. 


Proborcijų estetika 


Konsonansas, valdantis muzikines moduliacijas, negali atsi- 
rasti be garso ... Ir iš tiesų konsonansas yra į viena sujungtų 
tarpusavy skirtingų garsų darna ... Konsonansas - tai aukštų 
ir žemų garsų mišinys, švelniai ir tolygiai veikiantis klausą. 
(De musica I, 3 ir 8, PL 63, kol. 1172, 1173 ir 1176) 


Estetinis muzikos suvokimas irgi remiasi proporcijos 
principu: pati žmogaus prigimtis verčia nusigręžti nuo 
disonuojančios muzikos ir atsiduoti maloniems garsams. 
Tai patvirtina ir psichologinė muzikos doktrina: skirtin- 
gos muzikinės dermės skirtingai veikiančios žmonių psi- 
chologiją, be to, vieni ritmai esą sunkūs, kiti santūrūs, 
vieni tinka ugdyti vyriškumą, o kiti yra lengvi bei gei- 
dulingi. Kaip rašo Boecijus, spartiečiai tikėjo, kad muzika 
gali padėti tramdyti savo jausmus, o Pitagoras kartą nu- 
ramino pasigėrusį jaunuolį, priversdamas jį klausytis hi- 
pofrygine derme ir spondėjaus ritmu sukurtos melodijos 
(mat fryginė dermė jaunikaitį ėmė pernelyg jaudinti). Pi- 
tagoriečiai, norėdami išsivaduoti nuo dienos rūpesčių ir 
nugrimzti į miegą, dainuodavo ypatingas lopšines, o pra- 
budę miegus varydavo jau su kitokiomis giesmėmis. 

Visus panašius reiškinius Boecijus aiškino proporcijos teo- 
rija: žmogaus kūną ir sielą valdo tie patys dėsniai kaip ir 
muzikinius reiškinius, tos pačios proporcijos randamos ir 
kosmoso harmonijoje; taigi mikro- ir makrokosmosas yra 
susieti tuo pačiu saitu — ir matematiniu, ir estetiniu principu. 
Žmogus yra suderintas pagal pasaulio taktą ir todėl patiria 
džiaugsmą sulig kiekvienu šio artumo proveržiu: amica est 
similitudo, dissimilitudo odiosa atgue contraria.* 

Psichologinė proportio teorija buvo įdomiai plėtojama ir 
viduramžių pažinimo teorijos kontekste, tačiau daugiau- 
sia minčių sužadino Boecijaus kosmoso proporcijų kon- 
cepcija. Remiantis sąvoka musica mundana pateikiama pi- 
tagorietiškoji sferų harmonijos teorija, tai yra muzikinė 


* Panašumas - draugas, o nepanašumas - atkarus ir nepakenčiamas (lot.). 

gama, kurią, pasak Pitagoro, sukuria septynios planetos: 
kiekviena planeta, besisukdama apie nejudrią Žemę, sklei- 
džia tam tikrą garsą, kuris yra tuo aukštesnis, kuo toliau 
nuo Žemės ir kuo greičiau ji skrieja (De musica I, 2). Visos 
kartu jos sukuria nuostabiausią ir švelniausią muziką, kų- 
rios negalime girdėti dėl savo juslių ribotumo; panašiai, 
kaip negalime jausti visų tų kvapų, kuriuos užuodžia šu- 
nys — vėliau ne itin vykusiai palygins Jeronimas Mora- 
viškis (plg. Coussemaker 1864, I, p. 13). 

Tai dar sykį parodo viduramžių grynojo teoretizavimo 
ribotuma: išties jeigu kiekviena planeta, kaip teigiama, 
skleidžia vieną gamos garsą, tai visos planetos kartu turėtų 
skambėti tiesiog kakofoniškai. Tačiau viduramžių teore- 
tikas, įrodinėdamas skaitmeninių saitų tobulybę, dėl tokių 
prieštaravimų nesuko sau galvos. Dar ir vėlesniaisiais vi- 
duramžiais nebuvo atsisakyta šio platoniškųjų nuostatų 
palikimo. O mokslo keliai iš tiesų begaliniai: juk kai kurie 
Renesanso astronomai ėmė įtarinėti Žemę irgi judant, rem- 
damiesi tuo, jog ji tiesiog privalanti judėti, kad skleistų 
aštuntąjį gamos garsą ir taip pati gama būtų baigta. Antra 
vertus, musica mundana teorija paskatino dar konkretesnį 
kosminių ciklų grožio suvokimą: įžvelgti proporcingą lai- 
koir metų laikų kaitą, elementų bei gamtos ritmų dermes, 
biologinę gyvenimo kaitą. 

Viduramžiais sukurta begalė muzikinės pasaulio har- 
monijos temos variacijų. Honorijus Augustodunietis vie- 
name savo veikalo Liber duodecim quaestionum skyriuje 
bandė išaiškinti, guod universitas in modo cytharae sit dis- 
posita, in gua diversa rerum genera in modo chordarum sit 
consonantia, kodėl kosmosas sudarytas tarsi kitara, kurios 
skirtingos stygos darniai skamba (PL 172, kol. 1179). Jonas 
Škotas Eriugena pažymėjo, kad visos kūrinijos grožį su- 
kuria panašumų ir nepanašumų darna, panašiai kaip mu- 
zikinės harmonijos atveju, kai atskiri garsai ar balsai nieko 

nereiškia, tačiau kartu skambėdami jie skleidžia natūralų 
grožį (De divisione naturae, II, PL 122). 


3. Šartro mokykla 


Dvyliktajame šimtmetyje, jau peržengus muzikos teorijos 
ribas, bet vis dar remiantis platoniškąja mąstysena, buvo 
išplėtota „timajiškoji“ Šartro mokyklos* kosmologija, pa- 
grįsta estetine-matematine koncepcija. „Jų kosmoso vaiz- 
dinys - tolesnė plėtotė, remiantis Boecijaus matematiniais 
raštais, augustiniškojo principo, pagal kurį Dievas kiek- 
vieną daiktą išdėsto pagal ordine et mensura**, šis prin- 
cipas yra antikinė kosmoso, kaip consentiens conspirans 
continuata cognatio ***, koncepcija, sujungta su dieviškumo, 
kuris yra siela, apvaizda, lemtis, principu“ .* Kaip jau minėta, 
ši vizija kilo iš Timajo, kuris viduramžiams nuolat pri- 
mindavo, kad „Dievas, norėdamas, kad visata būtų panaši 
į pačią gražiausią ir pačią tobuliausią iš visų protingų bū- 
tybių, sukūrė vienintelį regimą gyvą kūrinį, savimi api- 
mantį visas prigimtimi jam artimas gyvas būtybes... O iš 
visų saitų gražiausias yra tas, kuris kuo tvirčiau save ir 
tarpusavy susietus daiktus sujungia“ (30d ir 31c, it. vert. 
p. 370-371). 

Šartro mokyklai Dievo kūrinys yra būtent kosmos, visa 
apimanti tvarka, kuri priešinasi pirmykščiam chaosui. Šios 
veiklos tarpininkė yra Gamta (Natura), daiktuose įskiepyta 
galia, iš panašių sukurianti panašius daiktus (vis quaedam 


* L'école de Chartres, the School of Chartres, la scuola di Chartres. 
** Sulig tvarka ir skaičiumi (lot.). 
*** Suderintas bendras nenutrükstantis sąryšis (lot.). 


4 Gregory 1955, p. 214. Šis nuodugniais šaltiniais paremtas veikalas nag- 
rinėja Šartro mokyklos kosmologiją. Tinkamas įvadas, taip pat atnaujinta 
bibliografija pateikiama Macagnolo 1980. Apie estetiką Assunto 1961, pp. 
139-156. 

rebus insita, similia de similibus operans), kaip savo veikale 
Dragmaticon (I) pasakė Vilhelmas iš Conches. Šartro me- 
tafizikoje gamta - tai ne vien tik alegorinė personifikacija, 
bet ir veikli jėga, tvarkanti daiktų gimtį ir tapsmą (plg. 
Gregory 1955, p. 178 ir 212). 

O exornatio mundi* - tai tobulinimo veikla, kurią Gamta, 
pasitelkusi organišką priežasčių ir padarinių visumą, įgy- 
vendina pasaulyje po jo sukūrimo: 


Est ornatus mundi guidguid in singulis videtur elementis, ut stellae 
in coelo, aves in aere, pisces in agua, homines in terra. 


Pasaulio papuošimas yra visa tai, kas regima atskiruose ele- 
mentuose, kaip žvaigždės danguje, žuvys vandenyje, paukš- 
čiai ore, žmonės žemėje. 


(Vilhlemas iš Conches, Glosae super Platonem, leid. Jeauneau, p. 144) 


Tai yra ornatus** kaip tvarka ir collectio creatuarum.*** 
Grožis ima rastis pasaulyje tada, kai sukurta materija pra- 
deda skaidytis pagal svorį ir skaičių, apibrėždama savo 
kontūrus, įgydama pavidalą ir spalvą. Tad netgi šioje kos- 
mologinėje koncepcijoje sąvoka ornatus beveik reiškia ir 
daiktus individualizuojančią struktūrą — tokia samprata 
vėliau tapo XIII amžiuje išplėtoto ir formos kategorija pa- 
remto koncepto pulchrum pagrindu. Kita vertus (žvelgiant 
veikiau šių laikų nei viduramžių žmogaus akimis), šis kos- 
minės harmonijos vaizdinys - tarsi išplėtota metafora, nu- 
sakanti organišką atskiros formos, gamtos ar meno orga- 
nizmo tobulumą. 

Šios koncepcijos matematinės logikos griežtumą su- 
švelnina gamtos organiškos esmės pajauta. Vilhelmas iš 
Conches, Thierry iš Šartro, Bernardas Silvestras Tūrietis, 


* Pasaulio išpuošimas (lot.). 
** Gražumas (lot.). 


*** Kūrinių sankaupa (lot.). 

Alanas iš Lilio kalbėjo ne apie matematiškai statišką tvar- 
ką, bet apie organišką procesą, kurį visuomet galima rein- 
terpretuoti nenutolstant nuo Autoriaus: antrasis Švč. Trejy- 
bės Asmuo - tai formalioji priežastis, estetinės harmonijos 
organizuojantis principas; šios harmonijos veiksmo prie- 
žastis yra Tėvas, o Šventoji Dvasia - jos tikslo priežastis, 
amor et connexio, anima mundi.* Gamta, o ne skaičius valdo 
šį pasaulį, Gamta, apie kurią Alanas giedojo: 


O Dei proles genitrixgue rerum, 
vinculum mundi, stabilisque nexus, 
gemma terrenis, speculum caducis, 
lucifer orbis, 
Pax, amor, virtus, regimen, potestas, 
ordo, lex, finis, via, dux, origo, 
vita, lux, splendor, species, figura, 
Regula mundi. 
O Dievo kūdiki ir kūrinių gimdytoja, 
pasaulio raišti ir tvirtoji jungtie, 
gyvųjų perle, mirtingųjų veidrodi, 
pasaulio šviesa. 
Ramybe, meile, dorybe, valdove, galia, 
tvarka, įstatyme, tiksle, kely, vade, šaltini, 
gyvybe, šviesa, spindesy, pavidale, figūra, 
pasaulio taisykle. 

(De planctu naturae, leid. Haring, p. 831) 


Šios bei panašios kosminės harmonijos vizijos išspren- 
dė daugybę klausimų, susijusių su negatyviaisiais pasau- 
lio aspektais. Net ir bjaurumas, proporcijos ir kontrasto 
dėka randa savo vietą pasaulio harmonijoje. Grožis (visų 
scholastų įsitikinimu) kaip tik ir gimsta iš kontrastų, netgi 
pabaisos šioje kūrinijos darnoje yra pateisinamos ir įgyja 


* Meilė ir pasaulio jungtis (lot.). 

orumo, pats blogis tampa gražus ir geras, nes iš jo gimsta 
gėris ir šalia blogio jis dar labiau suspindi (plg. Summa 
fratri Alexandri, II, p. 116 ir 175). 


4. „Homo guadratus“ 


Be šios natūralistinės kosmologijos, dvyliktajame šimt- 
metyje buvo nuodugniai plėtojama ir dar viena pitago- 
riečių kosmologija besiremianti koncepcija, pratęsusi ir 
sujungusi tradicinius homo guadratus teorijos samprota- 
vimus. Jos ištakos — tai Chalcidijus ir ypač Makrobijus, 
kuris rašė (in Somnium Scipionis II, 12), kad physici mundum 
magnum hominem et hominem brevem mundum esse dixerunt, 
kosmosas yra tarsi didelis žmogus, o žmogus - tarsi mažas 
kosmosas. Iš čia didžia dalimi išsirutuliojo viduramžių 
alegorizmas, ką ypač atskleidžia polinkis mikro- ir mak- 
rokosmoso sąsajas nusakyti matematiniais archetipais. 
Homo guadratus teorijoje skaičius yra visatos principas, pa- 
tys skaičiai įgyja simbolines reikšmes, pagrįstas skaitme- 
niniais atitikmenimis, kurie yra ir estetiniai atitikmenys. 

Čia pirmieji bandymai susisteminti teoriją taip pat buvo 
muzikinio pobūdžio: yra aštuonios muzikinės dermės, - 
teigė nežinomas kartūzų vienuolis, — keturias iš jų atrado 
senoliai, o keturias pridūrė amžininkai (tai yra keturios 
autentinės ir keturios plagalinės dermės): 


Syllogizabant namgue hoc modo: sicut est in natura, sic debet esse 
in arte: sed natura in multis quadripartito modo se dividit... Qua- 
tuor sunt plagae mundi, quatuor sunt elementa, quatuor sunt quali- 
tates primae, quatuor sunt venti principales, quatuor sunt com- 
plexiones, quatuor sunt animae virtutes et sic de aliis, Propter quod 
concludebant... etc. 


I$ tiesu protéviai samprotavo taip: kaip yra gamtoje, taip turi 
būti ir mene; tačiau gamta pati daugeliu atvejų į keturias dalis 
dalijasi... Keturios yra pasaulio šalys, keturi elementai, keturios 

pirminės kokybės, keturi svarbiausi vėjai, keturios kūno pa- 
dėtys, keturios sielos dorybės ir taip toliau. Iš to kyla... ir t.t. 


(Monachus Carthusiensis, Tractatus de musica plana, 
leid. Coussemaker, II, p. 434) 


Ir kitų autorių, ir apskritai visuotinai paplitusi nuo- 
monė - skaičius keturi yra ašinis ir esminis skaičius, to- 
dėl jis keliauja iš apibrėžimo į apibrėžimą. Keturios pa- 
saulio šalys, keturi svarbiausi vėjai, mėnulio fazės, metų 
laikai; keturi — struktūrinis ugnį simbolizuojančio tima- 
jiškojo ketursienio skaičius, be to, keturios raidės sudaro 
vardą ADAM (Adomas). Keturi, kaip mokė Vitruvijus, 
yra žmogaus skaičius, kadangi atstumas tarp ištiestų jo 
rankų yra lygus jo ūgiui, tarsi sudaro kvadrato ilgį ir 
aukštį. Keturi — tai dorovinio tobulumo skaičius, todėl 
morališkai tvirtas žmogus buvo vadinamas tetragonu, t.y. 
keturkampiu. Tačiau homo quadratus sykiu buvo ir pen- 
kiakampis, nes ir penki yra paslaptingos prasmės ku- 
pinas skaičius, o pentada simbolizuoja mistinę ir estetinę 
tobulybę. Penki — žiedinis skaičius, kuris dauginamas 
nuolat sukasi apie save (5 x 5 = 25 x 5= 125 x 5 = 625 ir 
t.t.). Penkios yra daiktų esmės, penkios pirminės sritys, 
penkios gyvų būtybių rūšys (paukščiai, žuvys, augalai, 
gyvūnai, žmonės). Pentada - tai Dievo kūrinijos matrica; 
be to, šis skaičius šmėsčioja Šventajame Rašte (Penkia- 
knygė, penkios Viešpaties žaizdos); dar daugiau, penki 
susijęs ir su žmogumi: juk įpiešus jį į apskritimą, kurio 
centre būtų bamba, ir sujungus palei perimetrą tiesėmis 
žmogaus kūno galūnes, gaunamas penkiakampis. Prisi- 
minkime Villard'o de Honnecourt'o ar puikiai žinomą Leo- 
nardo da Vinci piešinį. Šv. Hildegardos mistika (ir jos anima 
symphonizans koncepcija) rėmėsi proporcijų simbolika ir 
paslaptingais penketo kerais. Būtent ji kalbėjo apie sim- 
foninę gamtos prasmę ir muzikos motyve atsiskleidžiančio 
Absoliuto išgyvenimą. Hugonas Viktoriškis tvirtino, kad 

kūnas ir siela atspindi dieviškojo grožio tobulybę: kūnas 
pagrįstas lyginiais skaičiais, t.y. netobulais ir daliais, o 
siela — nelyginiais skaičiais, t.y. nedaliais ir tobulais; o 
dvasinis gyvenimas remiasi matematine dialektika, pa- 
grįsta dekados tobulumu.? 

Ši skaičių estetika neblogai paaiškina dar vieną aspektą, 
į kurį neatsižvelgus labai lengva neteisingai suprasti vidur- 
amžius: moralinį tvirtumą išreiškiantis pasakymas „ketur- 
kampis“ primena, jog honestas yra alegorinė skaičių harmo- 
nija, o dar tiksliau, — tai veiksmo ir tikslo proporcija. Taigi 
tais viduramžių laikais, kurie neretai kaltinami, kad su- 
plakę grožį su nauda arba morale, buvo veikiau priešin- 
gai — mikro- ir makrokosminiais lyginimais etinė tobulybė 
buvo redukuota į estetinę dermę. Būtų galima teigti, kad 
viduramžių autoriai ne tiek estetiškumą redukavo į etišku- 
mą, kiek estetiškai pagrįsdavo moralines vertybes. Bet tokia 
nuostata iš dalies klaidinga: skaičius, tvarka, proporcija yra 
tiek ontologiniai, tiek ir etiniai bei estetiniai principai. 


5. Proporcija kaip meno taisyklė 


Kilusi iš vėlyvosios antikos bei ankstyvųjų viduramžių 
muzikos teorijų, proporcijų estetika plėtojosi įgydama vis 
sudėtingesnes formas; kita vertus, tuo pat metu teorija 
darėsi vis artimesnė kasdienei meno praktikai. Pačioje mu- 
zikos teorijoje proporcija ilgainiui tapo technikos sąvoka 
arba bent jau formos kriterijumi. Jonas Škotas Eriugena 
pateikė pirmąjį filosofinį kontrapunkto apibūdinimą (plg. 
Coussemaker 1864, II, p. 351), tačiau istoriniai kompo- 
zicijos technikos tyrinėjimai leidžia vis pagrįsčiau manyti, 
kad viduramžių autoriai turėjo omeny konkrečiai apibrėž- 
tas proporcijas, o ne proporciją kaip tokią. 


^ Plg. De Bruyne 1946, II 7, 5; De Lubac 1956-1964, II/1, VII, 1, p. 7-40. 

Apie 850-uosius metus atsiranda tropas kaip aleliujos 
jubiliacijos versifikacija* (drauge kiekvienas skiemuo bu- 
vo susietas su kiekvienu melodijos garsu); tai paskatino 
apie kompoziciją mąstyti proporcingumo kategorijomis. 
O diastematijos (t.y. kai kylančia ar besileidžiančia linija 
rašomos natos atitinka garsų tono kitimą**) išradimas iš- 
kėlė jau nebemetafizinės proportio problemas. Ir tai nutin- 
ka, kai IX amžiuje išsiskyrė du balsai ir jau ne unisonu, o 
diafoniškai kiekvienas tęsė savo melodinę liniją, tačiau 
abu išlaikė tarpusavio harmoniją. Problema tapo dar 
sudėtingesnė, kai diafonija evoliucionavo į diskantą***, 
o vėliau į didžiuosius XII amžiaus polifonijos atradimus. 
Prisiminus Perotino organumą, kai iš vienos pagrindinės 
natos išsirutulioja sudėtingas, savo drąsa gotikos archi- 
tektūrai prilygstantis kontrapunktinis audinys - apatinis 
balsas tęsia vieną natą, o kiti trys ar keturi balsai šešias- 
dešimt taktų plėtoja tolydžio sudėtingėjančią harmoni- 
ją, - galima suvokti, kad viduramžių muzikas, remda- 
masis tradicinėmis teorijomis, iš Boecijaus perimtoms 
platoniškosioms abstrakcijoms suteikė labai konkrečią 
prasmę. 

Harmonija, kaip diversarum vocum apta coadunatio** ** 
(Hugbaldas iš Saint Amando, Musica enchiriadis 9, PL 132), 
tampa išbandyta ir priimta estetine technine vertybe. 


* Iš tiesų tai tik viena iš tropo atmainų ir viena iš jo kilmės bažnytinėje 
muzikoje hipotezių. 

** Diastematija - tai notacijos būdas, kaip užrašyti garsus bei jų intervalinius 
santykius. Iki tol melodinė linija galėjo būti tik pažymima, t.y. nurodoma, 
kad ji kylanti, besileidžianti etc. Naująja sistema jau buvo galima užrašyti 
realiai skambančią melodiją, nors ir nurodant tik sąlygišką, o ne absoliutų 
garsų aukštį. 

*** Diafonija buvo „mokslinis“ IX-XII amžiaus terminas organumui nusakyti; 
diskantas yra XII-XV amžiaus polifoninės muzikos žanras. 


**** Darnus skirtingų garsų sujungimas. 

Metafizinis principas tampa ir meniniu principu. Tad teig- 
ti, jog grožio metafizika ir meno teorija niekada nė kiek 
nesutapdavo, yra išties labai neapgalvota. 

Literatūra irgi knibždėte knibždėjo įvairiais su proportio 
susijusiais pamokymais bei taisyklėmis. Galfridas iš Vinsauf 
savo Poetria nova (apie 1210 m.) teigė, jog ornatus lemia tam 
tikras atitikimo principas — tai jau nebe paprasta skaitme- 
ninė, bet kokybinė kategorija, pagrįsta psichologine bei 
fonetine darna. Auksą tinka pavadinti fulvum, piena — ni- 
tidum, rožę - praerubicunda, medų - dulcifluum.* Kiekvienas 
stilius turėtų atitikti savo turinį, sic rerum cuigue geratur mos 
suus. Atitikimo principu remiasi ir comparatio bei collatio teo- 
rijos; šiuo atveju mums svarbiausi yra nurodymai, ko rašant 
reikia laikytis: ar ordo naturalis, ar aštuonių ordo artificialis 
rūšių, kurios yra puikus išdėstymo technikos pavyzdys. 
Yra ir tokių taisyklių, kurios romėnų retorikoje priklausė ordo 
tractandi sričiai, ilgainiui virtusiai ordo narrandi. E. Faralis, 
kalbėdamas apie įvairių autorių poetikos teorijas“, pažymė- 
jo, kad „jie žinojo, pavyzdžiui, koks efektas bus gaunamas 
išradingai pristabdžius pasakojimo eigą ar sujungus kelis 
vienu metu plėtojamus pasakojimus“ (Faral 1924, p. 60). 

Daugelyje viduramžių romanų buvo laikomasi šių tai- 
syklių: estetinis principas iš pradžių tampa poetikos me- 
todu, o po to jau ir tikra technika; tuo pat metu vyksta ir 
atvirkštinis procesas - tobulinamos teorijos nuostatos, to- 
lydžio artėjant prie praktinės patirties. Literatūrinis bre- 
vitas principas, prie kurio viduramžiai vis sugrįždavo, 
pakankamai aiškiai parodė, pavyzdžiui, kad Alkvino 
traktate De Rhetorica rekomenduotu neguid nimis principu 
norėta pasakyti, kad plėtojant siužetą reikia atsisakyti vis- 


* Fulvus — rusvas; nitidus — šviesus, grynas; praerubicundus — purpurinis; 
dulcifluus — saldZiaskystis. 


* Plg., pavyzdžiui, Konrado iš Hirschau Dialogus super auctores ir Hugono 
Viktoriškio Didascalicon. 

ko, kas nereikalinga, kaip buvo aiškinęs Plinijus Jaunesny- 
sis, norėdamas įrodyti, jog Achilo skydo aprašymas Home- 
ro poemoje nėra pernelyg ilgas, kadangi tai pateisina toles- 
nė įvykių eiga (Epistola 5; plg. Curtius 1948, excursus 13). 

Apžvelgdami plastinius bei vaizduojamuosius menus, 
pamatysime, jog simetrijos idėja bei norma buvo labai gaji, 
daugiausia tai lėmė Vitruvijaus veikalo De architectura įta- 
ka. Jo pėdomis sekęs Vincentas iš Beauvais rašė, jog archi- 
tektūros esmė - tai tvarka, išdėstymas, ritmiškumas (eu- 
ritmija), simetrija, grožis (Speculum maius, II, 11, 12, 14). 
Taciau proporcijos principas architektüros praktikoje at- 
siskleidé ir kaip savo amato estetinio suvokimo heraldiné 
simbolinė išraiška. Tai galėtume apibūdinti kaip ezoterinį 
proporcijų misticizmo aspektą: ši simbolika, atsiradusi 
tarp pitagoriečių, tačiau scholastų prakeikta, buvo išsau- 
gota amatininkų, bent jau kaip priemonė kone pamaldžiai 
garbinti ir saugoti savo amato paslaptis. 

Tai galėtų paaiškinti gotikos mene nuolat pasikarto- 
jančius penkiakampius motyvus, vienas dažniausių — gė- 
lės žiedo pavidalo katedrų langai — rozetės. Penkialapė 
rožė, be visų kitų viduramžiais jai suteiktų reikšmių, pra- 
dedant Roman de la Rose ir baigiant kovomis tarp Jorko ir 
Lankasterio*, visada buvo skaičiaus penki įvaizdis. Net ir 
nelaikant kiekvienos pavaizduotos pentados kokios nors 
ezoterinės religijos ženklu", akivaizdu, jog ji visada tarytum 
primindavo pagrindinį estetinį idealą; mūrininkų gildijos ja 
grindė savo ritualus — tai dar sykį aiškiai liudija, jog ryšys 
tarp amato ir estetiškumo buvo labai gerai suvokiamas. 

Šioje perspektyvoje reikėtų žvelgti ir į amatininkų sim- 
bolių ar asmeninių ženklų virsmą geometrinėmis schemo- 
mis: Bauhiitte's (slapta Šventosios Romos imperijos federa- 
cija, jungusi visus mūrininkų, akmenskaldžių ir dailidžių 


* Vadinamieji Rožių, arba Baltosios ir Raudonosios rožės, karai. 
7 Taip interpretuoti linkęs yra Ghyka 1931, II, 2. 

meistrus) tyrinėjimai rodo, kad visi signa lapidaria, t.y. as- 
meniniai žymenys, kuriais kiekvienas amatininkas pažy- 
mėdavo svarbiausius savo konstrukcijos akmenis (pavyz- 
džiui, kertinius akmenis, skliautų spyną), yra bendrą kodą 
turinčios geometrinės schemos, sudarytos remiantis tam 
tikromis diagramomis arba „šifravimo tinkleliais“. Atrasti 
simetrijos centrą — reiškia atrasti kelią, tiesą, racionaluma. 
Estetinė tradicija ir teologinė doktrina šiuo atveju veikė 
ranka rankon. Iš tiesų proporcijų estetika buvo viduram- 
žių estetika par excellence. 

Simetrijos principas, netgi paprasčiausia savo išraiška, 
buvo instinktyvus vertinimo kriterijus, taip giliai įsišak- 
nijęs viduramžių dvasioje, kad darė įtaką net viduramžių 
ikonografijai. Ikonografijos siužetus formavo bibliniai, li- 
turginiai įvaizdžiai, exempla praedicandi pasakojimai, ta- 
čiau simetrijos reikalavimai neretai versdavo modifikuoti 
tradicijos aiškiai apibrėžtą ir nuosekliai iš kartos į kartą 
perduodamą sceną ir netgi prieštarauti labiausiai jsisené- 
jusiems įsitikinimams bei iškraipyti švenčiausias istorines 
tiesas. Antai Suasone trūksta vieno iš Trijų Karalių, nes jis 
suardytų kompozicijos pusiausvyrą. Parmos katedroje 
šv. Martynas savo apsiaustu dalijasi ne su vienu, bet su 
dviem elgetomis. San Cugat del Vallės katedroje, Katalo- 
nijoje, ant kapitelio vietoje vieno yra du Gerieji Ganytojai. 
Dėl panašių priežasčių atsiranda ir dvigalvių erelių ar dvi- 
uodegių undinių (Rėau 1951). Simetrijos reikalavimai lė- 
mė vartojamus simbolius. 

Kitas itin svarbus reikalavimas viduramžių menui buvo 
„rėmų“ dėsnis: tam tikra figūra privalėjo būti įkompo- 
nuota timpano liuneto, portalo kolonų erdvėje, kapitelio 
nupjautiniame kūgyje. Kartais taip įkomponuota figūra 
būtent dėl labai apibrėžtos erdvės tapdavo grakštesnė, 
todėl ant Saint Denis bažnyčios fasado esančiuose me- 
dalionuose, vaizduojančiuose mėnesius, kertantys javus 

valstiečiai atrodo nelyg šoktų ratu. Kartais įrėmintos fi- 
gūros tampa ekspresyvesnės, kaip skulptūros Venecijos 
šv. Morkaus katedros portalo koncentrinėse arkose. Ta- 
čiau rėmai gali sąlygoti ir labai iškraipytas groteskines 
figūras, kurioms būdinga grynai romaniška ekspresija; 
tokios ir yra Romos San Paolo fuori le mura bažnyčios kan- 
deliabro figūros. Taigi šiame painiame priežasčių ir pa- 
darinių labirinte teorinės congregatio ir coaptatio taisyklės 
susipynė su epochos meno praktika ir kompozicijos ten- 
dencijomis. Įdomu, kad daugumą viduramžių meno ypa- 
tybių — ar tai būtų heraldinė stilizacija, ar pribloškiantys 
iškraipymai — sukuria kompozicijos reikalavimai, o ne gy- 
vybinga ekspresija. O tai, kad tokia menininkų orientacija 
buvo vyraujanti, netiesiogiai liudija ir viduramžių meno 
teorijos — visada tai buvo taisyklingos kompozicijos, o ne 
jausmų bei ekspresijos teorijos. 

Visi viduramžių traktatai apie vaizduojamuosius menus, 
pradedant bizantiškaisiais Atoso kalno vienuolių veika- 
lais ir baigiant Cennini darbu, atskleidžia ambicingą troš- 
kimą šiuos menus iškelti į tokį patį matematinį lygmenį 
kaip ir muziką (Panofsky 1955, p. 72-99). Šiuose trakta- 
tuose matematinės koncepcijos paverčiamos praktiniais 
kanonais. Tai plastikos taisyklės, jau išsiveržusios iš kos- 
mologijos bei filosofijos matricų, tačiau vis vien susietos 
su jomis požeminėmis estetinio skonio ir nuostatų srovė- 
mis. Puiki iliustracija šiuo atžvilgiu būtų Villard'o de Hon- 
necourt'o Album, arba Livre de portraiture (Hahnloser 1935; 
taip pat plg. Panofsky 1955 ir De Bruyne 1946, III, 8, 3). Kiek- 
vieną figūrą čia apibrėžia geometrinės koordinatės, tuo nesie- 
kiama abstrakcijos bei stilizacijos, bet veikiau bandoma iš- 
reikšti žmogaus kūno potencialų judesį. Kaip bebūtų, iš 
šio gotikinės koncepcijos suponuoto figūrų pavaizdavimo 
matyti grįžimas prie proporcingumo modulių - tai Vitru- 
vijaus žmogaus kūno teorijos atgarsiai. Pagaliau Villard'o 

sukurtos žmogaus figūros geometrinės schemos - gyvo ir 
tikroviško vaizdavimo orientyrai ir normos - atspindi gro- 
žio, kaip resplendentia formae principo sukuriamą ir atsklei- 
džiamą proportio, teoriją, būtent turint omeny, kad forma 
pati yra guidditas, esminė gyvenimo schema. 

Kai viduramžių metafizinė grožio teorija įgyja savo ga- 
lutinį pavidalą, proporcija, kaip grožio atributas, tampa 
jo transcendentalumo dalyve. Proporcijos, kaip ir būties, 
neįmanoma įsprausti į vieną paprastą formule, ji realizuo- 
jama skirtingais, kelių sluoksnių lygmenimis. Proporcija 
suponuoja begalę buvimo ir veikimo būdų. Ši idėja — reikš- 
mingas sampratos išsilaisvinimas iš dogmatiškumo varž- 
tų, tačiau viduramžių kultūra jau seniai buvo priėjusi prie 
šios minties empiriniu lygmeniu. Pavyzdžiui, muzikos 
teorijoje buvo žinoma, jog iš vienos dermės, kaip tam tikra 
tvarka išdėstytų natų sekos, reikiamai pažeminus ar pa- 
aukštinus kai kurias jų (panaudojant diezus ar bemolius), 
galima sudaryti kitą dermę. Arba tereikia apversti lydinę 
dermę - ir gausime fryginę. O kalbant apie muzikinius 
intervalus galima prisiminti, kad IX amžiuje Hugbaldas 
iš Saint Amando kvintą pripažino esant netobulu kon- 
sonansu, XII amžiaus diskanto komponavimo taisyklėse 
jijau laikoma tobulu konsonansu, XIII amžiuje jau ir tercija 
atsiduria tarp pripažintų konsonansų. Taigi proporcija 
viduramžiais buvo suvokiama kaip nuoseklus naudingų, 
malonių atitikmenų, o drauge labai skirtingų sąryšių su- 
pratimas ir panaudojimas. Literatūros srityje VIII amžiuje 
Beda Garbingasis savo traktate De arte metrica suformu- 
lavo, kuo skiriasi metras ir ritmas, kiekybinė ir silabinė 
eilėdara, sykiu pažymėdamas, jog kiekvienam iš šių ei- 
liavimo būdų būdingas tam tikras proporcingumas (plg. 
Saintsbury 1902, I, p. 404). Vėlesniais amžiais šią mintį 
pakartojo keli autoriai, pavyzdžiui, ją rasime Aureliano iš 
Reomė ir Remigijaus iš Auxerre raštuose (plg. Gerbert 

1784, I p. 23, 68). O kai pagaliau visa $i patyrima pripaZino 
teologija ir metafizika, proportio tapo kategorija, kuria ga- 
lima grįsti sudėtingus teorinius apibrėžimus, tai matysime 
aptardami tomistinę formos doktriną. 

Vis dėlto proportio estetika pirmiausia buvo kiekybinė 
estetika. Jai taip ir nepavyko įtikinamai pagrįsti kokybinės 
grožio pajautos, t.y. to tiesioginio malonumo, kurį vidur- 
amžiais keldavo spalva ir šviesa. 


5 


Sviesos estetika 


1. Spalvos ir šviesos pajauta 


Šv. Augustinas savo traktate De quantitate animae pateikė 
griežtą grožio, kaip geometrinio taisyklingumo, teoriją. Jis 
tvirtino, kad lygiakraštis trikampis yra gražesnis nei įvai- 
riakraštis, kadangi pirmasis yra lygesnis už antrąjį; dar 
gražesnis yra kvadratas, kurio lygios kraštinės sueina į 
lygius kampus, o gražiausias besąs apskritimas, kurio ne- 
nutrūkstamos tąsos neiškraipo joks kampas. Tačiau aukš- 
čiau jų visų yra taškas — nedalus savo paties centras, 
pradžia ir pabaiga, gražiausios figūros — apskritimo ašis 
(De guantitate animae, Opere III, 2, p. 10-23; plg. Svoboda 
1927, p. 59). Ši teorija siekė polinkį į proporcingumą susieti 
su metafizine absoliučios Dievo tapatybės nuovoka (ir cituo- 
tame tekste naudojami geometriniai pavyzdžiai, kalbant 
apie sielos centriškumą), o proporcijomis grįsto daugia- 
sluoksniškumo redukcija į nedalią Vienio tobulybę po- 
tencialiai suponavo tą prieštarą tarp kiekybės ir kokybės 
estetikos, kurią viduramžiams teko išspręsti. 

Tiesiogiai šią antrąją — kokybės estetikos — tendenciją 
atskleidžia spalvos ir šviesos grožio jausmas. Dokumen- 
tai, liudijantys viduramžių intuityvią spalvinę pajautą, 
yra itin saviti ir iškelia aikštėn dalykus, prieštaraujančius 

iki šiol nagrinėtai estetinei tradicijai. Matėme, kad visos 
teorijos linkusios kalbėti apie iš esmės pažinų grožį, apie 
matematinę harmoniją, net jei nagrinėjama kompozicija ar 
žmogaus kūnas. 

Vis dėlto kalbėdami apie spalvas (brangakmenius, audi- 
nius, gėles, šviesas ir t.t.) visi viduramžių autoriai pasirodo 
daug giliau suvokią grynai jutiminius realybės ypatumus. 
Proporcingumo siekis iš pradžių buvo išreiškiamas kaip 
teorinė doktrina ir tik pamažu nusileido į praktinių nuo- 
rodų ir kūrybos taisyklių sritį, o spalvos ir šviesos po- 
mėgis, atvirkščiai, — tai veikiau tipiška viduramžiams 
spontaniška estetinė reakcija, ne iš karto patekusi į moks- 
linių interesų akiratį ir atradusi savo vietą metafizikos 
sistemoje (nors nuo pat pradžių šviesa mistikų ir neopla- 
tonikų raštuose buvo dvasinės tikrovės metafora). Be to, 
kaip minėjome, spalvos grožis visuotiniu supratimu - tai 
paprastas, tiesiogiai suvokiamas, nedalus grožis, netu- 
rintis jokių santykinumo bruožų kaip proporcijų grožio 
atveju. 

Taigi tiesioginė pagava ir grynumas yra viduramžių 
spalvos grožio jausmo savybės. Epochos vaizduojamajam 
menui visai svetimas vėlesniųjų amžių kolorizmas; čia 
naudojamos grynos spalvos, varijuojama griežtai aprėžto- 
mis spalvų zonomis be jokių atspalvių perėjimų, mieliau 
žaidžiama ryškių, savitą šviesą spinduliuojančių spalvų 
deriniais, nei bandoma šią spalvinę šviesą išgauti iš švie- 
sos ir tamsos žaismo ar leisti jai išsilieti už figūros ribų. 

Panašiai ir poezijoje: spalvos nusakomos konkrečiai, 
aiškiai: jeigu žolė — tai žalia, kraujas — raudonas, pienas — 
skaisčiai baltas. Kiekviena spalva turėjo savo superliaty- 
vus (kaip rožės praerubicunda), nors kiekviena ir turėjo 
daugybę atspalvių, tačiau negalėjo būti išblukusi spalva. 
Viduramžių miniatiūra akivaizdžiai liudija šį polinkį į gy- 
vas, grynas spalvas, atskleidžia džiaugsmingų spalvinių 

dermių pomėgį. Tai matyti ne tik brandžiuose flamandų 
bei burgundų meistrų darbuose (turiu omeny Trės riches 
heures du Duc de Berry), bet ir ankstesniuose kūriniuose, 
pavyzdžiui, Reichenau miniatiūrose (XI a.), kuriuose „de- 
rinant aukso blizgesį su neįprastai šaltais bei ryškiais at- 
spalviais — alyviniu, melsvai žaliu, sméliniu ar melsvai 
balkšvų — gaunami tokie spalvų efektai, jog atrodo, kad 
šviesa sklinda iš pačių daiktų“ (Nordenfalk 1957, p. 205). 
Įdomus literatūrinis šio fakto paliudijimas galėtų būti 
ištrauka iš Chrėtieno de Troyes Erec et Enide, patvirtinanti 
gyvos regimosios poeto vaizduotės ir tapytojų skonio glau- 
džią sąsają: 
Gavęs paliepimą šis atnešė mantiją ir tuniką, iki pat rankovių 
apsiūtą baltais šermuonėlių kailiais; rankogaliai bei apykaklė 
buvo tikrų tikriausiai padengti daugiau kaip puse svaro auk- 
so, o visame šiame auksiniame blizgesyje Zéréjo įvairiausių 
spalvų brangakmeniai: tamsiai mėlyni ir žali, žydri ir tamsiai 
rudi... Mantija atrodė nepaprastai puikiai: apykaklė apmušta 
dviem sabalų kailiais, kutai padabinti daugiau kaip uncija 
aukso: viename jų spindėjo hiacintas, o kitame ryškiau už 
degančią žvakę žėrėjo rubinas. Pamušalas buvo išmuštas bal- 
tais šermuonėlių kailiais — dar nieko puikesnio ir graZesnio 
pasaulis nebuvo regėjęs. Visas audeklas buvo dailiai išsiuvi- 
nėtas kryželiais, kiekvienas ju — skirtingos spalvos: violetinis, 
skaisčiai raudonas ir mėlynas, baltas ir žalias, violetinis ir 
geltonas. 
(It. vert. Bianchini 1957, p. 50) 


Tai tikrų tikriausias suavitas coloris pasireiškimas, apie 
kurį kalbama mūsų minėtuose tekstuose. Pasižvalgę po 
viduramžių literatūrą, parašytą ir lotyniškai, ir tautinėmis 
kalbomis, rastume gausybę tokių pavyzdžių. Galima pri- 
siminti Dantės dolce colore di oriental zaffiro* ar Guinizelli 


* Švelni spalva rytų zefyro (it.). 

viso di neve colorato in grana*, clère et blanche — švytintį ir 
baltą Diurandalį iš Chanson de Roland, saulėje žybčiojantį 
ir liepsnojantį; tokių pavyzdžių — begalės (Zr. De Bruyne 
1946, III, 1, 2). Kita vertus, būtent viduramžiais buvo iš- 
plėtota meninė technika, maksimaliai išnaudojanti grynos 
spalvos švytėjimo ir ją persmelkiančios šviesos spindesio 
susiejimą, kaip gotikinių katedrų vitražuose. 

Be viso to, spalvų pajauta atsiskleidžia ir už meno ribų, 
kasdienėje buityje, drabužiuose, papuošaluose, ginkluose. 
Puikiai analizuodamas vėlyvųjų viduramžių spalvų pa- 
jautą, Huizinga primena Froissart'o dZiugesi regint „iš- 
puoštus laivus, padabintus vėliavomis ir plazdančiais 
vimpelais bei saulėje žaižaruojančiais įvairiaspalviais her- 
bais; arba stebint, kaip smagiai ant prajojančių raitelių 
šalmų, šarvų, ietigalių, vėliavų ir vimpelų šokinėja saulės 
spinduliai“. Prisiminkime Blason des couleurs minimas 
spalvų dermes: liaupsinami gelsvos ir mėlynos, oranžinės 
ir baltos, oranžinės ir rožinės, rožinės ir baltos, juodos ir 
baltos spalvų deriniai; o antai Olivier de La Marche'as 
vaizduoja jauną merginą, apsitaisiusią violetiniu šilku, 
jojančią mėlyno šilko gūnia uždengtu žirgu ir lydimą trijų 
vyrų ryškiai raudono šilko apdarais bei žalio šilko kepu- 
rėmis (Huizinga 1955, p. 385-387 ir apskritai visas XIX 
skyrius). 

Atkreipti žvilgsnį į kasdienį skonį būtina, norint iki galo 
suvokti teorinių nuorodų apie spalvą, kaip grožio šaltinį, 
svarbą. Ignoruojant šį esminį dalyką - giliai įsišaknijusį 
prieraišumą spalvai, tokie teiginiai, kaip šv. Tomo Akvi- 
niečio tvirtinimas, jog gražiais vadinami ryškiai nuspal- 
vinti daiktai (S.Th. I, 39, 8), gali pasirodyti naivūs ir lėkšti. 
O yra kaip tik atvirkščiai — tai būtent tas atvejis, kai mas- 
tytoją giliai paveikia jo laikmečio pasaulėjauta. 


* Raudoniu nutviekstas blyškus lyg sniegas veidas (it.). 

Taip pat ir Hugonas Viktoriškis, persmelktas šios pa- 
saulėjautos, garbina žalią spalvą kaipo gražiausią iš visų, 
kaip pavasario simbolį, būsimojo prisikėlimo įvaizdį (taigi 
mistinis atspalvis nenuneigia reiškiamo juslinio pasiten- 
kinimo) (De tribus diebus); tokio paties požiūrio laikėsi ir 
Vilhelmas iš Auvergne, tik jau remdamasis psichologi- 
niais argumentais: žalia spalva, pasak jo, esanti pusiauke- 
lėje tarp akį praplečiančios baltos ir ją susiaurinančios juo- 
dos spalvos (plg. De Bruyne 1946, II, p. 86). 

Tačiau labiau nei atskiros spalvos filosofus ir mistikus 
buvo apžavėję šviesos reiškiniai apskritai ir saulės šviesa. 
Ir šiuo atveju epochos literatūra tiesiog plūdo susižavė- 
jimu dienos šviesos vaiskumu ar ugnies liepsna. Gotikinės 
bažnyčios buvo statomos taip, kad jas užlietų pro įvairius 
konstrukcijos elementus srūvanti šviesa; kaip tik šio nuos- 
tabaus neišskaidyto vaiskumo paveiktas Sugerijus vie- 
name iš savo versiculi rašė: 


Aula micat medio clarificata suo. 
Claret enim claris guod clare concopulatur, 
et quod perfundit lux nova, claret opus 


nobile. i 


Aula žėri, nušviesta vidury. 
Mat šviesumu šviečia tai, kas susijungę su šviesiu, 
ir kas užlietas naujos šviesos švyti kaip 
kilnus statinys. 
(De rebus in adm. sua gestis, PL 186, kol.1229) 


Kalbant apie poeziją užtektų paminėti Dantės Paradiso — 
puikų šviesos pajautos pavyzdį - iš dalies tai spontaniškas 
viduramžių žmogaus jausmų proveržis (dieviškumui apibū- 
dinti vartojamos šviesumo sąvokos, o pati šviesa laikoma 
„pirmaprade dvasinės tikrovės metafora“), o iš dalies ir 
patristinės bei scholastinės minties įtaka (plg. Getto 1947). 
Panašiai kuriama ir mistinė proza; tokias eilutes l'incendio 

suo seguiva ogni scintilla ar ed ecco intorno di chiarezza pari / 
nascere un lustro sopra quel che v'era | per guisa d'orizzonte 
che rischiari*, galima palyginti su mistinėmis šv. Hildegar- 
dos žėrinčios liepsnos vizijomis. Nusakydama pirmojo ange- 
lo grožį, Hildegarda kalba apie Liuciferį (iki jo nuopolio), 
kuris visas, tarytum žvaigždėtas dangus, nusėtas žėrin- 
čiais ir $vytinciais akmenimis, spindi taip, kad nesuskai- 
čiuojami žiežirbų spiečiai, žaižaruodami ir spinduliuo- 
dami visomis savo grožybėmis, šviesa nuskaidrina pasaulį 
(Liber divinorum operum, PL 197, I, 4, 12-13, kol. 812-813). 

Dievo, kaip šviesos, idėja ateina iš labai senų tradicijų: 
pradedant semitų Baalu, egiptiečių Ra, iranėnų Ahūra Ma- 
zda, t.y. visais saulės ar maloningosios šviesos įsikūni- 
jimais, ir baigiant, žinoma, Platono idėjų saule, Gėriu. Iš 
neoplatonikų (ypač Proklo) šie įvaizdžiai atkeliavo į krikš- 
čioniškąją tradiciją, pirmiausia per Augustiną, o vėliau 
per Pseudodionisiją Areopagietį, ne kartą šlovinusį Dievą 
kaip Lumen, ugnį, šviesos versmę (žr., pavyzdžiui, De coe- 
lesti hierarchia XV, 2; De divinis nominibus IV). Viduriniąją 
scholastiką paveikė ir arabų panteizmas, kurio atstovai 
(nuo Avenpaces** iki Hay ben Jodkamo ir Ibn Tofailo) 
perdavė savo žėrinčių šviesos esybių vizijas ir grožio bei 
spindesio sukeliamą ekstazę (plg. Menėndez y Pelayo 
1883, I, 3). 


2. Optika ir perspektyva 


Vis dėlto, ar kalbėtume apie metafizines metaforas, ar 
apie empirinę spalvos pajautos raišką, turime nepamirš- 
ti, jog viduramžiais gana aiškiai buvo suvokiama, kad 


* Kiekviena kibirkštis įžiebia gaisrą ... Ir štai aplink vienodai šviesiai / 
užgimsta naujas spindesys, kuris / lyg horizontas, kad išaušus nuskaid- 
rėja (it.) — šis trieilis yra iš Dante, Il Paradiso, XIV, 67-69. 

** Avenpace, arba Avempace, dar žinomas kaip Ibn Bajjah (1095-1138); 
gyveno Ispanijoje. 

kokybinė grožio samprata ne itin dera su proporcijų kate- 
gorija grindžiamu jo apibrėžimu. Ši nedermė atsiskleidė 
jau šv. Augustino raštuose, o jis savo ruožtu neabejotinai 
turėjo tai pastebėti Plotino veikaluose, kuriuose akivaiz- 
džiai linkstama į kokybinę spalvos estetiką (Eneados I, 6, 1). 
Šis kontrastas nerėžė akies tol, kol spalvos teikiamas ma- 
lonumas buvo vertinamas be jokių kritinių pretenzijų ir 
kol šviesos metafora neperžengė mistikos diskurso bei 
miglotos kosmologijos ribų. 

Tačiau XIII amžiaus scholastams teko susidurti dar su 
viena problema: šviesos doktrina jų akiratin pateko iš įvai- 
riu šaltinių, dažniausiai gerokai atmieštų neoplatonizmu, 
o scholastai šią doktriną plėtojo dviem pagrindinėmis 
kryptimis — kaip fizinę-estetinę kosmologiją ir kaip formos 
ontologiją. Pirmuoju Keliu žengė Robertas Linkolniškis ir 
šv. Bonaventūras, antruoju - Albertas Didysis ir šv. Tomas 
Akvinietis. 

Naujų perspektyvų plėtotė nebuvo atsitiktinis dalykas. 
Formaliųjų šio proceso priežasčių reikėtų ieškoti polemi- 
koje prieš manicheizmą, tačiau teorinė medžiaga, leidusi 
diskutuoti, tiesą sakant, atsirado iš išaugusio smalsumo 
bei susidomėjimo optikos ir fizikos reiškiniais. Tai buvo 
amžius, kai Rogeris Baconas paskelbė, kad optika — tai 
naujasis mokslas, išspręsiantis visas problemas. Jeanas de 
Meunas savo Roman de la Rose - toje pažangiausios scho- 
lastikos alegorinéje santraukoje — Gamtos (Natura) lüpo- 
mis išsamiai pasakoja apie vaivorykštės žavesį ir kreivų 
veidrodžių stebuklus: nykštukai ir milžinai įgyja atvirkš- 
čias proporcijas, figūros iškraipomos ar apverčiamos. Teks- 
te vis cituojamas arabas Alhazenas kaip svarbiausias šios 
mokslo srities autorius. Iš tiesų moksliniai svarstymai apie 
šviesą viduramžiais tapo įmanomi kaip tik dėl Alhazeno 
veikalo De aspectibus, arba Perspectiva, parašyto tarp X ir 
XI amžių, kurį dvyliktajame šimtmetyje Witelo (arba Vi- 


72 


Sviesos estetika 


telione) panaudojo savo traktatuose De perspectiva bei Liber 
de intelligentiis (pastarasis ilga laika buvo priskiriamas Wi- 
telo, tačiau dabar jo autoriumi laikomas toks Adomas Pul- 
chrae Mulieris, arba Belladona). Visi šie darbai bus ypač 
svarbūs kalbant apie estetinio regėjimo psichologiją. O 
žmogus, šviesos teoriją pritaikęs metafizikos bei estetikos 
tikslams, buvo Robertas Linkolniškis. 


3. Šviesos metafizika: Linkolniškis 


Savo pirmuosiuose darbuose Linkolno vyskupas plėtojo 
proporcijų estetiką, būtent jis ir pateikė vieną taikliausių 
organiškos gražaus daikto tobulybės apibrėžimų: 

Est autem pulchritudo concordia et convenientia sui ad se et om- 


nium suarum partium singularium ad seipsas et ad se invicem et 
ad totum harmonia, et ipsius totius ad omnes. 


Taigi grožis yra [daikto] darna ir atitikimas sau pačiam ir visų 
atskirai paimtų jo dalių harmonija su savimi, tarpusavy ir su 
visuma, o šios visumos — su visais [daiktais]. 
1 
(De divinis nominibus, Pouillon 1946, p. 320) 


Tačiau vėlesniuose veikaluose jis atsideda tik šviesos 
sampratai, o komentaruose Hexaémeron'ui stengiasi iš- 
spręsti prieštarą tarp kokybinio ir kiekybinio principų. 
Šviesą čia jis bando apibrėžti kaip svarbiausią proporciją, 
kaip atitikimą sau pačiai: 

Haec [lux] per se pulchra est „guia ejus natura simplex est, sibigue 

omnia simul". Quapropter maxime unita et ad se per aequalitatem 

concordissime proportionata, propotionum autem concordia pul- 
chritudo est. 


-— 


Išsamiausiai ir aiškiausiai Linkolniškio estetiką išdėstė De Bruyne'as (De 
Bruyne 1946, t. III, sk. 4), kuriuo vėliau rėmėsi Assunto (Assunto 1961, p. 
169-171). Įžanginė studija apie Linkolniškio filosofiją galėtų būti Rossi 
1986, kur įdėta atnaujinta bibliografija apie viduramžių šviesos metafiziką. 
Tarp kitų veikalų pažymėtini Federici Vescovini 1965 (teorijos apie per- 
spectiva) ir Alessio 1961 (apie XIV amžiaus optikos studijas). 

[šviesa] yra graži pati savaime, „kadangi jos prigimtis pa- 
prasta ir visus daiktus ji sykiu savy talpina“. Dėl to ji yra itin 
vientisa ir harmoningiausiai proporcinga pačiai sau, o grožis 
ir yra proporcijų darna. | 
(In Hexaėmeron, Pouillon 1946, p. 322) 


Šia prasme tapatybė tampa proporcija par excellence ir 
nedalų Kūrėjo grožį pagrindžia kaip šviesos versmę, nes 
Dievas, būdamas paprastų paprasčiausias, yra drauge pati 
didžiausia darna ir savo paties atitikimas pačiam sau. 
| Šis argumentas Linkolniškį atvedė į kelią, kuriame su- 
kinėjosi daugmaž visi epochos scholastai, pradedant šv. 
Bonaventūru ir baigiant šv. Tomu. Tačiau anglų autoriaus 
sintezė yra labai sudėtinga ir individuali. Neoplatoniška 
nuostata skatino jį skverbtis į šviesos problemos esmę: jis 
sukūrė įvaizdį visatos, kurią formuoja unikalus šviesos 
energijos srautas — grožio ir sykiu būties šaltinis. Iš esmės 
tai yra emanatistinė perspektyva: dėl tolydžių retėjimų ir 
tirštėjimų iš unikalios šviesos išsilieja astralinės sferos ir 
elementų formacijos, o iš ju — begalinė spalvų bei atspalvių 
gausybė ir mechaniniai-geometriniai daiktų pavidalai. Tai- 
gi pasaulio proporcingumas yra ne kas kita kaip šviesos ma- 
tematinė tvarka, kūrybiškai besiskleisdama ji materializuo- 
jasi įvairiais besipriešinančios materijos sąlygotais būdais: 


Corporeitas ergo aut est ipsa lux aut est dictum opus faciens et in 
materiam dimensiones inducens, in quantum participat ipsam lu- 
cem et agit per virtutem ipsius lucis. 


Taigi kūniškumas yra arba pati šviesa, arba vadinamoji veiks- 
minga [galia], duodanti materijai dydžius, atsižvelgiant į tai, 
kiek šioji dalyvauja šviesoje bei kiek veikia pačios šviesos 


dėka. 
(De luce, leid. Baur, p. 51) 


Taigi Timajo tipo kosminės tvarkos ištakose plūdo kone, 
mutatis mutandis, bergsoniškas kūrybinės energijos srautas: 

Lux per se in omnem partem se ipsam diffundit, ita ut a puncto lucis 
sphera lucis quamvis magna generetur, nisi obsistat umbrosuni... 


Sviesa dél savosios prigimties visomis kryptimis sklinda taip, 
kad šviesos taškas išskleidžia neriboto dydžio šviesos sfera, 
nebent jam kelią pastotų koks nors tamsus kūnas. 


(ten pat) 


Apskritai kūrinijos suvokimas tampa jos grožio suvo- 
kimu — ir dėl proporcijų, atrandamų pasaulyje analizės 
dėka, ir dėl tiesioginio itin mielos akiai šviesos efekto: 
maxime pulchrificativa et pulchritudinis manifestativa. 


4. Sv. Bonaventūras 


Daugmaž analogiškomis prielaidomis grindžiama ir 
šv. Bonaventūro šviesos metafizika, bet šviesos prigimtį 
ir kūrybos procesą jis aiškino aristoteliškajam hilomor- 
fizmui artimesnėmis sąvokomis. Šviesą jis įsivaizdavo 
kaip kūnų (kiek jie yra kūnai) substancinę formą; tai pradinė 
determinacija, kurią materija įgyja įsibūtindama. 

Lux est natura communis reperta in onibus corporibus tam coe- 

lestibus quam terrestribus... Lux est forma substancialis corporum 


secundum cujus mayorem et minorem participationem corpora ha- 
bent verius et dignius esse in genere entium. 


Šviesa - tai bendroji prigimtis kiekvieno kūno, ir dangiškojo, 
ir žemiškojo ... Šviesa yra substancinė kūnų forma, ir nuo 
didesnio dalyvavimo šviesoje kūnai įgyja tikresnį ir kilnesnį 
būvį tarp esybių. 

(II Sent. 12, 2, 1, 4; II Sent. 13, 2, 2) 


Šia prasme šviesa yra viso grožio pagrindas, ne vien 
todėl, kad ji maxime delectabilis* iš visų pažinių realybės 
aspektų, bet ir todėl, kad ji sukuria įvairiausius spalvų ir 
ryškumo derinius ir žemėje, ir danguje. Iš tiesų šviesą 


* Pati mieliausia (lot.). 

galima nagrinėti trimis aspektais. Kaip lux ji laikytina švie- 
sa pati savaime, nevaržoma sklaida ir visokio vyksmo šal- 
tinis; šiuo požiūriu, ji prasiskverbia ligi pat žemės gelmių, 
suformuodama mineralus ir gyvybės užuomazgas, akme- 
nims ir mineralams nešdama virtus stellarum, kurią kuria 
kaip tik slapta savo galia. Kaip lumen ji turi esse luminosum, 
ir skaidrūs mediumai ją neša per erdvę. Kaip color, arba 
splendor, ji yra šviesa, kurią atspindi su ja susidūrę matiniai 
kūnai; tiksliau sakant, splendor yra švytinčių kūnų šviesa, 
o color - žemiškųjų. 

Regima spalva gimsta iš dviejų šviesų sandūros — švie- 
sos, įkūnytos matinio kūno, ir šviesos, sklindančios skaid- 
ria erdve: pastaroji įbūtina pirmąją. Gryniausiu savo pavi- 
dalu šviesa yra substancinė forma (taigi neoplatonizmo 
prasme - kūrybinė galia), o šviesa, kaip matinio kūno spal- 
va (color) ar švytėjimas (splendor), yra akcidentinė forma 
(kaip buvo linkę manyti aristotelininkai). 

Tai pats hilomorfiškai tiksliausias apibrėžimas, kokį tik 
savo filosofijoje galėjo suformuluoti šis filosofas pranciš- 
konas; tuo tarpu šv. Tomui Akviniečiui šviesa yra iš subs- 
tancinės saulės formos kilusi aktyvioji kokybė, kurią skaid- 
rūs kūnai yra pajėgūs priimti ir perteikti, taip įgydami 
naują „būvį“, arba „dispoziciją“, apibūdinamą kaip švy- 
tėjimo būsena. Ipsa participatio vel affectus lucis in diaphano 
vocatur lumen — pats šviesos buvimas bei veikimas skaid- 
riame [kūne] vadinama lumen.? Tačiau šv. Bonaventūrui 
šviesa, iki tapdama fizine realybe, pirmiausia ir visų svar- 
biausia yra metafizinė tikrovė. 

Ir išties jo filosofijoje susipynė mistinės bei neoplato- 
niškos nuostatos, todėl Bonaventūras buvo linkęs pabrėžti 


2 Sententia libri de anima II, 14, 421; plg. De Tonguedec 1950. Vėlyvojoje 
scholastikoje apie šviesą vėl prabylama metaforų kalba, jau praradusia 
tikslų ir aiškų metafizinį aparatą: žr. Dionyzas Kartüzas, De venustate 
mundi et pulchritudine Dei (Opera, t. 34). 

kosminius bei ekstatiškus šviesos estetikos aspektus. Jo 
patys nuostabiausi puslapiai apie grožį yra būtent tie, 
kuriuose aprašinėjamos palaimingos vizijos ir dangiškoji 
šlovė: 
O guanto refulgentia erit, guando claritas solis aeterni illuminabit 
animas glorificatas... Excellens gaudium occultari non potest nisi 


erumpat in gaudium vel jubilum et canticum quibus erit regnum 
coelorum. 


O koks spindesys nušvis, kai amžinosios saulės skaidruma 
nutvieks palaimingąsias sielas... Nuostabiausio džiaugsmo 
nebus galima paslėpti, kai tik prasiverš džiugesys arba džiū- 
gavimas ir giesmės tiems, kuriems ateis dangaus karalystė. 
(Sermones VI) 


Per mirusiųjų prisikėlimą atgimusiuose žmonių kūnuo- 
se šviesa spindės ir reikšis keturiomis svarbiausiomis savo 
savybėmis: vaiskumu (claritas), kuris visa nušviečia, ne- 
kintamumu, dėl kurio niekas negali jos išderinti, greitu- 
mu, quia subito vadit*, ir skvarbumu, dėl kurio ji sklinda 
pro permatomus kūnus jiems nieko nepadarydama. Taigi 
homo guadratus idealas, persimainęs dangaus šlovėje, pa- 
keitęs pirmines proporcijas į grynąjį spindesį, grįžta kaip 
estetinis šviesos mistikos idealas. (Apie šv. Bonaventūrą 
žr. Gilson 1943 b, Bettoni 1973, Corvino 1980.) 


* Nes greitai juda (Iot.). 

1. Simboliy pasaulis 


Tryliktasis šimtmetis sukūrė hilomorfizmu grįstą grožio 
koncepciją, bandančią susieti fizinio ir metafizinio grožio 
teorijas, išplėtotas ir proporcijų, ir šviesos estetikos. Tačiau 
tam, kad suprastume, kaip ji rutuliojosi, reikėtų prisiminti 
kitą viduramžių estetinės pajautos aspektą, galbūt vieną 
tipiškiausių, kuris geriau nei kiti apibūdina epochą nu- 
sakydamas mentaliteto ypatumus, kuriuos vadiname „vi- 
duramžiškais“ par ecxellens. Tai simbolinis ir alegorinis 
visatos suvokimas. 

Viduramžių simbolizmą meistriškai išanalizavo Hui- 
zinga, atskleisdamas, kad polinkis į simbolinį pasaulio 
suvokimą yra būdingas ir šių laikų žmogui: 


Jokios tiesos viduramžių protas nesuvokė geriau kaip tos, 
kurią išreiškia šv. Pauliaus žodžiai: Videmus nunc per specu- 
lum in aenigmate, tunc autem facie ad faciem [Dabar mes regime 
lyg veidrodyje, mįslingu pavidalu, o tuomet regėsime akis į 
akį. (1Kor, 13, 12)] Viduramžiai niekados nepamiršo, kad 
daiktai taptų absurdiški, jeigu jų reikšmė apsiribotų jų tie- 
siogine funkcija bei vieta reiškinių pasaulyje, jeigu savo esme 
jie nesisietų su anapusiniu pasauliu. Šita mintis pažįstama ir 
mums kaip nenusakomas jausmas, kai girdi ant medžių lapų 

krintančius lietaus lašus, kai netikėtai stalą nutvieskia lempos 
šviesa; tada pasiekiame suvokimo gelmes, nepasiekiamas tais 
pojūčiais, kuriuos sukelia kasdienės praktinės mintys ir poel- 
giai. Kartais šis jausmas gali būti liguistai slegiantis, tarytum 
visi daiktai staiga prisipildo kažin kokios į mus nukreiptos 
grėsmės ar tampa kupini paslapčių, kurias žūtbūt privalai, bet 
neįstengi įminti. Kita vertus, šie jausmai gali (taip dažniausiai 
ir būna) suteikti mums tikrumo, kad ir mūsų pačių gyvenimas 
yra apgaubtas slėpiningos gyvenimo prasmės. 


Viduramžių žmogus gyveno pasaulyje, kuriame buvo 
apstu dieviškumo reikšmių, metaforų, užuominų, Dievo 
ženklų daiktuose, o gamta nepaliaujamai bylojo heraldi- 
kos kalba - liūtas buvo ne vien tik liūtas, o riešutmedis — 
ne tik paprastas riešutmedis, grifai atrodė ne mažiau rea- 
lūs nei liūtai, nes kaip ir pastarieji, tai buvo ženklai (nors 
tikrovėje ir nepastebimi), liudijantys aukštesniąją tiesą. 

Lewis Mumfordas visą tą laikotarpį apibūdino kaip neu- 
rozę — tai visai vykęs pavadinimas, metaforiškai nusa- 
kantis tą deformuotą ir keistą realybės suvokimą. Tiksliau 
sakant, tai reiktų vadinti primityvia mąstysena: jiems sun- 
kiai sekėsi įžvelgti daiktus skiriančią ribą, į pagrindinę 
daiktą nusakančią sąvoką buvo įtraukiamos ir panašios ar 
giminingos (nors kiek bendrumo turinčios) prasmės. Kita 
vertus, tai nėra primityvizmas siaurąja prasme, veikiau tai 
polinkis tęsti mitopoetinę antikos žmogaus veiklą, sutei- 
kus jai naujų simbolių bei įvaizdžių ir suderinus su krikš- 
čioniškuoju etosu. Naujoji antgamtiškumo pajauta tarsi 
atgaivino tą stebuklo įžvalgą, kurią vėlyvoji antika, Ho- 
mero dievus pakeitusi Lukiano dievais, seniai jau buvo 
praradusi. 


' Huizinga 1955, p. 282; plg. visa XV skyrių apie simbolizmo nuosmukį. 
Apie viduramžių simbolizmą žr. ir De Lubac 1959-1964 (t. II/2, sk. VIII); 
Pėpin 1958, Battisti 1960 (V sk. Simbolizmas ir klasicizmas); AA.VV. 1976; 
Eco 1985. 

Šią mitinę tendenciją, matyt, taip pat galėtume laikyti 
savotišku bėgimu nuo realybės — tarsi kokią populistinę 
stebuklinę analogiją Boecijaus (jo perdėtam teorizavimui) 
veiklai. Ankstyvųjų viduramžių „tamsieji amžiai“ - tai me- 
tas, kai smuko miestai ir nyko kaimai: tai nederliaus, in- 
vazijų, maru, ankstyvu mirčių metai. Neurotinė 1000 me- 
tų baimė nebuvo jau tokia dramatiška ir išpūsta, kaip apie 
tai byloja legenda (žr. Focillon 1952, Duby 1967, Le Goff 
1964); tačiau ir pačią legendą pagimdė ir puoselėjo nerimo 
bei netikrumo persmelkta atmosfera. Vienas iš socialinių 
sprendimo būdų buvo vienuolystė, suteikusi bendruo- 
meninio gyvenimo garantijų, laidavusi tvarką ir ramybę, 
o vaizduotės reakcija į krizės sukeltus jausmus buvo sim- 
bolių repertuaro sukūrimas. Simboliškai suvokiama gam- 
ta, netgi siaubingiausi jos pavidalai, tapo tarsi abėcėlė, 
kuria Kūrėjas kalba žmogui apie pasaulio tvarką, antgam- 
tiškas malones, būdus, kaip reikia elgtis pasaulyje norint 
pelnyti dangaus palankumą. Patys daiktai gali kelti ne- 
pasitikėjimą dėl savo netvarkos, netvarumo, savo tariamo 
esminio priešiškumo; tačiau daiktai ir nėra tai, kas atrodo 
esą, o kažką žymintys ženklai. Pasauliui buvo sugrąžinta 
viltis, nes pats pasaulis — tai kalba, kuria Dievas kreipiasi 
į Žmogų. 

Be abejo, paraleliai plėtojosi krikščioniška filosofinė min- 
tis, siekusi pateisinti žemiškąjį buvimą, bent jau kaip kelią 
į išganymą. Simbolių ir mitų kalba, viena vertus, padėjo 
atkreipti dėmesį į tuos realybės aspektus, kuriuos teorija 
ne visuomet pajėgė aprėpti. Kita vertus, suprantamais 
ženklais ji išreiškė tas teorines tiesas, kurios abstrakčių 
savo pavidalu galėjo būti sunkiai suvokiamos. 

Ankstyvoji krikščionybė simboliais reiškė savo tikėjimo 
tiesas. Taip elgtasi iš atsargumo. Pavyzdžiui, už Žuvies 
slėpėsi Išganytojas — taip slaptaraščiu siekta išvengti per- 
sekiojimo. Savo ruožtu tai atvėrė kelią vaizdingiems ir 

didaktiniams pamokymams, kurie, atrodo, tapo tokie arti- 
mi viduramžių žmogui. Viena vertus, paprastiems neišpru- 
susiems žmonėms nebuvo jokio vargo suvokiamas tiesas 
paversti vaizdiniais; antra vertus, patys doktrinos kūrė- 
jai - teologai, mokytojai - kūrė įvaizdžius tų sąvokų, kurių 
paprasti žmonės teologiškai suformuluotu pavidalu su- 
prasti negalėjo. Buvo vedama smarki prastuomenės la- 
vinimo kampanija (Sugerijus čia pasižymėjo kaip vienas 
didžiausių jos įkvėpėjų) apeliuojant į žmogišką silpnybę 
įvaizdžiams bei alegorijoms, panaudojant paveikslus, guae 
sunt laicorum litteratura [kurie yra pasauliečių literatūra], kaip 
pasakė Honorijus Augustodunietis, sekdamas 1025 m. 
įvykusio Arraso sinodo nutarimais. Šitaip didaktinė teo- 
rija glaudžiai susijo su savo laikmečio simboline pasau- 
lėjauta kaip pedagoginės sistemos išraiška ir kultūrine 
politika, siekiančia panaudoti tipiškus epochos mentali- 
nius procesus. 

Simbolinis mentalitetas keistu būdu įsiliejo į viduram- 
žių mastysena, tikrovėje vykstančius procesus paprastai 
interpretuojančią genetiškai, remiantis priežasčių ir pa- 
darinių grandine. Pagrįstai kalbėta apie „dvasios trumpąjį 
sujungimą“ — mintis sąryšio tarp dviejų daiktų ne ieško, 
remdamasi priežasties ryšiais, bet atranda jį staigiu šuo- 
liu kaip prasmių ir tikslų sąsają. Būtent toks „trumpasis 
sujungimas“ leidžia, pavyzdžiui, nuspręsti, kad balta, rau- 
dona ir žalia yra palankumo spalvos, tuo tarpu geltona ir 
juoda jau reiškia liūdesį ir atgailą; arba laikyti baltą spalvą 
šviesos ir amžinybės, tyrumo ir skaistumo simboliu. Stru- 
tis tapo teisingumo simboliu, nes jo tobulai lygios plunks- 
nos piršo darnos, vienybės idėją. Kadangi tradiciškai ma- 
nyta, kad pelikanas jauniklius maitina savo paties mėsa, 
jis tapo simboliu Kristaus, kuris paaukojo savo kraują už 
žmoniją ir atiduoda savo kūną per Eucharistiją. Viena- 
ragis, kurį sugauti tegali nekalta mergelė, jei šis ateitų ir 

padėtų galvą jai ant kelių, tapo dvigubu Kristaus simbo- 
liu — kaip vienatinio Dievo sūnaus, kuris gimė iš Marijos 
įsčių. Ir kartą priimtas, šis simbolis tapo realesnis už patį 
strutį ar pelikaną (žr. Rėau 1955, AA.VV. 1976, De Cham- 
peaux-Sterx 1981). | 

Taigi simboline interpretacija gali suZadinti tik tam tik- 
ra dermė, schematinė analogija, prasminis ryšys. 

Huizinga simbolių priskyrimą aiškina tuo, kad abstra- 
huojamos ir sugretinamos dviejų skirtingų dalykų savy- 
bės, išreiškiančios esmę. Mergelės ir kankiniai tarp savo 
persekiotojų švyti taip, kaip baltos ir raudonos rožės spin- 
di ir žydi tarp spyglių — šias skirtingas esybes sieja bendra 
spalva (žiedlapiai-kraujas) ir analogiška padėtis atšiau- 
rioje aplinkoje. Tačiau norint sukurti tokį homologija grįs- 
tą modelį, reikia, kad įvyktų „trumpasis sujungimas“. 
Kiekvienu atveju „trumpasis sujungimas“, arba tapatini- 
mas pagal esmę, grindžiamas abipusio atitikimo sąsaja 
(kuri galų gale yra kiek metafiziška analogija: rožė žydi 
tarp spyglių, kaip ir kankinys tarp savo persekiotojų). 

Savaime suprantama, kad rožė skiriasi nuo kankinio, 
tačiau malonuma, patiriamą dešifruojant gražią metafora 
(juk alegorija tai ir yra kodifikuotų ir viena su kita susietų 
metaforų grandinė), lemia tai, ką kadaise Pseudodionisijas 
(De coelesti hier. II) nusakė kaip simbolio neatitikimą sim- 
bolizuojamam daiktui. 

Jei nebeliktų nesutapimo, o vien tik tapatybė, neliktų ir 
proporcingumo (x nesantykiautų su y, kaip ir y su z). Be to, 
pasak Dionisijo, būtent neatitikimai skatina interpretavi- 
mo pastangas. Gerai, kad dieviškus dalykus žymi įvairiau- 
si simboliai - liūtas, lokys, pantera — nes kaip tik simbolio 
keistumas jį pagyvina ir daro akivaizdų interpretatoriui 
(De coelesti hier. II). 

Taip prieiname kitą universaliojo alegorizmo komponen- 
tą: suvokti alegoriją — reiškia suvokti atitikimo sąsają, 

estetiškai ja gėrėtis, taip pat ir dėl interpretavimo pa- 
stangų. O interpretavimo pastangos būtinos, nes teks- 
tas visada reiškia ką kitą nei atrodo iš pirmo žvilgsnio: 
aliud dicitur, aliud demonstratur (viena pasakoma - kita 
parodoma). 

Viduramžių Žmones šis principas stačiai apžavėjo. Anot 
Bedos, alegorija žadina dvasią, pagyvina išraišką ir puošia 
stilių. Mes turime teisę nesilaikyti šio skonio, bet priva- 
lome nepamiršti, kad tai viduramžių žmonių skonis, be 
to, vienas iš svarbiausių būdų, kuriais konkretizavosi jų 
estetiškumo poreikis. Iš tiesų tai buvo nesąmoningas pro- 
portio siekis, skatinęs gamtiškus daiktus sieti su antgam- 
tiškais į nenutrūkstamą ryšių pynę. Simbolių pasaulyje 
viskas turi savo vietą, kadangi viskas kažką atitinka, vis- 
kas teisingai apskaičiuota. Šioje harmoningoje sistemoje 
gyvatė gali atitikti išmintingumo dorybę, bet kartu šioje 
sudėtingoje ženklų ir nuorodų polifonijoje ta pati gyvatė, 
tik jau žvelgiant iš kito taško, gali būti laikoma šėtono 
įvaizdžiu. Tarkim, antgamtinę tikrovę kaip Kristus ir jo 
Dieviškumas gali simbolizuoti devynios galybės įvairiau- 
sių formų gyviu, žyminčių jo buvimą skirtingose vietose — 
danguje, kalnuose, laukuose, miškuose ar jūrose; tai gali 
būti ėriukas, balandis, povas, avinas, grifas, gaidys, lūšis, 
palmė, vynuogių kekė. Tikra įvaizdžių polifonija: „aplink 
kiekvieną idėją, tarytum kaleidoskope, grupuojasi kitos 
idėjos, sukurdamos nuostabias simetriškas figūras“ (Hui- 
zinga 1955, p. 287). 


2. Simbolio ir alegorijos sąvokų painumai 


Alegorinė interpretacija buvo žinoma dar iki susiklostant 
patristinei tradicijai. Graikai alegoriškai interpretavo Ho- 
merą (šią alegorizavimo tradiciją suformavo stoikai, kla- 
sikiniame epe gebėję įžvelgti mito drabužiais aprengtas 
prigimtines tiesas); egzistavo alegorija grįsta žydiškosios 

Toros egzegezė. Filonas Aleksandriškis pirmajame šimt- 
metyje bandė alegoriškai interpretuoti Senąjį Testamentą. 
Kitaip tariant, idėja poetiniam ar religiniam tekstui taikyti 
principą aliud dicitur, aliud demonstratur yra labai sena ir 
paprastai jai prikabinama arba simbolizmo, arba alego- 
rizmo etiketė. 

Šiuolaikinė Vakarų tradicija alegorizmą paprastai skiria 
nuo simbolizmo, tačiau taip daryti imta gana vėlai: iki pat 
XVIII amžiaus abudu terminai vartoti sinonimiškai kaip 
ir viduramžiais. Juos imta skirti jau prasidėjus romantiz- 
mo epochai, bent jau tokią nuostatą savo garsiuosiuose 
aforizmuose išdėstė Goethe (Maximen und Reflectionen, 
Frankfurtam Main, 1976): 


Alegorija reiškinį paverčia sąvoka, sąvoką - vaizdiniu, tačiau 
taip, kad sąvoka vaizdinyje tampa dar labiau apibrėžta ir baig- 
ta, o sykiu ir geriau išreikšta (1.112). 

Simbolika reiškinį paverčia idėja, idėją — vaizdiniu, ir taip, kad 
idėja vaizdinyje lieka be galo veiksminga ir nepasiekiama; 
nors ji ištariama visomis kalbomis, tačiau vis tiek lieka neiš- 
reiškiama (1.113). 

Didelis skirtumas, ar poetas konkrečią sąvoką vartoja abs- 
trakčiai išreikšti, ar konkrečioje sąvokoje įžvelgia abstrakčią. 
Pirmuoju atveju - tai alegorija, kai konkreti sąvoka turi verte 
tik kaip abstrakčios pavyzdys ar įvaizdis; o antruoju atveju 
išsiskleidžia tikroji poezijos prigimtis: čia kalbama apie kon- 
kretybę nei galvojant, nei užsimenant apie abstrakčią sąvoką. 
Taigi kas pagauna šią gyvą konkrečią sąvoką, sykiu pagauna 
ir abstraktesnę, nors to nepastebi arba pastebi vėliau (279). 
Tai ir yra tikroji simbolika, kai konkreti sąvoka reprezentuoja 
abstraktesnę, tačiau ne kaip sapnas ar šešėlis, o kaip staigus, 
per akimirksnį įvykstąs nežinomybės apreiškimas (314). 


Nesunku suvokti, kad po tokių tvirtinimų poetiškumą 
norisi susieti su simboliškumu (atviru, intuityviu, neper- 
teikiamu konceptais), o alegoriškumą nužeminti iki pa- 

prasčiausių didaktinių pamokymų rango. Iš kitų žymių 
autorių, teigusių panašią nuomonę apie simbolį kaip stai- 
gų, spontanišką sąmonę nutvieskiantį įvykį, kai intuity- 
viai pagaunama dieviškumo (numinozo) prasmė, pami- 
nėsime Creuzerį (1919-1923). Tačiau pats Creuzeris, tokią 
simbolio sampratą laikydamas būdinga graikų mitologi- 
nės sielos sklaida, pripažino skirtumą tarp simbolio ir ale- 
gorijos, kuris mums atrodo visiškai aiškus, o viduramžių 
žmonėms toks nebuvo. Sąvokas simbolizuoti ir alegori- 
zuoti jie kuo laisviausiai vartojo kaip sinonimus. 

Pravartu čia pridurti, kad Jeanas Pėpinas (1962) ir Erichas 
Auerbachas (1944), pasitelkę gausybę pavyzdžių, įtikina- 
mai parodė, kad ir antikinis pasaulis simbolį bei alegoriją 
suvokė kaip sinonimus, tuo nesiskirdami nuo Bažnyčios 
Tėvų bei viduramžių egzegetų. Pavyzdžių pakanka pra- 
dedant Filonu ir baigiant gramatiku Demetriju, ju randa- 
me nuo Klemento Aleksandriškio iki Hipolito Romiečio, 
nuo Porfirijo iki Pseudodionisijo Areopagito, nuo Plotino 
iki Jamblicho -jie vartojo simbolio terminą taip pat reikšti 
didaktinius bei konceptualius vaizdus, kurie kitur vadi- 
nami alegorijomis. Viduramžiai prisitaikė prie tokios var- 
tosenos. Tačiau, kaip teigia Pėpinas, ir antika, ir vidur- 
amžiai daugmaž suvokė skirtumą tarp dviejų alegorijos 
rūšių: meninės ar poetinės (alegoria productiva), ir aiški- 
nančiosios alegorijos (alegoria interpretativa). Toks skirtu- 
mas galėjo būti taikomas ir religiniams, ir pasaulietiniams 
tekstams. 

Kai kurie autoriai (pavyzdžiui, Auerbachas) šiuo atveju 
linkę įžvelgti ne alegoriją. Pavyzdžiui, tuo atveju, kai poe- 
tas (Dante), užuot tiesiai alegorizavęs, kaip tai daro poe- 
mos įžangoje ar Skaistykloje vykstančioje procesijoje, į scena 
išleidžia personažus kaip Beatričė ar šv. Bernardas - jie nors 
ir lieka gyvi ir individualizuoti personažai (be to, ir realios 
istorinės asmenybės), tačiau dėl savo kai kurių konkrečių 

savybių tampa aukščiausios tiesos „tipais“. Kai kurie au- 
toriai, atsižvelgdami į tokius pavyzdžius, išdrįsta kalbėti 
apie simbolį. Vis dėlto tokiais atvejais turime retorinę fi- 
gūrą, pakankamai lengvai dešifruojamą ir konceptuali- 
zuotą, esančią tarp metonimijos ir antonomazijos (perso- 
nažai atstovauja keliems savo svarbiausiems bruožams). 
Žodžiu, yra tai, kas priartėja prie šiuolaikinės „tipiško“ per- 
sonažo idėjos. Tačiau čia tikrai nėra to intuicijos blyksnio, 
kurį romantinė estetika priskiria simboliui. Kita vertus, 
tokia „tipologija“ buvo giliai įsišaknijusi viduramžių eg- 
zegezėje, kai Senojo Testamento personažus imta traktuoti 
kaip Naujojo Testamento personažų ar įvykių „provaiz- 
džius“ (figūras). Šį metodą viduramžių autoriai vadindavo 
alegorija. Pats Auerbachas, pabrėžtinai skyręs figūratyvų 
metodą nuo alegorinio, pastarąjį sieja su filoniškuoju ale- 
gorizmu, kuris patraukė ir ankstyvąją patristiką; tačiau at- 
virai pripažįsta (51-oje savo darbo „Figūra“ išnašoje), kad 
tai, ką jis vadina figūratyviu metodu, viduramžių auto- 
riams ir Dantės laikams buvo alegorija. Tačiau Dante (kaip 
pamatysime) metodą, naudojamą šventosios istorijos per- 
sonažams apibūdinti, pritaikė ir pasaulietinės istorijos per- 
sonažams (žr., pvz., jo Convivium IV, 5 pateiktą romėnų 
istorijos interpretaciją Dievos apvaizdos perspektyvoje). 


3. Metafizinė pansemiozė 


Idėja, kad simbolis yra vaizdas arba pasakymas, nurodan- 
tis slėpiningą, žodžiais (beveik ir sąvokomis) nenusako- 
mą, vidujai prieštaringą, nesuvokiamą realybę, ir todėl 
apibūdinamą kaip tam tikras dieviškumo pasireiškimas ir 
tarsi neatskleista bei iki galo neatskleidžiama žinia, įsigalė- 
jo Vakaruose vėliau, kai Renesanso aplinkoje paplito her- 
metizmo šalininkų raštai (tai apžvelgsime 12.4 skyriuje). 

Tačiau vieną pirmųjų Vienio, kaip kažko neištiriamo ir 
nevienareikšmio, idėjos išraiškų randame ankstyvajame 

krikščioniškajame neoplatonizme, t.y. Dionisijo Areopa- 
giečio raštuose. Dieviškumas čia apibrėžiamas kaip „švie- 
sių šviesiausias tylumos ūkas... Šviesų šviesiausioji tamsa“, 
kuri „nėra kūnas nei figūra, nei forma, neturi kiekybės nei 
kokybės ar svorio, nebūna kokioje nors konkrečioje vie- 
toje, nemato, nejaučia, yra nepasiekiama jutimais... tai nėra 
nei siela, nei protas, neturi nei vaizduotės, nei nuomonės, 
nėra nei skaičius, nei matas, nei dydis... nėra nei esybė, 
nei amžinybė, nei laikas... nei tamsa, nei šviesa, nei pa- 
klydimas, nei tiesa“. Iš puslapio į puslapį liejasi ši Zai- 
žaruojanti mistinė afazija (Theologia mistica). 

Tačiau Dionisijas, ypač jo ortodoksiški komentatoriai 
(pavyzdžiui, šv. Tomas), panteistinę emanacijos idėją sie- 
kė išversti į kitokią, jau nebe panteistinę „dalyvavimo“ 
(participatio) idėją. O tai turėjo nemažą įtaką simbolizmo 
metafizikai bei simbolio interpretacijos teorijai, žvelgiant 
į tekstus kaip simbolių pasaulį ir į patį pasaulį — kaip į 
simbolinį tekstą... 

Iš tiesų „dalyvavimo“ perspektyvos atžvilgiu Vienis — 
iš esmės absoliučiai transcendentalus - mums yra visiškai 
tolimas (mes nudrėbti iš visai kitokio molio nei jis, kadangi 
nesame išaugę iš jo emanacinės energijos). Visai ne iš čia 
kyla prieštaravimai, nuodijantys ir taip miglotas mūsų 
kalbas apie jį, atvirkščiai, šie prieštaravimai kyla dėl paties 
kalbėjimo neatitikimo. O Vienyje prieštaravimai susilieja 
į dviprasmybių neturintį logosq. Taigi prieštaringi yra bū- 
dai, kuriais mėginame Jį įvardyti pagal savo pasaulio pa- 
tyrimą: juk negalime išsilaisvinti iš teisės ir pareigos kurti 
dieviškus vardus ir priskirti juos dievybei, bet tai darome 
neatitinkančiu būdu. Priežastis ne ta, kad Dievo negalima 
konceptualizuoti (nes Jį vadiname Vienu, Geru, Gražiu, 
lygiai kaip sakome Šviesa, Tvykstelėjimas, Pavydas), bet 
tai, kad šiomis sąvokomis apie Jį tegalima kalbėti hiper- 
substancialiai: Jis yra visa tai, tačiau neišmatuojamo ir 

nesuvokiamai didesnio masto. Atvirkščiai, kaip rašo Dio- 
nisijas (ir pabrėžia jo komentatoriai), kad atsiskleistų, jog 
Dievui priskiriami vardai yra neadekvatūs, kaip tik de- 
rėtų, kad jie būtų tokie nepanašūs, neįtikėtinai netinkami, 
tartum provokuojančiai užgaulūs, nepaprastai paslaptin- 
gi, lyg simbolizuojančio ir simbolizuojamo bendrą ieško- 
mą bruožą būtų galima aptikti tik „verčiantis per galvą“ 
ir didžiausių disproporcijų dėka. O tam, kad tikintieji, 
jeigu Dievas vadinamas šviesa, klaidingai nemanytų, kad 
egzistuoja švytinčios ir spindinčios dangiškos substan- 
cijos, Dievą labiau pritinka vadinti ir baisių sutvėrimų — 
lokio, panteros — vardais, tai yra tuo, kas visiškai ne- 
panašu (De coelesti hier. II). 

Taigi įmanu suprasti, kaip ir kodėl toks kalbėjimo bū- 
das, kurį pats Dionisijas vadina „simboliniu“ (pavyzdžiui, 
De coelesti hier. II ir XV), neturi nieko bendra su tuo pra- 
regėjimu, ekstaze, akimirksniu nutvieskiančia vizija, kurią 
visos šiuolaikinės simbolizmo teorijos laiko būdingas sim- 
boliui. Viduramžių simbolis buvo tarsi ėjimas dievybės 
linkui, tačiau tai nėra numinozo (numinosum) apreiškimas, 
nei tiesos, kurią tegalima išsakyti mito, bet ne racionalia 
kalba, atskleidimas. Jis nukreipia į racionalią kalbą ir turi 
uždavinį (turiu omeny simbolinį kalbėjimą) atskleisti (kaip 
tik didaktiškai bei vestibuliariai palankiausiu momentu) 
savo neadekvatumą, savo lemtį (sakyčiau, beveik hege- 
lišką) būti nepatvirtintam tolesnio racionalaus kalbėjimo. 
Taigi nebuvo atsitiktinumas, kad brandžios Akviniečio 
scholastikos laikais simbolinis dieviškųjų savybių trak- 
tavimas transformavosi į samprotavimą analogijomis, ku- 
ris nebėra simbolinis, o grindžiamas padarinius į prie- 
žastis redukuojančia semioze, vertinimams taikant pro- 
porcijas, o ne akinantį morfologinį bei elgsenos panašumą. 
Šią jau brandžią diskurso analogijomis, kaip euristiškai 
adekvačios kalbos, mechaniką vėliau puikiai teoriškai pa- 

grindė Kantas, viename savo trečiosios kritikos skyrių apie 
intuityvia simboliką.* 

Metafizinio simbolizmo ištakos siekia antiką. Vidur- 
amžių autoriai minėdavo Makrobijų, kuris kalbėjo apie 
daiktus kaip atspindžius, apie tai, kad jų grožyje tarsi vei- 
drodyje atsispindi dievybės veidas (In Somnium Scipionis 
I, 14). Suprantama, šiai doktrinai buvo tiesiog lemta jaugti 
į neoplatonikų mąstyseną. Įtaigiausiai suformuluotą meta- 
fizinio simbolizmo teoriją viduramžiams pateikė kone ver- 
giškai Pseudodionisiju sekęs Jonas Škotas Eriugena (žr. 
Del Pra 1941; De Bruyne 1946, II; Assunto 1961, p. 73-82; 
Gregory 1963). Anot jo, pasaulis — tai didysis Dievo apsi- 
reiškimas, atsiskleidimas per pirmaprades ir amžinąsias 
priežastis, kurias išreiškia jutiminis grožis. 

Nihil enim visibilium rerum corporaliumque est, ut arbitror, quod 

non incorporale quid et intelligibile significet. 


Iš tiesų manau, kad nėra [tokių] regimų ir kūniškų daiktų, 
kurie nežymėtų ko nors bekūnio ir nepažinaus. 
(De divisione naturae V, 3, PL 122, kol. 865-866) 


Dievas nuostabiu ir nepaprastu budu kuria kiekviena 
kūrinį, ir taip Jis apsireiškia, nors būdamas iš prigimties 
slaptas bei nesuvokiamas, Jis tampa matomas ir žinomas. 


2 Sprendimo galios kritika, I, II, 2, par. 59, „Apie grožį kaip moralės simbolį“. 
„Visa hipotipozė (atvaizdavimas, subjectio sub adspectum) kaip sujus- 
linimas [Eco čia vartoja intuicijos sąvoką — vert. past.] esti dvejopa: arba 
scheminė, kai sąvokai, kurią apima intelektas, duotas ją atitinkantis ap- 
riorinis stebinys, arba simbolinė, kai sąvoka, kurią galima mąstyti tik protu 
ir kurios negali atitikti joks juslinis stebinys, grindžiama tokiu stebiniu; 
šiuo atveju sprendimo galios veiksena tik analogiška tai veiksenai, kurios 
ji imasi schemindama“ (cit. iš I. Kantas, Sprendimo galios kritika, iš vok k. 
vertė R. Plečkaitis, Vilnius: Mintis, 1991, p. 207). Kanto pateikti pavyz- 
džiai — tai tikros ir tipiškos proporcijos, analogiškos scholastikoje var- 
totoms proporcijoms ir proporcionalumui. 

Žodžio (Verbum) sukurti amžinieji pirmavaizdžiai, nekin- 
tančios viso, kas egzistuoja, priežastys, Meilės dvelksmo 
sužadinti, lyg kūrybos kibirkštėlės išsklinda po visą pir- 
mapradžio chaoso tamsybę. 

Taigi pakaktų mesti žvilgsnį į matomas pasaulio gro- 
žybes, kad pajustume neaprėpiamą teofanijos harmoniją, 
grąžinančią prie pirmapradžių priežasčių bei Dieviškų 
būtybių. Šis amžinybės atsiskleidimas daiktuose leidžia 
kiekvieną ju laikyti metaforos rūšimi, metaforos, galinčios 
aprėpti nuo metafizinio simbolizmo iki kosminės alego- 
rijos. Šią galimybę ir apmąstė Eriugena. Tačiau jo estetikos 
branduolys — gamtos knygą skaityti ne pasitelkus vaiz- 
duotę, bet filosofiškai nusiteikus, kiekvienoje ontologinėje 
reikšmėje įžvelgiant dieviškojo dalyvavimo šviesą; ir, pri- 
pažinkime, nuovokiai huvertinant kiekvieną ontologine 
konkretybę, kad būtų pabrėžiama tokia unikali ir teisinga 
tikrovė, kokia tik begali būti idėjų tikrovė. 

Kitas metafizinio simbolizmo šalininkas yra Hugonas 
Viktoriškis. Šiam XII amžiaus mistikui pasaulis atrodė 
guasi liber scriptus digito Dei, tarytum Dievo pirštu parašyta 
knyga (De tribus diebus, PL 176, kol. 814), ir žmogaus jaut- 
rumas grožiui iš esmės yra duotas atrasti pažinų grožį. 
Regos, klausos, skonio, lytėjimo džiaugsmai suveda į akis- 
tatą su pasaulio grožiu, kad jame išvystume Dievo atšvai- 
tą. Komentuodamas Pseudodionisijo „Dangiškąją hierar- 
chiją“, Hugonas grįžta prie Eriugenos minčių, daugiau 
dėmesio skirdamas estetiniam problemos aspektui: 

Omnia visibilia guaecumgue nobis visibiliter erudiendo symbolice, 

id est figurative tradita, sunt proposita ad invisibilium significa- 

tionem et declarationem... Ouia enim in formis rerum visibilium 


pulchritudo earum consistit... visibilis pulchritudo invisibilis pul- 
chritudinis imago est. 


Visos regimybės, kurios mums atsiskleidžia simboliškai, t.y. 
perkeltine prasme, nurodo į neregimų daiktų reikšmes bei 

teiginius... O kadangi matomų daiktų grožis slypi jų formo- 
se... regimasis grožis yra neregimojo atvaizdas. 
(In Hierarchiam coelestem expositio, PL 175, kol. 978 ir 954) 


Hugono teorija, labiau išplėtota nei Eriugenos, kritiš- 
kiau pagrindžia simbolizmo principą estetinio pobūdžio 
analogija (collatio) ir, kaip teisingai pastebėta, sklidina že- 
miškojo grožio ribotumo sukeltų kone romantinių jaus- 
mų, nes šį grožį kontempliuojančią sielą apima nepasi- 
tenkinimo gėla, o tai ir yra Kito troškimas (De Bruyne 1946, 
II, p. 215-216). Panašiai užburiantis, kaip ir nūdienos me- 
lancholija susidūrus su intensyviu grožiu. Tačiau Hugono 
melancholija artimesnė radikaliam mistiko nepasitenki- 
nimui žemiškųjų vertybių akivaizdoje. 

Šioje perspektyvoje Viktoriškio estetika, kintant kon- 
templiacijos sampratai, gebėjo simboliškai įvertinti netgi 
negražumą (tyrinėtojai tai gretina su romantikų ironijos 
jausmu). Siela, atsidūrusi priešais bjaurastį, jaučia, kad tai 
regėdama ji negali nurimti (drauge ji nelieka priklausoma 
nuo grožio akivaizdoje kilusios iliuzijos), ir todėl ją na- 
tūraliai traukia tikrasis bei nekintantis Grožis (In Hier. 
coel., kol. 971-978). 


4. Šventojo Rašto alegorizmas 


Perėjimo nuo metafizinio simbolizmo prie universalaus 
alegorizmo negalima įsprausti į kokius nors loginius ar 
chronologinius rėmus. Simbolio kristalizavimasis į ale- 
goriją — tai procesas, kurį atskleidžia kai kurios literatū- 
rinės tradicijos. Tačiau viduramžiais, kaip jau minėta, abi 
koncepcijos gyvavo vienu metu. 

Čia veikiau reikia paaiškinti, kodėl viduramžiai teo- 
riniame lygmenyje taip ištobulino išraiškingą ir pažinų 
metodą, kurį nuo šiol, norėdami sušvelninti prieštaravi- 
mus, vadinsime ne simboliniu ar alegoriniu, o kiek pa- 
prasčiau — „figūratyviu“ metodu. 

Apžvelgsime svarbiausius šios temos momentus (pla- 
čiau žr. De Lubac 1959-1964 ir Compagnon 1979). Bandy- 
damas priešintis gnostiniam Naujojo Testamento perverti- 
nimui ir visiškam Senojo Testamento nuvertinimui, 
Klementas Aleksandriškis nustatė, kuo abu Testamentai 
skiriasi ir kuo vienas kitą papildo. Origenas žengė dar vieną 
žingsnį — įtvirtino būtinybę abu tekstus skaityti paraleliai. 
Senasis Testamentas yra Naujojo Testamento provaizdis 
(figūra), pirmasis — tai raštas, kurio dvasią atskleidžia antra- 
sis, arba, kalbant semiotiniais terminais, Senasis Testamen- 
tas yra retorinis pranešimas, kurio turinį atskleidžia Nau- 
jasis Testamentas. Savo ruožtu ir Naujasis Testamentas, 
kiek jis yra būsimų dalykų pažadas, turi savo figūratyvią 
(perkeltinę) reikšmę. Tad drauge su Origenu atsiranda „teo- 
logalus diskursas“, kuris jau nebėra (arba nebėra vien tik) 
kalbėjimas apie Dievą, o kalbėjimas apie jo Šventąjį Raštą. 

Nuo Origeno prasideda tradicija kalbėti ir apie tiesio- 
ginę, moralinę (psichinę) bei mistinę (pneumatinę) pras- 
mes. Iš čia kilo ir tiesioginė, tropologinė bei alegorinė 
triada, kuri pamažu transformavosi į teoriją apie keturias 
Šv. Rašto prasmes: pažodinę, alegorinę, moralinę ir ana- 
goginę (prie pastarosios dar sugrįšime). 

Būtų puiku (tačiau ne čia) pasekti šio interpretavimo 
dialektiką ir pažiūrėti, kaip lėtai vyko jo legitimacija: viena 
vertus, „teisingas“ abiejų Testamentų interpretavimas įtei- 
sina Bažnyčią kaip interpretacinės tradicijos saugotoją, 
antra vertus, interpretavimo tradicija įteisina teisingą in- 
terpretavimą. Nuo pat pradžių susidarė tarsi hermeneu- 
tinis ratas, tačiau šis ratas sukasi taip, kad iš principo at- 
meta visus Bažnyčios neįteisintus interpretavimus, kurie, 
neįteisindami Bažnyčios, jos neįteisina kaip autoriteto, ge- 
bančio įteisinti pačius interpretavimus. 

Nuo pat pradžios ir origeniškoji, ir apskritai Bažnyčios 
Tėvų hermeneutika buvo linkusi teikti pirmenybę tokiam 

interpretavimui (nors ir prisidengiant įvairiais pavadi- 
nimais), kuris kitaip dar vadintas tipologiniu: į Senojo Tes- 
tamento personažus bei įvykius (dėl jų veiksmų bei ypa- 
tybių) žvelgiama kaip į Naujojo Testamento personažų 
tipažus, pirmavaizdžius, prototipus. Bet kuriuo atveju ši 
tipologija numato, kad tai, kas turi perkeltinę prasmę (ne- 
svarbu, tai tipas ar simbolis, ar alegorija), yra alegorija, 
kuri susijusi ne su būdu, kuriuo faktai perteikiami kalbos 
ženklais, bet su pačiais faktais. Čia susiduriame su skir- 
tumu tarp allegoria in verbis ir allegoria in factis. Perkeltinės 
prasmės reikia ieškoti ne tiek Mozės ar Psalmyno žodžiuo- 
se (nebent išskyrus tuos atvejus, kai tas žodis yra meta- 
foriškas), kiek pačiuose Senajame Testamente aprašytuose 
įvykiuose, iš anksto Dievo numatytuose, lyg Šventoji is- 
torija būtų Jo ranka parašyta knyga, tarsi Naujojo Testa- 
mento figūra (simbolis). 

Ryžtingai šios problemos ėmėsi šv. Augustinas ir su- 
gebėjo ją išspręsti, kadangi, kaip sakyta (žr. Todorov 1977, 
1978; Eco 1984, 1), jis buvo pirmasis autorius, kuris, rem- 
damasis perprasta stoikų kultūra, sukūrė ženklo teoriją 
(kuri daugeliu aspektų yra gimininga Saussure'o teorijai, 
nors sukurta gerokai anksčiau). Kitaip tariant, šv. Augus- 
tinas buvo pirmasis, kuris sugebėjo būti nesuvaržytas tarp 
ženklų, kurie yra žodžiai, ir daiktų, kurie gali funkcio- 
nuoti kaip ženklai, kadangi puikiai žinojo ir ryžtingai tvir- 
tino, kad signum est enim res, praeter speciem quam ingerit 
sensibus, aliud aliquid ex se faciens in cogitationem venire, 


3 Žr. bibliografijoje išsamiausią šios srities veikalą, monumentaluji De 
Lubac 1959-1964. Auerbachas 1944 metų knygoje apgailestavo, kad ty- 
rinėtojams iš esmės nėra aiškus skirtumas tarp figūratyvaus metodo 
(tipiškos krikščionybės naujovės) ir alegorinio metodo (pagonybės pali- 
kimo). Remdamasis De Lubaco (1959-1964) ir Pėpino (1958) surinkta me- 
džiaga, manau, kad figūratyvų metodą galima identifikuoti su allegoria in 
factis. 

ženklas yra daiktas, primenantis kažką kita, nepriklau- 
somai nuo to įspūdžio, kurį daiktas tiesiogiai kelia mūsų 
jausmams (De doctrina christiana II, 1, 1). Ne visi daiktai 
yra ženklai, bet visi ženklai išties yra daiktai, ir be ženklų, 
žmogaus sukurtų norint ką nors žymėti, yra daiktų ir įvy- 
kių (kodėl gi ne faktų ir personažų?), kurie gali būti lai- 
komi ženklais arba (pavyzdžiui, Šventosios istorijos at- 
veju) antgamtiškai funkcionuoti kaip ženklai, idant juos 
ir būtų galima perskaityti kaip ženklus. 

Šv. Augustinas biblinių tekstų skaitymo ėmėsi apsi- 
ginklavęs visomis lingvistinėmis-retorinėmis priemonė- 
mis, kurias jam galėjo pasiūlyti dar nesunaikinta vėlyvoji 
lotyniškai kalbanti kultūra (žr. Marrou 1958). Šiems teks- 
tams jis pritaikė lectio principus, kad atkurdamas teisingą 
punktuaciją galėtų diferencijuoti teksto, recitatio, judi- 
cium, bet svarbiausia — enarratio (komentaras ir analizė) 
bei emendatio (ką šiandien galėtume pavadinti teksto kri- 
tika arba filologija) pirminę prasmę. Šitaip jis mokė, kaip 
atskirti neaiškius ir dviprasmius ženklus nuo aiškių, kaip 
nuspręsti, ar ženklas turi būti suprantamas tiesiogine, ar 
perkeltine prasme. Jam teko imtis ir vertimo problemos, 
nes jis puikiai žinojo, jog Senasis Testamentas buvo ra- 
šytas ne lotyniškai, t.y. ne ta kalba, kuria tekstas galėjo 
jam būti visiškai prieinamas, tačiau šv. Augustinas ne- 
mokėjo hebrajiškai — todėl kaip ultima ratio siūlė sugre- 
tinti vertimus arba patikrinti spėjamą prasmę pagal kon- 
tekstą (pagaliau, nepaisant savo lingvistinių spragų, jis 
nepasikliauja žydais, kurie net galėję iškraipyti originalo 
tekstą, prieštaraudami tiesai, kuri taip aiškiai jiems atsi- 
vėrė...). | 

Spręsdamas šią problemą, jis išvedė ir šiandien tebe- 
galiojančią taisyklę, kaip atpažinti perkeltinės prasmės 
posakius — ne tiek tropus ar kitas retorines figūras, kiek 
teksto strategijos būdus, kuriuos šiandien (ir moderniąja 

prasme) įvardytume kaip simbolinius. Jis puikiai žinojo, 
kad metaforą ar metonimiją galima lengvai atpažinti, nes 
jas interpretuojant pažodžiui, tekstas gali pasirodyti arba 
beprasmis, arba vaikiškai melagingas. Bet kaip vertinti 
tokias atkarpas (dažniausiai tai ištisos frazės, pasakojimai, 
o ne atskiri vaizdai), kurios gali turėti tiesioginę prasmę, 
bet kurioms interpretatorius tiesiog priverstas suteikti per- 
keltinę (figūratyvią) prasmę (pavyzdžiui, alegorijoms)? 

Šv. Augustinas teigia, kad perkeltinę prasmę turime 
tiesiog „užuosti“ kiekvieną kartą, kai Šventajame Rašte 
kalbama apie tiesiogiai suprantamus, tačiau, atrodytų, 
prieštaraujančius tikėjimo tiesai arba dorovės principams 
dalykus. Nusidėjėlė Magdalietė Kristaus kojas sutepė 
kvapniais aliejais ir nušluostė savo plaukais. Ar tai reiškia, 
kad Išganytojas pasidavė tokiam nepadoriam pagoniškam 
ritualui? Žinoma, kad ne. Vadinasi, pasakojimas turi kaž- 
kokią kitą prasmę. 

Antrąją prasmę turime „užuosti“ net ir tada, kai Švent- 
raštyje kalba liejasi per kraštus, tvinsta žodžiais arba var- 
tojami pažodžiui skurdūs posakiai. Šios dvi sąlygos tie- 
siog glumina savo subtilumu ir, pabrėžiu, šiuolaikiškumu 
(nepaisant to, kad šią mintį Augustinui galėjo pakišti ir 
kiti autoriai).* Šis kalbos srautas atsiranda tada, kai tekste 
pernelyg ilgai sustojama pasakojant apie tiesioginę pras- 
mę turinčius dalykus ir toks įkyrus aprašymas atrodo ne- 
reikalingas. Pamąstykime būtent nūdieniškai, kodėl gi 
Montale tiek daug savo „senovinių eilių“ skiria aprašyti, 
kaip vienas naktinis drugys audringą naktį įlėkęs naman 
blaškosi virš stalo, „beprotiškai sklaidydamas lapus“? To- 
dėl, kad drugys - tai kažkas daugiau (tai poetas patvirtina 


4 Žr., pavyzdžiui, šv. Jeronimą (In Matt. XXI, 5): cum historia vel impo- 
sibilitatem habeat vel turpitudinem, ad aliora transmittimur; arba Origeną (De 
principiis, 4, 2, 9 à 4, 3, 4), anot kurio, Šventoji Dvasia į tekstą įterpia 
mažytes nereikšmingas detales nelyg savo pranašiškos prigimties žymes. 

pabaigoje). Anot Augustino, tas pat ir su semantiškai skur- 
džiais pasakymais, pavyzdžiui, tikriniais vardais, skai- 
čiais, techniniais terminais, už kurių akivaizdžiai slypi 
kitokia prasmė. 

Tai yra hermeneutinės taisyklės (kaip įvairius fragmen- 
tus identifikuoti pagal antrąją prasmę), bet Augustinui jos 
tampa tiesiog semiotinėmis-lingvistinėmis taisyklėmis: 
privalu ieškoti dekodifikacijos rakto, kadangi reikia tei- 
singai interpretuoti, t.y. interpretuoti panaudojus tinkamą 
kodą. Kalbėdamas apie žodžius, Augustinas žino, kur rei- 
kia ieškoti taisyklių, t.y. ieškoti retorikoje bei klasikinėje 
gramatikoje: čia didelių sunkumų neiškyla. Tačiau Au- 
gustinas žino ir tai, kad Šventasis Raštas byloja ne vien tik 
in verbis, bet ir in factis (De doctr. III, 5, 9 — arba allegoria 
historiae bei allegoria sermonis, De vera religione 50, 99), todėl 
jis kviečia savo skaitytoją įgyti enciklopedišką pažinimą 
(ar bent jau tokį, kokį galėjo suteikti vėlyvosios antikos 
pasaulis). 

Jeigu jau Biblija mums sako kažką savo personažais, 
objektais ir įvykiais, jeigu įvardija gėles, gamtos stebuklus, 
akmenis, naudojasi matematikos subtilybėmis, tai tenka 
aiškintis, ką tradicinio žinojimo požiūriu reiškia šie ak- 
menys, gėlės, stebuklai, skaičiai. | 


5. Enciklopediškas alegorizmas 


Kaip tik todėl viduramžiais imtasi rengti enciklopedijas. 

Dar helenizmo laikotarpiu, pagonybės krizės, naujųjų 
kultų atsiradimo bei pirmųjų mėginimų teologiškai or- 
ganizuoti krikščionybę laikais, pasirodė tradicinių gamtos 
žinių registrai, Žymiausias jų būtų Plinijaus Historia na- 
turalis. Iš šių bei panašių šaltinių ilgainiui išsirutuliojo 
enciklopedijos, kurių svarbiausias bruožas — jų struktūra 
a cumulo (pagal grupes). Jos būdavo prigrūstos žinių apie 
gyvūnus, augalus, akmenis, egzotiškus kraštus, nekvar- 

šinant galvos, kurios žinios yra patikimos, o kurios tik 
mitinės, ir net nebandant kiek griežčiau jas sisteminti. 
Tipiškas tokio rinkinio pavyzdys yra Physiologus, tarp 
II ir IV a. po Kr. gim. parašytas graikiškai sirų bei egip- 
tiečių aplinkoje, o vėliau išverstas bei perfrazuotas lo- 
tyniškai (be to, jis buvo išverstas į etiopų, armėnų, sirų 
kalbas). Iš Fiziologo išsirutuliojo visi viduramžių bes- 
tiarijai — tai buvo pagrindinė enciklopedijų versmė per 
visus viduramžius. 

Fiziologe surinkta visa, kas buvo žinoma apie tikrus 
ir įsivaizduojamus gyvūnus. Galima tikėtis, kad auto- 
rius nuodugniai, tvirtai kalbės apie gerai žinomus, o su 
nežabota fantazija — apie žinomus tik iš nuogirdų: Zo- 
džiu, kad tiksliai apibūdins varną, o labai miglotai — 
vienaragį. Bet taip nėra: jis gana išsamiai apibūdina 
abiejų gyvūnų savybes, tačiau yra netikslus abiem at- 
vejais. Viskas yra žinoma, nes tai yra minėjęs koks nors 
tolimas autoritetingas autorius, ir sykiu viskas yra ne- 
žinoma, nes tai stebuklingų atradimų šaltinis ir slėpi- 
ningų dermių pagrindas. | 

Fiziologe išsakoma savita, nors ir nelabai aiški, pasaulio 
formos idėja: visos sukurtos būtybės byloja apie Dievą. 
Tad į kiekvieną gyvūną, jo formą bei elgseną dera žvelgti 
kaip į aukštesnės realybės simbolį. 

Ežiai yra rutulio formos ir padengti spygliais. Fiziologas pa- 

pasakojo, kaip ežys ropščiasi į vynmedį siekdamas uogų. Po 

to, numetęs uogas žemėn, raičiojasi ant jų, susismeigia jas ant 
spyglių ir neša savo vaikams, palikdamas pliką uogienoją. 


Kodėl ežiui priskirtas toks keistas įprotis? O gi todėl, 
kad būtų galima pritaikyti deramą moralinį pamokymą: 
tikintysis turi visą laiką kabintis į dvasinį Vynmedį ir ne- 
leisti ten ropštis blogio dvasiai bei nugraužti visas kekes. 

Vėlesnės enciklopedijos, kuriose pagal Fiziologo modelį 
aprašinėjami tikri bei fantastiniai gyvūnai, kiek supainioja 

šį simbolinių pasakojimų žaismą, net įvelia prieštaravi- 
mų; o paskui, sudarant naujas enciklopedijas, registruo- 
jamos ir šios prieštaringos prasmės. Liūtas galėjo simbo- 
lizuoti ir Jėzų, ir šėtoną. Liūtas, kuris norėdamas apgauti 
medžiotojus, uodega užšluoja smėlyje savo pėdsakus, sim- 
bolizuoja nuodėmių atpirkimą. Liūtas, savo kvėptelėjimu 
trečiąją dieną atgaivinantis negyvą gimusį liūtuką, sim- 
bolizuoja Prisikėlimą. Tačiau tas liūtas, su kuriuo kovojo 
Samsonas ir Dovydas plačiai išžiodę jam nasrus, simbo- 
lizuoja pragaro bedugnę. Juk ir 21-ojoje psalmėje giedama 
„Salva me de ore leonis”.* 

VII amžiuje pasirodžiusiose Izidoriaus Seviliečio Eti- 
mologijose medžiaga skirstoma į skyrius, o skirstymo kri- 
terijus yra atsitiktinis ar bent priklausomas nuo atsitik- 
tinumų. Atrodo, kad pradžioje vadovaujamasi skirstymu 
į laisvuosius menus (gramatika, dialektika, retorika, ma- 
tematika, muzika, astronomija), tačiau toliau, po trivium 
ir guadrivium**, eina medicina, po to aptariami įstatymai 
ir laikai, Bažnyčios knygos ir veikla, kalbama apie Dievą 
ir angelus, apie Bažnyčią, kalbas, giminystės ryšius, keis- 
tus žodžius, pasakojama apie žmogų ir baidykles, apie gy- 
vūnus, pasaulio šalis, pastatus, laukus, apie akmenis ir 
metalus, žemės ūkį, apie karą ir žaidimus, laivus, apdarus, 
namų apyvokos ir valstiečių įnagius. 

Skirstoma akivaizdžiai be tvarkos ir mintyse iškyla toji 
Borgeso klasikinė netinkama taksonomija: 


Gyvūnai skirstomi į: a) priklausančius imperatoriui, b) bal- 
zamuotus, c) prijaukintus, d)paršelius, e) sirenas, f) pasakų 
gyvūnus, g) laukinius šunis, h) įtrauktus į šią klasifikaciją, i) 
beprotiškai judančius, k) nutapytus su geriausiu kupranu- 


* Gelbėk mane iš liūto nasrų (lot.). 


** Pagrindinės vad. laisvųjų menų, sudariusių viduramžių švietimo pa- 
grindą, sritys. 

gario šerių teptuku, I) et coetera, m) besimylinčius, n) iš tolo 
atrodančius kaip musės... 


(Emporio celeste di conoscimenti benevoli, veikale Altre inguisitioni) 


Izidoriaus klasifikacija atrodo racionalesnė nei Borgeso, 
o atskiros dalys savo ruožtu skirstomos taip: skyriuje apie 
laivus, namus bei drabužius yra poskyriai apie mozaikas 
ir tapybą, skyrius apie gyvūnus skirstomas: apie Zvéris, 
mažuosius gyvūnus, gyvates, kirmėles, žuvis paukščius 
ir mažuosius sparnuočius. 

Enciklopedija 4 cumulo atsirado epochoje, kai dar ne- 
buvo sukurta galutinė pasaulio koncepcija, todėl encik- 
lopedistai rinkdavo, surašydavo, pridėdavo vien tik iš 
smalsumo ir tarsi nuolankumo senovei spiriami. 

Kita enciklopedijų forma kilo iš labiau apibrėžtos, nors 
ir visiškai abstrahuotos teorinės hipotezės apie pažinimo 
sistemą. Tipiškas toks modelis yra XIII amžiuje Vincento 
de Beauvais parašytas trigubas traktatas Speculum maius 
(Speculum doctrinale, historiale, naturale), sukurptas scho- 
lastinės summos pavyzdžiu. 

Speculum naturale medžiaga skirstoma remiantis ne filo- 
sofiniais kriterijais ar statiška taksonomija, o atsižvelgiant į 
istorinę perspektyvą pagal pasaulio sukūrimo dienas: pir- 
moji diena, Kūrėjas, jutiminis pasaulis, šviesa; antroji diena, 
vandenys ir tvirtuma (firmamentum); ir taip toliau, kol pri- 
einama iki gyvūnų, žmogaus kūno sukūrimo, iki pat žmo- 
nijos istorijos. 

Nuo Plinijaus enciklopedijų (rašymo) istorija plėtojasi 
svaiginančiu greičiu? Užtenka paminėti po Plinijaus 


> Viduramžių enciklopedijų istorija peržengia šio skyriaus ir šios knygos 
ribas dar ir dėl to, kad enciklopedijos elementų galima aptikti ne viename 
teologų ir filosofų veikale. Plačiau susipažinti ir išsamią bibliografiją šia 
tema galima rasti: Garfagnini 1978, Beonio-Brocchieri Fumagalli 1981, V 
skyrius in Gilson 1944, Bologna 1977, Guglielminetti 1975, Zaganelli 1985, 
Barisone 1982, Zambon 1977, Kappler 1980, Carrega-Navone 1983. 

pasirodžiusias: Solino Collectanea rerum memorabilium ar- 
ba Polihistor (II a.), De rebus in oriente mirabilibus (gal VIII 
a.), Epistula Alexandri (VII a.), Izidoriaus Etymologiae, įvai- 
rūs fragmentai Bedos ir Beato iš Liebanos (VIII a.) veika- 
luose, Rabano Mauro De rerum naturis (IX a.), Aethico 
Isterio Cosmographia (VIII a.), veikalas Liber monstrorum 
de diversis generibus (IX a.), įvairūs Kunigo Jono laiško 
variantai (XII a. pr.). Iš dvyliktojo šimtmečio dar turime 
ir garsiąją Kembridžo Bestiarijaus versiją, Hugono Vikto- 
riškio Didascaslicon, Vilhelmo iš Conches De philosophia 
mundi, Honorijaus Augustoduniečio De imagine mundi, 
Aleksandro Neckhamo De naturis rerum bei XII ir XIII 
amžių sandūroje Bartolomėjaus Anglo parašytą De 
proprietatibus rerum. Po to eina Tomo iš Cantimprė De 
natura rerum, natūralistiniai Alberto Didžiojo darbai, jau 
minėtas Vincento iš Beauvais Speculum, Henriko Bate's 
Speculorum divinorum et guorundam naturalium, gausybė 
puslapių Rogerio Bacono bei Raimondo Lulijaus veika- 
luose. Ką jau kalbėti apie Marco Polo Millione bei vėles- 
nius sekimus, pavyzdžiui, įvairius Mandeville'io kelio- 
nių aprašymo variantus arba Jacopo di Sanseverino Libro 
piccolo di meraviglie. Be to, dar reiktų paminėti Brunetto 
Latini Trésor ir Tesoretto, Restoro Aretiečio (d'Arezzo) La 
composizione del mondo. 

Kai kurios šios enciklopedijos yra atvirai moralizuojan- 
čio pobūdžio, kitos daugiausia dėmesio skiria Šventojo 
Rašto interpretacijai. Vienos jų tiesiog trykšta fantazija, o 
kitos grįstos atidžiais stebėjimais. Visos kartojasi ir cituoja 
viena kitą. Dauguma jų atsirado veikiausiai todėl, kad 
hermeneutikos specialistams reikėjo informacijos šifruoti 
alegorijas in factis. O kadangi viduramžiais autoritetas ne- 
buvo tvirtas dalykas ir kiekvienas vėlesnės kartos encik- 
lopedistas atrodydavo tarsi nykštukas, stovintis ant anks- 
tesnių enciklopedistų pečių, nekildavo jokių problemų 

dauginant ne tik reikšmes, bet ir pačius pasaulio sudeda- 
muosius elementus, prasimanant naujų kūrinių bei savybių, 
kad tai padėtų (pabrėžiant kūrinių ypatumų keistumą ir 
tuo geriau, jei šie kūriniai, anot Dionisijo, yra nepanašūs į 
jų perteikiamą dievišką prasmę) išreikšti pasaulį beribiu 
žodžių konstravimu. 

Tai nuostata, kurią De Bruyne'as ir kiti autoriai vadina 
universaliuoju alegorizmu ir kurią galima apibendrinti vie- 
nu Richardo Viktoriškio teiginiu: 


Habent corpora omnia ad invisibilia bona similitudinem. 


Visi kūnai panašūs į nematomą gėrį. 
(Benjamin major, PL 196, kol. 90) 


6. Universalusis alegorizmas 


Šia prasme viduramžiai iki galo išsėmė Augustino prie- 
saką: kadangi enciklopedijoje kalbama apie tai, kokios 
yra Šventraštyje į scena vedamų dalykų prasmės, ir jeigu 
šie dalykai yra pasaulio, apie kurį Šventraštis kalba (in 
factis), puošybos sudedamieji elementai, tai figūratyvus 
skaitymas gali sietis ne tik su pasauliu, kokį pristato Bib- 
lija, bet ir tiesiogiai su pasauliu, koks jis yra. „Skaityti“ 
pasaulį tarytum kokį simbolių rinkinį - tai geriausias bü- 
das įgyvendinti Dionisijo nuostatas ir sukurti bei suteikti 
daiktams dieviškus vardus (o drauge nusakyti moralu- 
mo principus, raišką, gyvenimo taisykles, pažinimo mo- 
delius). 

Šiuo atveju tai, kas buvo vienodai vadinama viduram- 
žių simbolizmu arba alegorizmu, išsiskyrė į du skirtingus 
kelius. Skirtingus, bent jau žiūrint mūsų akimis, ieškan- 
čiomis pritaikomos tipologijos. Tačiau abudu nuolat su- 
sipina, ypač jei turime omeny, kad net ir poetai buvo linkę 
kalbėti kaip Šventraštis. 

Visuotinis simbolizmas 
(aliud dicitur aliud demonstratur) 


mea 


metafizinė pansemiozė alegorizmas 
universalusis Sventojo Rašto ir liturginis poetinis 
(in factis) (in verbis ir in factis) (in verbis) 


Dar sykį simbolizmo ir alegorizmo atskirtis duoda nau- 
dos. Metafiziné pansemiozė — tai koncepcija, atsiradusi 
kartu su Dionisijo Dieviškaisiais vardais, teigianti figūra- 
tyvaus pasakojimo galimybę, bet iš esmės ji susilieja su 
esybės analogijos (analogia entis) teorija, ir todėl tampa 
semiotiniu pasaulio suvokimu, kai kiekvienas padarinys 
yra savo priežasties ženklas. Suprasdami, kas yra pasaulis 
viduramžių neoplatonikui, pamatysime, jog šiame kon- 
tekste kalbama ne tiek apie alegorinį ar metafizinį žemiš- 
kųjų ir dangiškųjų kūnų panašumą, kiek apie jų daugiau 
filosofinę reikšmę, kuri yra susijusi su „didžiosios būties 
grandinės“ nepertraukiama priežasčių ir padarinių seka 
(žr. Lovejoy 1936). 

Kalbant apie Šventraščio alegorizma in factis — ir turint 
omeny, kad Šventojo Rašto interpretaciją sunkina dar tai, 
jog reikia dėmesį kreipti ir į alegorijas in verbis — tai visa 
patristinė ir scholastinė tradicija liudija, jog Šventąją Kny- 
ga būtina nuolat tyrinėti lyg kokį raštų mišką (latissima 
scripturae sylva, Origenas, In Ez. 4), slėpiningą dievišką 
okeana ar labirintą (oceanum et mysteriosum dei, ut sic loquar, 
labyrinthum, Jeronimas, In Ez. 14). O šį hermeneutinį ne- 
pasotinamumą teliudys ši citata: 


Scriptura sacra, morem rapidissimi fluminis tenens, sic humanarum 
mentium profunda replet, ut semper exudet; sic haurientes satiat, ut 


102 


Simbolis ir alegorija 


inexhausta permaneat. Profluunt ex ea spiritualiuni sensuum gurgites 
abundantes, et transeuntibus aliis, alia surgunt: immo, non transeun- 
tibus, quia sapientia immortalis est: sed emergentibus et decorem suum 
ostentibus aliis, alii non deficientibus succedunt sed manentes subse- 
quuntur, ut unusquisque pro modo capacitatis auae in ea reperiat unde 
se copiose reficiat et aliis unde se fortiter exercent derelinquat. 


Šventasis Raštas, srūvantis kaip srauniausia upė, taip Zmo- 
gaus protą užlieja, kad visad per kraštus plūsta; bet taip bese- 
miančius iš jo pasotina, kad niekad neišsenka. Iš jo tvinsta 
neišsenkantys dvasingų jausmų vandenys ir vieniems jų nu- 
tekant, kiti išteka. Netgi ne „nutekant“, nes išmintis yra ne- 
mirtinga, bet vieniems „paviršiun kylant“ ir grožybę savo 
rodant, kiti teka paskui šituos, kurie nesenka, o visi banguoja 
nesumažėdami. Todėl kiekvienas pagal savo išgales Šven- 
tajame Rašte atsigaivina, o kitiems palieka galimybę lavintis. 


(Gilbertas iš Stanfordo, In Cant. Prol., pagal Leclerą 1948, p. 225) 


Lygiai taip nepasotinamai buvo tyrinėjamas ir pasaulio 
labirintas, apie kurį jau kalbėjome. 

Poetinis alegorizmas (kurio vienas iš variantų būtų li- 
turginis alegorizmas arba apskritai bet koks kalbėjimas 
žmogaus sukurtomis vaizdinėmis ar žodinėmis figūro- 
mis), atvirkščiai, yra retorinio dekodifikavimo erdvė. 

Visiškai aišku, kad šiuo požiūriu kalbėjimas apie Dievą 
ir apie gamtą — gana skirtingi dalykai. Iš tikrųjų metafizinė 
pansemiozė siekė eliminuoti vaizdavimą figūromis. Tai 
teologinė ir filosofinė srovė, grįsta neoplatonikų šviesos 
metafizika ar tomistiniu hilomorfizmu. Antra vertus, uni- 
versalusis alegorizmas suponuoja stebuklinį bei haliuci- 
nacinį visatos suvokimą, nes atsižvelgiama ne į tai, kas 
yra, bet į tai, ką galima įsivaizduoti. Skvarbus proto pa- 
saulis prieš mitų prisodrintą (affabulante) vaizduotės pa- 
sauli, o tarp ju - dvi aiškiai apibrėžtos sferos: alegorinis 
Šventraščio skaitymas ir viešas poetinių, taip pat ir pasau- 
lietinių (kaip Roman de la rose), alegorijų kūrimas. 

7. Meninis alegorizmas 


Bene geriausiai tokią kūrinijos būklę apibūdina Alanui iš 
Lilio priskiriamos eilutės: 


Omnis mundi creatura Kiekvienas žemės kūrinys — 
guasi liber et pictura lyg knyga ar piešinys 

nobis est in speculum; yra mūs veidrodis; 

nostrae vitae, nostrae mortis, žymė tikroji 

nostri status, nostrae sortis mūsų gyvenimo ir mūs mirties, 
fidele signaculum. mūsų likimo ir būties. 
Nostrum statum pingit rosa, Rožė — kaip piešinys, 

noster status decens glosa, mūsų būties tikrasis atspindys, 
nostrae vitae lectio; Gyvenimui mūsų - pamoka; 
quae dum primo mane floret, Juk Zydi ji anksti ryte, 
defloratus flos effloret o vystanti gélé beZydi 
vespertino senio. tiktai amZiaus vakare. 


(Rhytmus alter, PL 210, kol. 579) 


Alegoriné meno koncepcija éjo greta alegorinés gam- 
tos koncepcijos. Richardas Viktoriškis išplėtojo jas abi su- 
siejančią teoriją: visi Dievo kūriniai sukurti tam, kad būtų 
tarsi gyvenimo gairės žmogui, bet žmonių kūrybos vaisiai 
vieni alegoriški, kiti ne. Literatūra lengvai atsiveria ale- 
gorijai, o plastiniai menai kuria išvestines alegorijas, imi- 
tuodami literatūrines personifikacijas (PL 196, kol. 92). 
Vis dėlto matyti, kad žmogaus kūrybos alegoriškumas il- 
gainiui tampa ryškesnis nei gamtos alegoriškumas, ir 
prieinama (to neteoretizuojant) prie Richardui visiškai 
priešingų nuostatų: gamtos alegoriškumas vis labiau blan- 
ko, darėsi abejotinas ir konvencionalus, o į meną (taip pat 
ir į plastinius menus) imama žvelgti pirmiausia kaip į 
išplėtotą daugybės prasmių konstrukciją. Alegorinė pa- 
saulio prasmė vis geso, o alegorinis poezijos stilius išliko 
įprastas ir giliai suleidęs šaknis. Pažangioji XIII amžiaus 

mastysena ryZtingai atsiZadéjo alegorinés pasaulio inter- 
pretacijos, tačiau pagimdė alegorinių poemų pirmtaką — 
Roman de la rose. O šalia alegorijų „gamybos“ visada gy- 
vavo antikos poetų alegorinis skaitymo būdas (žr. Com- 
paretti 1926). 

Toks meninės kūrybos ir suvokimo būdas šiuolaiki- 
niam Žmogui gana nesuprantamas, todėl linkstama tai 
laikyti poezijos blankumo, slopstančio intelektualumo iš- 
raiška. Be abejo, viduramžių autoriams poezija ir plastiniai 
menai pirmiausia buvo didaktinė priemonė, tą liudija ir 
šv. Tomo (Quaestiones guodlibetales VII, 6, 3, 2) teiginys, kad 
poezijai yra būdinga tiesą išsakyti simboline forma. Ale- 
goriškai interpretuoti poetus — tai nereiškė primesti poe- 
zijai dirbtinę ir sausą skaitymo sistemą; atvirkščiai, tai 
reiškė poeziją skaityti siekiant didžiausio galimo malo- 
numo, būtent - malonumo atskleisti daiktus per speculum 
et in aenigmate. 

Viduramžių poezija neatsiejama nuo intelekto. Kiekvie- 
nai epochai būdinga savita poetinė jausena, todėl ne- 
galime remdamiesi savo pajauta spręsti, ką jautė vidur- 
amžių žmogus. Vargiai begalėtume savyje atgaminti tą 
nenusakomą malonumą, su kokiu viduramžių žmogus, 
skaitydamas „mago“ Vergilijaus eiles, atverdavo ištisus 
simbolių pasaulius (kitaip tariant, gal Joyce'o ir Elioto 
skaitytojas galėtų pajusti kažką panašaus?); tačiau nesu- 
vokti, kad tokiose pratybose jis patirdavo tikrą džiaugs- 
mą - reiškia visiškai nesuprasti viduramžių pasaulio. Štai 
XII amžiaus miniatiūrų meistras Sant Albano iš Hildeshei- 
mo Psalmyno iliustracijose pavaizdavo miesto-tvirtovės 
apsiaustį, bet manydamas, kad vaizdas bus nepakankamai 
malonus akiai ar nepakankamai tikslus, pažymi, jog tai, kas 
vaizduojama corporaliter, jūs galite perskaityti spiritualiter, 
t.y. žiūrėdami į pavaizduotą mūšį mintyse regėti grum- 
tynes, kurias jūs kovojate, blogio apgultieji. Akivaizdu, jog 

dailininko manymu toks miniatiūros „naudojimas“ yra 
gerokai vaisingesnis ir suteikia daugiau malonumo nei 
grynai vizualinis interpretavimas. | 

Be to, suteikti menui alegorinę prasmę - reiškė žvelgti į 
jį taip pat kaip ir į gamtą, t.y. kaip į gyvą vaizdinių lobyną. 
Epochoje, kai gamta laikyta beribiu alegoriniu antgam- 
tinio pasaulio atspindžiu, menui taikyti tie patys verti- 
nimo kriterijai. 

Meninė komunikacija alegorijomis, aistringos Sugeri- 
jaus veiklos įkvėpta, savo viršūnę pasiekė kartu su gotikos 
meno branda. Katedra, toji visos viduramžių civilizacijos 
meninė summa, tapo tarsi gamtos atitikmeniu, tikra knyga 
ir tapyba (liber et pictura), kuriama pagal orientuotas inter- 
pretavimo taisykles, kurios gamtai iš tikrųjų netinkamos. 
Pati katedrų architektoninė struktūra ir net geografinė 
orientacija turėjo savo reikšmę. Tačiau dar reikšmingesnės 
buvo įvairios portalų statulos, karnizų pabaisos ir gar- 
gouilles, t. y. visa tai, kas katedroje įkūnijo tikrąją žmogaus, 
jo istorijos, jo sąsajų su visata sintetinę viziją. „Simetrijų ir 
atitikmenų tvarka, skaičių dėsniai, savotiška simbolių mu- 
zika paslaptingai tvarko šias milžiniškas akmens enciklo- 
pedijas“ (Focillon 1947, p. 6). Plėtodami šį plastinį diskur- 
są, gotikos meistrų figūratyvaus kalbėjimo sumanytojai 
griebėsi alegorijos mechanizmo, o tai, kad naudojami 
ženklai bus perskaityti, laidavo viduramžių sugebėjimas 
atskleisti analogijas, interpretuoti ženklus bei simbolius 
sekant tradicija, gebėjimas atvaizdą „išversti“ į jo dvasinį 
atitikmenį. 

Katedrų poetikoje vyravo estetinis atitikimo principas. 
Šis atitikimas pirmiausia plaukė iš abiejų Testamentų der- 
mės: kiekvienas Senajame Testamente aprašytas faktas yra 
Naujojo Testamento provaizdis. O norint suprasti Katedrų 
alegorijas, reikia, kaip teigė Male (1941), atsiversti tokias 
epochos enciklopedijas kaip Speculum majus. Ši tipologinė 

Šventraščio interpretacija leido toliau sieti tam tikras figūras 
ir jų atributus su tam tikrais abiejų Testamentų asmenimis 
ir epizodais. Pavyzdžiui, pranašus visada galima atpažinti 
iš ypatingų galvos apdangalu - tradiciškai tai jų atributas, 
o Sabos karalienė, anot legendos karalienė Žąsiakojė, turėjo 
plėvėtas pėdas. Taip pat buvo nustatyta sąsaja tarp vaiz- 
duojamų personažų ir jų vietos architektūrinėje erdvėje. 
Šartro katedroje virš Madonos portalo iš abiejų įėjimo pusių 
kyla patriarchų skulptūros-kolonos. Samuelį galima pažinti 
iš to, kad aukos ėriuką jis laiko galva žemyn. Mozė dešiniąja 
ranka rodo į jam iš kairės stūksančios kolonos viršūnę. 
Abraomo kojos — ant ožio, o priešais nuolankiai sukryZiaves 
rankas stovi Izaokas. Išdėstyti chronologine tvarka šie per- 
sonažai išreiškia ištisos Mesijo pranašų generacijos viltį. Štai 
būrio priekyje su taure rankoje stovi Melchizedekas, pir- 
masis kunigas, o šv. Petras — ant naujojo pasaulio slenks- 
čio — ta pačia poza stovi rikiuotės pabaigoje, tarsi liudytų 
atskleistas paslaptis. Visa grupė iškyla viršum portalo — 
nelyg Naujosios Sandoros prieangyje, Sandoros, kurios pa- 
slaptys viduje švenčiamos. Visa pasaulio istorija, kaip ji 
aprašyta Šventraštyje, tarsi sueina į vieną įvaizdžių seką. 
Alegorijų matematika - tiesiog tobula: visi architektūriniai, 
plastiniai ir semantiniai elementai susitelkia didaktinės ko- 
munikacijos dėlei (žr. Male 1947). 


8. Sv. Tomas Akvinietis ir alegorinio pasaulio pabaiga 


Bene tiksliausiai apibrėžtą alegorinio kalbėjimo teoriją su- 
kūrė šv. Tomas Akvinietis. Tai buvo griežta, sykiu ir nauja 
teorija, nes ji teigė kosminio alegorizmo pabaigą ir užleido 
vietą racionalesnei šio reiškinio sampratai. 

Tomas pirmiausia iškėlė klausimą — ar dera Biblijoje 
vartoti poetines metaforas, ir atsakė neigiamai, nes poezija 
besanti „infima doctrina“* (S. Th., I, 1, 9). 


* Žemiausias mokslas (lot.). 

Poetica non capiuntur a ratione humana propter defectus veritatis 

gui est eis. 

Poezija nesuvokiama žmogaus protu dėl tiesos stygiaus joje. 
(S. Th., II, 101, 2 ad 2) 


Vis dėlto toks tvirtinimas nelaikytinas poezijos paže- 
minimu ar poetiškumo apibūdinimu tokia XVIII amžiaus 
sąvoka kaip perceptio confusa.* Veikiau poezijai pripažįs- 
tamas meno rangas (iš čia ir recta ratio factibilium**); o 
poetinis aktas yra, be abejo, žemesnio lygmens nei gry- 
nasis filosofijos bei teologijos pažinimas. Tomas mokėsi iš 
Aristotelio Metafizikos, kurioje pirmųjų poetų teologų 
poetiniai fabuliniai (affabulanti) bandymai vertinami kaip 
labai vaikiškas racionalaus pasaulio pažinimo būdas. Iš 
tikrųjų, kaip ir visi mąstytojai scholastai, jis nesidomėjo 
moksline poezijos teorija (tai tema retorikos traktatų au- 
toriams, dėstantiems ne Teologijos, bet Menų fakultete). 
Pats Tomas Akvinietis turėjo poeto talentą (ir netgi labai 
didelį), tačiau tose ištraukose, kuriose nusako poetinį ir 
teologinį pažinimą, jis derinasi prie kanoniško požiūrio ir 
poetinį metodą laiko paprastu (ir neanalizuotu) palygi- 
nimo terminu. : 

Antra vertus, jis pripažino teisėtu dalyku tai, kad Šven- 
tasis Raštas dieviškus ir dvasiškus dalykus (viršijančius 
mūsų suvokimo galimybes) gali perteikti kūniškų daiktų 
pavidalais: conveniens est sacrae scripturae divina et spiri- 
tualia sub similitudine corporalium tradere (S. Th., I, 1, 9). 
Aptardamas Šventojo teksto interpretaciją, Tomas pabrė- 
žia, kad pirmiausia jame reikia išskirti tiesioginę (pažo- 
dinę) arba istorinę prasmę. Kalbant apie Šventąją istoriją 
yra aišku, kodėl tai, kas suprantama pažodžiui, yra is- 
toriška: Šventojoje knygoje sakoma, jog žydai išėjo iš Egip- 


* Painusis suvokimas, supratimas be tvarkos, trikdantis pažinimas etc. (lot.). 


** Teisingas daiktų, kuriuos galima daryti, supratimas (lot.). 

to, t.y. pasakomas faktas, šis faktas įmanus suvokti ir kar- 
tu sukuria tiesioginę naratyvinio diskurso denotaciją. 


Illa vero significatio gua res significatae per voces, iterum res alias 
significant, dicitur sensus spiritualis, gui super litteram fundatur, 
et eum supponit. 

Toji reikšmė, dėl kurios žodžiais išreiškiami daiktai savo 

ruožtu žymi kitus daiktus, vadinama dvasine prasme. Ji re- 

miasi tiesiogine reikšme ir ją suponuoja. 
(S. Th. I, 1, 10, resp.) 

Tomas Akvinietis įvairiose vietose aiškina, kad varto- 
damas tokį bendro pobūdžio pasakymą kaip sensus spiri- 
tualis, jis turi omeny visas tekstui priskirtinas prasmes, 
kurios pranoksta tiesioginę. Bet iškyla nauja problema, kai 
šiomis pastabomis apie tiesioginę prasmę jis įdiegia ganė- 
tinai svarią mintį, jog per šią prasmę suvokiame tai, quem 
auctor intendit, ką norėjo pasakyti autorius. 

Šis patikslinimas yra nepaprastai svarbus, norint suvok- 
ti Akviniečio suformuluotos Šventojo Rašto interpretavimo 
teorijos padarinius. Tomas nekalba apie pažodinę prasmę 
kaip apie pasakymo tiesioginę prasmę (tai, ką pasakymas 
reiškia denotacijos atžvilgiu, pagal tam tikros kalbos kodą), 
bet kaip apie prasmę, priskiriamą pasakymui komunika- 
cijos akte. Šių laikų kalba būtų taip — kai pilnoje žmonių 
salėje sakau, kad „čia labai prirūkyta“, galiu ir teigti (pasa- 
kymo prasmė), kad joje išties pernelyg daug prirūkyta, ir 
reikšti (priklausomai nuo komunikacijos akto aplinkybių), 
kad derėtų atverti langą arba liautis rūkius. Akivaizdu, kad 
Tomui ir viena, ir kita yra pažodinės prasmės aspektai, ka- 
dangi ir viena, ir kita priklauso turiniui, kurį sakytojas nori 
perteikti. Kadangi Šventojo Rašto autorius yra Dievas, kuris 
gali suvokti ir turėti omeny daugybę dalykų tuo pat metu, 
visai galimas daiktas, kad Šventraštis (net ir tiesioginės 
prasmės atžvilgiu) turi plures sensus.* 


* Daugybę prasmių (lot.). 


109 


Menas ir grožis viduramžių estetikoje 


Tad kada gi Tomas Akvinietis mano galima kalbėti apie 
dvasinę prasmę arba prasmę, pranokstančią tiesioginę? 
Neabejotinai tada, kai tekste galima išskirti prasmes, kurių 
autorius neketino ir net negalėjo perteikti. Tipiška tokio po- 
būdžio situacija būtų, kai autorius pasakoja apie įvykius, 
nežinodamas, kad Dievas šiuos įvykius jau iš anksto nu- 
matė būsiant kažko kito ženklus. 

Vis dėlto kalbėdamas apie Šventąją istoriją, Tomas aiš- 
kiai prasitaria, jog pažodinę (arba istorinę) prasmę, kaip 
pasakymo perduodamą semantinį turinį, sudaro tam tikri 
faktai ir įvykiai (pavyzdžiui, Izraelio išsivadavimas iš ne- 
laisvės arba Loto žmonos virtimas druskos stulpu). Tačiau 
kadangi šie faktai — kaip žinome, o Tomas pakartoja — 
Dievo iš anksto buvo skirti būti ženklais, interpretatorius, 
remdamasis pažodine interpretacija (kad įvykiai klostėsi 
taip ir taip), turi ieškoti dar ir trigubos šių teiginių dva- 
sinės prasmės (Quaestiones quodlibetales VII, 6, 16). 

Čia susiduriame ne su retorikos priemone, kaip tropų 
ar alegorijų in verbis atveju. Čia susiduriame su gryniausia 
alegorija in factis: | 

Sensus spiritualis... accipitur vel consistit in hoc guod guaedam res 

per figuram aliarum rerum exprimuntur. 


Dvasinė prasmė ... yra tai, kad kokie nors daiktai išreiškiami 
kitų daiktų pavidalu. 
(Ouodl. VII, 6, 15) 

Tačiau viskas keičiasi, kai imama kalbėti apie pasau- 
lietinę poeziją ar bet kokį kitą su Šventąja istorija nesusijusį 
žmogišką diskursą. Išties šiuo atveju Tomas iškelia svarbią 
mintį, kurią galėtume taip apibendrinti: alegorija in factis 
tinka vien Šventajai, bet ne pasaulietinei istorijai. 

Pasaulietinė istorija yra faktų, o ne ženklų istorija: 


Unde in nulla scientia, humana industria inventa, proprie loguendo, 
potest inveniri nisi litteralis sensus 

Tad jokioje žmogiško išmanymo kūryboje, trumpai tariant, ne- 
gali būti jokios kitos kaip pažodinė prasmė. 
(Ouodl. VII, 6, 16) 


Mintis verta dėmesio, nes tuo iš esmės atsisakoma univer- 
saliojo alegorizmo, užbraukiamas ankstesniems viduram- 
žiams būdingas gamtiškos hermeneutikos haliucinacijų 
pasaulio suvokimas. Tai reiškia supasaulietinimą gamtos 
ir pasaulio istorijos, t.y. ištiso pobiblinio pasaulio, jau sve- 
timo įkyriai dieviškajai režisūrai. 

O kaip gi poezija? Tomas Akvinietis taip sprendžia šią 
problema: jei pasaulietinėje poezijoje vartojama retorinė 
figūra, tai turime tiesiog parabolinę prasmę. Bet sensus 
parabolicus yra tiesioginės prasmės dalis. Iš pirmo žvilgs- 
nio toks tvirtinimas apstulbina, tarytum visas retorines 
konotacijas Tomas nužemintų iki tiesioginės prasmės ly- 
gio. Tačiau nepamirškime, kad jis jau ne kartą nurodė, jog 
tiesiogine prasme jis laiko prasmę, kurią autorius turi ome- 
ny. Taigi teigti, kad paraboliné prasmė - tai tiesioginės 
prasmės dalis, dar nereiškia, kad šiuo atveju nėra prasmės, 
pranokstančios tiesioginę, o tik reiškia, kad toji pranoks- 
tanti prasmė yra dalis to, ką autorius ketino pasakyti. Skai- 
tydami metaforą ar alegoriją in verbis, iš esmės jas lengvai 
iššifruojame remdamiesi kodifikuotomis retorikos taisyk- 
lėmis ir suprantame tai, ką teksto autorius norėjo pasakyti, 
tartum pati metaforinė reikšmė sutaptų su tiesiogine pras- 
me. Taigi net be specialių hermeneutinių pastangų meta- 
forą ar alegoriją in verbis suprantame lygiai taip, kaip spon- 
taniškai suprantame katachrezę. 


Fictiones poeticae non sunt ad aliud ordinatae nisi ad significandum 
[o tai, ką jos reiškia] non supergreditur modum litteralem. 


Poetinės išmonės pritaikytos tik ką nors žymėti, o tai, ką jos 
reiškia, neperžengia pažodinės prasmės ribų. 


(Ouodl. VII, 6, 16 ob. 1, e ad 1) 

Šventraštyje Kristus kartais reiškiamas ožio įvaizdžiu: 
tai alegorija in verbis, o ne in factis. Šis įvaizdis simbolizuoja 
ar alegorizuoja ne dieviškus ar būsimus dalykus, o pa- 
prasčiausiai žymi (paraboliškai, taigi ir tiesiogiai) Kristų 
(Ouodl. VII, 6, 15). 


Per voces significatur aliquid proprie et aliquid figurative, nec est 
litteralis sensus ipsa figura, sed quod est figuratum. 


Žodžiais išreiškiama ir tai, kas tikra, ir tai, kas figūratyvu, ir 
tiesioginė prasmė yra ne pati kalbos figūra, bet tai, kas vaiz- 
duojama. 

(S. Th. I, 1, 10 ad 3) 


Apibendrinkime: Šventajame Rašte yra dvasinė, religi- 
nė prasmė, kadangi ten aprašyti įvykiai yra ženklai, kurių 
papildomos reikšmės autorius (tegu ir Dievo įkvėptas) 
visai nežinojo (o, pridurkime, eilinis skaitytojas ar Švent- 
raščio adresatas žydas nebuvo pasirengęs ją atskleisti). 
Tačiau poetiniame diskurse nėra dvasinės prasmės, kaip 
jos nėra Šventraštyje, kai ten vartojamos retorinės figūros, 
kadangi tai jau yra autoriaus numatyta prasmė, kurią skai- 
tytojas, remdamasis retorikos taisyklėmis, kuo puikiausiai 
išskiria kaip pažodinę prasmę. Vis dėlto tai nereiškia, kad 
pažodinė (ir parabolinė ar retorinė) prasmė negali būti 
daugialypė. Tai, kitais žodžiais tariant, reiškia — nors To- 
mas ir nekalbėjo apertis verbis (nes nesidomėjo šia pro- 
blema) - jog visiškai įmanoma, kad pasaulietinė poezija 
gali būti daugiaprasmė. Bet šios įvairios, paraboliškai per- 
teikiamos prasmės priklauso pasakymo tiesioginei pras- 
mei, kokią turėjo galvoje jo autorius. 

Panašiai paprastą tiesioginę prasmę reikia priskirti ir 
liturginiam alegorizmui, kuris gali būti ne žodžių, bet ir 
judesių, ir spalvų ar vaizdinių alegorizmas, kadangi net 
šiuo atveju rito kūrėjas ketino išsakyti tam tikrą aiškiai 
apibrėžtą dalyką panaudodamas parabole, ir visai nerei- 

kia liturginiuose veiksmuose bei posakiuose, kuriuos kū- 
rėjas suformuluoja ar nustato, ieškoti jo ketinimų neati- 
tinkančios slaptos prasmės. 

Netgi Senajame Testamente nustatytas ceremonialas ne- 
teko savo dvasinės prasmės, kai jį perėmė krikščioniškoji 
liturgija — jis įgijo paprastą ir aiškią parabolinę reikšmę.. 

Pateikdamas tokį reikšmingą retorikos apibūdinimą, 
Tomas iš esmės patvirtino — naujojo hilomorfinio natū- 
ralizmo perspektyvoje — bestiariju ir enciklopedijų pasau- 
lio pabaigą, universaliojo alegorizmo koncepcijos pabaigą. 
Būtent toks ir buvo svarbiausias siekis jo diskurso, į kurį 
atsižvelgiant, pastabos apie poeziją atrodo gana šalutinio 
pobūdžio. 

Sulig šiais Tomo Akviniečio svarstymais gamta neteko 
savo semantinių ir siurrealistinių ypatumų. Nebeliko „sim- 
bolių miško“, o ankstyvųjų viduramžių kosmosas užleido 
vietą gamtiškai visatai. Kadaise daiktai buvo vertinami ne 
pagal tai, kas jie yra, bet pagal tai, ką jie žymi; o paskui 
buvo suvokta, kad dieviškosios kūrybos esmė — ne ženklų 
kūrimas, o formų sudaiktinimas. Ir net vaizduojamasis go- 
tikos menas - toji alegorinės pasaulėjautos viršūnė - buvo 
persmelktas šios naujosios dvasios. Šalia didžiųjų simbo- 
linių sumanymų vietos užteko ir mažoms mieloms figū- 
roms, kurios liudija naują gamtos pajautą bei atidų žvilg- 
snį į daiktus. Iki tolei niekas iš tikrųjų nė nepastebėdavo 
vynuogių kekės, nes pirmiausia ir pagrindinė buvo mis- 
tinė vynuogių prasmė. Tačiau dabar ant kapitelių galėjai 
išvysti ir kamienų, atžalų, lapų ir žiedų, ant portalų at- 
sirado detalizuoti kasdienių judesių, amatų bei lauko dar- 
bų vaizdai. Kartu šios alegorinę reikšmę turinčios figūros 
buvo perdėm realistiškos, tiesiog spinduliuojančios savo 
gyvybingumu, nors ir artimesnės tipiškam Žmogiškumo 
idealui, nei kokiam psichologiniam individualumui (žr. 
Focillon 1947, p. 219; Male 1931). 

Po dvyliktojo šimtmečio susidomėjimo gamta, kitas am- 
žius, perėmęs Aristotelio nuostatas, savo dėmesį sutelkė į 
konkrečias daiktų formas. Visa, kas liko iš universaliojo 
alegorizmo, išsigimė į kvaitulingas skaičių sekas, daugi- 
nančias homo guadratus simboliką. Penkioliktajame šimt- 
metyje Alanas de la Roche'as (de Rupe) jau daugino de- 
šimtį Dievo įsakymų iš penkiolikos dorybių ir gavo šimtą 
penkiasdešimt habitudines morales (dorovinių taisyklių). 
Bet jau tris šimtmečius skulptoriai ir miniatiūrų meistrai 
pavasariais išeidavo paklajoti į miškus, stebėti gamtos gy- 
vybės ritmo, o Rogeris Baconas vieną dieną ėmė ir pa- 
reiškė, kad deimantams skaldyti nebūtinas ožio kraujas. 

Įrodymas? „Aš tuo įsitikinau savo akimis.“ 

Gimsta nauja daiktų estetiškumo samprata. Matome, 
kaip iškyla konkretaus organizmo estetika, ir ne tiek sa- 
moningomis pastangomis įtvirtinama, o veikiau tai suZa- 
dina besiplėtojančios konkrečiai egzistuojančių substan- 
cijų filosofijos vingrybės (žr. Gilson 1944, p. 326-343). 

1. Subjektas ir objektas 


Susidomėjimas konkrečia daiktų tikrove, ypač tryliktaja- 
me šimtmetyje, sužadino ir intensyvius fizikinius-fiziolo- 
ginius regėjimo psichologijos tyrinėjimus, apimančius ir 
estetinei pagavai būdingą poliškumą. Gražus regimas 
daiktas turi būti suvoktas kaip esantis gražus, o meninis 
daiktas kuriamas turint omeny estetinį suvokimą: čia iš 
anksto numatoma, kad žiūrovas i jį žvelgs subjektyviai. 
Apie tokį poliškumą dar senų senovėje žinojo pats Pla- 
tonas. 
Jeigu [dailininkai]... įkūnytų savo vaizdinius išlaikydami tiks- 
lias gražių daiktų vidines proporcijas... viršutinės dalys at- 
rodytų mažesnės, o apatinės — didesnės nei derėtų, kadangi į 
pirmąsias žvelgiame iš didesnio atstumo, o į pastarąsias — iš 
visai arti... [dailininkai] savo sukurtuose vaizduose įkūnija ne 
realias proporcijas, o tokias, kurios kiekvienąsyk galėtų atro- 
dyti gražios. 
(Sofistas, 235 e - 236 a; it. vert. A. Zardo, Bari Laterza, 1980, p. 215) 


Tradiciškai manoma, kad šią problemą iškėlė Fidijas, 
sukūręs Atėnės skulptūrą, kurios apatinė dalis, žiūrint 
iš arti, atrodė pernelyg trumpa, tačiau įgijo taisyklingas 

proporcijas pastačius ja aukščiau akių lygio ir žvelgiant į 
ją iš apačios aukštyn. Tokiais atvejais Vitruvijus skyrė si- 
metriją ir euritmiją. Anot jo, eurhythmia — tai venusta species 
commodusgue aspectus, grožis, kuris yra priklausomas nuo 
regos ypatumų. Tad pirmiausia euritmija — ta į žiūrą nu- 
kreipta techninė proporcingumo taisyklė ir yra priešprieša 
grynai objektyvioms daiktų proporcijoms. Šią tiesą su- 
prato ne vien tik Renesanso epocha, nors perspektyvos 
teorija buvo išplėtota tik penkioliktajame šimtmetyje; 
tačiau vargiai priimtinas ir Panofsky'o teiginys (1995, 
p. 98-99), jog viduramžiais manyta, kad „subjektas ir ob- 
jektas privalo ištirpti aukštesniojoje vienybėje“. Amjeno 
katedros Karaliaus galerijos statulos buvo kurtos atsižvel- 
giant į tai, kad į jas bus žiūrima iš trisdešimties metrų 
atstumo nuo grindų: figūrų akys įsodintos toli viena nuo 
kitos, o plaukai labai padidinti. Reimso katedroje špilių 
statulų rankos pernelyg trumpos, kaklai — per ilgi, labai 
nuolaidūs pečiai, trumpos kojos. Objektyvaus proporcin- 
gumo taisyklės čia pavaldžios regėjimo reikalavimams 
(Focillon 1947, p. 221-222). Taigi meno praktikoje buvo 
puikiai suvokiama estetinio regėjimo subjektyvumo pro- 
blema, ir ji buvo išspręsta savitai. | 


2. Estetinė emocija 


Filosofijos atžvilgiu ši problema daug abstraktesnė ir iš 
pirmo žvilgsnio tarsi neturi ryšio su tuo, kas mus domina. 
Tačiau iš tiesų pagrindinė teorijų, kurias nagrinėsime, 
problema - būtent subjekto ir objekto sąryšis. Kaip jau 
minėjome, užuominų apie gražaus daikto proporcingu- 
mą, kai kuriama atsižvelgiant į psichologinius žiūrinčiojo 
tikslus, randame Boecijaus raštuose. Kiek anksčiau ir Au- 
gustinas ne kartą aptarė fizikos ir psichologijos sąsajas, 
atsiskleidžiančias, tarkim, analizuojant ritmą. Tačiau pats 
Augustinas savo veikale De ordine estetinę vertę turinčius 

pripažino tik regėjimo pojūtį ir dorovines vertybes (klau- 
sos ir žemesniųjų pojūčių atveju — tai ne pulchritudo, o 
suavitas), taip iškeldamas problemą, kad kai kurie pojūčiai 
yra maxime cognoscitivi*, tą pačią, kurią vėliau susistemino 
šv. Tomas Akvinietis, tokiais pojūčiais pripažinęs regą ir 
klausą. 

Viktoriečių psichologija džiaugsmą, kylantį patiriant 
jutiminę harmoniją, suvokė kaip natūralią fizinio džiu- 
gesio tąsą, Žmogaus emocinio gyvenimo pagrindą, be to, 
pagrįstą ontologiškai tikru sielos struktūros ir materia- 
liosios tikrovės sąryšiu. Tuo viktoriečių pozicija panaši į 
moderniosios Einfühlung, arba empatijos, estetikos nuos- 
tatas, pagal kurias jaučiama susitapatinant su objektu (plg. 
De Bruyne 1946, II, p. 224). Anot Ričardo Viktoriškio, con- 
templatio (galinti būti ir estetinio pobūdžio) yra libera mentis 
perspicacia in sapientiae spectacula cum admiratione suspensa, 
nevaržoma proto įžvalga į išminties stebuklą, lydima su- 
sižavėjimo (Benjamin major, PL 196, kol. 66-68). Tokiais eks- 
tazės momentais siela tarytum išsiskleidžia, pakylėta tuo 
metu suvokiamo grožio, visa „ištirpusi“ objekte. 

Šv. Bonaventūras kiek santūriau teigė, jog jutiminio pa- 
saulio pažinimą lemia tam tikras proporcingumas ir palai- 
moje į viena susitelkia ir subjektas, ir objektas. Proporcija 

dicitur suavitas cum virtus agens non improportionaliter excedit 

recipientem: guia sensus tristatur in extremis et in medio dele- 


ctatur... Ad delectationem enim concurrit delectabile et conjunctio 
ejus cum eo quod delectatur. 


vadinama suavitas (malonumu), kai ta paveiki galia neužplūs- 
ta priėmėjo neproporcingai [jo galimybėms]: kadangi jutimas 
kenčia nuo kraštutinumų ir džiaugiasi pusiausvyra... Mat pa- 
sitenkinimas išplaukia iš jungties to, kas malonu, ir to, kas tą 
malonumą patiria. 

(Itinerarium II, 5; I Sent., 1, 3, 2, leid. Quaracchi I, p. 29) 


* T.y. ypač gerai tinkantys pažinimui. 

Šis ryšys atskleidžia ir meilės pradą; o pasiekus ribą 
pats didžiausias malonumas, perpratus proporcingumo 
bei poliškumo sąryšį, kyla ne išjutiminių formų pažinimo, 
bet iš meilės, kai ir subjektas, ir objektas — abu tampa sa- 
moningai ir aktyviai mylintys. 

Ista affectio amoris nobilissima est inter omnes guoniam plus tenet 


de ratione liberalitatis... Unde nihil in creaturis est considerare ita 
deliciosum sicut amorem mutuum et sine amore nullae sunt deliciae. 


Ši meilės aistra yra kilniausia iš visų, kadangi ji tiesiog alsuoja 
dosnumu... Taigi visoje kūrinijoje nieko nėra mielesnio už 
abipusę meilę, o be meilės nėra jokių malonumų. 

(I Sent., 10, 1, 2, leid. Ouaracchi I, p. 158-159) 


Šią emocionalią kontempliacijos koncepciją (cituotuose 
tekstuose ji minima probėgšmais kaip misticizmo gno- 
seologijos padarinys) daug išsamiau savo teorijoje nagri- 
nėja Vilhelmas iš Auvergne: ji tampa jo emocionalizmo pa- 
grindu. Vilhelmas ypač pabrėžia subjektyvųjį estetinės 
kontempliacijos aspektą ir malonumo, kaip grožio sude- 
damosios dalies, funkciją. Grožyje slypi objektyvioji ko- 
kybė, o šios kokybės Zymé - mūsų regėjimo pritarimas... 

Quaemadmodum enim pulchrum visu dicimus quod natum est per 

seipsum placere spectantibus, et delectare secundum visum... Vo- 

lentes quippe pulchritudinem visibilem agnoscere, visum exteriorem 
consulimus... Pulchritudinem seu decorem, quam approbat et in qua 
complacet sibi visus noster seu aspectus interior. 


Išties regimai gražų vadiname bet kokį daiktą, kuris taip su- 
kurtas, kad pats savaime patiktų stebėtojams ir džiugintų savo 
atrodymu... O norėdami suprasti regimąjį grožį, remiamės išo- 
riniu matymu... Grožį, arba puošnumą, kuriam mūsų regėjimas 
arba vidinis žvilgsnis pritaria ir kuriame atranda pasitenkinimą. 


(Tractatus de bono et malo, pagal Pouillon, p. 315-316) 


Visuose apibrėžimuose Vilhelmas vartoja žodžius, api- 
mančius pažintinį aspektą (spectare, intueri, aspicere) ir 

emocinį pradą (placere, delectare). Vilhelmo teorija apie sielą 
(kurios abi funkcijos — pažintinė ir emocinė - yra neper- 
skiriamai susipynusios) teigia, jog pakanka, kad objektas 
iškiltų subjekto sąmonėje, aiškiai apibrėždamas savo sa- 
vybes, idant jis sukeltų meilės jausmo (affectio) persmelk- 
tą malonumą, kuris sykiu yra ir grožio pažinimas, ir jo 
troškimas (plg. De Bruyne 1946, III, p. 80-82). 


3. Regėjimo psichologija 


Visos šios filosofinės teorijos gana abstrakčios, bendro po- 
būdžio, tikra priešybė tokiems psichologiniams regimojo 
suvokimo mechanizmų tyrinėjimams, kokius atskleidžia 
Alhazeno sekėjų darbai. Veikale Liber de intelligentiis 
(anksčiau priskirtame Vitellione'i, o dabar Adomui Pul- 
chrae Mulieris) regos mechanizmas aiškinamas remiantis 
fizikiniu atspindžio reiškiniu: švytintis objektas skleidžia 
spindulius ir veidrodyje projektuoja savo atvaizdą. 
Objektas yra aktyvioji atspindžius kurianti jėga, veidro- 
dis — pasyvioji galia, tinkanti ir galinti juos priimti. Žmogaus 
sąmonė puikiai sugeba šią galią priderinti prie aktyviosios 
jėgos, o darant tai sąmoningai, patiriamas malonumas 
(pats didžiausias, delectatio maxima, kai objektas — švytin- 
čioji realybė — susiduria su švytinčiąja prigimtimi mumy- 
se). Malonumo pagrindas - daiktų, sielos ir pasaulio pro- 
porcingumas ir visą realybę susiejanti metafizinė meilė. 
Vitellione savo veikale De perspectiva subjekto ir objekto 
ryšį analizuoja kur kas išsamiau ir išplėtoja įdomią in- 
teraktyvią pažinimo koncepcija.! Jis išskyrė du regimųjų 
formų pagavos tipus: pirmasis — tai comprehensio formarum 


! Kai kurios citatos iš De perspectiva, iš De intelligentiis pagal C. Bauemker 
1908 metų leidimą, p. 145, 143 ir 174. Išsamų nagrinėjimą kartu su tekstais 
pateikia De Bruyne 1946, III, p. 239-251. Be to, plg. Assunto 1961, p. 167- 
169, ir Federici Vescovini 1965, p. 132-133 (apie Vitellione) ir p. 28-32 (apie 
Adomą Pulchrae Mulieris). 

visibilium... per solam intuitionem, antrasis — per intuitionem 
cum scientia praecedente, t.y. regimuju formu pagava vien 
tik intuicija ir intuityvi pagava sykiu su išankstiniu paZi- 
nimu. Pirmuoju būdu suvokiame šviesas ir spalvas; tačiau 
sudėtingesnę tikrovę jau suvokiame ne tiktai paprasčiau- 
siai žiūrėdami į ją, bet ir pasitelkę kitas sielos pastangas. 
Grynai intuityvų regimųjų aspektų suvokimą papildo ac- 
tum ratiocinationis diversas formas visas ad invicem compa- 
rantem (protavimo veiksmas, sugretinantis suvokiamas 
skirtingas regimąsias formas viena su kita). Tik po šio 
„dialogo“ su suvokimo aspektais pažįstame daiktą taip, 
kad įgyjame ir jo konceptualųjį suvokimą. Grynai regimąją 
jauseną papildo atmintis, vaizduotė ir protas, o jų sintezė 
įvyksta staiga, kone akimirksniu. Taigi estetinės tikrovės 
pagava priklauso jau antrajam tipui ir suponuoja žaibiš- 
ką, tačiau sudėtingą sąveiką tarp gausybės objektyvių, 
regėjimu priimamų ypatybių ir subjekto veiklos, jas gre- 
tinant bei susiejant: 


Formae non sunt pulchrae nisi ex intentionibus particularibus et 
ex conjunctione earum inter se... Ex conjunctione guogue plurium 
intentionum formarum visibilium ad invicem et non solum ex ipsis 
intentionibus (particularibus) visibilium fit pulchritudo in visu. 


Formos yra gražios kaip tik dėl paskirų ypatybių ir dėl jų 
tarpusavio ryšio... Iš tikrųjų iš daugybės regimosioms for- 
moms būdingų aspektų tarpusavio susijungimo, o ne vien tik 
iš keleto (paskirų) matomų ypatybių gimsta regimas grožis. 


Išdėstęs šias prielaidas, Vitellione stengiasi atskleisti 
objektyvias sąlygas, regimosios formos ypatybes, darančias 
ją patrauklią. Esti paprastosios ypatybės, kaip magnitudo* 
(todėl mėnulis yra gražesnis už žvaigždes), figura (formos 
kontūras, modelis), tolydumas (pavyzdžiui, plytintys žalu- 


* Didumas (lot.). 

mos plotai), netolydumas (gausybė žvaigždžių arba dau- 
gybė degančių žvakių), šviesos nutvieksto kūno grubu- 
mas arba planities*, pernelyg ūmius šviesos blyksnius su- 
tramdantis šešėlis, sukeliantis švelnų spalvų bei atspalvių 
mirgėjimą, kaip povo uodegos plunksnose. Ir esti sudė- 
tingųjų ypatybių, tarkim, kai spalvos patrauklumas susi- 
maišo su proporcijų žaismu taip, kad įvairių ypatybių sa- 
vitarpio sąveika kuria naują ir gerokai jutimiškesnį grožį. 

Be to, Vitellione dar suformulavo du itin įdomius prin- 
cipus. Pirmasis teigia, kad skonis yra reliatyvus ir jis vari- 
juoja priklausomai nuo laiko ir vietos; dėl to kiekviena 
regimoji ypatybė įkūnija tam tikrą convenientia, kuri nėra 
tokia pati visur, nes lygiai kaip skiriasi įpročiai, lygiai taip 
kiekvienam būdingas savitas estetinis suvokimas (sicut 
unicuigue suus proprius mos est, sic et propria aestimatio pul- 
chritudinis accidit unicuigue). Be to, Vitellione vertina sub- 
jektyvųjį reguliavimą kaip būdą tiksliai įvertinti ir este- 
tiškai suvokti jutiminius objektus: į kai kuriuos jų geriau 
žiūrėti iš toli, nes jie turi, pavyzdžiui, kokių nors nepa- 
trauklių žymių; o į kitus, pavyzdžiui, miniatiūras, reikia 
žiūrėti iš arti, kad pamatytume visus spalvų niuansus, vi- 
sas intentiones subtiles, lineationem decentem, ordinationem 
partium venustam. ** 

Taigi nuotolis ir artumas (remotio et approximatio) yra 
esminiai estetinio regéjimo veiksniai, lygiai kaip svarbus 
yra ir regéjimo kampas, nes tie patys objektai gali atrodyti 
skirtingai Ziürint ex obliquo. 


4. Sv. Tomo Akviniečio estetinio regėjimo samprata 


Vargu ar reikia pabrėžti visų šių teiginių svarbą. Tačiau 
būtentjie padės mums geriau suprasti šv. Tomo Akviniečio 


* Glotnumas (lot.). 


** Subtilias užuominas, linijų deréjima, dailų dalių išdėstymą (lot.). 

teoriją, kuri (nors ir ne tokia išbaigta ir analitiška, kaip čia 
nagrinėtos koncepcijos) alsuoja tų idėjų įtaka. Vitellionė 
veikalas pasirodė 1270 metais, o Summa theologiae buvo 
pradėta 1266-aisiais ir baigta 1273 metais: abu darbai pa- 
sirodė beveik tuo pačiu metu, nagrinėjo tas pačias prob- 
lemas bei laikėsi panašių nuostatų. 

Plėtodamas Alberto Didžiojo estetines idėjas Tomas 
susidomėjo subjektyviuoju estetinio regėjimo aspektu. 
Prisiminkime, kad Albertas, kalbėdamas apie proporcin- 
gąsias materijos dalis persmelkiantį substancinės formos 
spindesį, šią resplendentia vis dėlto suvokė kaip griežtai 
objektyvų ypatumą, kaip ontologinį švytėjimą, kuris esti 
etiamsi a nullo cognoscatur.* Tikroji grožio esmė (ratio) ir 
yra šis organizuojančiojo pradmens švytėjimas, persmel- 
kiantis organizuotą įvairovę. Šv. Tomas, besąlygiškai pri- 
pažinęs grožį kaip transcendentaliją?, pateikė gerokai 
naujesnį nei savo mokytojo apibrėžimą. Išaiškinęs ir pa- 
grindęs pulchrum ir bonum tapatumą bei skirtumą, Tomas 
patikslina: 


Nam bonum proprie respicit appetitum: est enim bonum guod om- 
nia appetunt. Et ideo habet rationem finis: nam appetitus est guasi 
quidam motus ad rem. Pulchrum autem respicit vim cognoscitivam: 
pulchra enim dicuntur quae visa placent. Unde pulchrum in debita 
proportione consistit: quia sensus delectatur in rebus debite pro- 
portionatis, sicut in sibi similibus; nam et sensus ratio quaedam est 
et omnis virtus cognoscitiva. Et quia cognitio fit per assimilationem, 
similitudo autem respicit formam, pulchrum proprie pertinet ad 
rationem causae formalis. 


Išties gėris susijęs su troškimu: juk gera yra tai, ko visi trokšta. 
Ir todėl jis įgauna tikslo pobūdį: nes troškimas yra tarytum 


* 


Net jeigu niekas nieko apie jį nežino (lot.). 


N 


Diskusija dėl Akviniečio grožio transcendentalumo sampratos yra labai su- 
dėtinga. Šv. Tomo tekstai kartu su Status guestionis pateikiami Eco 1970, sk. 2. 

koks judesys daikto link. Tuo tarpu grožis susijęs su pažintine 
galia: mat gražiais vadinami tokie daiktai, kurie regimi džiu- 
gina. Todėl grožis - tai tinkamos proporcijos: kadangi jutimus 
malonina tikrai proporcingi daiktai, kaip ir į juos pačius pa- 
našūs; iš tikrųjų ir jutiminė galia yra tarytum proporcija, kaip 
ir bet kuri kita pažintinė galia. O kadangi pažinimas vyksta 
ieškant panašumų, o panašumas susijęs su forma, tai grožis 
tikrai sietinas su formaliosios priežasties principu. 


(S. Th. I, 5, 4 ad 1; it. vert. I, p. 144) 


Ši itin reikšminga ištrauka atskleidžia keletą esminių 
dalykų: to paties objekto grožis ir gėris yra vienas ir tas 
pat, kadangi abudu grindžiami forma (tuo metu tokios 
nuomonės buvo ir kiti autoriai); gėryje forma tampa troš- 
kimo objektu, noru įkūnyti arba įgauti trokštamą formą, 
kiek ji yra pozityvi; tuo tarpu grožis formą susieja su gry- 
nuoju pažinimu. Būtent gražūs daiktai visa palcent. 

Žodis visa čia reiškia „atpažįstami“, t.y. ne tik „regimi“, 
bet ir visiškai sąmoningai „suvokiami“. Visio — tai appre- 
hensio, supratimas; grožis yra id cujus apprehensio placet, tai, 
ko supratimas yra malonus. Visio yra pažinimas, kadangi 
siejasi su formaliaja priežastimi: tai ne matymas jutiminių 
ypatybių, o daugelio ypatybių, atliepiančių imanentinę 
substancinės formos struktūrą, pagava. Taigi tai yra inte- 
lektualus, konceptualus suvokimas. Kad vartodamas žodį 
visio šv. Tomas turėjo omeny ir tokio tipo pažinimą, pa- 
tvirtina ne viena jo ištrauka (pavyzdžiui, S.Th. I, 67, 1; I-II, 
77, 5 ad 3). Taigi grožį apibūdina subjekto pasikliovimas 
suvokiančiu žvilgsniu, dėl kurio daiktas atrodo gražus. 
Tai, kas laiduoja subjekto pritarimą bei iš to kylantį ma- 
lonumą, yra objektyviosios daikto ypatybės. 

Ad pulchritudinem tria reguiruntur. Primo guidem integritas sive 

perfectio: guae enim diminuta sunt, hoc ipso turpia sunt. Et debita 


proportio sive consonantia. Et iterum claritas: unde quae habent 
colorem nitidum pulchra esse dicuntur. 

Grožiui reikia trijų dalykų. Pirmiausia būtinas vientisumas, 
arba tobulumas: nes iš tiesų, kas netobula, tas dėl to ir bjau- 
ru. Dar reikalinga tinkama proporcija, arba darnumas. Ir pa- 
galiau aiškumas: iš tikrųjų tai, kas yra grynos spalvos, va- 
dinama grožiu. 

(S. Th. 39, 8; tr. it. III, p. 259-260) 


Šios garsios bei ilgą tradiciją turinčios ypatybės yra bū- 
tent tai, iš ko susideda grožis. Bet tikrasis grožio ratio yra 
susijęs su vis cognoscitiva, su visio, o iš to kylantis malo- 
numas yra kitas esminis grožio faktorius. 

Akivaizdu, jog tai, kas sužadina malonumą, yra ob- 
jektyvi estetinė galimybė, o ne malonumas lemia ar tie- 
siogiai apibrėžia daikto grožį. Problema nėra labai nauja: 
ji iškilo jau Augustinui, kai jis sprendė, ar daiktai yra gra- 
žūs todėl, kad teikia malonumą, ar teikia malonumą todėl, 
kad yra gražūs; ir priėjo išvadą, jog teisinga yra antroji 
prielaida (De vera religione 32,19). Tačiau teorijoje, kuri 
pirmenybę pripažįsta valiai, malonumą teikiančio prita- 
rimo veiksmas gali puikiausiai būti nevaržomas į daiktą 
nukreiptas, tačiau jo nesąlygojamas, veiksmas. Šitai, pa- 
vyzdžiui, atskleidžia Dunso Škoto pažiūros. Anot jo (tu- 
rint omeny, kad valia gali valdyti savąjį veiksmą, lygiai 
kaip protas suvokia savąjį), estetinis suvokimas yra laisva 
potencija, nes jo vyksmas paklūsta valios sprendimui: iš 
tikrųjų pats suvokimas nėra linkęs veikiau pagauti tai, kas 
gražiausia, nei tai, kas ne taip gražu (plg. De Bruyne III, p. 
366). Ir atvirkščiai, protui pirmenybę teikiančioje teorijo- 
je - būtent toks ir yra tomizmas — neabejotinai objekty- 
viosios grožio savybės lemia regimąjį suvokimą. Tačiau 
tai, kad šios savybės į viena sutelkiamos pačios visio, kad 
tai yra kažkieno suvoktos savybės (atvirkščiai, nei teigė Al- 
bertas Didysis), šiek tiek keičia tą būdą, kuriuo remda- 
miesi turime vertinti gražaus daikto ir tokiu jį paverčian- 
čių ypatybių objektyviaja prigimtį. 

Grįžtant prie visio, reikėtų dar pasakyti, kad ji suvoktina 
kaip nešališkas pažinimas, neturintis nieko bendra nei su 
mistinės meilės ekstaze, nei su paprasčiausia jutimine reak- 
cija įjuslinius jaudiklius; ir netgi ne su empatiniu santykiu 
su objektu, kuris, regis, būdingas viktoriečių psichologinei 
doktrinai. Veikiau, kaip matyti, šis terminas nusako in- 
telektinio pobūdžio pažinimą, kuris sukelia nešališką su- 
vokiamo daikto atžvilgiu malonumą: Ad rationem pulchri 
pertinet guod in ejus aspectu seu cognitione guietetur appetitus, 
grožio esmei priklauso ir tai, kad į jį žiūrint ar jį pažįstant 
troškimas nurimsta (S. Th. I-II, 27, 1 ad 3). Estetinė paga- 
va - nereiškia užvaldyti daiktą, bet įsižiūrėti į jį, atskleisti 
jo proporcingumą, vientisumą ir aiškumą. Taigi labiausiai 
su grožio percepcija susiję pojūčiai yra būtent maxime cog- 
noscitivi — rega ir klausa, ir gražiais vadinami būtent vaiz- 
dai ir garsai, bet ne skoniai ir kvapai (ibidem). 

Be to, visio negalima interpretuoti ir kaip intuicijos šių 
laikų sąvokos prasme; tai netgi ne „intelektinė intuicija“, 
kaip kai kas mano. Šios dvi sąvokos visai svetimos to- 
mistinei gnoseologijai. Jeigu intuicija reiškia formos pa- 
gavą „jutimiškume ir jutimiškumu“, kuri ankstesnė nei 
abstrakcija?, tada visa tai apskritai nesuderinama su šia 
gnoseologija, laikančia abstrakciją simplex apprehensio, pir- 
miniu pažinimo veiksmu, kuris į potencialų protą įsprau- 
džia pažinią rūšį (species), idant būtų suformuotas kon- 
ceptas (S. Th. I, 84; I, 85, 1-3; plg. Roland-Gosselin 1930). 
Protas negali pažinti jutiminių paskirybių, ir tik po ab- 
strahavimo, reflexio ad phantasmata metu, jis netiesiogiai 
pažįsta jutiminį objektą (S.Th. 186, 1). Anot šv. Tomo, Zmo- 
gaus protas yra diskursyvus, ir estetinė visio tokia pati: tai 
yra sudėtinis vyksmas, daugiapakopis objekto suvokimas. 
Jutiminė intuicija gali atverti kokį nors pavienės realybės 


3 Tokią tezę gina Maritainas (1920), kalbėdamas apie „jausmą su proto 
bruožais“ (p. 38-41 ir 173-178). 

ypatumą, tačiau tuo metu, vienalaikių realybę apibrėžian- 
čių sąlygų — kaip erdvė, laikas ar pats jo buvimas - visuma 
intuityviai nebepagaunama, tam būtinas diskursyvus pro- 
cesas, koks ir yra sprendimo aktas. Anot šv. Tomo Akvi- 
niečio, estetinis pažinimas yra toks pat sudėtingas kaip ir 
intelektinis pažinimas, kadangi jų objektas tas pats — sub- 
stancinė realybė. 


è 


Sv. Tomas Akvinietis ir 
organizmo estetika 


1. Forma ir substancija 


Šv. Tomo Akviniečio atveju labiau tinka kalbėti apie orga- 
nizmo nei apie formos estetiką, ir štai dėl kokios prie- 
žasties. Akivaizdu, kad Albertas Didysis, kalbėdamas apie 
resplendentia formae substantialis super partes materiae pro- 
portionatas, turi omeny forma aristoteliškąja prasme, kuri 
aktualizuoja materijos potencijas, susivienija su ja in si- 
nolo*, t.y. sudaro substanciją. Grožis čia suvokiamas kaip 
šios organizuojančios idėjos spinduliavimas virš į viena 
sutelktos materijos. Tuo tarpu jeigu pažiūrėsime į Tomo 
Akviniečio sampratą ir interpretuosime tokias sąvokas 
kaip claritas, integritas bei proportio, atsižvelgdami į visą 
jo sistemą, turėsime daryti išvadą, kad kalbėdamas apie 
formą grožio (pulchrum) atžvilgiu, jis turi omeny ne tiek 
substancinę formą, kiek visą substanciją, t.y. organizmą 
kaip materijos ir formos konkrečią sintezę. 

Terminas forma substancijai reikšti ne taip jau retai varto- 
jamas Akviniečio veikaluose. Forma gali būti suprantama 


* Iš gr. k. Z. synolos - „absoliučiai visas“; Platono ir Aristotelio filosofijoje 
terminas synolon reiškė visumą, visetą. 

grynai išoriška prasme kaip morphé ir tokiu atveju reiškia 
figura, ketvirtosios rūšies (species) ypatybę, kiekybinę kūno 
apybrėžą, jo trimatį kontūrą (S. Th. I-II, 110, 3 ab.3). For- 
ma — tai substancinė forma, kuri (prisiminkime) įsibūtina 
tiktai įsikūnydama materijoje, taip išeidama iš savo es- 
miškai abstraktaus būvio. Pagaliau forma ne vienu atveju 
reiškia essentia, t.y. substanciją, kuri laikoma suvokiama 
ir apibrėžiama. 

Suvokti daiktus kaip substancines konkretybes - šv. To- 
mo metafizikos ypatybė. Matyti daiktuose pirmiausia sub- 
stancine forma - tai grynai aristoteliška nuostata, turinti 
ir platoniškosios dvasios, linkusios daiktuose išskirti idėją 
(ar netją supriešinti), bruožų. Šiuo atveju idėjos ir tikrovės 
dialektika suvokiama kaip daikto ir jo esmės dialektika: 
id quo est, arba ens, kas egzistuoja, yra atskiriama nuo quo 
est, daikto esmės. Tai jau gerokai kritiškesnė perspektyva 
nei simbolistinis žvilgsnis į pasaulį pirmiausia išskiriant 
mistinę daikto prasmę. Tačiau ir esmių ontologijoje visada 
gyva, nors ir neatvira, tendencija pasiduoti idealizmui, 
įsitikinimui, jog yra daug svarbiau daiktui būti apibūdi- 
namam, nei paties daikto konkretus buvimas. Nūnai, turint 
omeny ankstesnius požiūrius, galima sakyti, jog Tomo 
ontologijos savitumas yra būtent tai: ji pateikta kaip eg- 
zistencinė ontologija, kurioje svarbiausias akcentas krenta į 
ipsum esse, konkretų egzistencijos aktą. Virš formos ir ma- 
terijos jungties atsiranda esmės ir egzistencijos jungtis. 
Ouo est nepaaiškina ens — forma be materijos dar nieko 
nereiškia. Tačiau kai dieviškojo dalyvavimo dėka forma 
ir materija susijungia egzistencijos akte, tada (ir tik tada) 
atsiranda organizuojančiojo pradmens ir to, kas organi- 
zuota, sąryšis. Šiuo atveju svarbiu iš tiesų tampa visas savo 
paties dėka gyvuojantis organizmas, substancija, kurios 
tikrasis aktas ir yra ipsum esse (Contra Gentiles II, 54). Būtis 
jau nebėra paprasčiausia akcidentinė esmės apibrėžtis, 

kaip manė Avicena, o tai, kas daro galimą bei aktualią ir 
pačią esmę, taip pat ir tai, kieno yra ši esmė, t.y. subs- 
tanciją. 

Sąsajos tarp formos ir substancijos yra tokios gilios — vie- 
na negalinti egzistuoti be kitos, — kad šv. Tomui įvardyti 
vieną — reiškė apimti ir antrąją, išskyrus tuos atvejus, kai 
jos logiškai atskiriamos. Taigi esmė, arba guidditas, su- 
vokiama kaip gyvybingai besiformuojanti forma, visų pir- 
ma išreiškia būties akto intensyvumą.! Visiškai pagrįstai 
pabrėžiama šios ontologijos reikšmė visai kultūros bei so- 
cialinių santykių plėtrai: „Organinis gyvenimas, kuris Zlu- 
gus antikos pasauliui prarado savo prasmę ir vertę, vėl 
tampa deramai branginamas, o paskiriems empirinės tik- 
rovės reiškiniams ar daiktams nebereikia kokio nors ant- 
gamtinio, anapasaulinio pateisinimo, idant jie taptų meno 
objektais... Dievas, aktyviai dalyvaujantis kiekvienoje gam- 
tos struktūroje, atliepia atviresnio pasaulio poreikius, pa- 
saulio, kuriame neatmetama ir socialinio pokyčio galimy- 
bė. Metafizinė daiktų hierarchija vis dar atspindi luominės 
sanklodos visuomenę, tačiau šio laikotarpio laisvamanybė 
pasireiškia jau tuo, kad net žemiausia būties pakopa su- 
vokiama kaip būtinai reikalinga dėl ypatingos savo pri- 
gimties“ (Hauser 1953, p. 359). 


2. ,Proportio” ir ,integritas" 


Dabar, šios gyvuojančio organizmo koncepcijos perspek- 
tyvoje nagrinėdami tris šv. Tomo suformuluotus grožio 
kriterijus integritas, proportio ir claritas pamatysime, kad 
tikrąją prasmę jie įgauna tik kai suvokiame juos kaip 
konkrečios substancijos (o ne tiktai substancinės formos) 


1 Šia tema žr. skyrių Essence et rėalitė iš Gilsono 1949. Kaip įžangą į filosofinės 
Tomo minties studijas žr. Chenu 1950, Vanni Rovighi 1981. Apie tomistinį 
humanizmą rašoma Jaeger 1943. 

ypatybes. Visa tai neblogai iliustruoja gausybė skirtingų 
prasminių atspalvių, kuriuos gali įgauti sąvoka proportio. 
Vienas iš substancinių proporcingumo raiškos būdų 
yra materijos atitikimas formą, paprastos potencijos su-' 
derinimas su legalizuojančiuoju principu: 
Formam igitur et materiam semper oportet esse ad invicem propor- 


Honata et quasi naturaliter coaptata; quia proprius actus in propria 
materia fit. 


Taigi forma ir materija visuomet turi būti abipusiškai pro- 
porcingos ir tarytum natūraliai pritaikytos; kadangi tinkamas 
aktas gimsta tinkamoje materijoje. 

(Contra Gentiles II, 81; it. vert. p. 475) 


Komentaruose Aristotelio traktatui De anima, Tomas 
pabrėžia, kad proportio nėra tik paprasčiausias substan- 
cinės formos atributas, bet pats ryšys tarp materijos ir for- 
mos, be to, tokiu lygiu, kad jeigu materija nelabai linkusi 
priimti formą, ši išsisklaido (Sentencia libri de anima III, 2, 
p. 212). Tai tipiškas proporcingumas, galintis sudominti 
tą, kuris į daiktą žvelgia estetiškai, vertindamas jo struk- 
tūrinę darną. i 

Si sąryšį uždengia kitas, metafiziškai gilesnis ir esantis 
anapus estetinio suvokimo ribų: tai esmės ir egzistencijos 
santykis, proporcija, kuri ne tiek atsiveria estetinei Žiūrai, 
kiek pagrindžia pačią jos galimybę, suteikdama konkre- 
tumą daiktams (Contra Gentiles II, 53). Kitos proporcin- 
gumo formos išplaukia kaip šios metafizinės proporcijos 
fenomenalūs padariniai ir tiesiogiai atliepia Žmogaus este- 
tinius poreikius. Šv. Tomas pirmiausia mini paprastą juti- 
minį bei kiekybinį proporcingumą, kokį galima užčiuopti 
statuloje ar melodijoje: 


Homo delectatur secundum alios sensus... propter convenientiam 
sensibilium... sicut cum delectatur in sono bene harmonizato. 

Žmogus jaučia malonumą patirdamas kitus jausmus... dėl pojūčių 
darnumo ... kaip kad patiriamas malonumas girdint harmoningą 
garsą. 

(S. Th. I-II, 141, 4 ad 3; it. vert. XXI, p. 40) 


Dar jis kalba apie proporcingumą kaip grynai protu suvo- 
kiamą dorovinės elgsenos ar racionalaus diskurso tinkamu- 
mą, kurio pažinų grožį viduramžių autoriai ypač vertino: 

Pulchritudo spiritualis in hoc consistit guod conversatio hominis sive 


actio ejus sit bene proportionata secundum spiritualem rationis cla- 
ritatem. 


Dvasinį grožį sudaro tai, kad žmogaus bendravimas ar jo elgse- 
na yra tikrai proporcingi atitinkamam dvasiniam proto aišku- 
mui. 

(S. Th. II-II, 145, 2; it. vert., XXI, p. 96) 


Šv. Tomas mini ir psichologinį proporcingumą, kaip daik- 
to atitikimą subjekto gebėjimui jį suvokti; tai iš Boecijaus ir 
Augustino teorijų išsirutuliojusi koncepcija, padėjusi taip pat 
spręsti sąryšio tarp pažinimo subjekto ir objekto problemą. 
Objektyvaus suvokiamų reiškinių taisyklingumo akivaiz- 
doje jausmas atskleidžia tokį giminingumą jų proporcingu- 
mui, kad pats gali būti laikomas proporcija (S.Th. I, 5, 4, ad 1; 
Sententia de libri de anima III, 2, p. 212). 

Objektyviai žvelgiant proporcingumas realizuojamas be- 
gale lygmenų, kol pasiekia kosmines visumos proporcijas, 
įkūnydamas Visatą kaip Tvarką. Dėstydamas šią regimosios 
proporcijos koncepciją, šv. Tomas vėl sugrįžta prie mūsų 
knygoje jau nagrinėtų kosmologinių teorijų, o jo kosminės 
tvarkos aprašymai nestokoja jam būdingo gyvybingumo bei 
originalaus tono.? 

Tačiau esti ir dar viena proporcingumo rūšis, kertinė 
Akviniečio estetinėje koncepcijoje ir viena iš viduramžių 

2 In librum de divinis nom. IV, IX, X, XI. Čia daug kur išdėstomas įvairių 


struktūrų tvarkos, organizmų sutvarkymo idėja. Ontologinis šių sudėtingų 
formaliųjų ryšių principas išdėstytas traktate Contra Gentiles II, 16. 

estetikos konstantų, — tai proporcingumas, kuris įkūnija- 
mas kaip daikto atitikimas pačiam sau arba kaip jo atitiki- 
mas savo paties funkcijai. Daikto atitikimas pačiam sau, 
savo rūšies reikalavimams bei individualios būties prie- 
dermėms ir yra tai, ką scholastika vadino perfectio prima: 


Manifestum est autem, guod in omnibus guae sunt secundum na- 
turam, est certus terminus, et determinata ratio magnitudinis et 
augmenti... 


Tačiau akivaizdu, jog visoms gamtos būtybėms yra būdinga 
tiksli riba ir apibrėžtas didumo bei augimo santykis. 
(Sententia libri de anima II 8, p. 101 b; it. vert. II, p. 78) 


Žmonės skiriasi savo ūgiu bei sudėjimu, tačiau peržen- 
gus tam tikrą ribą, nebelieka žmogaus prigimties tikrąja 
savo prasme - vien tik nenormalumas. Ši tobulybės (per- 
fekcijos) forma susijusi su antruoju grožio kriterijumi, in- 
tegritas, kuris suprastinas būtent kaip visų prie organiškos 
visumos apibrėžimo prisidedančių dalių buvimas toje vi- 
sumoje (S.Th. I, 73, 1). Žmogaus kūnas deformuojasi, jeigu 
trūksta vieno jo nario, ir luošius vadiname bjauriais, ka- 
dangi jie stokoja reikiamo dalių proporcingumo visumos 
atžvilgiu (mutilatos turpes dicimus, deest enim eis debita pro- 
portio partium ad totum) (I Sent. 44, 3, 12, 1). Tai organinės 
estetikos principai tikrąja šio žodžio prasme, be to, dar 
ganėtinai įdomūs meninės formos fenomenologijos, kaip 
ją šiandien suprantame, požiūriu: netgi nepaisant to, kad 
meno atžvilgiu sąvoką perfectio prima šv. Tomas vartoja 
kiek siauresne prasme: meno kūrinys yra užbaigtas, jeigu 
jis atitinka kūrėjo omeny turėtą idéja.? 


3 S. Th. I, 16, 1. Kalbant apie organiškos visumos integralumą, galima būtų 
surasti įdomių analogijų tarp šių principų ir mūsų dienų samprotavimų apie 
formaliaja tobulybę. Žr. Eco 1970, p. 95, kur aptariama L. Pareysono estetika, 
bei p. 285 ir toliau, kur gretinama tomistiné ir struktūralistinė metodologija. 

Realizuodamasi perfectio prima įgalina daiktą tapti adek- 
vatų savo tikslui, taip leisdama pasireikšti ir perfectio se- 
cunda (S.Th. I 73, 1). Formalioji daikto tobulybė įgalina ji 
veikti pagal savo tikraji tikslinguma; bet lygiai yra teisinga 
ir tai, jog perfectio secunda reguliuoja perfectio prima, ka- 
dangi norint, kad daiktas būtų tobulas, jo struktūra turi 
atitikti jo funkciją: finis est prius efficiente... cum actio effi- 
cientis non completur nisi per finem, tikslas yra ankstesnis 
už paskatą... kadangi skatinimo veiksmas neužbaigiamas, 
jeigu jis neturi tikslo (De principiis naturae, 4, it. vert., p. 44). 
Dėl to meno kūrinys (opus artis, t.y. technikos plačiąja pra- 
sme kūrinys) yra gražus, jeigu yra funkcionalus, jeigu jo 
forma atitinka jo paskirtį: 


Quilibet autem artifex intendit suo operi dispositionem optimam 
inducere, non simpliciter, sed per comparationem ad finem. 


O kiekvienas meistras savo kūriniui siekia suteikti kuo ge- 
riausią [dalių] išdėstymą, ir tai ne apskritai, o atsižvelgiant į 
norimą tikslą. 

(S. Th. I, 91, 3; it. vert. VI, p. 184) 


Jeigu meistras padarytų stiklinį pjūklą, tai būtų bjaurus 
daiktas, nepaisant grožio efekto, kadangi toks pjūklas ne- 
galėtų atlikti savo funkcijos — tarnauti ad secandum.* Žmo- 
gaus kūnas yra gražus todėl, kad jis sukurtas atsižvelgiant 
į tinkamą dalių išdėstymą: 

Dico ergo guod Deus instituit corpus humanum in optima dis- 


positione secundum convenientiam ad talem formam et ad tales 
operationes. 


Todėlir sakau, kad Dievas žmogaus kūną sukūrė geriausiai jį 
išdėstydamas, atsižvelgdamas į tinkamumą jo formai bei veik- 
senai. 

(Ten pat) 


* Pjovimui (lot.). 

Žmogaus organizmas apima sudėtingą sielos ir kūno 
veiksnių, vidinių ir išorinių galių sąryšių struktūrą, todėl 
visos mūsų organizmo ypatybės turi pagrindą bei tikslią 
paskirtį. Būtent dėl funkcinių priežasčių žmogaus išoriniai 
pojūčiai (išskyrus aukštesnę lytėjimo gebą) yra menkiau 
išsivystę, palyginti su kitais gyvūnais; pavyzdžiui, Zmo- 
gaus uoslė silpna, nes jai būtinas sausumas, o gerokai di- 
desnėms už kitų sutvėrimų smegenims reikia labai daug 
drėgmės (ji būtina atvėsinti širdies skleidžiamą karštį). 
Žmogus taip pat neturi plunksnų, ragu bei žvėries nagų, 
kadangi tai žemiškumo atributai, dominuojantys gyvūnų 
organizmuose, tuo tarpu Zmoguje yra skirtingų elementų 
pusiausvyra. Tačiau žmogus turi rankas, organum orga- 
norum, kurios atsveria bet kurį kitą trūkumą. O pagaliau 
žmogus yra gražus dėl savo stataus stoto; jis taip sutvertas, 
nes nuožulni galvos padėtis kliudytų veikti vidinėms jus- 
linėms galioms, kurios koncentruojasi smegenyse; taip pat 
todėl, kad rankoms nereikėtų atlikti judėjimo organų 
funkcijos ir jos galėtų laisvai veikti ką nori; pagaliau dar ir 
tam, kad liežuvis nesustangrėtų ir netaptų nebetinkamu 
kalbai, kaip atsitiktų, jeigu Žmogus maistą turėtų imti tie- 
siogiai burna. Dėl šių ir kitų priežasčių žmogaus stotas yra 
tiesus, kad mes, naudodamiesi kilniausiuoju regos po- 
jūčiu, galėtume libere... ex omni parte sensibilia cognoscere, et 
coelestia et terrena, laisvai... kiekvienu aspektu pažinti juti- 
minius objektus - ir dangiškuosius, ir žemiškuosius. Todėl 
tiktai žmogus gali gėrėtis jutiminių daiktų grožiu dėl pa- 
ties grožio malonumo: solus homo delectatur in pulchritudine 
sensibilium secundum seipsam (S. Th. I, 91). Kaip matyti iš 
šio žmogaus kūno aprašymo, ir estetinė, ir funkcinė vertė 
yra vienas ir tas pat, o laikmečio moksliniai principai taip 
pat grįsti grožio nuostatomis. 

Ši funkcionalistinė grožio samprata suteikė sistemingumo 
visos viduramžių epochos mąstymui, linkusiam tapatinti 

pulchrum ir utile, kaip neišvengiamą pulchrum ir bonum 
sulyginimo padarinį. Šis sutapatinimas - tarsi esminis po- 
reikis, pasireiškiantis įvairiuose gyvenimo aspektuose, 
netgi tada, kai bandoma teoriškai atskirti šias abi vertybes. 
Nenoras atskirti estetiškumą ir funkcionalumą liudija, kad 
estetinis pradas glūdi kiekvienoje gyvenimo srityje; be to, 
grožisjau nebegali būti priklausomas nuo gėrio ar naudos 
daugiau nei šie yra priklausomi nuo grožio. Kai šių dienų 
žmogus pajunta, kad menas ir moralė kertasi, taip atsi- 
tinka todėl, nes jis bando suderinti nūdienos estetiškumo 
sampratą su klasikine etiškumo samprata. Viduramžių 
žmogui daiktas yra bjaurus, jeigu jis nesusijęs su tikslų 
hierarchija, liečiančią žmogų bei jo anapusinę lemtį. Kita 
vertus, daiktas ir neįtraukiamas į šią hierarchiją, jei jis yra 
bjaurus, kadangi jame pasireiškiantį bjaurumą lemia 
struktūrinis netobulumas, dėl kurio pati struktūra tampa 
neadekvati savo tikslui. 

Be abejonės, tai reiškia, kad visiškai neįmanoma pajusti 
estetinio malonumo, kuris galėtų kilti ir atitrūkus nuo pri- 
imtų etinių idealų. Kita vertus, tai reiškia, kad etiškai pa- 
teisinama (kiekvienąsyk, kai tik svarbu) tai, kas teikia es- 
tetinį malonumą. Tačiau ši pajauta viduramžiais niekada 
nebuvo taip tobulai pritaikyta praktikoje: viena vertus, 
matome šv. Bernardą, kuris suvokė kapitelių pabaisų ke- 
liamą malonumą, tačiau atmetė jį dėl savo perdėto rigo- 
rizmo; antra vertus, matome goljardų carmina arba tokį 
poetą kaip Aucassin'as, kuris mieliau sutinka paskui savo 
žaviąją Nicolette sekti pragaran nei žengti į rojų, pilną 
nuobodžių senių. Tačiau negalima tvirtinti, kad šv. Ber- 
nardas yra viduramžiškesnis už Carmina Burana autorius. 
Turėdama prieš akis šiuos nukrypimus nuo idealaus mo- 
delio, perfectio prima ir perfectio secunda filosofija sukūrė 
tarytum kokį optimum, kurį viduramžiai, neperžengdami 
savo vertybių sferos ribų, sėkmingai plėtojo. Tomistinė 

pozicija yra pernelyg nepriekaištinga, gryna, kad atsirastų 
jos veidrodinis atitikmuo konkrečiose skonio ir sprendimo 
raiškose, tačiau ji vienaip ar kitaip, deontologiniu lygme- 
niu, išreiškia fundamentaliąsias civilizacijos bei jos pa- 
pročių koordinates. 

Įsitikinęs savo pozicijos tvirtumu, šv. Tomas netgi ga- 
lėjo pripažinti tam tikrą meninio fakto autonomiją: 


Non pertinet ad laudem artificis, inguantum artifex est, qua vo- 
luntate opus faciat; sed quale sit opus quod faciat. 


Meistro, kaip tokio, šlovei neturi reikšmės, kokia intencija jis 
kuria dirbinį, [svarbiausia] koks yra tas dirbinys, kurį jis kuria. 


(S. Th. I-II, 57, 3; it. vert. X, p. 154) 


Dorovinė intencija nėra svarbi, svarbiausia — kad dir- 
binys būtų gerai padarytas, o jis padarytas gerai, jeigu 
visais atžvilgiais yra pozityvus. Menininkas gali sukons- 
truoti pastatą turėdamas ir blogų ketinimų, tačiau tai visai 
ne priežastis, kad namas negali būti estetiškai tobulas ir 
esmiškai geras, t.y. atitinkąs savo funkciją. Su geriausiais 
pasaulyje ketinimais galima sukurti labai nepadorią sta- 
tulą, kuri trikdys kieno nors žmogiškojo gyvenimo do- 
rovinį ritmą; tokiu atveju Valdovas privalo išmesti kūrinį 
iš Miesto, kadangi Miestas yra pagrįstas organiška tikslų, 
integracija ir nepakenčia pasikėsinimų į savąjį integritas 
(S. Th.II-II, 169, 2 ad 4). 


3. „Claritas“ 


Kaip matėme, visos šios mintys grindžiamos principu, 
kad estetinės vertės pagrindas yra konkretus organizmas 
su visu savo ryšių sudėtingumu. Šiame kontekste ir claritas, 
spindėjimo, šviesos ypatybė, šv. Tomo teorijoje radikaliai 
skiriasi nuo tos prasmės, kurią įgyja, tarkim, neoplatonikų 
filosofijoje. Neoplatonikų šviesa nusileidžia iš aukštybių 

ir pati kūrybiškai išsklinda daiktuose, tiesiog juose kau- 
piasi ir sutirštėja. O šv. Tomo claritas, atvirkščiai, iškyla iš 
apačių, iš daikto šerdies, nelyg kokia organizuojančiosios 
formos saviraiška. Pati fizinė šviesa yra aktyvioji kokybė, 
kylanti iš substancialiosios saulės formos, conseguens for- 
mam substancialem solis (S. Th. I, 67, 3). Palaimintųjų kūnų 
claritas yra palaimintos sielos švytėjimas, plūstantis iš jų 
kūnų (S. Th., Suplementum 85); claritas perkeistame Kris- 
taus kūne redundat ab anima* (S. Th. III, 45, 2); taigi kūnų 
spalva ir švytėjimas yra organizmo struktūravimosi — tai- 
syklingo, vykstančio pagal prigimtinius poreikius — pa- 
darinys. 

Ontologiniu lygmeniu claritas yra tikrasis ir būdingasis 
organizmo sugebėjimas save išreikšti; kaip kažkas pasakė, 
tai tarsi formaliojo elemento radioaktyvumas. Suprastas 
ir suvoktas organizmas atsiskleidžia kaip toks ir intelektas 
mėgaujasi organizmu dėl jo teisėto grožio. Taigi čia ne- 
kalbama apie ontologinį išraiškingumą, egzistuojantį 
etiamsi a nullo cognoscatur: tai toks išraiškingumas, kuris 
realizuojamas fokusuojančios visio — daiktą sub ratione cau- 
sae formalis** bešališkai fiksuojančio žvilgsnio — akivaiz- 
doje. Daiktui ontologiškai lemta būti laikomam gražiu, 
tačiau norint, kad jis būtų apibūdintas kaip toks, reikia, 
kad stebėtojas, suvokdamas pažinimo subjekto ir objekto 
proporcingumą bei žinodamas visas pabaigto organizmo 
ypatybes, visiškai atsiduotų ir mėgautųsi visos šios tobu- 
lybės spindesiu. Ontologiškai claritas yra vaiskumas pats 
savaime ir virsta vaiskumu mums, estetiniu vaiskumu, 
ypatingai jį suvokiant. 

Vadinasi, šv. Tomui estetinė visio yra vertinimo aktas, su- 
ponuojantis sintetinimą ir padalijimą, sąryšio tarp dalių ir 
visumos nustatymą, materijos pasidavimo formai įvertinimą, 


* Išsilieja iš sielos (lot.). 
** Formaliosios priežasties pagrindu (lot.). 

tikslų bei jų adekvatumo lygio žinojimą. Estetinis regė- 
jimas — tai ne momentinė intuicija, o diskursas apie daiktą. 
Vertinimo akto dinamizmas atitinka organizuotos egzis- 
tencijos, kuri yra vertinimo objektas, akto dinamizmą. To- 
dėl šv. Tomas teigia: 
Appetitum terminari ad bonum et pacem et pulchrum non est eum 
terminari in diversa. 


Troškimą apriboti gėrio ir taikos, ir grožio siekiu — nereiškia jį 
apriboti skirtingais dalykais. 
(De veritate XXII, 1 ad 12) 


Pax yra tranguilitas ordinis*; po sunkaus diskursinio su- 
vokimo akto kančių intelektas mėgaujasi suvokdamas 
tvarką ir vieningumą, kurie atsiskleisdami rodo savo pa- 
čių buvimą. Tuomet kartu su palaima užplūsta ir ramybė, 
ramybė, kuri pašalina netvarką ir kliūtis siekti gėrio, im- 
portat remotionem perturbantium et impedientium adeptionem. 
Estetinio suvokimo metu patirtas džiaugsmas yra nevar- 
žomos kontempliacijos — nuo troškimų atsiribojančios ir 
tobulybe, kuria žavisi, pasitenkinančios - džiaugsmas. 
Gražūs daiktai visi placent ne todėl, kad jie suvokiami in- 
tuityviai be pastangų, bet todėl, kad jie pasiekiami tik per 
pastangas, ir jei šios sėkmingos, jais Zavimasi. Mes džiau- 
giamės pažinimu, kuris įveikia kliūtis savo kelyje, ir džiau- 
giamės troškimu, kuriam ramybę atneša šis pažinimas. 


* S. Th. 185, 5. Apie estetinį regėjimą, kaip sudėtingą sugretinimo veiksmų 
seką, užsimenama ir šv. Bonaventūro Itinerarium, II, 4-6. 


* Tvarkos ramuma /ramybė (lot.). 

1. Ulrichas Strasburgiškis, šv. Bonaventūras 
ir Lulijus 


Tuo metu, kai Albertas Didysis tarp 1248-uju ir 1252-uju 
metų Kelne skaitė kursą, komentuodamas ketvirtąjį De 
divinis nominibus skyrių, tarp jo mokinių buvo šv. Tomas 
Akvinietis ir Ulrichas Strasburgiškis. Kiek vėliau, beveik 
vienu metu kaip Akviniečio Summa, jis parašė Liber de sum- 
mo bono, kurioje pateikė estetinę koncepciją, pagristą for- 
mos, šviesos, proporcijos sąvokomis. Ulricho proporcijos 
analizė daug išsamesnė ir tikslesnė nei Akviniečio teorijoje 
(kurioje ją galima atkurti tik iš paskirų, išsklaidytų min- 
čių) ir daug aiškiau apibrėžė estetiką. Tačiau Ulricho var- 
tojama formos sąvoka yra aiškiai persmelkta neoplato- 
nizmo ir stokoja tų konkretumo bruožų, būdingų (kaip 
matėme) Tomo substancijai. Anot Ulricho, grožis yra 
splendor formae Alberto Didžiojo prasme, tačiau visi šios 
formos požymiai tokie pat kaip ir neoplatoniškosios švie- 
sos, o Ulricho požiūris į regimąją tikrovę akivaizdžiai pa- 
veiktas De Causis.* 


* Šis veikalas ilgą laiką buvo priskiriamas Aristoteliui, bet nūnai jis tapa- 
tinamas su Proklo Institutio theologica. 

Omnis enim forma cum sit effectus Primae lucis intellectualis, quae 
per suam essentiam agit, oportet necessario quod lucem suae causae 
per similitudinem participet... Quaelibet forma, quantum minus 
habet hujus luminis per obumbrationem materiae, tanto deformior 
est, et quanto plus habet hujus luminis per elevationem supra ma- 
teriam, tanto pulchrior est. 


Mat kadangi kiekviena forma yra Pirminės šviesos proto, vei- 
kiančio pačia savo esme, išdava, būtinai reikia, kad šviesa 
dalyvautų savo priežastyje per panašumą... Kiekviena forma 
yra tuo bjauresnė, kuo mažiau, materijos temdoma, šios švie- 
sos turi, ir tuo gražesnė, kuo daugiau tos šviesos turi, pa- 

kildama viršum materijos. | 
(Liber de summo bono II, 3, 5, pagal Pouillon 1946, p. 328) 


Nėra reikalo dar kartą pabrėžti, kokia gili praraja skiria 
šv. Tomo ir Ulricho mintis. | 

Šv. Bonaventūras irgi bandė plėtoti estetiką, grįstą hi- 
lomorfizmo principais, tačiau, kaip jau matėme, ji įsilieja į 
platesnį šviesos metafizikos kontekstą. O šv. Augustino 
įtaka paskatino jį sukurti proporcijų, aequalitas numerosa* 
(ši samprata išdėstyta Augustino traktate De musica), es- 
tetiką, kurios svarbiausia ypatybė ne ta, kad tai originali 
proporcingumo teorija, o ta, kad aegualitas dėsnius, anot 
Bonaventūro, atskleidžia pats menininkas savo sielos gel- 
mėse. Žodžiu, Bonaventūras ir visa pranciškonų mokykla 
žadino mintis, pastūmėjusias vėliau į įkvėpimo bei me- 
ninės idėjos problematiką. 

Tomistinėms artimų pozicijų laikėsi ir Raimondus 
Lulijus. Savo veikale Ars magna jis, pavyzdžiui, kalba 
apie magnitudo kaip apie grožį, sukeliamą integritas; šis 
principas pateisina ir mažesnes proporcijas, jeigu tai bū- 
tina organizmo poreikiams tenkinti, kaip yra vaikų at- 
veju. Tačiau Lulijaus mąstysena suka kiek kita kryptimi: 


* Skaitmeninis suderinimas / proporcingumas; skaitmeninis lygumas (lot.). 

jo suformuluota Kosmoso, kaip organizmo, koncepcija 
nesusijusi nei su Timajo kosmologijos mitiniais-metafi- 
ziniais bruožais, nei su racionaliu bei natūralistišku 
šv. Tomo Kosmosu. Ji jau virpina magijos bei kabalos 
idėjas ir pranašauja Renesanso platonizmą. Pakanka per- 
skaityti šį visuotinės sanryšos harmonijos apibūdinimą 
ir palyginti jį su 12.6 poskyryje cituojamu Giordano Bru- 
no tekstu: 


Concordantiae vinculum a summo usgue ad infima durat. Est enim 
guaedam universalis amicitia omnium rerum, in gua omnia par- 
ticipant, et illum nexum plerique, ut Homerus, auream mundi ca- 
thenam appellant, cingulum Veneris, seu vinculum naturae: sive 
symbolum quod res inter se habent. 


Harmonijos grandinė driekiasi nuo aukščiausio [būtybių hie- 
rarchijos] taško iki paties žemiausiojo. Iš tikrųjų egzistuoja 
tam tikra visuotinė visų daiktų trauka, kurioje visa dalyvauja, 
ir šią jungtį daug kas, kaip Homeras, vadina auksine pasaulio 
grandine, Veneros juosta ar gamtos grandine, arba simboliu, 
kurį daiktai kartu turi. 


(Rhetorica, leid. 1598, p. 199) 


2. Dunsas Škotas, Ockhamas ir individas 


Jei norime susipažinti su iš tiesų įdomia tomistinių temų 
plėtote, turime atsigręžti į Dunsą Škotą ir interpretuoti jo 
tekstus: interpretuoti, nes, išskyrus keletą įdomių formu- 
luočių, estetikai priskirtinos Dunso Škoto įžvalgos daž- 
niausiai susipynusios su jo metafizinėmis bei gnoseolo- 
ginėmis nuostatomis. 

Yra vienas Dunso Škoto įdomus grožio apibrėžimas, 
nežymiai, tačiau esmingai besiskiriąs nuo anksčiau mūsų 
nagrinėtų: 

Pulchritudo non est aligua gualitas absluta in corpore pulchro sed est 

aggregatio omnium convenientium tali corpori, puta magnitudinis, 

figurae et coloris et aggregatio omnium respectuum qui sunt is- 
torum ad corpus et ad se invicent. 


Grožis yra ne kokia nors gražiame kūne atsiskleidZianti ab- 
soliuti kokybė, bet visų šio kūno sudedamųjų savybių jun- 
ginys (agregatas), tarkim, didumo, išorinio pavidalo bei spal- 
vos, be to, tai junginys visų ryšių, kurie šias savybes sieja su 
kūnu ir tarpusavyje. 

(cit. iš De Bruyne 1946, III, p. 347) 


Škoto formų daugialypiškumo teorijos perspektyvoje ši 
sąryšiais grindžiama grožio koncepcija ir nuolatinis aggre- 
gatio minėjimas įgauna itin asmeninį atspalvį. 

Anot Dunso Škoto, sudėtinis daiktas yra esantis (ak- 
tualus) dėl visų jo dalių aktualizacijos, o šio daikto vie- 
ningumas priklauso ne nuo jo formos vieningumo, bet 
nuo natūralios dalinių formų subordinacijos galutinei 
formai. O anot šv. Tomo, kai kelios formos susieina, kad 
sukurtų mišrų kūną (tarkim, žmogaus kūną), jos praran- 
da savo tikrąją substancinę formą, o visas kūnas kuria- 
mas naujos šio junginio substancinės formos (žmogaus 
atveju, tai siela) pagrindų; ir visa tai vyksta taip, kad su- 
dedamosios substancijos savo ankstesnį autonomiškumą 
atskleidžia tiktai per tam tikras virtutes, arba kokybes, 
kurios lieka kaip naujojo junginio savybės (De mixtione 
elementorum; S. Th. I, 76, 4; Ouodl. I, 5). Akcentuodamas 
substancinės formos vientisumą šv. Tomas buvo privers- 
tas į organizmą žvelgti pirmiausia vieningumo (unitari- 
niu) aspektu. Tuo tarpu Škoto formalitantes daugialypu- 
mo teorija lėmė, kad jo estetikoje labiau pabrėžta reliacinė 
perspektyva ir grožio suvokimas analitiškesnis ir ne toks 
unitariškas. 

Kitas neabejotinai naujas požiūris, kurį išsakė Dunsas 
Škotas, tiesiogiai jo nesiedamas su estetinėmis problemo- 


* Nuo haec (lot.) — „ši/šis“. 

mis, yra hnecceitas* teorija. Kaip individualizuojančioji sa- 
vybė haecceitas ne tiek užbaigia formą, kiek iš esmės per- 
smelkia patį sudėtinį daiktą, suteikdama jam konkretų 
individualumą. Akviniečio teorijos perspektyvoje matyti 
organizmą jo konkretybėje — reiškia jį matyti kaip spe- 
cifinės guidditas* sukonkretinimą, vadinasi, regėti jį tam 
tikru būdu, kaip kažką tipiška, kokios nors kategorijos pa- 
vyzdį, o iš Dunso Škoto žiūros taško, individas yra jis pats 
savaime, ir jis esti remiantis principu, kuris netgi su juo 
.nesisieja, nuo jo logiškai gali būti atskirtas, tačiau suteikia 
jam galutinę tobulybę konkretume. Kiekviena individuali 
esybė yra pirmiausia skirtinga nuo viso kito: omnis entitas 
individualis est primo diversa a quocumque alio. 

Cia (daug labiau nei šv. Tomo teorijoje) individas yra 
aukščiau savo esmės, jis yra tobulesnė esybė ne tik to- 
dėl, kad jis egzistuoja, bet ir todėl, kad jis yra apibrėžtas 
kaip vienintelis, unikalus. Ratio individui** apima tai, 
ko stokoja natura communis***: individas apima savyje 
tai, kas yra entitas positiva****, kuri jį suvienija su bend- 
rąja prigimtimi, o šią savo ruožtu iš anksto nulemia in- 
dividualybė (Ordinatio I, 3, 1, 5-6; apie tai žr. Marmo 
1981-1982). 

. Absoliutaus haecceitas savitumo, individo, kaip unicum, 
apibrėžties, šios tokios gyvybingos ir taip nūdienos pa- 
jautai artimos idėjos, Dunsas Škotas nebando susieti su 
estetinėmis problemomis. Tačiau aišku, kad tokia filosofi- 
nė nuostata atliepia kultūrinį klimatą, kai palengva imtos 
naujai įvertinti individualios vertybės ir kurio atspindžių 


* Nuo quid - „kas“. 
** Individo pagrindas (lot.). 
*** Bendroji prigimtis (lot.). 


**** Pozityvioji esybė (lot.). 


143 


Menas ir grožis viduramžių estetikoje 


randame iškiliosios gotikos mene bei „liepsningosios“ go- 
tikos* užuomazgose. 

Klasikinė gotika — Sartro ir Amjeno — daugiausia at- 
spindėjo pajautą, troškusią pagauti formai būdingą spin- 
desį, pasklidusį objekte, ir linkusią, kaip sakyta, įvairovėje 
rasti vienybę. Tryliktojo šimtmečio gotikai labiau rūpėjo 
detalės nei visuma: Ziüra tampa analitiškesnė, įvairovė 
pavergia žvilgsnį (šis analitiškumas vėlyvaisiais vidur- 
amžiais, prancūzų-flamandų mokyklos miniatiūroje bei 
tapyboje, pasiekia kraštutinę ribą), nebus pernelyg drąsu 
čia įžvelgti santykinės formos įgyvendinimą, kaip tik tos 
formos, kuri susidaro iš autonominių formų, kaip teigia 
Dunso Škoto filosofija. Tuo pat metu jautrumą tipiškumui 
žingsnis po žingsnio keičia jautrumas individualumui: 
imama atsisakyti skulptūrų, kuriomis siekiama išreikšti 
tipiškus Žmonių rūšių bei kategorijų įvaizdžius, ir sten- 
giamasi pabrėžti figūrų individualumą, jų nepakartoja- 
mus bruožus. Žinome, kiek ir kokie kultūriniai bei sociali- 
niai veiksniai skatino šią evoliuciją; tačiau neabejotinai 
stulbina tai, kaip metafizika, atsidėjusi, atrodytų, tik gin- 
Cams tarp skirtingu mokyklų, iš tiesų aplinkiniais keliais 
atsiliepia į savo epochos kultūrinį klimatą ir, jį salygodama 
ir sykiu jo sąlygojama, leidžia numanyti abipusius ryšius 
bei galimas plėtotes. 

Haecceitas teorija brėžė kelią, kuriuo nei Škotas, nei jo 
amžininkai dar negalėjo žengti. Haecceitas suvokiamas in- 
tuityviai, o ne abstrakčiai mąstant: intelektas suvokia tai 
tik miglotai, jam vėl tenka griebtis universaliųjų konceptų. 
Taigi individualumas, nepakeičiamumas, originalumas ir, 
antra, — intuityvus pažinimas: nėra reikalo pabrėžti, ko- 


* Arba vadinamasis l'art flamboyant, vėlyvosios gotikos stilius, kuris, anot 
žymaus prancūzų menotyrininko H. Foccillono, nepripažino nei sveiko 
proto, nei funkcionalumo. | 

kios svarbios šios sąvokos buvo tolesnei estetinių teorijų 
raidai. 

Matyti, jog iškilus šioms sąvokoms, organinė grožio 

koncepcija nebegali gyvuoti, bent jau operuojant termi- 
nais, vartotais scholastinių sistemų: suvokimo analitiš- 
kumas ir kokybinio individualumo jutimas, pagaunamas 
intuityviai, — tai du priešingi poliai, tarp kurių atsidūrusi 
tomistinė estetinio organizmo samprata visiškai sueižėjo 
(plg. De Bruyne 1946, III, p. 352 ir toliau; apie Dunsą Škotą 
apskritai žr. Gilson 1952 ir Bettoni 1966). 
Estetinio organizmo samprata jau visai svetima Vilhel- 
mo Ockhamo filosofijai, nepaisant to, kad šio autoriaus 
veikaluose šmėžuoja įprastinės nuorodos į tradicines te- 
mas. Absoliutus sukurtų daiktų atsitiktinumas ir iš Dievo 
kylančių visa reguliuojančių amžinųjų idėjų stoka dabar 
jau sugriauna ir stabilios Kosmoso ordo (tvarkos) koncep- 
ciją, t.y. supratimą apie tokią tvarką, kuriai paklūsta daik- 
tai, kuri valdo mūsų psichiką, kuri gali įkvėpti artifexem. 
Visatos tvarka ir vienybė, teigia Ockhamas, nėra kažkokia 
grandinė, sujungianti toje pačioje visatoje išsidėsčiusius 
kūnus (guasi guasi guoddam ligamen ligans corpora). Kūnai 
yra absoliutai, skirtingi skaičiumi (quae non faciunt unam 
rem numero), nevienodais atstumais nutolę vienas nuo ki- 
to. Tvarkos samprata nusako jų padėtį vienas kito atžvil- 
giu, o ne jų esmėms priklausančią tikrovę (Ouodlibet VIII, 
8). Organizuojančiosios formos, kaip racionalaus daikto 
pradmens, nuo jo dalių atskirto, bet vis viena jas formuo- 
jančio, idėja pranyko. Dalys yra išdėstomos tam tikru bū- 
du, o praeter illas partes absolutas nulla res est, be šių abso- 
liučių dalių nėra jokio kito daikto (Quodlibet 30, 1). 

Taigi proporcingumo idėja degraduoja. Universalijų ti- 
krovė, kuri būtina integritas sampratai, ištirpsta nomina- 
lizme; grožio transcendentalumo bei jį apibrėžiančių di- 
stinkcijų problema vargu ar vėl iškils, nes nebėra tokių 


10.-619 145 


Menas ir grožis viduramžių estetikoje 


distinkcijų — nei formaliųjų, nei potencialiųjų. Lieka tik 
individualybės intuicija, pažinimas esybės, kurią tirti tega- 
lima empiriškai analizuojant jos regimąsias proporcijas, 
kadangi intelektualiai suvokti individualybę yra įmanoma 
(Ordinatio, Prol. 1). Vienintelis daikto, kurį menininkas 
nori padaryti, pavyzdys yra pati idėja, kurios pagautas jis 
kuria, o ne to daikto universaliosios formos idėja (apie 
Ockhamą žr. Ghisalberti 1972 ir 1976). 

Visas šias nuostatas toliau plėtojo Mikalojus iš Antre- 
court, ypač savo priežasties, substancijos ir tikslingumo 
kritikoje. Jei priežasties negalima patvirtinti jos padariniu, 
jei negalima vieno daikto laikyti kito tikslu, jei negalima 
nustatyti būties pakopų hierarchijos, jei vieni daiktai nėra 
tobulesni už kitus, o tik paprasčiausiai skirtingi, jei spren- 
dimai, kuriais bandome nustatyti būties hierarchiją, tėra 
tik mūsų asmeniškas pasirinkimas — tai aišku, kad nebe- 
įmanoma kalbėti apie organiškumą, harmoningą priklau- 
somybę, atitikimą tikslui, proporcijų tvarką, priežastinį 
ryšį tarp perfectio prima ir perfectio secunda ar sinergetinį ryšį 
tarp jųdviejų. 

Visi šie mąstytojai nurodė naujus kelius mokslui bei 
filosofijai, o drauge iškėlė būtinybę sukurti naujas este- 
tines kategorijas, visiškai skirtingas nuo tų, kuriomis, vie- 
naip ar kitaip jas akcentuodama, rėmėsi viduramžių filo- 
sofinė mintis. Pasaulyje, susidedančiame iš individualybių, 
grožis turi stengtis tapti intelekto (ingegno) ir sugebėjimo 
(felicity) sukurto vaizdinio individualumu. Renesanso es- 
tetika vėl bus platoniška, bet filosofinė okamistų kritika 
tapo manierizmo estetikos preliudija. 

Filosofai, paneigę metafizinio grožio galimybę, vis dėlto 
nesugebėjo šių savo nuostatų pritaikyti estetikos teorijoje; 
o juk Žmogus, nebesigėrintis duotąja tvarka, nebegyve- 
nantis nustatytų ir nepajudinamais rūšių bei giminių sai- 
tais apibrėžtų reikšmių pasaulyje, gali įgyvendinti begalę 

individualių galimybių: jis suvokia esąs laisvas ir apibrė- 
žia save kaip kūrėją (plg. Garin 1954, p. 38). Filosofai įsi- 
vėlė į blėstančią scholastinę polemiką arba kaip Ockhamas 
kupini atsinaujinimo įniršio metėsi į politinės kovos sū- 
kurį. Estetinės kūrybingumo bei menininko esmės prob- 
lemos buvo paliktos kitiems. 


3. Vokiečių mistikai 


Matydami, kaip vėlyvoji scholastika griauna grožio me- 
tafiziką, mistikai, tas antrasis epochos filosofinis bei re- 
liginis veiksnys, nebepajėgė jos bent iš dalies atkurti ar 
nors kiek žengti pirmyn. Tryliktojo bei keturioliktojo am- 
žiaus vokiečių mistikai, nors dar mokėjo, pasitelkę ana- 
logijas, įdomiai pakalbėti apie poetinį mąstymą (kaip to- 
liau matysime) ir nuolat šnekėdavo apie savo ekstazėse 
patirtą Grožį, tačiau nieko pozityvaus pasakyti nesuge- 
bėjo. Kadangi Dievas yra neišreiškiamas, tai vadinti Jį Gra- 
Žiu — lygiai tas pat, kaip pavadinti Jį Geriausiuoju ar Be- 
galiniu; šiems mąstytojams grožio kategorija tebuvo žodis, 
kuriuo nusakoma tai, ko neįmanoma nusakyti, be to, nu- 
sakoma nevykusiai. Dar teberusena iš patirties gelmių ky- 
lantis paties intensyviausio malonumo jausmas, tačiau tai 
jausmas, jau netekęs aiškesnių kontūrų. Slopsta ir potyris, 
kaip meilės prisotintas protas gėrėdamasis žemiškuoju 
grožiu kyla Dievopi — potyris, taip gyvai išgyventas dvy- 
liktojo šimtmečio mistikų, atvėrusių viktoriečiams gali- 
mybę sukurti įspūdingą bei vaisingą estetiką. Kaip gi gali- 
ma gėrėtis tranguilitas ordinis, Kosmoso grožiu, dieviškųjų 
atributų harmonija, jei Dievas nūnai suvokiamas kaip ug- 
nis, bedugnė, penas niekad nenumalšinamam troškimui? 

Suso kalba apie nepasiekiamą visų džiaugsmą teikian- 
čių dalykų gelmę; Eckhartas — apie „tyro ir tylaus dieviš- 
kumo beribę ir beformę gelmę,“ rašo apie tai, kad „siela 

aukščiausią palaimą pasiekia... puldama į tyro dievišku- 
mo glėbį, kur nėra nei kūrinių, nei atvaizdų...“ (Predigten 
60 ir 76). Toje gelmėje, sako Tauleris, „siela praranda pačią 
save ir nebepažįsta nei Dievo, nei savęs, nebesuvokia nei 
vienodumo, nei skirtingumo, nei apskritai nieko: kadangi 
nugrimzdusi vienybėn su Dievu ji užmiršta visus skir- 
tumus“ (Predigten 28). Nei kūrinio, nei atvaizdo, nei skir- 
tumų, nei sąsajų, nei pažinimo: iš tiesų paskutinieji vi- 
duramžių mistikai nieko negalėjo pasakyti apie grožį. 

Šiuo pereinamuoju laikotarpiu — tarp tryliktojo amžiaus 
ir tipiškos Renesanso estetikos — tik menininkai, nuo tru- 
badūrų iki Dantės, tikėdami savo galia ir teigdami naują, 
išdidumo kupiną individualumą bei kritišką savo amato 
išmanymą, gebėjo pateikti kažką naujo grožio pajautos ir 
estetikos teorijos istorijai. 

10 


Meno teorijos 


1. „Ars“ teorija 


Meno teorija — be abejo, pats anonimiškiausias viduramžių 
estetikos istorijos skyrius: iš tiesų viduramžių autoriai, be 
dažnų ir būdingų abejojimų, kuriuos galėtų atskleisti 
išsamesnė analizė, kalbėdami apie ars beveik vieningai ir 
prieraišiai laikėsi klasikinės bei intelektualistinės teorijos 
apie žmogiškąjį „darymą“, t.y. žmogiškąją kūrybą. Apibrė- 
žimų, kaip ars est recta ratio factibilium (menas yra teisingas 
to, ką reikia daryti, žinojimas; S. Th. I-II, 57, 4) arba ars est 
principium faciendi et cogitandi guae sunt facienda (menas yra 
darymo ir darytinų dalykų sumanymo pagrindas, Summa 
Alexandri II, 12, 21), tiksli autorystė nežinoma. Viduramžių 
mąstytojai juos nuolat kartodavo įvairiausiai perfrazuo- 
dami, pradedant Karolingų epochos autoriais ir baigiant 
Dunsu Škotu. Visa tai jie perėmė iš Aristotelio ir apskritai 
graikų filosofinės tradicijos, be to, iš Cicerono, stoikų, Ma- 
rijaus Viktorino, Izidoriaus Seviliečio, Kasiodoro. 
Cituotuose apibrėžimuose yra du pagrindiniai elemen- 
tai: pažinimo (ratio, cogitatio) ir darymo (faciendi, factibi- 
lium), ir jais grindžiama pati meno teorija. Menas - tai 
žinojimas taisyklių, kuriomis vadovaujantis galima daryti 
daiktus. Tai yra apibrėžtų, objektyvių taisyklių žinojimas: 

viduramžiai tuo net neabejojo. Kasiodoras, kaip paprastai 
neskrupulingai žiūrintis į etimologiją, teigė, kad menas, 
ars, taip vadinamas dėl to, kad jis arctat, atriboja (De artibus 
et disciplinis liberalium artium, PL 70, kol. 1151), o po kelių 
šimtmečių šią mintį, nieko joje nepakeitęs, pakartojo Jonas 
Solsberietis (Metalogicus I, 12). Be to, žodis ars etimolo- 
giškai sietinas su graikišku aretės — Kasiodorui antrino 
Izidorius Sevilietis (Etymoligarum libri XX, I, 1), nes tai 
esanti galia, sugebėjimas kažką padaryti, vadinasi, tai yra 
virtus operativa, praktinio proto galia. Menas priklauso 
darymo, o ne veikimo sričiai, kuri susijusi su morale ir regu- 
liuojančia virtus, kokia yra Protingumas, recta ratio agi- 
bilium.* Menas kai kuo panašus į protingumą, pasak teo- 
logų, tačiau pastarasis lemia praktinius sprendimus, kaip 
veikti tam tikrose galimose situacijose ir siekti žmogui 
gėrio, o menas valdo veiksmus, susijusius su fizinėmis 
medžiagomis (kaip skulptūra) ar protinėmis medžiagomis 
(kaip logika ar retorika), kurių tikslas - sukurti kūrinį. Me- 
nas siekia bonum operis, todėl kalviui svarbu padaryti gerą 
kalaviją, bet visiškai nerūpi, kokiais tikslais — kilniais ar 
niekšiškais — jis bus naudojamas. Taigi intelektualizmas ir 
objektyvizmas būvo du pagrindiniai viduramžių meno 
teorijos bruožai: menas yra žinojimas (ars sine scientia ni- 
hil est**), kaip kurti objektus pagal jiems būdingus dės- 
nius, t.y. pagaminamus daiktus. Menas - tai ne išraiška, 
bet konstravimas, į rezultatą nukreiptas veiksmas. 
Konstravimo objektas gali būti ir laivas, ir namas, ir 
miniatiūra ar kūjis; o artifex — kalvis, retorius, poetas, dai- 
lininkas ar avių kirpėjas. Tai kitas gerai žinomas vidur- 
amžių meno teorijos aspektas: ars yra labai plati sąvoka, 
apimanti ir tas sritis, kurias galėtume pavadinti amati- 


* Teisingas žinojimas to, ką reikia veikti (Iof.). 


** Menas be žinojimo yra niekas (lot.). 

ninkyste ar technika, ir meno teorija pirmiausia suprastina 
kaip meistriškumo teorija. Artifex gamina tai, kas patobulina, 
papildo ar tarsi pratęsia gamtą. Žmogus kuria meną savo 
varganos prigimties verčiamas: gimęs be kailio, be ilčių, be 
aštrių nagų, negalintis greitai bėgti arba akimirksniu sulysti 
į kokį kiautą ar apsisaugoti gamtos dovanotais šarvais, ste- 
bėdamas gamtos padarus juos mėgdžioja. Matydamas, kaip 
kalno šlaitu žemyn teka vanduo, nei susilaikydamas vir- 
šūnėje, nei susigerdamas žemėn, jis išrado namo stogą (Hu- 
gonas Viktoriškis, Didascalicon I, 10). Omne enim opus est vel 
opus creatoris, vel opus naturae, vel opus artificis imitantis na- 
turam: kiekvienas kūrinys yra arba Kūrėjo, arba gamtos, 
arba gamtą mėgdžiojančio dailininko kūrinys (Vilhelmas 
iš Conches, Glosae super Platonem, leid. Jeauneau, p. 104). 

Taigi menas imituoja gamtą, bet ne tam, kad nuolankiai 
kopijuotų gamtos pateiktą modelį: meninė imitacija yra 
išradinga, ji perkuria savo modelį. Menas sujungia tai, kas 
išsklaidyta, ir išskiria tai, kas sujungta, jis pratęsia gamtos 
kūrybą, kuria taip, kaip gamta gamina, ir pratęsia jos kū- 
rybines pastangas (nisus creativus). Ars imitatur naturam, 
tai tiesa, tačiau in sua operatione*: menas gamtą mėgdžioja 
ne ta prasme, kad neišvengiamai kopijuoja formas, bet ta, 
kad imituoja gamtos atliekamus veiksmus (S. Th. I, 117, 1). 
Tai svarus papildinys formuluotei, kuri visada atrodo 
esanti daug banalesnė, nei iš tiesų yra. Viduramžių meno 
teorija būtent šiuo požiūriu ir yra įdomi: tai žmogiškos 
technikos formatyvumo filosofija, tai teorija apie sąsajas 
tarp šio ir gamtos formatyvumo. 

Ypač įtaigiai šią sąsają analizavo Jonas Solsberietis. 
Anot jo, menas suteikia gebėjimą kurti gamtos atžvilgiu 
galimus daiktus, be to, paspartinant jos eigą ir pranokstant 
ją padarytais dalykais: 


* Menas mėgdžioja gamtą, ..., tačiau savitu būdu (lot.). 

Eorum que fieri possunt, quasi quodam dispendioso naturae circuitu 
compentiosuni iter praebet et parit (ut ita dixerim) difficilium fa- 
cultatem. Unde et Graeci eam méthodon dicunt, quasi compen- 
diariam rationem, quae naturae vitet dispendium, et anfractuosum 
ejus circuitum dirigat, ut quod fieri expedit, rectius et facilius fiat. 
Natura enim, quamvis vivida, nisi erudiatur, ad artis facilitatem 
non pervenit artium tamen omnium parens est, eisque, quo pro- 
ficiant et perficiantur, dat nutricolam rationem. 


[Menas] pasiülo nelyg trumpesni kelia link daiktu, kuriuos 
galima padaryti, palyginti su gamtos daromu nereikalingu 
lankstu ir, taip sakant, pagimdo sugebéjima daryti tai, kas 
sunku. Todėl ir graikai jį vadina mėthodon, t.y. tarsi greitesniu 
būdu, kuriuo būtų išvengiama gamtos išlaidumo, tiesinamas 
jos daromas lankstas, kad teisingiau ir lengviau būtų įgyven- 
dinta tai, ką pravartu daryti. Mat gamta, kokia gyvybinga ji 
bebūtų, nepasiekia menui būdingo. lengvumo, nebent būtų 
išmokinta: vis dėlto ji yra visų menų motina ir jiems, kaip 
maitintoja, suteikia pagrindą, idant šie augtų ir tobulėtų. 
(Metalogicus I, 11) 


Gamta savo ruožtu skatina protą (vis guaedam animo 
naturaliter insita, per se valens*) suvokti daiktus, juos krauti 
atminties skrynion, nagrinėti ir gretinti. Menas ir gamta 
paremia vienas kitą šiame nenutrūkstančiame procese. 
Kuomet Jonas Solsberietis kalba apie ingenium, jis turi 
omeny ne tai, ką juo nusako manieristai, bet daugių dau- 
giausia virtus operandi.** Tačiau sakydamas Natura, jis turi 
omeny kažką gyvą ir organišką (be kita ko, aiškiai vei- 
kiamas kultūrinės dvyliktojo šimtmečio nuotaikos), Kū- 
rėjo tarpininkę, aktyvųjį formų pagrindą. 


2. Meninės formos ontologija 
Tryliktojo šimtmečio filosofai šią ars, kaip su kosmogo- 
ninėmis jėgomis susietos galios, sampratą pažabojo išplė- 


* Dvasiai iš prigimties būdinga ir savaime galiojanti jėga (lot.). 
** Sugebėjimas daryti (lot.). 


152 


Organizmo estetikos raida ir krize 
todami meninės formos ontologiją, kuri nubrėžė meno 
galimybių ribas. | 

Anot šv. Tomo Akviniečio, gamtos ir meno organizmas 
iš esmės ontologiškai skiriasi. Forma, kurią menininkas 
kurdamas suteikia materijai, yra ne substancinė, bet akci- 
dentinė. Medžiaga, kuri gali būti meniškai apdorojama, 
nėra grynoji potencija, materija ex gua: tai jau substancija, 
apibrėžtas aktas, tarkim, marmuras, bronza, molis, stiklas; 
tai materija in gua, subjectum, galinti priimti įvairias ak- 
cidentines formas, iš jos formuojančias tam tikras figūras, 
tačiau nepakeičiančias jos substancialios prigimties.! Ars 
operatur ex materia quam natura ministrat: menas kuria iš 
tos medZiagos, kuria pateikia gamta (Sentencia libre de ani- 
ma IL, 1, p. 696; S. Th. I, 77, 6). Sv. Tomas pateikia pavyzdi 
apie vari, iš kurio galima nulieti statulą. Šis varis savyje 
jau apima kaip potenciją figūrą, kuri bus padaryta, jis yra 
infiguratum, privatio formae, bet meninė forma, paverčianti 
jį statula, pakeičia jį tik išoriškai, kadangi vario esmės 
nelemia akcidentinė forma. 

Šis pavyzdys rodo, kokia tolima viduramžių dvasiai 
buvo meno, kaip kūrybinės galios, koncepcija: sėkmin- 
giausiais atvejais menas tegali sukurti pačias geriausias 
figūras, materijos paviršines terminationes*, tačiau drauge 
jis privalo ontologiškai paklusti gamtos pirmumui. Meno 
susietos esybės nesudaro naujo individo (sinolo), bet kiek- 
viena jų pasilieka jai būdingoje substancinėje tikrovėje, 
tiktai ad aliguam figuram redactis per modum commensura- 
tionis, koordinacijos būdu paversta tam tikra figūra (S. Th. 
III, 2, 1). Meno kūriniai gyvuoja todėl, kad juos palaiko 
materija, o gamtos objektai gyvuoja todėl, kad dievybė 
dalyvauja jų būtyje (Contra Gentiles III, 64). 


! Konkrečiai žr. traktatą De principiis naturae, kur šis argumentas išsamiai 
nagrinėjamas; be to, plg. S.Th. I, 77, 6 ir Contra Gentiles II, 72. 
* Apibrėžimai (lot.). 

Anot šv. Bonaventūro, pasaulyje yra trys veikiančios 
galios: Dievas, kuris kuria iš nieko, gamta, kuri darbuojasi 
su potencialiomis esybėmis, ir menas, kurio kūrybos sritis 
yra gamta ir kuris suponuoja ens completum.* Menininkas 
gali tik padėti arba paspartinti produktyvųjį gamtos ritmą, 
bet negali varžytis su ja (II Sent., 7, 2, 2, 2). 

Šios idėjos prigijo scholastikos populiarizacijose, tapo 
enciklopedinių žinių dalimi, visuomenės pažiūra. Poe- 
moje Roman de la rose Jeanas de Meunas (savąją poemos 
dalį jis parašė netrukus po šv. Tomo Akviniečio Sąvado) 
aprašydamas, kaip Gamta (Natura) rūpinasi išsaugoti ir 
įamžinti įvairias rūšis, nukrypsta į šalį ir ilgai sampro- 
tauja apie Meną. Menas nekuriąs tikrųjų formų kaip 
Gamta: atsiklaupęs prieš ją ant kelių (nelyginant koks 
elgeta, kuriam trūksta išmanymo, bet ne troškimo ją 
mėgdžioti), jis maldauja išmokyti, kaip savo kuriamoms 
figūroms suteikti tikroviškumo. Bet net ir mėgdžiodamas 
Gamtos triūsą, Menas nemoka sukurti gyvų daiktų — čia 
ontologinės filosofų abejonės virsta nuoširdžiu nusivy- 
limu matant, kaip Menas gali sukurti „ant puikių ristūnų 
sėdinčius raitelius, dėvinčius mėlynus, geltonus ir ki- 
tomis spalvomis nuspalvintus šarvus, paukščius lapijo- 
je, visų vandenų žuvis, giriose besiganančius laukinius 
žvėris, visokias žoles, visas gėles, kurias bernaičiai ir 
mergaitės renka miškuose pavasarį...“, bet niekada Me- 
nas nesugebės, koks išradingas bebūtų, jų priversti 
vaikščioti, jausti, kalbėti. Nereikėtų šių minčių laikyti ne- 
sugebėjimu pajausti tikrosios meno vertės bei prigimties. 
Jeanas de Meunas, kaip ir šv. Tomas, čia stengiasi mok- 
sliniu, o ne estetiniu lygiu apibrėžti gamtos ir meno ga- 
limybių ribas; tad visiškai natūralu, kad argumentavimo 
tikslai lemia, jog jis nuvertina pastarąjį. Skirtumas tarp 


* Užbaigta esybė (lot.). 

Jeano de Meuno ir šv. Tomo Akviniečio yra štai koks: 
prancūziškai rašiusiam poetui šis argumentas pravertė 
rodant, kad alchemija (galinti perkeisti substanciją) yra 
pranašesnė už meną. Tai ženklas, jog epochos pasaulie- 
tiškoje kultūroje, nors po scholastinės metodikos gaub- 
tu, jau kalėsi Renesanso mokslo bei gamtos filosofijos 
daigai. 

Meninės formos ontologija, nepaisant visų jos apribo- 
jimų, vis dėlto aiškiai nustatė neabejotiną sąsają tarp este- 
tiškumo ir meniškumo, abi kategorijas pagrįsdama formos 
sąvokomis. Šv. Tomas netgi iškėlė mintį, jog meno formos 
yra artimesnės žmogui (ir todėl lengviau suprantamos 
estetiškai), kadangi norint jas suvokti nereikia perprasti 
pačių jų substancijų painumo gelmių, o užtenka tik 
grybštelėti jų paviršinį empirinį sluoksnį (S. Th. I, 77, I ad 
7; Sentencia libri de anima II, 2, p. 74). 


3. Laisvieji ir serviliniai menai* 


Nors ir siedami esteti$kuma su meniškumu, viduramžiai 
vis dėlto labai menkai tenutuokė, kas yra specifiškai me- 
niška. Viduramžiams trūko dailiųjų menų teorijos, t. y. 
meno sampratos šių laikų prasme, kai menas suvokiamas 
kaip kūrimas daiktų, kurių pirmutinis tikslas — sukelti 
estetinį žavėjimąsi jais, apgaubiant didingumu, kurį tokia 
paskirtis suteikia. Viduramžių menų sistemos istorija aiš- 
kiai rodo, kaip sunku buvo tiksliai apibrėžti ir nustatyti 
kūrybinės veiklos tipų hierarchiją. Buvo bandoma skirti 
ne dailiuosius menus nuo utilitarinių (arba technikos siau- 
raja prasme), bet kilnesniuosius menus nuo rankų darbo 
reikalaujančių menų. 


* Šiuo atveju galima būtų vartoti lietuvių kalboje prigijusį terminą „tai- 
komasis menas“, tačiau ars servilis tiesiogiai suprastinas kaip servilinis, t.y. 
vergiškas ar tarnaujantis menas. Ši prasmė artimesnė viduramžių dvasiai. 

Laisvuosius menus nuo servilinių skyrė jau Aristotelis 
(Politica VIII, 2), o menų sistemos idėją viduramžiams pa- 
siūlė Galenas savo traktate Peri tėchnes. Per visą vidur- 
amžių epochą daugelis autorių tobulino šią sistemą, tarp 
jų ir Hugonas Viktoriškis, Rudolfas iš Longchampo ir 
Domenikas Gundisalvis. Pastarasis savo sistemą, sukur- 
tą pagal Aristotelio modelį, išdėstė 1150 metais: aukštes- 
niesiems, arba „iškalbos“, (menams jis priskyrė poetiką, 
gramatiką ir retoriką; mechaniniai menai priklausą žemes- 
niajam rangui. Pasitaikydavo, kad žodis mechanicae eti- 
mologiškai būdavo išvedamas iš moechari (svetimauti), 
kaip aiškino Hugonas Viktoriškis (Didascalicon II, 21, PL 
176, kol. 760; plg. Schlosser 1956, p. 78). Serviliniai menai 
buvo nuvertinti dėl materialaus jų pobūdžio bei būtino 
sunkaus rankų darbo. Su tokiu požiūriu sutiko ir šv. To- 
mas Akvinietis: rankų darbo reikalaujantys menai sunt 
quodammodo serviles (yra tam tikru būdu tarnaujantys), o 
laisvieji menai esą aukštesnės prabos, nes racionaliąją 
materiją formuoja bei tvarko nebūdami priklausomi nuo 
kūno, kuris esąs ne toks kilnus kaip siela. Šv. Tomas su- 
tinka, kad laisviesiems menams stinga amato bruožų, t.y. 
meno abstrakčiąja prasme ypatumų, tačiau jie vis viena 
yra menai, bent jau per quandam similitudinem, dėl tam 
tikro panašumo (S. Th. I-II, 57, 3 ad 3). Susiklosto para- 
doksali situacija, kaip taikliai pastebėjo Gilsonas (1958, p. 
121), - menas gimsta tada, kai protas sumano ką nors da- 
ryti, ir kuo daugiau tai daroma, tuo daugiau yra meno; 
tačiau atsitinka taip, kad kuo daugiau menas kuria, t.y. 
įgyvendina savo tikrąją esmę, tuo jis darosi mažiau kilnus, 
tapdamas žemesniuoju menu. 

Akivaizdu, kad tokia teorija atspindi aristokratinį po- 
žiūrį. Menų skirstymas į laisvuosius ir servilinius (amati- 
ninkiškuosius) yra būdingas grynai intelektualistiniam 
mentalitetui, kuriam pažinti ir kontempliuoti yra didZiau- 

sias gėris; toks požiūris išreiškia ir feodalinės visuomenės 
ideologiją (lygiai kaip graikams jis atspindėjo oligarchinės 
visuomenės pažiūras), kuriai rankų darbas neišvengiamai 
atrodė esąs žemesnio lygio. Socialinė šios koncepcijos 
orientacija taip giliai įsirėžė į mąstymą, kad netgi tada, kai 
išoriškai teorijos prielaidos nustojo galios, toks skirstymas 
tebegyvavo, nelygu koks sunkiai išraunamas prietaras, ką 
liudija Renesanso laikų diskusija apie skulptoriaus darbo 
kilnumą. 

Galimas daiktas, kad viduramžių autoriai turėjo atmin- 
ty Kvintiliano Institutio oratoria (IX, 4, 116), anot kurios, 
žinovai samprotauja apie kompozicijos techniką, tuo tar- 
pu neišmanėliai mene temato malonumą: docti rationem 
artis intelligunt, indocti voluptatem.* Meno teorija plėtojosi 
(žr. Boecijų) kaip grožio apibrėžimas, sąlygojamas žinovų 
galimybių ir poreikių, o meno praktika bei pedagogika 
buvo susijusi su kryptingo malonumo (voluptas) metodika. 
Galimybę atskirti dailiuosius menus ir techniką sugriovė 
skirstymas į laisvuosius ir servilinius menus, nors ir pa- 
starieji laikyti dailiaisiais menais, jei tik yra didaktiniai ir 
geba perteikti mokslo ir tikėjimo tiesas per grožio suke- 
liamą malonumą. Ši funkcija juos susieja su tais dailiaisiais 
menais, kurie laikyti laisvaisiais. Kaip teigė Arraso sino- 
das, nemokyti žmonės tai, ko nesugeba suprasti skaity- 
dami Šventraštį, suvokia žiūrėdami nupieštus simbolius: 
illiterati guod per scripturam non possunt intueri hoc per guae- 
dam picturae lineamenta contemplantur (be to, žr. Šv. Tomo 
Akviniečio III Sent., 9, 1, 2). 

Idėja apie grynai į malonumą nukreiptą meną čia 
šmėkšteli tik prabėgomis: šv. Tomas pateisina moterų pa- 
puošalus, giria linksmus žaidimus bei pramogas, žodžių 
ludus bei aktorių (historiones) vaidinimus, tačiau ir čia slypi 


* Mokytieji suvokia meno pagrindą, nemokyti - [jo teikiamą] malonumą (lot.). 

funkcinis pagrindas. Gerai, kai moteris puošiasi, kad ska- 
tintų savo vyro meilę; įvairūs žaidimai teikia malonumą, 
todėl jie išvaduoja nuo sunkios darbo naštos, inquantum 
auferunt tristitiam guae est ex labore.? 


4. Dailieji menai 


Vis dėlto, nepaisant visų šių apribojimų, viduramžių este- 
tikos istorijoje galima atrasti keletą koncepcijų bei požiū- 
rių į dailiuosius menus. Pirmasis šiuo atžvilgiu svarbus 
tekstas yra Karolio Didžiojo aplinkoje parašytame veikale 
Libri Carolini, ilgą laiką priskirtame Alkvinui, o šiuo metu 
Teodulfui Orleanietiui.* Akstinas šiam traktatui buvo Ni- 
kėjos Susirinkimas, kuris 787 metais pritarė šventųjų pa- 
veikslų (ikonų) gerbimui ir atmetė ikonoklastų rigorizmą. 
Karolingų teologai neprieštaravo šiam sprendimui, tačiau 
pateikė keletą itin subtilių minčių apie meno bei šventųjų 
atvaizdų prigimtį, norėdami įrodyti, kad jeigu kvaila gar- 
binti šventuosius paveikslus, tai lygiai taip pat kvaila ir 
juos naikinti kaip keliančius pavojų, turint omeny, jog 
atvaizdai turi savo autonomijos sferą, todėl tampa vertingi 
patys savaime. Paveikslai tėra opificia, pasaulietinio meno 
materialūs produktai, kuriems visiškai nebūtina mistinė 
funkcija. Jų neinspiruoja jokia antgamtinė galia ir joks an- 
gelas nevedžioja dailininko rankos. Menas yra neutralus, 
ir apie jo šventumą ar bedieviškumą gali spręsti tik žmo- 
gus, tą meną praktikuojantis: omnes artes et pie et impie 
possunt, ab his guibus exercentur, haberi. Paveiksle nėra 
nieko, dėl ko jį reikėtų dievinti ar garbinti, atvaizdai į 


2 Apie moterų pasipuošimą žr. S.Th. II-II, 169, 2; apie žaidimą Zr. S. Th. I-II, 
32, 1 ad 3; I-II, 60, 5; II-II, 168, 2-4. 

3 Teodulfo Orleaniečio au torystę neseniai įtvirtino Meyvaertas (1979), po- 
lemizuodamas su Wallachu (1977). Čia pateikiamos Libri Carolini citatos 
yra paimtos iš PL, kol. 1242, 1095, 1219 ir 1230. 

grožį auga arba tarytum menksta tik dailininko gabumo 
dėka: imagines pro artificis ingenio in pulchritudine et crescunt 
et guodammodo minuuntur. Atvaizdas yra vertingas ne tuo, 
kad vaizduoja kokį nors šventąjį, bet tuo, kad jis yra gerai 
padarytas, sukurtas iš vertingų medžiagų. Paimkime kaip 
pavyzdį, sako Teodulfas, Mergelės su kūdikiu atvaizdą — 
vien tiktai žemiau užrašytas jos pavadinimas, titulus, ro- 
do ja esant religinį atvaizdą. Pati figūra vaizduoja tik mo- 
terį su sūnumi ant rankų; tai kuo puikiausiai galėtų būti 
Enėją laikanti Venera ar Alkmenė su Herakliu, ar pagaliau 
Andromachė su Astianaktu. Du atvaizdai, kurių vienas 
vaizduoja Mergelę Marija, o kitas — deivę, yra panašūs 
savo figūra, spalva bei medžiaga ir skiriasi vien tik pavadi- 
nimas: pari utraeque sunt figura, paribus coloribus, paribusque 
factae materiis, superscriptione tantum distant. 

Tai iš tiesų griežtas meninės kalbos ypatingo plastiš- 
kumo teigimas (akivaizdžiai kontrastuojantis su Sugeri- 
jaus mokyklos alegorizmu ir jo katedros poetika). Libri 
Carolini estetika — tai to, kas regima, estetika, o drauge ir 
plastinio meno kūrinio autonomijos estetika. Žinoma, au- 
torius šį bruožą išryškina polemikos dėlei, nors apskritai 
Karolingų epochos kultūroje apstu nepasitikėjimo ir įrodi- 
nėjimų, nukreiptų prieš įvairius pagoniškus prasimany- 
mus. Šiaip ar taip, aptartame tekste — daugybė nuorodų i 
meno kūrinius, indus, gipsinius sienų lipdinius, paveiks- 
lus bei miniatiūras, juvelyriką, kas atskleidžia rafinuotą 
autoriaus skonį, o visa tai papildo epizodai, kuriuose reiš- 
kiama meilė klasikinei poezijai — tokių meilės protrūkių 
Karolingų Renesansui tikrai netrūko. 

Tuo pat metu, kol teologai brėžė meno teorijos met- 
menis, atsirado gausybė techninės literatūros, traktatų 
bei įvairių taisyklių rinkinių. Vieni iš seniausių vadovėlių 
minėtini De coloribus et artibus romanorum ir Mappa clav- 
icula, kuriuose technikos klausimai susipina su antikos 

atgarsiais ir bestiarijų fantazijomis (plg. Schlosser 1956, 
p. 26 t.t.). Vis dėlto šiuose ir panašiuose traktatuose dau- 
gybė estetinių pastabų, atskleidžiančių aiškų estetiškumo 
ir meniškumo sąryšio suvokimą, be to, daug svarstymų 
apie spalvas, šviesą, proporcijas. 

Vėliau, jau vienuoliktajame šimtmetyje, pasirodė garsioji 
kunigo Teofilio Schedula diversarum artium, kurią Lessingas 
atrado Volfenbiutelio bibliotekoje. Anot Teofilio, kadangi 
žmogus sutvertas pagal Dievo atvaizdą, jis įgyja sugebė- 
jimą suteikti formoms gyvybę; ar atsitiktinai, ar mąstyda- 
mas jis savo paties sieloje atskleidžia grožio poreikį, o nuo- 
lat lavindamas savo meistrystės įgūdžius jis įgyja galią kurti 
meną. Šventajame Rašte žmogus atranda ir dieviškąjį įsa- 
kymą dėl meno - juk Dovydas giedojo: „Viešpatie, aš pa- 
milau Tavųjų namų grožį“ — ir šie žodžiai skamba tarsi 
nurodymas. Menininkas dirba kupinas nuolankumo, įkvėp- 
tas Šventosios Dvasios — be šio įkvėpimo jis negalėtų net 
bandyti dirbti; visa, ką jis pajėgia atrasti, išmokti, suvokti 
apie meną, yra septynios Dvasios dovanos. Išminties dėka 
menininkas suvokia, jog jo menas ateina iš Dievo, protas jam 
atskleidžia įvairovės (varietas) bei mato (mensura) taisykles, 
apdairumas jį skatina dosniai savo amato paslaptimis pa- 
sidalyti su savo mokiniais, galia jį verčia ryžtingai, negailint 
pastangų, kurti; panašiai kažką suteikia kiekviena iš sep- 
tynių Šventosios Dvasios dovanų. Remdamasis šiomis teo- 
loginėmis prielaidomis Teofilis toliau pateikia ilgą prak- 
tinių taisyklių (didžioji jų dalis skirta vitražui) sąrašą, at- 
skleisdamas savo itin liberalų skonį vaizduojamųjų menų 
atžvilgiu, pavyzdžiui, siūlo tuščius tarpus tarp didžiuosius 
istorinius įvykius vaizduojančių paveikslų užpildyti geo- 
metrinėmis figūromis, gėlių, lapelių, paukščių, vabzdžių 
atvaizdais ir netgi nuogomis figūrėlėmis. 

Be abejonės, sporadiškai apmąstydami vaizduojamuo- 
sius menus viduramZiu autoriai prisakydavo tokių da- 

lykų, kurių jokios jų sistemos negalėjo aprėpti. Alanas iš 
Lilio savo veikale Anticlaudianus (I, 4), aprašydamas Gam- 
tos rūmus puošiančius paveikslus, pratrūksta tokiais susi- 
žavėjimo šūksniais: 

O nova picturae miracula, transit ad esse 

guod nihil esse potest! picturague simia veri, 


arte nova ludens, in res umbracula rerum 
vertit, et in verum mendacia singula mutat. 


O, jūs, naujieji tapybos stebuklai, būtin ateina tai, 

kas niekuo negalėtų būti! Tapyba, ta tiesos beždžionė, 
menu naujuoju žaisdama, daiktų šešėlius paverčia 
daiktais, kiekvieną melą pakeičia tiesa. 


Cennino Cennini naujai vertino tapybos mena - iškėlė 
ji i vieną lygmenį su poezija, iškart po mokslo, matydamas 
šiame mene atspindint laisvą ir konstruktyvų vaizduotės 
žaismą. Tokiai nuostatai įtakos turėjo Horacijaus Ars poe- 
tica vieta, kur rašoma, kad pictoribus atgue poetis - guodlibet 
audendi semper fuit egua potestas.* O dar vienas autorius 
(netgi gerokai viduramžiškesnis už Cennini), Vilhelmas 
Durandus, šią Horacijaus mintį specialiai panaudojo tam, 
kad pateisintų laisvokus Senojo ir Naujojo Testamento 
įvykių paveikslus.“ 

Galų gale įsvarstymus apie paveikslų gerbimą įsitraukė 
ir teologai, sukurdami atvaizdo grožio teoriją. Šv. Tomas 
temą plėtoja kalbėdamas apie atvaizdą par excellence, apie 
Sūnų kaip species; Kristus yra gražus, kadangi jis yra Tėvo 
atvaizdas, o pats atvaizdas yra forma deducta in aliguo ab 
alio, forma, suteikta kažkam iš kažko (S. Th. I, 35, 1; I, 39, 8). 
Kaip atvaizdas, Sūnus turi tris grožio atributus — integritas, 


* Vienoda visuomet buvo tapytojų, kaip ir poetų, galia išdrįsti bet ką (lot.). 


* Apie Cennini traktatą žr. Schlosser 1956, p. 91; cituojama iš Ars poetica 9-10 
eil.; Vilhlemas Durandus savo nuostatas išdėstė traktate Rationale di- 
vinorum officiorum I, c. III, 22. 

kadangi Jis savimi įkūnija Tėvo prigimtį, convenientia, ka- 
dangi Jis esąs imago expressa Patris, ir claritas, kadangi Jis 
yra žodis, išraiška, splendor intellectus. 

Šv. Bonaventūras buvo dar tikslesnis - suformulavo du 
atvaizdo grožio principus, galiojančius netgi tuo atveju, 
jeigu vaizduojamas daiktas neturi jokio grožio. Atvaizdas 
yra gražus, jei jis yra gerai padarytas ir tiksliai pavaizduoja 
savo modelį. 


Dicitur imago diaboli „pulchra“ guando bene repraesentat foedi- 
tatem diaboli et tunc foeda est. 


"Velnio atvaizdas vadinamas „gražiu“, jei jis tinkamai pavaiz- 
duoja velnio bjaurumą ir, vadinasi, pats yra bjaurus. 


(I Sent. 31, 2, 1, 3) 


Bjauraus daikto atvaizdas yra graZus, kai jis pats yra 
įtikinamai bjaurus: būtent tai pateisina visas velnių figūras 
bei atvaizdus katedrose, ir būtent čia reikia ieškoti kritinio 
pagrindimo tam nesąmoningam malonumui, kurį šv. Ber- 
nardas jautė, nors jį ir smerkdamas. 


5. Poetikos teorijos 


Be plastinių menų teoretikų bei vadovėlių autorių, puikiai 
darbavosi ir autoriai, rašę apie poetiką bei retoriką. Ilgą laiką 
buvusi gramatikos ir metrikos šešėlyje, poetikos, kaip atskiros 
disciplinos, idėja vėl išnyra Gundisalvio traktate De divisione 
philosophiae. Tačiau apskritai poetikos teoriją ilgą laiką atstojo 
artes dictamines: juk ir prozą, ir poeziją valdo tas pats iškalbos 
menas. Pradžioje, teigia Curtius, nebuvo nė vieno žodžio, 
kuris reikštų „kurti“ poeziją (dichten): eiliuotą (metrinę) 
kompoziciją, eiliuotą poemą ar eilėmis rašytą kūrybą 
Aldhelmas Malmesberietis ir Odonas iš Cluny vadino metrica 
facundia, textus per dicta poetica scriptus ar kitais panašaus 
pobūdžio posakiais (plg. Curtius 1948, VIII, 3). 

Tikras kritikos pabudimas prasidėjo tik dvyliktajame 
šimtmetyje, kai Jonas Solsberietis pasiūlė auctores skaityti 
pagal Bernardo Šatriečio metodiką (Metalogicus I, 24); 
poetica nova tapo senosios poezijos oponente ir tarpusavy 
ginčijosi įvairios literatūrinės srovės — puristai, Orleano 
mokykla, antitradicionalistai ir t. t. (plg. Parė 1933; Has- 
kins 1927). Tarp dvyliktojo ir tryliktojo šimtmečių Matas 
Vendomiškis, Galfridas iš Vinsauf, Eberhardas Vokietis 
(Eberhardas iš Bethune), Jonas iš Garlandijos plėtojo poe- 
tikos teorijas, kurioms nestigo taiklių estetinių įžvalgų. Be 
įprastinių pamokymų apie simetriją, color dicendi, kalbos 
festivitas bei kompozicijos taisykles, jie iškėlė ir naujesnių 
idėjų: pavyzdžiui, Galfridas iš Vinsauf kalba apie kietą ir 
besipriešinančią materiją, kurią tik atkaklus darbas gali 
pritaikyti prie reikiamos formos“, - tai požiūris, kurį filo- 
sofinės meno teorijos buvo linkusios paneigti, įrodinėda- 
mos, kad yra visai paprasta ir lengva materiją „įvilkti“ į 
meninę formą.“ 

Dar XII amžiuje Averojus išdėstė reginio poetiką, pa- 
grįstą samprotavimais apie poeziją, bet stokojančią ori- 
ginalumo, išplėtotą vergiškai sekant Aristoteliu." Šiame 
Viduriniajame komentare gana įdomiai ir viduramžiams vi- 
siškai naujai skiriami pasakojimai (istorija) ir poezija: pa- 
sakojimų autorius sudeda krūvon daug išgalvotų faktų be 


? Formula materiae quasi quaedam formula cerae | Primitus est tractus duri: si 
sedura cura | Igniat ingenium, subito mollescit ad ignem | Ingenii sequitur manum 
quocumque vocaret (Poetria nova, eil. 213-216, leid. Faral, 1924, p. 203). 


6 Tačiau viename kerinčiame šv. Tomo tekste teigiama, jog kiekvienoje sykį 
suformuotoje formoje tūno nenuraminamas naujų formų appetitus, noras 
(In Phys. Arist., I, 9); be to, įrodinėjama, kad kiekviena imitacija negali 
tobulai atitikti savo modelio, todėl meninė idėja turi būti formuojama 
atsižvelgiant į šią ribą (Quaest. disp. de veritate III, 2). 


7 Aristotelio Poetica viduramžius pasiekė tik šio Viduriniojo komentaro dėka, 
bent iki 1272 metų, kai Vilhelmas iš Moerbekės ją išvertė. 

jokios tvarkos, o poetas tikrus ir įtikėtinus faktus išdėsto 
pagal skaičių bei taisyklę (t.y. eiliavimo metrą), kalba apie 
universalius dalykus, todėl poezija esanti filosofiškesnė už 
paprastą fantastinį pasakojimą. Kitas įdomus teiginys: 
poezija neturinti vartoti įtikinėjimo ar retorikos priemo- 
nių, bet vien tiktai imitavimo priemones. Imituoti ji pri- 
valo taip ryškiai ir spalvingai, kad vaizduojamas daiktas 
iškiltų prieš akis tarytum gyvas. Jei poetas atsižada šio 
metodo ir griebiasi tiesioginio samprotavimo, jis nusideda 
savajam menui (plg. Menėndez y Pelao 1883, p. 310-344). 

Iš tikrųjų, patyrusios tautinėmis kalbomis parašytos 
poezijos įtaką, mokyklinės retorikos taisyklės po truputį, 
nors ir gana miglotai, ima atspindėti naujų vertybių su- 
vokimą, vertybių, įkūnijamų žodžio ir vaizduotės pa- 
saulyje. | 

Aiškėja, kad poezija yra kažkas nauja, kažkas daugiau 
nei eiliavimo pratimas. Tvirtai laikydamasis mokyklinių 
nuostatų, Aleksandras iš Halės poetinį metodą vis dar te- 
belaiko inartificialis sive non scientialis, išgalvotu arba netei- 
kiančiu žinojimo (Summa Th. I, 1), tačiau poetai tuo metu 
jau kalba apie naujo tipo pažinimą, jie kalba apie Links- 
maji Moksla.* Trobar clus yra susijęs su įkvėpimo poetika; 
o šis sugebėjimas trobar (atrasti) yra įkvėpimo malonė, su- 
teikta Dievo — skelbė Juanas de Baena savo Cancioniero 
prologe; poezija pasuka subjektyviosios raiškos, jausmų 
proveržio keliu. 

Galfridas iš Vinsauf dar priminė, kad protas turi kon- 
troliuoti impulsyvius rankos judesius bei nukreipti tin- 
kama, iš anksto numatyta eiga (Poetria nova, eil. 43-46, 
leid. Faral, p. 198); tačiau kai Chretieno de Troyes Per- 
seralis, pirmąkart užsidėjęs šarvus užšoka ant žirgo, jį mo- 


* Plg. Menéndez y Pelayo 1883, p. 416, kur pateiktas Consistorio del Gay Sa- 
ber įkūrimo aktas. 

kantis patyręs riteris veltui aiškina, jog kiekvieno meno 
reikia ilgai ir nuolat mokytis. Jaunasis velsietis, nieko ne- 
nutuokiantis apie scholastinę meno teoriją (lygiai kaip au- 
torius, matyt, nieko ir nenori apie ją žinoti), be baimės į 
skydelį įremia savo ietį: pati Gamta jį mokys, — sako poe- 
tas, - o kai Gamta to trokšta ir širdis jai pritaria, tada jau 
niekas nesunku. 

11 


Kūrybiškumas ir 
menininko savigarba 


1. „Infima doctrina“ 


Pamažu epochos kultūrinėje sąmonėje formavosi nauja 
meno svarbos samprata ir vertę įgavo poetinio kūrybiš- 
kumo principas. Scholastinė teorija šias naująsias sam- 
pratas įspraudė į pernelyg griežtus rėmus, visai joms ne- 
tinkamus. Tačiau nereikia manyti, kad oficialioji filosofinė 
doktrina buvo išties kurčia ir akla, ar manyti, kad ji tik ir 
žėrė kaltinimus bei prasimanymus. | 

Tarkim, šv. Tomas kalba apie poeziją kaip infima doc- 
trina ir teigia, kad poetinių dalykų žmogaus protas negali 
suvokti, nes jiems stinga tiesos (S.Th. I, 1, 9; I-II, 101, 2 ad 
2), tačiau tai visai nereiškia, kad jis nori nuvertinti patį 
modus poeticus (lygiai kaip jis nė minties neturėjo iškelti, 
kaip kažkam pasirodė, baumgarteniško pobūdžio percep- 
tio confusa problemą). Tai tiesiog įprastinė nuostata, kad 
menas, kaip darymas, yra žemesnio lygio nei grynasis teo- 
retizavimas; minimoje ištraukoje poezija dar gretinama su 
Šventuoju Raštu ir iš šio lyginimo poezija tik pralaimi. Na, 
o tiesos stygių (defectus veritatis) reikia suprasti ta prasme, 
kad poezija byloja apie nesančius dalykus. Poeta... utitur 
metaphoris propter repraesentationem... Repraesentatio enim 

naturaliter homini delectabilis est* (S. Th. I, 1,9 ad 1). Poetas 
vartoja metaforas, o metafora, žiūrint iš logikos pozicijų 
yra tarsi apgaulė. Tačiau ji vartojama vaizdiniams sukurti, 
o vaizdiniai yra malonūs žmogui. Bet jeigu poezijos ob- 
jektas yra malonus pramanas, nesunku suprasti, kodėl ji 
visiškai nedera su racionaliuoju suvokimu. 

Tai ne tiek smerkimas, kiek teoretiko abejingumas poe- 
tiniam malonumui, ypač jei šis tiesiogiai neatlieka didak- 
tinės funkcijos. Konradas iš Hirschau savo Dialogus super 
auctores (leid. Huygens, p. 75 ir 88) teigia, jog poetas va- 
dinamas fictor, kadangi jis kalba melagystes vietoj tiesos 
arba tiesą supina su melu: e0 guod pro veris falsa dicat vel 
falsa interdum vera commisceat, be to, dažnai poetinėse le- 
gendose žodžiai neturi jokios prasminės galios, virtus, gir- 
dime sonum tatummodo vocis, vien tiktai balso garsą. 

Scholastinė teorija, kitaip negu šių laikų, negalėjo 
svarstyti nuomonės, kad poezija galinti atskleisti daiktų 
prigimtį gerokai intensyviau ir išraiškingiau, nei tai duo- 
ta racionaliam protui, ji negalėjo to suvokti, nes tvirtai 
laikėsi didaktinės meno koncepcijos. Jeigu poetas nety- 
čiomis ir atveria kokį nors anksčiau laiduotų tiesų klodą, 
daugių daugiausia, ką jis gali — perteikti tai, kuo dalijasi, 
maloniu būdu, tačiau niekaip negali atskleisti naujos tik- 
rovės. Daugių daugiausia tai padaryti galėjo tik pagonys 
poetai iki Apreiškimo, kokio nors dieviško įkvėpimo dė- 
ka. Taigi Senekos VIII Laiško mintį, kad daug poetų kalba 
apie tai, ką išsakė ar turėjo išsakyti filosofai, scholastika 
suprato savaip, labai paviršutiniškai ir siaurai: poezija 
apima ir mokslinius bei filosofinius argumentus, o kūry- 
bą, kaip sakė Jeanas de Meunas, kartais galima laikyti 
filosofavimu. 


* Poetas vartoja metaforas dėl vaizdumo... Mat vaizdumas yra natūraliai 
malonus žmogui (lot.). 

2. Poetas „theologus“ 


Vis dėlto tam tikru momentu iškyla nauja poezijos teorija, 
sukurta tokių proto humanistų kaip Albertino Mussato. 
Jis tvirtino, kad poezija esanti iš dangaus nuleistas 
mokslas, dieviškoji dovana. 

Senovės poetai buvę Dievo šaukliai, ir šia prasme poe- 
zija laikytina antrąja teologija: quisquis erat vates — vas erat 
ille dei (Epistola IV). Šv. Tomas prisiminė, kad Aristotelis 
(pirmojoje Metafizikos knygoje) atskyrė pirmuosius kos- 
mogoninius poetus, kuriuos jis vadina teologais, nuo 
filosofų: tačiau Akvinietis laikėsi tos nuomonės, jog esą 
tik filosofai (jam - tai teologai) gali būti dieviškojo mok- 
slo saugotojai, o poetai tik mentiuntur, sicut dicitur in pro- 
verbio vulgari, meluoja, kaip sako liaudies patarlė. Tu- 
rėdamas omeny mitinius dainius — Orféja, Musaja ir Li- 
na -jis prisiminė, kad šie gebėję beveik suprantamai, sub 
fabulari similitudine, paaiškinti, jog vanduo buvęs visų 
daiktų pradžia (In Met. Aristotelis expositio I, 3, 63 et 83). 
Tačiau protohumanistai žengė toliau: jie iš scholastikos 
terminų repertuaro paėmė miglotą poetus theologus sąvoką 
ir nukreipė ją prieš aristoteliško intelektualizmo šalinin- 
kus (tokius, kaip brolis Giovannino da Mantova), maskuo- 
damiesi tradicinėmis sąvokomis, jie perteikė visiškai naują 
poezijos koncepciją.! 

Ši koncepcija taikliai buvo apibendrinta kaip „pastanga 
poezijai priskirti reikšmingą funkciją, padaryti ją visos 
žmogiškosios patirties centru, aukščiausiuoju jos momen- 
tu... tuo tašku, kuriame Žmogus pamato savo būvį iki pat 
gelmių... susivienydamas su gyvuoju daiktų ritmu, tary- 
tum tapdamas jo dalimi, o sykiu sugebėdamas visa tai 


! Petrarca, Boccaccio, Salutati priklausė šiai srovei. Curtius (1948, XII) pažymi, 
kaip „pikantiškai“ veikė ši humanizmo atmaina, siekusi atgaivinti senąją 
teologinę doktriną, kad ją priešpriešintų tomistinio paveldo kultūrai. 

perteikti žmogiškosios komunikacijos įvaizdžiais bei for- 
momis“ (Garin 1954, p. 50). Nors ši naujoji pajauta palengva 
atsiskleidė tautinėmis kalbomis rašiusių poetų eilėse ir bu- 
vo aiškiai išdėstyta kelių ankstyvųjų humanistų, tačiau 
scholastinė teorija jos vis viena nesileido; o Šventraščio poe- 
zija, anot to meto nuostatų, buvo visiškai kitokia — mažiau 
miglota, jos alegorinės užuominos tikslesnės, pagaliau, 
daugiau nei žmogiška. Gilioji mistiko įžvalga, estetinė eks- 
tazė, persmelkta tikėjimo bei malonės jausmo, neturi nieko 
bendro su poetine ekstaze, romantiškąja šio žodžio pras- 
me. Ir didaktinė poezija niekada nelaikyta gilesne komu- 
nikacija nei filosofija. 

Garinas (1954) mano, jog viduramžių kultūroje ryškėjo 
idėja, kad poezija esanti noetiné* intuicija, priešprieša ra- 
cionaliam filosofiniam aiškinimui. Prie šios temos sugrį- 
šime 11.4 poskyryje, dabar tik paminėsime, jog čia galime 
kalbėti vien apie pirmuosius fragmentiškus elementus, 
dar neišplėtotus, išsamią alternatyvią teoriją. Santykis tarp 
poetinės intuicijos ir racionalaus aiškinimo gali praversti 
nebent tik skiriant mistiką ir filosofiją. Scholastinė meno 
teorija buvo visiškai abejinga šiai problemai. Tačiau ne- 
reikėtų dėl to jai priekaištauti, neginčytinai svarbi jos 
reikšmė ta, kad ji atskleidė kitus meninės veiklos aspektus, 
ateinančioms kartoms perdavė amatininkiškąją bei kons- 
truktyviąją meno sampratą ir racionalų suvokimą apie 
esminį kiekvienos techninės operacijos meniškumą ir 
kiekvienos meninės komunikacijos techniškumą. 


3. Pavyzdinė idėja 


Kita viduramžių meno teorijoje diskutuota problema 
(nors ir šie svarstymai iki galo neatliepė naujos poetinės 


* Iš graikiško žodžio nous, reiškusio protą, intelektą, tiesioginį suvokimą, 
bet ne diskursyvų mąstymą. 


169 


Menas ir grožis viduramžių estetikoje 


praktikos bei poetų savimonės) - tai menininko „pavyz- 
dinė idėja“, kitaip tariant, meninės kūrybos originalumo 
problema. Antikinės estetikos raidoje platoniškoji idėjos 
samprata, iš pradžių pavartota norint sumenkinti meną, 
ilgainiui tapo estetine sąvoka menininko vidiniam pro- 
vaizdžiui (fantasma) žymėti. Helenistinė mintis nuolat 
svarstė menininko pastangas ir palengva priėjo išvadą, 
kad jis yra pajėgus atskleisti idealų, gamtoje nerandamo 
grožio įvaizdį. Drauge su Filostratu buvo manoma, kad 
menininkas gali išsilaisvinti iš jutiminių modelių ir įpras- 
tinių suvokimo būdų valdžios. Kelią sau skynėsi fantazijos 
sąvoka, kurioje jau glūdėjo visos prielaidos atsirasti in- 
tuicijos estetikai, kaip mano kai kurie šių laikų autoriai 
(plg. Rostagni 1955, p. 356). Stoikai šią kryptį praturtino 
inatizmu*, o Ciceronas savo veikale De oratore išdėstė dok- 
triną apie vidinį provaizdį (fantasma), tobulesnį už bet ko- 
kią jutiminę tikrovę. 

Taigi jeigu kuri nors rūšis (species) tik įsivaizduota, reiš- 
kia, kad arba ji nėra tokia tobula kaip gamtoje grynuoju 
pavidalu įkūnijamos formos, arba tenka manyti, jog tikroji 
metafizinė vertė priklauso meninei idėjai. Ši antroji ten- 
dencija įsigalėjusi dėl Plotino įtakos. Vidinė idėja — tai to- 
bulas, aukščiausiasis prototipas, kurio dėka menininkas 
intelektualinės įžvalgos aktu atranda pradinius principus, 
kuriais vadovaujasi gamta. Menas stengiasi šią idėją 
įkūnyti materijoje, tačiau tai įmanoma tik per vargus ir tik 
iš dalies sėkmingai: materija, anot Plotino, smarkiai prieši- 
nasi vidinio provaizdžio modeliavimui, o anot Aristotelio 
koncepcijos, tokia materijos priešprieša savo formos atžvil- 
giu išvis neegzistuoja. Tačiau svarbesnis už patį idėjos įgy- 
vendinimo procesą buvo šios vidinės vizijos, šio menininko 


* Iš lot. k. innatus, įgimtas. Tai filosofinė doktrina apie iš anksto egzistuo- 
jančias idėjas gamtoje, Dieve, žmoguje. Įgimtųjų idėjų teoriją Naujaisiais 
laikais išplėtojo Renė Descartes'as. 

prote gyvuojančio „fantastiško“ modelio reikšmės suvo- 
kimas.* 

Viduramžiais ir Aristotelio, ir Platono šalininkai kalbėjo 
apie in mente artificis egzistuojančias pavyzdines idėjas ir 
laikėsi nuomonės, kad remdamasis jomis menininkai ku- 
ria savo objektą, per daug neįsigilindami į problemą, kaip 
šios idėjos pritaikomos materijai. Bet kaip gi šis pavyzdys 
susiformuoja menininko prote? Iš kur jis atsiranda, kokios 
vidinės galios menininkui leidžia jį pavaizduoti? 

Pasak Augustino, žmogaus protas yra pajėgus padi- 
dinti arba sumažinti daiktus, perdirbti atmintyje saugo- 
mus patirties duomenis: tad jeigu ką nors pridedame ar 
atimame iš varno formos, gauname tai, ko nėra gamtoje 
(Epistula 7). Iš esmės tai sutampa su Horacijaus Ad Pisones 
pradžioje išdėstytu vaizduotės veikimo mechanizmų; tai- 
gi nors Augustinui jo inatizmas atvėrė daug galimybių, 
visgi jis nenutolo nuo imitacijos teorijos. Viduramžių įkvė- 
pimo teorijos prielaidų veikiau reikėtų ieškoti radikales- 
nėse Teofilio Schedulos nuorodose, ką aptarėme ankstes- 
niame skyriuje. 

Šiandien mes linkę manyti, kad meno kūrinio unikalu- 
mas aiškintinas ne Dievo lemta idėja, nepriklausančia nuo 
patirties ir gamtos: mene susitelkia visi mūsų patirti ir 
paprasčiausių vaizduotės procesų perdirbti bei apibendrin- 
ti išgyvenimai, o meno kūrinių unikalumą lemia būdas, 
kuriuo šie perdirbti išgyvenimai paverčiami konkrečiais 
ir nukreipiami į suvokimą - tai sąveikos tarp patiriamo 
išgyvenimo, meninių siekių ir autonomiškų medžiagos, 
kuri yra naudojama, ypatybių procesas. Bet pačios savai- 
me tobulos idėjos, įkūnijamos kūrinyje, tema ilgai kamavo 


2 Apie tai, kaip rutuliojosi estetinė „idėjos“ samprata žr. Panofsky 1952. 
Schlosseris (1956, p. 67), svarstydamas estetinę platoniškosios idėjos pa- 
skirtį, klausia, ar tik pati samprata neatsirado iš estetinio savo esme 
apmąstymo suformuotosios tikrovės akivaizdoje. 

moderniąją estetiką, ir diskusija apie tai sužadino nemažai 
svarbių įžvalgų. Todėl pravartu pasekti šios temos istorinę 
raidą. Viduramžių perduota Renesansui bei manierizmui 
svarbiausia formuluotė, tai yra aristoteliška meno teorija, 
nesugebėjo priimtinai paaiškinti ideacijos (sumanymo) 
fenomeno, tai yra šis metodas negalėjo pasiūlyti nieko 
naujo tolesnei diskusijai. 

Pasak šv. Tomo, kuriamo daikto idėja egzistuoja me- 
nininko prote kaip vaizdinys, forma exemplaris ad cujus si- 
militudinem aliguid constituitur, pavyzdinė forma, pagal 
kurios panašumą kas nors yra sukuriama. Operatyvus in- 
telektas, nuspėdamas formą to, kas darytina, savyje kaip 
idėją turi pačią imituojamojo daikto formą. 

Šios pozicijos aristotelišką nuostatą atskleidžia tai, kad 
ši idėja yra ne vien tiktai substancinés formos - formos, 
atskirtos nuo materijos, įkūnijamos platoniškosios esy- 
bės — idėja, bet pavyzdinė idėja formos, suvokiamos re- 
miantis jos sąsaja su materija ir su ja sudarančios tam tikrą 
vienybę: 

unde proprie idea non respondet materiae tantum, nec formae tan- 


tum; sed composito toti respondet una idea, quae est factiva totius 
et quantum ad formam et quantum ad materiam. 


taigi idėja atskirai neatspindi nei vien tik materijos, nei vien 
tik formos; bet sudėtinę visumą atspindi viena idėja, gebanti 
sukurti visumą ir formos, ir materijos atžvilgiu. 

(De veritate III, 5, pagal Opera omnia XXII 1, p. 112) 


Organizmas yra kuriamas (šv. Tomas ir čia, kaip matyti, 
iškelia organišką junginį, o ne abstrakčią idėją) pagal vieną 
pavyzdinę formą (kaip paprastai, pabrėžiamas junginio vie- 
ningumas): įsivaizduodamas namą menininkas sykiu galvo- 
je turi visas jo detales, planavimą, aukštį ir t.t. Tiktai pa- 
pildomi elementai sugalvojami vėliau, jau padarius objektą: 
mūsų atveju, tai papuošimai, sienų tapyba ir panašiai. Ir čia 

reikėtų pabrėžti, kad meninis organizmas suvokiamas 
griežtai funkcionalistiškai, o hedonistinės detalės nesu- 
sijusios su tikrąja ir grynąja meno samprata. 

Ši pavyzdinė forma menininko galvoje iškyla dėl mėg- 
džiojimo paskatos, kai bandoma atkurti gamtoje egzistuo- 
jantį daiktą. Tačiau kai daromas objektas yra visiškai nau- 
jas daiktas (tarkim, namas, pasaka, kokios nors baidyklės 
statula), pavyzdinę idėją sukuria phantasia, arba vaizduotė 
(plg. Chenu 1946). Ji yra viena iš keturių žmogaus juslinio 
aspekto vidinių galių (kitos — „sveikas protas“, gebėjimas 
svarstyti arba mąstyti ir atmintis), o ją sudaro tarytum 
koks gyvos patirties lobynas: guasi thesaurus guidam for- 
marum per sensum acceptarum (S. Th. I, 78, 4). Taigi pasi- 
telkęs vaizduotę žmogus prieš akis gali išvysti tarytum 
aktualiai egzistuojantį daiktą, kuris tėra atmintyje, arba 
gali komponuoti tarpusavy įsidėmėtas formas (Sententia 
libri de anima II, 28, p. 190-191; 29, p. 193-194; 30, p. 198- 
199). Šis komponavimas - tipiškas fantazijos aktas ir nėra 
ko ieškoti kažkokio kito sugebėjimo norint jį paaiškinti. 

Avicenna vero ponit guintam potentiam, mediam inter aestima- 

tivam et imaginativam, guae componit et dividit formas imaginatas; 

ut patet cum ex forma imaginata auri et forma imaginata montis 
componimus unam formam montis aurei, quem nunquam vidimus. 

Sedf ista operatio non appret in aliis animalibus ab homine, in quo 

ad hoc sufficit virtus imaginativa. 


Avicena vis délto iterpia penktaja galia, vidurine tarp svars- 
tančiosios ir vaizduotės, kuri sujungia ir išskiria įsivaizduo- 
jamas formas; kaip atsitinka, kai įsivaizduojamą aukso formą 
ir įsivaizduojamą kalno formą sujungiame į vieną auksinio 
kalno, kurio niekada nematėme, formą. Tačiau šis procesas 
nevyksta jokiuose kituose gyvūnuose, išskyrus žmogų, ku- 
riam vaizduotės galios tam visiškai pakanka. 

(S.Th. I, 78, 4; it. vert. V, p. 302) 


Teigiamus šios meno teorijos aspektus geriausiai liudija 
jos paprastumas bei aiškumas, jos noras atskleisti daiktų 

esmę nesigriebiant iracionalių ar demoniškų argumentų 
meniniam aktui paaiškinti. Tačiau aristoteliškai-tomistinei 
teorijai stinga vaizduotės (jos mechanizmus, ko gero, buvo 
galima aiškinti tomis pačiomis nuostatomis) kūrybiškumo 
gilesnės sampratos bei suvokimo, kad meninis procesas, 
tiesiog maitinamas intelektualine įžvalga bei amato išma- 
nymu, visų pirma yra sunkus derinimo procesas, kai fi- 
zinis veiksmas ne seka paskui suvokiantį protą, bet pats 
yra protas, kuris suvokia kurdamas. O kaip menas, toji 
intelekto galia sugeba idėją įsprausti į materiją? — klausia 
Gilsonas (1958, p. 119). Intelektas nieko nespaudžia. Me- 
ninis procesas, kaip jį suvokia aristotelizmas, nėra spon- 
taniškas, jis nekreipia dėmesio į vienintelį ir unikalų kū- 
rinį; iš esmės aristotelizmas ignoruoja bet kokį meninio 
akto subjektyvumą bei efektyvumą. 


4. Intuicija ir jausmas 


Sulig riterystės idealo iškilimu fundamentali viduramžių 
vertybė kaip kalokagathia ėmė įgauti vis daugiau estetinės 
prasmės. Vienas pavyzdys būtų Roman de la Rose, kitas — 
kurtuazinė meilė. Estetinės vertybės, nūnai stilizuotos 
grakštumo kanonais grindžiamo gyvenimo formulės, 
tampa socialinėmis vertybėmis. Socialinio ir meninio gy- 
venimo centre iškyla moteris: į literatūrą ateina moteriš- 
koji tema, kurią vyriškoji feodalizmo epocha ignoravo. 
Svarbiausios tampa emocinės vertybės, o poezija iš ob- 
jektyvaus pasakojimo virsta subjektyviu teigimu. Roman- 
tizmas, nors ir iškraipydamas istorinę perspektyvą, labai 
vertino viduramžius būtent todėl, kad šioje epochoje ro- 
mantikai įžvelgė jausmo estetikos pradžią; anot jų, tada 
gimė naujoji pajauta, kupina nepatenkintos aistros, pa- 
dariusi poeziją reiškėja to, kas neapibrėžta, neaišku. 
Tokių pokyčių akivaizdoje scholastinė meno teorija ne ką 
tegalėjo: nuo pat pradžios netinkanti dailiesiems menams 

aiškinti, ji apsiribojo uždaviniu apginti didaktinį mena, 
kuriame aiškus išankstinis išmanymas virsdavo pavyz- 
dine idėja ir komunikuodavo pagal taisykles. Bet kai poe- 
tas sako, jog jis pažymi ir išreiškia tai, ką jam sakanti Meilė*, 
mes, nors ir interpretuodami šią Meilę pagal jos filosofinę 
prasmę, susiduriame su nauja kūrybiškumo koncepcija, 
nenutraukiamu saitu su aistrų ir jausmų pasauliu — tai 
pranašauja moderniąją estetinę pasaulėjautą su visu jos 
erzeliu. 

Tiktai mistikai būtų įstengę apibrėžti naująją poeziją 
idėjos, jausmo, intuicijos sąvokomis. Žinoma, mistikai sa- 
vo dėmesį buvo nukreipę į kitas sielos sritis, tačiau jų kate- 
gorijose galima įžvelgti būsimosios įkvėpimo ir intuicijos 
estetikos užuomazgų. Idėjos teorija buvo įmanoma tik pla- 
tonizmo tradicijos rėmuose, o ūmaus jausmo estetika in 
nuce Slypėjo pranciškonų valios bei meilės pirmumo dok- 
trinoje. Kai šv. Bonaventūras sielos gelmėse išskaitė aequa- 
litas numerosa taisykles bei poreikį, jis būsimoms įkvėpimo 
ir meno idėjos estetinėms koncepcijoms tiesiog parodė 
kelią, galintį atvesti prie vidinio provaizdžio apibrėžimo. 

Be pranciškoniškosios srovės, ir viktoriečių mistikoje 
egzistavo grožio intuityvaus suvokimo prielaidos — tai 
būtent jų iškelta intelekto ir proto opozicija, kurioje pir- 
masis suprastinas kaip kontempliacijos bei sintetinio su- 
vokimo organas. 

Judėjų ir arabų mąstytojai irgi pasiūlė ne vieną mintį 
būsimajai fantazijos estetikai. Jehudah Levi savo traktate 
Liber Cosri kalba apie tiesioginę vidinę viziją, apie aiškia- 
regystės būseną, apie poeziją kaip dangaus dovaną, apie 
poetą, kuris savyje subrandina harmonijos taisykles, nors 
ir nežinodamas, kaip jas tiksliai suformuluoti (plg. Me- 
nėndez y Pelayo 1883, p. 303 tt.) 


* Autorius šiuo atveju omeny turi Dantę. 

Qui natura poeta est, statim (et sine labore) sapidum poema fundat, 
nullo prorsus vitio laborans. 


Kas savo prigimtimi yra poetas, tas akimirksniu (ir be vargo) 
skoninga poema sukuria, neturinčią jokio trūkumo. 
(Liber Cosri, leid. Buxdorf, p. 361) 


Tai rodo Boecijaus teoricizmo pabaigą. Taip pat ir Avi- 
cenai (su kuriuo šv. Tomas polemizavo dėl vaizduotės 
kaip penktosios galios) fantazija iškyla viršum jutiminių 
akstinų; jos pėdsakas ateina iš aukštybių ir modeliuoja 
tobulą formą, „kalbėjimą eilėmis ar stebuklingo grožio 
pavidalą“ (Livre des directives et remargues, vert. Goichon, 
Paris, 1951, p. 514 t.t.). Antra vertus, taip susiklostė, kad 
visoje viduramžių tradicijoje buvo plėtojama dieviškosios 
poeto beprotystės tema, bet teorija ja niekad nesusidomėjo 
(Curtius 1948, excursus VIII). 

Anot Meisterio Eckharto, visos kūrinijos formos pir- 
miausia egzistuoja Dievo prote ir kiekvienąsyk žmogus, 
suvokdamas kieno nors atvaizdą, iš esmės patiria prare- 
gėjimą, intelektinę malonę. Idėja yra veikiau atrandama 
nei suformuojama, žmogaus suvokiamų daiktų visuma 
esti pačiame Dieve. Žodžiai savo galią įgauna iš pirminio 
žodžio. Ieškoti meno pavyzdžio - nereiškia kurti, tai reiš- 
kia tarsi mistiškai sutelkti dėmesį į atkurtiną tikrovę iki 
pat susitapatinimo su ja. Tačiau Dieve esančios ir Zmo- 
gaus protui perduodamos idėjos yra ne tiek platoniškieji 
archetipai, kiek veiklos rūšys, galios, veikimo principai. 
Tai gyvuojančios idėjos, jos egzistuoja ne kaip standards, 
bet kaip atliktinų veiksmų idėjos. Iš idėjos privalo at- 
sirasti faktiškas daiktas, tačiau tai lyg (iš)augimo aktas. 
Eckharto teorija iš pažiūros atrodo kone aristoteliška, 
tačiau ji lenkia savo dinamiškumu ir generuojančia idėjos 
galia (plg. Coomaraswamy 1956; Faggin 1946). Išreikš- 
tasis vaizdinys yra formalis emanatio, formos emanacija, 

ir sapit proprie ebullitionem.* Jis ne atsiskiria nuo pavyz- 
džio, bet gyvena sykiu, yra jame ir tapatus jam: 


Ymago cum illo, cujus est, non ponit in numerum, nec sunt duae 
substantiae... Ymago proprie est emanatio simplex, formalis, trans- 
fusiva totius essenstiae purae nudae; est emanatio ab intimis in si- 
lentio et exclusione omni forinsici, vita quaedam, ac si ymagineris 
res ex se ipsa intumescere et bullire in se ipsa. 


Vaizdinys nėra nei atskirtas nuo [to daikto], kurio vaizdinys jis 
yra, nei jie [abu] yra dvi substancijos... Tikrasis vaizdinys yra 
emanacija, paprastoji, formalioji, gebanti išlieti visą esmę, gry- 
ną ir nuogą; tai yra emanacija iš gelmių, [vykstanti] tyloje ir 
atmetant bet kokį išoriškumą, tai tarsi gyvybė, nelyg įsivaiz- 
duojamas daiktas pats save perauga ir savy pačiame verda. 


(leid. Spamer, p. 7) 


Iš šių neišplėtotų minčių iškyla naujas meninio proceso 
suvokimas: tačiau tai, ką čia įmanu įžvelgti, jau nėra vidur- 
amžiai, tai užuomazga naujų estetikos krypčių, priklau- 
sančių mūsų laikų pasauliui. 


5. Naujoji menininko savigarba 


Kol teoretikų sprendimai buvo tik preliminarinio pobū- 
džio, menininkai ėmė patys įsisąmoninti savo orumą. Kita 
vertus, ši samprata niekada nebuvo dingusi iš viduramžių 
epochos, nepaisant to, kad religiniai, socialiniai bei psi- 
chologiniai faktoriai skatino menininkų nuolankumo nuo- 
statą ir tariamą polinkį į anonimiškumą. 

Ankstyvieji viduramžiai garbstė Tuotilą, legendinį vie- 
nuolį, kuris atspindi visą meninį Sankt Galleno vienuoly- 
no gyvenimą. Tuotilas buvo laikomas universaliu meni- 
ninku: visų menų žinovas, doruolis, gražuolis, sklandžiai 
šnekantis, itin malonaus balso tembro, grojantis vargonais 


* Iš tiesų primena virima (lot.). 

ir fleita, iškalbingas oratorius, įdomus pašnekovas, na- 
gingas vaizduojamųjų menų meistras; žodžiu, tiesiog Ka- 
rolingų epochos žmogaus ir humanisto idealas. O Abe- 
lardas savo sūnui Astralabijui rašė, jog tai, kas miršta, 
tebegyvuoja poetų kūriniuose; palankių ir pagarbių atsi- 
liepimų bei pastabų apie poetus ir kitus menininkus apstu 
ir kituose tekstuose. 

Tačiau neretai būdai, kuriais viduramžiais buvo reiškia- 
ma ši pagarba, įgaudavo komiškiausią pavidalą, pavyzdžiui, 
Saint-Rufo abatijos vienuoliai nakčia iš Noter-Dame-des- 
Doms katedros Avinjone pagrobė puikiai tapybos meną 
valdžiusį jaunuolį, kurį katedros kapitula skrupulingai la- 
vino (Mortet 1911, p. 305). Tokio pobūdžio dalykai rodo, 
kad iš tiesų menininko darbas nebuvo labai vertinamas, į 
menininką žiūrėta kaip į kokį naudojimo ir mainų objektą. 
Tokie epizodai kaip šis neabejotinai puoselėjo viduramžių 
menininko, kaip nuolankiai bendruomenei bei tikėjimui 
tarnauti pašaukto Žmogaus, įvaizdį, visai kitaip nei Re- 
nesanso epochos menininko, kuris tiesiog be saiko didžia- 
vosi savo individualybe. 

Šią tendenciją palaikė ir scholastinė meno doktrina — 
jos griežtai objektyvistinė koncepcija jokiu būdu neleido 
kūrinyje įžvelgti nė kokios asmeninės menininko žymės; 
prisidėjo ir tai, kad buvo įprasta iš aukšto žiūrėti į mecha- 
ninius menus - tai neskatino architektų ar skulptorių siek- 
ti asmeninės šlovės. Reikia nepamiršti, kad vaizduojamųjų 
menų kūriniai, sukoncentruoti apie kokį nors urbanistinį 
ar architektūrinį statinį, buvo komandos (ėguipe) darbai, o 
didžiausias asmenybės atminimo ženklas, kurį meninin- 
kas ar amatininkas galėjo sau leisti, tebuvo vardaženkliai 
ant kertinių akmenų. Net ir šiandien išsiblaškęs žiūrovas, 
neatidžiai skaitantis kino filmo titrus, jį laiko beveik anoni- 
miniu kūriniu; jis atsimena veiksmo intrigą ar pagrindinius 
veikėjus, bet ne autorius. 

Kitaip nei moechanici, poetai daug anksčiau ėmė su- 
vokti savo pačių reikšmingumą: iš mechaninių menų kū- 
rėjų ateičiai buvo perduoti tik žymiausių architektų var- 
dai, o kiekvienas poezijos kūrinys turėjo savo įvardytą 
autorių, suprantant savo minčių bei stilemu originalumą; 
tai paliudija Jono Škoto, Teodulfo Orleaniečio, Valafrido 
Strabono, Bernardo Silvestrio, Galfrido Viterbiečio tei- 
giniai. Nuo vienuoliktojo šimtmečio poetai jau gerai nu- 
tuokė, kad jų kūryba - tai priemonė pasiekti nemirtin- 
gumą; kai artes ima specializuotis logikos ir gramatikos 
disciplinose, o autorių, auctores, mokymasis (tebegyva- 
vęs Jono Solsberiečio laikais) vis labiau apleidžiamas, tos 
epochos autoriai, reaguodami į tokią dėmesio stoką, pa- 
mažu ima dar labiau pabrėžti savo orumą. Jeanas de 
Meunas netgi pareiškia, kad aukšta kilmė yra niekis prieš 
literato kilnumą. 

Mat tuo metu miniatiūrų meistras tebuvo vienuolis, 
mūrininkas meistras — tik savo cechui priklausąs ama- 
tininkas, o naujosios kartos poetas beveik visada yra dvaro 
menininkas, tiesiogiai susijęs su aristokratų gyvenimu ir 
didžiai gerbiamas didiko, kurio namuose gyvena. Nedirb- 
damas nei Dievo garbei, nei bendruomenes labui, nepro- 
jektuodamas architektūros kūrinio, kuris bus užbaigtas 
vėliau kitų, savo kūrinių neskirdamas saujelei rankraščių 
skaitytojų, poetas vis labiau mėgaujasi greita sėkme bei 
asmenine šlove. Kai miniatiūrų meistrai ėmė dirbti di- 
dikams (taip atsitiko broliams iš Limbourgo), tada ir jų 
vardai išniro iš anoniminės nežinomybės. Kai dailininkai 
pradėjo dirbti savo dirbtuvėse ir įsiliejo į kasdienį miesto 
gyvenimą (taip tryliktajame šimtmetyje atsitiko italų dai- 
lininkams), tada apie juos ėmė kurti anekdotišką litera- 
tūrą, o patys dailininkai sulaukė išskirtinio dėmesio ir 
beveik aklo garbinimo (plg. De Bryune 1946, II, 8, 3; Cur- 
tius 1948, excursus XII; Hauser 1953, it. vert. p. 250 ir tt.). 

6. Dante ir naujoji poeto samprata 


Ši knyga, kaip sakyta pradžioje, nagrinėja estetines scho- 
lastikos bei apskritai lotyniškųjų viduramžių teorijas: Už 
mūsų diskurso ribų lieka idėjos apie grožį bei poeziją, 
išsakytos tautinėmis kalbomis rašiusių poetų. 

Pašaly lieka netgi Dante, bent jau tai, kas susiję su ita- 
liškai rašytuose kūriniuose išdėstyta naująja poetinio akto 
ir įkvėpimo, poeto civilinės bei politinės įtakos samprata.’ 

Vis dėlto baigiant pokalbį apie tai, ką scholastinės teo- 
rijos teigė apie menininko svarbą bei poetinio diskurso 
bruožus, reikia stabtelėti ties Dante — būtent todėl, kad jis 
(nepaisant daugelio nuomonės, esą ištikimai laikėsi tomis- 
tinių nuostatų) šiais klausimais išsakė ganėtinai kitokią 
nuomonę, ypač palyginti su tuo, ką sakėme skyriuje apie 
simbolį ir alegoriją. 

Savo Tryliktajame laiške (Epistola XIII), aiškindamas Can- 
grande'i della Scala'i, kaip reikia skaityti jo pocis Dante 
teigia, jog 


ad evidentiam itague dicendorum sciendum est guod istius operis 
non est simplex sensus, ymo dici potest polisemos, hoc est plurium 
sensuum; nam primus sensus est qui habetur per litteram, alius est 
qui habetur per significata per litteram. Et primus dicitur litteralis, 
secundus vero allegoricus sive moralis sive anagogicus. Qui modus 
tractandi, ut melius pateat, potest considerari in hiis versibus: „In 
exitu Israel de Egipto, domus lacob de populo barbaro, facta est Iudea 
sanctificatio eius, Israel potestas eius."* Nam si ad litteram solam 
inspiciamus, significatur nobis exitus filiorum Israel de Egipto, tem- 
pore Moysis; si ad allegoriam, nobis significatur nostra redemptio 


Q 


Literatūros apie Dantės poezijos koncepciją yra nepaprastai daug. Čia 
nurodysime tik šiuos autorius: Vossler 1906, ypač I ir III sk.; Nardi 1942; 
Singleton 1958; Assunto 1961, p. 259-284; Hollander 1980; Corti 1981. 
Vosslerio, Nardi ir Corti darbuose ypač išsamiai aptariama tariamoji 
Dantės erezija tomistinės tradicijos atžvilgiu. 


* Ps. 113, 1-2. 

facta per Christum; si ad moralem sensum, significatur nobis con- 
versio anime de luctu et miseria peccati ad statum gratie; si ad 
anagogicum, significatur exitus anime sancte ab huius corruptionis 
servitute ad eterne glorie libertatem. Et quanquam isti sensus mis- 
tici variis appellentur nominibus, generaliter omnes dici possunt 
allegorici, cum sint a litterali sive historiali diversi. Nam allegoria 
dicitur ab „alleon“ grece, quod in latinum dicitur „alienum“ , sive 
„diversum“. 


tam, kad paaiškėtų tai, kas bus pasakyta, žinotina, kad šio 
kūrinio prasmė nėra viena, bet galima kalbėti apie polise- 
mija, t.y. daug prasmių; iš tiesų, pirmoji prasmė yra ta, kuri 
suvokiama paraidžiui, kita - toji, kurią ši paraidinė prasmė 
žymi. Ir pirmoji vadinama pažodine prasme, o antroji — 
alegorine arba moraline, arba anagogine prasme. Idant toks 
aiškinimo būdas būtų labiau suprantamas, galima kaip pa- 
vyzdį pateikti šias eiles: „Išėjus Izraeliui iš Egipto, Jokūbo 
namams iš svetimos tautos, prisipildė Judėja jo šventumo, 
o Izraelis — jo galybės.“ Išties, jeigu žiūrėsime tik raidės, tai 
[šios eilės] mums tereikš Izraelio sūnų išėjimą iš Egipto 
Mozės laikais; jeigu ieškosime alegorijos, tai eilės reikš per 
Kristų įvykdytą mūsų išganymą, jeigu moralinės prasmės, 
tai šitai žymės sielos atsivertimą iš tamsybės ir nuodėmės 
nykumos į malonės būklę; jeigu anagoginės, tai eilės reikš 
šventosios sielos išėjimą iš šios [žemiško] pagedimo vergo- 
vės įamžinosios šlovės laisvę. Ir nors šios mistinės prasmės 
vadinamos įvairiais vardais, visas jas apskritai galima va- 
dinti alegorinėmis prasmėmis, kadangi jos skiriasi nuo pa- 
žodinės, arba istorinės, prasmės. Mat alegorija taip vadi- 
nama nuo graikiško žodžio alleon, kas lotyniškai reiškia 
„svetimą“, arba „skirtingą“. 

(Epistola XIII, 20-22) 


Yra žinomi dėl šio Laiško kilę ginčai: tai Dantės kūrinys 
ar ne. Tačiau galime teigti, kad tiek žvelgiant iš vidur- 
amžių poetikos teorijų taško, tiek turint omeny pačią Dan- 
tės gyvenimo istoriją, tai neturi reikšmės: tuo atveju, jei 

ne Dante yra šio laiško autorius, laiškas vis tiek neabe- 
jotinai atspindi visai viduramžių kultūrai itin būdingą po- 
žiūrį ir Čia pateikiama interpretavimo teorija paaiškins, 
kaip amžiams bėgant buvo skaitoma Dantės poezija. Laiš- 
kas tik pritaiko Dantės poemai per visus vidurinių amžių 
šimtmečius gyvavusią keturių prasmių teoriją, kurią pa- 
prastu distichu apibendrino Nicholas de Lyra, arba Au- 
gustinas iš Dakijos: 


Littera gesta docet, guid credas allegoria, 
moralis guid agas, guo tendas anagogia. 


Raidė faktus išdėsto, kuo reik tikėti - moko alegorija, 
moralė — kaip turi elgtis, ko siekti - rodo anagogija. 


Tryliktajame laiške pasiūlytas skaitymo būdas yra per- 
dėm viduramžiškas. Tai neigti — reiškia neigti visą vidur- 
amžių poezijos suvokimą ir mėginti šią literatūrą skaityti 
kaip romantinę ar postromantinę, kuri griežtai atmeta 
„poliseminį“ vaizdavimo būdą ir intelektualų interpreta- 
vimo žaismą. Kaip žinome, tokia nuostata neleistų suvokti 
trijų ketvirčių Dantės poemos, kuriai būtina, visiškai at- 
virkščiai, perprasti viduramžių skonį: atsižvelgti į pažo- 
dinę reikšmę prarandančias prasmes bei netiesiogines 
reikšmes, atspindinčias biblinę ir teologinę kultūrą. 

Kitas argumentas, kuriuo galėtume apginti Dantės 
autorystę, toks — panaši teorija randama ir Puotoje (Con- 
vivio): poetas, kuris šalia savo eilėraščių pateikia filo- 
sofinius komentarus, paaiškinančius, kaip reikia juos 
teisingai interpretuoti, yra poetas, kuris tikrai tiki, kad 
poetinis kalbėjimo būdas turi bent vieną papildomą 
prasmę, be tiesioginės žodžių reikšmės, kad šią prasmę 
galima užkoduoti, o dešifravimo žaidimas - tai neat- 
skiriama skaitymo malonumo dalis ir vienas iš svar- 
biausių poetinės veiklos tikslų. 

Vis dėlto daugelis tyrinėtojų pažymėjo, jog Tryliktajame 
laiške teigiami ne visai tie patys dalykai kaip Puotoje.* Joje, 
pavyzdžiui, aiškiai atskiriama poetų alegorija ir teologų 
alegorija (Conv. II, 1), o Laiške (ir kaip tik todėl, kad čia re- 
miamasi išsamiai komentuojamu bibliniu pavyzdžiu) šis 
skirtumas, regis, ignoruojamas. Be abejonės, sakoma, 
Dante puikiausiai galėjo parašyti Epistola XIII ir vėliau tas 
mintis pakoreguoti Puotoje, tačiau reikalas tas, kad jis esą 
buvo tiesiog persiėmęs tomizmo dvasia, o Laiške, atrodo, 
išsakomos mintys prieštarauja tomistinei poetinės reikš- 
mės teorijai. 

Taigi visa tai turint omenyje, galimi tik trys sprendimai. 

Arba Laiškas ne Dantės rašytas, bet tai reikštų, jog Dan- 
tės aplinkoje ir labai panašiu kaip poemos publikacija me- 
tu įsivyravo poetinė teorija, akivaizdžiai prieštaraujanti 
idėjoms, kurios priskiriamos Dantei bei jo kultūriniam en- 
tourage, pradedant visais jo komentatoriais. Arba Laiškas 
yra Dantės rašytas, ir jis norėjo išsakyti visiškai Ange- 
liškojo daktaro mintims priešingą nuomonę, arba, paga- 
liau, Epistola yra Dantės kūrinys - jis iš esmės liko išti- 
kimas Akviniečio mokymui, tačiau Laiške išreiškiama ne 
visai tai, kas tarsi norėta pasakyti, o subtilesni dalykai. 

Norint atsakyti į šį klausimą ir nuspręsti, kuris iš trijų 
atsakymų labiausiai tikėtinas, tenka grįžti prie šeštajame 
skyriuje nagrinėtos viduramžių alegorizmo ir simbolizmo 
temos. 

Aišku, ko Dante siekė savo Puotoje iš pradžių surašy- 
damas kanconas, o po to pasiūlydamas jų interpretavimo 


4 Čia užtenka paminėti Bruno Nardi („Osservazioni sul medievale / accessus 
ad aucores' in rapporto all'Epistola a Cangrande", tome Studi e problemi di 
critica testuale. Convegno di studi di filologia italiana, Bologna: Commissione 
per i testi di lingua, 1961). Nors ir jrodoma, kad Puotoje prasmés api- 
brėžiamos geriau negu Laiške, vis viena vertėtų prisiminti „konceptualų 
substancinį vieningumą“, kaip pavadino M. Simonelli 1967. 

taisykles. Viena vertus, jis seka viduramžių alegorijų aiš- 
kinimo tradicija ir net nesuvokia poezijos, kuri neturėtų 
figūratyvios prasmės; antra vertus, Dante išvis nesiginčija 
su tomistine teorija, jis tenori teigti mintį, jog tai, kas iš- 
plaukia iš kanconos alegorinės interpretacijos, yra būtent 
tai, ką jis, poetas, norėjo pasakyti. „Po keistųjų eilių šydu“, 
pasitelkus parabolinį metodą, atsiveria pažodinė kanco- 
nos reikšmė, ir tai yra taip tikra, kad Dante savo komen- 
tarą rašo tam, kad ši pažodinė reikšmė taptų suprantama. 
O kad neiškiltų dviprasmybių, jis gana tomistine dvasia 
atskiria poetų ir teologų alegorijas. 

Ar tai tinka ir Epistola XIII, nepaisant jos autorystės? 

Pirmiausia gana įtartina, kad autorius panaudoja Bib- 
lijos ištrauką kaip alegorinio poezijos skaitymo pavyzdį. 
Galima būtų prieštarauti (plg. Pėpin 1969, p. 81), kad Laiš- 
ke Dante pateikia ne Išėjimo faktą, bet apie Išėjimą kalbančio 
Psalmininko posakį (šį skirtumą suvokė jau Augustinas, žr. 
Enarr. in psalm. CXIII). Tačiau kelios eilutės prieš psalmės 
citatą Dante mini savo poemą ir pavartoja pasakymą, kurį 
vertimai kartais (daugiau ar mažiau nesąmoningai) su- 
švelnina. Pavyzdžiui, A. Frugoni ir G. Brugnoli vertime? 
Dante prabyla taip: „Il primo significato è quello che si ha dalla 
lettera del testo, l'altro è quello che si ha da quel che si volle 
significare con la lettera del testo”, t.y. „pirmoji reikšmė yra 
toji, kuri kyla iš teksto raidės, antroji yra ta, kuri kyla iš to, 
ką ta teksto raide norima išreikšti“. Jei iš tiesų taip, Dante 
būtų labai ortodoksiškas tomistas, nes šiuo atveju reikštų, 
kad jis kalba apie autoriaus omenyje turėtą parabolinę 
prasmę, kurią, kalbant tomistiniais terminais, galima re- 
dukuoti į pažodinę prasmę (taigi reikštų, kad Laiške irgi 
kalbama apie poetų, o ne apie teologų alegoriją). Tačiau 


? La letteratura italiana. Storia e testi 5, 11, Dante Alighieri, opere minori, II, 
Milano-Napoli: Ricciardi, 1979, p. 11. 

lotyniškame tekste sakoma: alius est qui habetur per 
significata per litteram, kas rodo, kad Dante čia nori kalbėti 
apie „dalykus, kuriuos teksto raidė pažymi“, taigi ir apie 
alegoriją in factis. Jeigu jis būtų norėjęs kalbėti apie nu- 
manomą prasmę, jis nebūtų vartojęs bevardės giminės Zo- 
džio significata, o veikiau tokį pasakymą, kaip sententiam, 
kuris viduramžių leksikoje vartotas būtent norint nusakyti 
pagrindinių teiginių (kokie jie bebūtų, numanomi ar ne) 
prasmę. | 

Ar galima kalbėti apie allegoria in factis, turint omeny 
įvykius, papasakotus pasaulietinėje poemoje, parašytoje, 
kaip Dante sako Laiške, poetiniu, pramanytu metodu (mo- 
dus poeticus, fictivus)? 

Galimi du atsakymai. Jei priimsime prielaidą, jog Dante 
buvo tomistas ortodoksas, tuomet teks pritarti nuomonei, 
kad ši Epistola, akivaizdžiai prieštaraujanti tomistiniam 
požiūriui, nėra autentiška. Tačiau tokiu atveju tiesiog ne- 
įtikėtina, kodėl visi Dantės komentatoriai sekė Laiške nu- 
rodytu keliu (Boccaccio, Benvenuto da Imola, Franesco da 
Buti ir t.t.) 

Labiau įtikėtina hipotezė, kad Dante, bent jau nusaky- 
damas poeziją, visai nebuvo tomistas ortodoksas. Būtent 
šią nuomonę išreiškė Gilsonas (1939) ir ypač akcentavo 
Curtius (1948, XII, 3) teigdamas, jog „scholastikos spe- 
cialistai... pernelyg dažnai pasiduoda gundymui atrasti 
tiesiog apvaizdos lemtą harmoniją tarp Dantės ir šv. To- 
mo“. O Bruno Nardi (1950, I, 20) priminė, kad „dauguma 
Dantės tyrinėtojų užkirto sau kelią jo minčiai suvokti, pri- 
imdami neotomistų sukurtą legendą, kuri pristatė Dantę 
kaip ištikimą Akviniečio doktrinų aiškintoją“. Curtius įti- 
kinamai parodo, kad Laiške apibūdindamas savo poemą, 
kuriai įkvėpimo sėmėsi iš formos, arba modus tractandi, 
kuris yra poeticus, fictivus, descriptivus, digressivus, tran- 
sumptivus, Dante priduria, jog šis modus yra taip pat cum 


185 


Menas ir grožis viduramžių estetikoje 


hoc diffinitivus, divisivus, probativus, improbativus, et exem- 
plorum positivus. Jis vartoja dešimt terminų, iš kurių penki 
tradiciškai priskiriami poetiniam kalbėjimo būdui apibū- 
dinti, o kiti penki laikyti tipiškais filosofinio ir teologinio 
diskurso bruožais. 

Dante buvo tos nuomonės, kad poezija gerbtina lygiai 
kaip ir filosofija, ir ne tik jo, bet ir visų didžiųjų poetų; jis 
nepripažįsta to poetų teologų nuvertinimo, kurio ėmėsi 
Aristotelis (o komentavo šv. Tomas) savo Metafizikoje. 
„Sesto tra cotanto senno”, „šeštasis tarp tokių išmintingų“ 
(drauge su Homeru, Vergilijumi, Horacijumi, Ovidijumi 
ir Lukianu - Inf. IV, 78), jis niekad nepaliovė skaityti an- 
tikinių mitų ir antikos poetų kūrinių, žiūrėdamas tarsi į 
alegorijas in factis, t.y. laikėsi papročio, kuris, nepaisant 
tomistinio caveat, gyvavo Bolonijoje tuo metu, kai Dante 
ten gyveno (kaip mano Pėpinas). Minėtomis sąvokomis jis 
kalba ir apie poetus savo kūriniuose De vulgari (1, 2, 7) bei 
Convivio. Dieviškojoje komedijoje jis atvirai pareiškia, kad 
Stacijus lavina žmones kaip tas, kuris ateina iš nakties, su 
savimi atsinešdamas šviesą, bet sau jos nenaudodamas 
(„come guei che:va di notte — che porta il lume dietro e a sé non 
giova” — Purg. XXII, 67-69): pagonių poezijoje slypéjo ir 
tokios prasmės, apie kurias jos autoriai net nenutuokė. O 
savo Septintajame laiške (Epistola VII) Dante alegoriškai in- 
terpretuoja vieną Metamorfoziy ištrauką, kurią jis suvokė 
kaip Florencijos lemties provaizdį. Sakytume, grynai re- 
torinis exemplum skonis: bet tam, kad šis exemplum taptų 
įtikinamesnis, visgi reikia bent jau manyti, kad poetų pa- 
sakojami įvykiai turi tipologinę vertę. 

Taigi poetai tarsi pratęsia Šventąjį Raštą, lygiai kaip 
praeityje jį patvirtino ar netgi užbėgo jam už akių. Dante 
gyveno tuo metu, kai Albertino Mussato šlovino „poetą 
teologą“ ir labai vertino tą pačią Divina Commedia. Nors 
Cangrande'i Dante šį kūrinį pristatė kaip komediją, tačiau 

leido suprasti (kaip tik dėl vartojamų biblinių pavyzdžių), 
kad ją laiko geru ir tinkamu dieviškosios knygos tęsiniu. 
Jis tiki savo sukurto mito tikrove, kaip veikiausiai tiki ir 
alegorinių antikos mitų, kuriuos cituoja, tikroviSkumu; 
kitaip juk nepaaiškinsi, kodėl jo poemoje šalia istorinių 
personažų, laikomų ateities figūromis, atsiranda ir mi- 
tologinių veikėjų kaip Orfėjas. O tuo labiau Katonas bus 
vertas kartu su Moze simbolizuoti Kristaus auką (Purg. I, 
70-75) ar net patį Dievą (Conv. IV, 28, 15). 

Betjeigu poeto funkcija yra tarsi grynai poetinėmis prie- 
monėmis pavaizduoti faktus, kurie funkcionuotų kaip 
ženklai, sekant Biblijos pavyzdžiu, tuomet tampa supran- 
tama, kodėl Dante siūlo Cangrande'i tai, ką Curtius pa- 
vadino „autoegzegeze“, o Pėpinas „autoalegorizavimu“. 
Galima manyti, kad Dante pažodinę prasmę pranokstan- 
čią poemos prasmę laiko labai artima bibliškajai, nepa- 
mirštant, kad net ir pats poetas kartais — įkvėpimo pa- 
gautas - nesuvokia visko, ka sakąs. Todėl pirmojoje Rojaus 
giesmėje, kreipdamasis į Apoloną, jis maldauja dieviško 
įkvėpimo ir malonės. Jeigu poetas yra tas, kuris rašo, kai jį 
įkvepia meilė, atskleisdamas iš vidaus kylančias mintis 
(Purg. XXIV, 52-54), tai galima naudoti (interpretuojant, 
kadjis ne visada suvokia, ką pasako) tuos pačius metodus, 
kuriuos šv. Tomas (bet ne Dante) taiko šventajai istorijai. 
Ojei poetinis kalbėjimas tėra pažodinis, kaip tomistiškos 
parabolinės prasmės atveju, tai visiškai neaišku, kam įvai- 
rias savo kūrinio vietas uZgriozdinti kreipimaisis, kuriais 
poetas kviečia skaitytoją atrasti, kas slepiasi po keistųjų 
eilių šydu (Inf. IX, 61-63). 

Taigi tenka daryti išvadą, jog alegorizavimo aistra vi- 
duramžiais buvo tokia stipri, kad netgi kai Tomas sumen- 
kino jos svarbą, paskelbdamas, jog XIII amžiaus kultūroje 
jau nebegalima pasauliui pritaikyti interpretacinio figū- 
ratyvaus skaitymo, būtent poetai, per daug nesilaikydami 

saulietinei poezijai tą funkciją, kurią besirutuliodamas ari- 
stotelizmas buvo atėmęs iš pasaulio interpretacijos. - 

1. Praktiškasis viduramžių dualizmas 


Daugelis viduramžių estetikos išplėtotų fundamentaliųjų 
konceptų gyvavo toliau ir vėlesniais amžiais, kai kurie — 
iki pat mūsų dienų. Juos rasime naujai suformuluotus, 
perkeistus, cituojamus kaip neginčytiną autoritetą, nors 
jie įterpti į kitą kontekstą ir iš esmės pakitę. Tačiau čia mus 
domina ne nenutrūkstamas šių idėjų gyvavimas. Veikiau 
rūpi išskirti lūžio, paradigmos kaitos prielaidas, dėl kurių 
viduramžių teoretikų idėjas ištiko krizė. 

Vienas svarbiausių viduramžių estetikos formuluočių 
bruožų yra tas, kad jos gali aprėpti ir viską, ir nieko. Tei- 
ginys, jog grožis yra grynumas ir proporcija, gali pasiro- 
dyti tuštoku apibrėžimu, turint omenyje, kad jis taikomas 
Dievo, gėlės, gerai padaryto instrumento, romaninės aba- 
tijos kapitelių bei vėlyvosios gotikos miniatiūrų grožiui 
nusakyti. 

Šioje knygoje matėme, kad ta pati formuluotė kiekvie- 
name amžiuje galėjo būti susijusi su skirtinga tikrove, ir — 
nors teigiama, kad laikomasi tradicinio kanoninio api- 
brėžimo — atskleisdavo skirtingus skonio aspektus bei 
kitokias meno sampratas. Vis dėlto, nors ir neišleidžiant 
iš akių šių niuansų, atrodo, kad scholastų estetikos 

pasaulis labai tolimas tai kasdienei tikrovei, kurioje šie 
teiginiai buvo skelbiami. Kaip suderinti geometrinio dės- 
ningumo sampratą, grynąjį racionalizmą, priedermės bū- 
ti, inspiruojančios visus kosmoso harmonijos apibrėžimus, 
vykdymą su gyva galybe žiaurumo ir bedievystės, skurdo 
ir nelygybės, kamavusių diena iš dienos? Kaip suderinti 
tikėjimą Dievo valia sukurtu pasauliu, išpuoštu visokio- 
mis malonėmis ir džiugiais dalykais, su nuolatiniais bad- 
mečiais ir marais, su šėtono klasta kiekviename žingsnyje, 
su Antikristo laukimu, su nuostata kiekviename žemiška- 
jame įvykyje įžvelgti pasaulio pabaigą pranašaujančius 
ženklus? 

Nesinori pritarti stereotipui, atseit Tamsieji amžiai, arba 
viduramžiai, buvę laužų epocha. Iš tikrųjų tik Naujaisiais 
laikais prasidėjo didžioji raganų medžioklė - juk ir gar- 
susis vadovėlis apie raganas, Malleus maleficarum, pasirodė 
penkioliktojo šimtmečio pabaigoje — ir būtent humanistas 
Jeanas Bodinas kalbėjo apie dėmonomanie, tvirtai tuo ti- 
kėdamas. 

Jau veikiau Naujieji laikai, taip sakant, viešai išstatė savo 
prieštaravimus, o viduramžiai buvo linkę juos slėpti. Ne 
vien tik estetika, bet ir visa viduramžių mintis linko pa- 
rodyti geriausią padėtį ir bandė pasaulį matyti nelyg Dievo 
akimis. Mes, šių laikų Žmonės, niekaip neįstengiame su- 
derinti teologinių traktatų bei mistikų raštų su liepsninga 
Eloizos aistra, Gilles de Rais perversijomis, Izoldos neiš- 
tikimybe, Brolio Dolčino bei jo persekiotojų Ziaurumais, 
atvirai geidulingumą šlovinančiais goljardų eilėraščiais, 
karnavalais, Kvailių švente, linksmais liaudies šurmulia- 
vimais, viešai išjuokiančiais vyskupus, religinius tekstus, 
liturgiją ir visa tai parodijuojančiais. Skaitome rankraščių 
tekstus, kuriuose išguldyta sisteminga pasaulio koncepcija 
ir nesuvokiame, kaip buvo galima sutikti, kad tie patys pus- 
lapiai būtų dekoruoti marginalijomis, vaizduojančiomis 

aukštyn kojomis apversta pasaulį (plg. Baltrusaitis 1955, 
1960 ir Cocchiara 1963).! 

Tai ne veidmainystė ar cenzūra, o tipiškas „katalikiš- 
kas“ požiūris — viduramžių istorija, šia prasme, tarsi pa- 
vyzdys - puikiausiai žinoma, kas yra gėris, teigiama, kad 
jo reikia laikytis, o drauge neprieštaraujama nuomonei, 
kad gyvenimas esąs kitoks, nes viliamasi, jog pabaigoje 
Dievas atleisiąs. Viduramžiai galiausiai aukštyn kojomis 
apvertė Horacijaus posakį: Lasciva est nobis vita, pagina pro- 
ba.* Viduramžiai — tai tokia civilizacija, kai viešai rodomas 
žiaurumo, gašlumo, piktadarystės spektaklis ir tuo pat 
metu pamaldžiai laikomasi ritualų, tvirtai tikima Dievu, 
Jo dovanomis bei bausmėmis, siekiama dorovės idealų, 
kuriems taip lengvai ir atvirai nusižengiama. Estetika pri- 
sitaikė prie tokių nuostatų. Visąlaik ji mums kalba apie 
idealų grožį, nurodo, kokio idealo reikėtų siekti. Visa kita 
tėra atsitiktiniai ir laikini nukrypimai, kurių teorija neima 
domén. 

Viduramžiai teoriniu lygmeniu kovojo su manichiejų 
dualizmu ir blogį - teoriškai — išbraukė iš Sukūrimo plano. 
Tačiau būtent todėl teko susitaikyti su jo akcidentiniu bu- 
vimu. Galų gale net ir baidyklės, įtrauktos į sukūrimo sim- 
foniją, virto gražiomis, lygiai kaip dailios yra garsų grožį 
išryškinančios pauzės bei tyla. Iš tiesų tereikia tik nepa- 
stebėti detalės kaip tokios. 

Viskas susiklostė taip, nes viduramžių kultūra negalėjo 
pateisinti prieštaravimų. Priešybes buvo galima toleruoti, 
bet teorija jas privalėjo įveikti. 


! Medžiaga apie „iškreiptuosius“ viduramZius bus cituojama iš Bachtin 
1979; Cohn 1965 ir 1975; Capitani 1977; Camporesi 1973 ir 1978. 


* Matyt, autorius turi omeny Marcialio posakį Lasciva est nobis pagina, vita 
proba - „mūsų raštas išdykęs, o gyvenimas doras“. 

2. Viduramžių mąstymo struktūra 


Viename savo questio guodlibetalis šv. Tomas klausia, utrum 
Deus possit virginem reparare, tai yra, ar gali Dievas -pa- 
daryti taip, kad nekaltybę praradusi moteris būtų sugrą- 
Zinta į savo pirminę būklę. 

Tomas atsako ryžtingai. Jis atskiria proto bei kūno vi- 
sumą ir laiko ryšius. Nekaltybės praradimas - tai įvykis, 
turintis dvasinį ir fizinį poveikį. Kiek tai susiję su dvasiniu 
poveikiu, Dievas gali atleisti ir, vadinasi, grąžinti mergelę 
malonės būklėn. Kiek tai susiję su fiziniu poveikiu, Dievas 
per stebuklą irgi gali grąžinti mergelės kūniškąjį skaistu- 
mą. Tačiau netgi Dievas negali padaryti taip, kad tai, kas 
jau įvyko, nebūtų įvykę, kadangi šis laiko dėsnių pažei- 
dimas prieštarautų pačiai Jo prigimčiai. Dievas negali pa- 
žeisti loginio principo, pagal kurį neįmanoma, kad abudu 
teiginiai — „tai vyko“ ir „tai nevyko“ — būtų teisingi tuo 
pačiu metu. 

Šiuo principu net nesuabejota, kai vyko visą scholastiką 
persmelkusi diskusija apie potentia absoluta Dei. Ar galėtų 
koks absoliučiai visagalis dievas sukurti (arba būti jau 
sukūręs) pasaulius, visiškai skirtingus nuo mūsų pasau- 
lio? Ar galėtų jis padaryti taip, kad daiktas būtų ir tuo pat 
metu nebūtų? 

Taigi iki Ockhamo atsakyti į šį klausimą kliudė neper- 
žengiamas neprieštaringumo principas. Daugybės pasau- 
lių idėja nebuvo iš esmės absurdiška, tačiau net Ockhamas 
nebuvo linkęs sutikti su mintimi, jog Dievas, kai burtas 
jau mestas, gali padaryti taip, kad jis nebūtų mestas (plg. 
Beonio-Brocchieri ir Ghisalberti 1986; Randi 1986). 

Scholastika laikėsi linijinės laiko sampratos, pagal kurią 
priežastinis ryšys privalo būti linijinis. Jeigu A yra B prie- 
žastis, nes laiko atžvilgiu eina pirmiau už B, tai B negali 
būti A priežastimi. Tai išskirtinai „lotyniškas“ principas: 
Fedro ėriukas ir pats Fedras piktinasi ne todėl, kad vilkas 

ji ėstų (taip jau gamtoje sutvarkyta), bet todėl, kad vilkas 
savo teisę nori grįsti ne jėga, o suardydamas priežastinius 
ryšius: upė negali tekėti iš slėnio į kalną. Jeigu superius sta- 
bat lupus*, vilko vanduo buvo ėriuko vandens priežastimi, 
o ne atvirkščiai. 

Šis principas valdo ir vidinę lotynų sintaksės logiką. 
Neperkeičiamas laiko lineariškumas, kuris sykiu yra ir 
kosmologinis lineariškumas, tampa loginių subordinaci- 
nių ryšių sistema laikų derinimo (consecutio temporum) at- 
žvilgiu. 

Jau matėme, kad nuo pat Augustino laikų lotyniškoji 
kultūra iš visos biblinės teologinės minties išskyrė vieną 
formuluotę, kuri buvo sulotyninta taip: Dievas sukūrė 
pasaulį pagal numerus, pondus et mensura. Iš visų graikų 
matematinių konceptų viduramžiai fundamentaliu me- 
tafiziniu principu pripažino, remdamiesi muzikologine 
pitagoriečių raštų interpretacija, būtent proportio. Tačiau 
proporcija visuomet lygia greta ėjo su claritas bei integritas. 
Daiktas yra tai, kas yra ir negali būti kitu daiktu, ir ta 
individualybė, grindžiama universalios formos, aktuali- 
zuotos kiekybe paženklintoje (signata guantitate) materi- 
joje, apibrėžtimi, privalo aiškiai atsiskleisti: tos (o ne kitos) 
formos teisėtumą atspindi to (kuris nėra kitas) daikto indi- 
vidualybė. Tiktai taip galima suprasti, kad daiktas ne tik 
yra, bet ir yra vienas, tikras, gražus. 

Tai identiškumo, neprieštaringumo ir „trečiojo neduo- 
ta“ principas — štai kokią pamoką scholastika išmoko iš 
graikų filosofijos. Tačiau graikai pateikė ne tik identišku- 
mo bei „trečiojo neduota“ principo modelį. Graikai išplėto- 
jo ir nuolatinės metamorfozės idėją, kurią simbolizavo Her- 
mis. Hermis yra nepastovus, dviveidis, visų menų tėvas, 
tačiau drauge vagių dievas, vienu metu iuvenis et senex. 


* Aukščiau stovėjo vilkas (/ot.). 

Hermetinėmis vėliau bus pavadintos transformacijos bei 
alchemijos metafizika, o esminis Corpus Hermeticum prin- 
cipas (šių raštų atradimas Renesanso laikais patvirtino 
scholastinės minties pabaigą ir naujojo neoplatonizmo 
gimtį) yra visuotinis panašumas bei trauka. Scholastika 
prie šių idėjų vos prisilietė, turėdama vienintelį lotyniškai 
išverstą hermetinį tekstą, Asclepius, tačiau vis viena sten- 
gėsi tai nuslėpti ir atsispirti nuolatinės metamorfozės pa- 
gundai. 

Viduramžiai su neoplatonizmu susipažino per sukrikš- 
čionintą Corpus Dionysianum versiją. Pseudodionisijo prob- 
lema ta, kad dieviškąjį Vienį, net ir turint omeny, kad jis 
nepažinus ir pirmesnis už kiekvieną apibrėžtį, vis viena 
reikia pavadinti vardais (t.y. tenka kalbėti apie Dievą, nors 
Dievo negali apibūdinti nė vienas mūsų žodis). 

Krikščioniškasis Aeropagiečio neoplatonizmas buvo 
„Švelnusis“ neoplatonizmas, skirtingai nuo renesansinio, 
kuris, kaip matysime, buvo „griežtasis“. Aeropagiečio neo- 
platonizmas, tegul ir pripažindamas kosmoso sudėtingu- 
mą, nė minties neturėjo, kad kosmoso pradžią sudarantis 
Vienis galėtų būti visų įmanomų apibrėžčių prieštaros vie- 
ta. Atvirkščiai, kadangi Vienis yra Kosmoso pradžia ir 
racionalumo garantas, jo pažinimas yra nedviprasmiškas. 
Taigi tik mes jį pažįstame miglotai ir prieštaringai, mes, 
kurie dėl savo kalbos neadekvatumo nežinome, kaip jį 
įvardyti. Bandome jį vadinti vienybe, tiesa, grožiu, tačiau 
žinome, jog šie žodžiai yra neadekvatūs. Dionisijas teigia, 
kad kalbėdami apie Dievą vartojame kelis žodžius, tačiau 
hipersubstancialiąja prasme. Jie reiškia daug daugiau — 
arba mažiau, kas šiuo atveju yra tas pat - negu paprastai. 
Vadinasi, jie žymi kažką kitą, todėl ir Dievą dera vadinti 
pabaisa, lokiu, pantera, nes tik taip suprasime, kad nesa- 
kome tiesos apie Jį, ir suvoksime, jog apie Jį kalbame tiktai 
simboliškai. 

Lengva nutuokti tokios situacijos pavoju: kiekvienas, 
net tiesiog neįtikimai neadekvatus visatos taškas gali by- 
loti apie Dievą. Kaip skaityti pasaulio knygą, žinant, kad 
viskas gali reikšti viską? Čia galėtų pagelbėti mistinės kal- 
bos kuriami modeliai ir jų nekontroliuojamos metaforos. 

Tačiau viduramžių neoplatonizmas atmetė tai, su kuo 
sutiko graikų neoplatonikai, tai yra, kad Dievas emanuoja, 
kad visata yra, taip sakant, Vienio ektoplazma, kad iki pat 
savo žemiausio lygmens ji yra nulipdyta iš to paties Dievo 
molio. Krikščioniškoji filosofija privalėjo išsaugoti abso- 
liutų Dievo transcendentalumą, todėl palengva - darbą su 
šiuo Sąvadu dirbo visi teologai iki paties šv. Tomo Akvi- 
niečio — neoplatoniškąją emanacijos idėją ji transformavo 
į krikščioniškąją dalyvavimo, participatio, idėją. Dieviš- 
kasis Vienis yra be galo nutolęs nuo mūsų, mes nesame 
nulipdyti iš to paties jo molio, esame jo sutverti, tačiau tarp 
jo ir mūsų yra atstumas, pertrūkis, o ne ištisinis lavos srau- 
tas, vientisa magma. Tad suprantama, kodėl šioje perspek- 
tyvoje, netgi pripažįstant, kad pasaulis — tarytum kažką 
žyminčių formų miškas ir visos jos visaip gali byloti apie 
Dievą, stengiamasi apriboti kosmoso daugiareikšmišku- 
mą. Iš tiesų reikia vienareikšmiškai apibrėžti tą vienareikš- 
miškumą ir neprieštaringumą — Dievas yra pats savaime. 
Reikia daugybę aliuzijų, neaiškių panašumo ryšių pakeisti 
į priežasčių ir padarinių grandines, apie kurias jau galima 
samprotauti vienareikšmiškai. Tomistinis analogijos prin- 
cipas grindžiamas ne neperprantamomis ir miglotomis 
asociacijomis, o metodologijos nuostata - kuo vienareikš- 
miSkesniu taisyklių pagrindu iš padarinių spręsti apie 
priežasties prigimtį. 

Kad toks metodas būtų pritaikomas, reikia tvirtai tikėti 
tapatumo principu ir sutikti su mintimi, kad tertium non 
datur. Graikų logikos principai palaikė viduramžių mąs- 
tytojų įsitikinimą, jog ribas tarp daiktų, kaip ir tarp idėjų, 

galima nubrėžti visiškai tiksliai. Gali būti prieštaringų 
nuomonių, tačiau filosofinio tyrimo tikslas — prieiti tikrai 
nedviprasmišką išvadą. 

Scholastikos mąstymo stilių, kaip pažymi Chenu (1950, 

2), galima apibendrinti trimis fundamentaliais metodais: 
lectio, guestio ir disputatio. 

Lectio suponuoja tekstą. Labiau nei Aristotelio ar Petro 
Lombardo sentencijos, tekstas par excellence yra Šventasis 
Raštas. Koks buvo lotyniškosios krikščionybės požiūris į 
tekstą? 

Viduramžių hermeneutikas, pakerėtas knygos labirin- 
tiškumo, tiesiog apsvaigdavo matydamas, kokią begalę 
dalykų Šventoji knyga gali pasakyti. Bet ji visgi (žr. VI 
skyrių) atrodė kaip ugnikalnis, iš kurio sulig kiekvienu 
proveržiu pliūptelėjusi lava ne sustingsta, bet grįžta atgal 
į ciklą ir atsinaujina. Kitaip sakant, knyga privalėjo turėti 
tik vieną prasmę, būtent tą, kurią omeny turėjo dieviškasis 
jos autorius, ir ji privalėjo byloti tik apie vieną dalyką. 
Primygtinis intentio auctoris ieškojimas, kurį šv. Tomas 
ėmė taikyti ir pasaulietinei poezijai, atspindi išskirtinai 
lotynišką pasikliovimą vienu „dalyku“, esančiu pirmiau 
teksto kalbinės plokštumos. 

Viduramžių kultūra buvo tiesiog apkerėta Šventraščio 
labirinto, tačiau stengėsi išvengti tuščių fantazijų. Knygos 
labirintiškumas laikytas išoriniu įspūdžiu: problema yra 
surasti gilumines taisykles bei teisingus kelius, pašalinant 
klystkelius. Jeigu ši knyga parašyta digito Dei, o Dievas 
pats yra tapatumo pagrindas, iš jos negali kilti priešta- 
ringų reikšmių. 

Scholastinė guestio, ryškiausia forma įkūnyta tomisti- 
nėje guestio, neignoravo nuomonių įvairovės. Atvirkščiai, 
guestio sudarinėja sąrašus, klasifikuoja, nagrinėja. Tačiau 
tada, kai svarsto nesuderinamas nuomones, tada, kai 
įžvelgia dviejų prieštaraujančių tiesų galimybę, guestio pa- 

sirodo esanti kaip neklystantis mechanizmas, leidZiantis 
dvi galimas alternatyvas redukuoti ad unum. Klausimo 
atsakymas, respondeo, neignoruoja ankstesnių nuomonių 
įvairovės: tiesiog bandoma įrodyti, kad tos nuomonės ne- 
buvo priešybės, ir tai daroma laviruojant perdėtai sub- 
tiliomis, dažnai visiškai formaliomis distinkcijomis. Sten- 
giamasi žūtbūtinai išvengti situacijos, kai galima pateikti 
du ar daugiau atsakymų į vieną klausimą. 

Disputatio, kuris yra atviras, viešai prisiima nesėkmės 
riziką, kadangi prieštaringi argumentai ne pateikiami mo- 
kytojui apibendrinti, bet jiems leidžiama, taip sakant, lais- 
vai judėti, atskleidžiant visą savo galią, kai tik oponentai 
juos pateikia. Disputatio yra teorijos praktika ir sykiu - tai 
turnyras, dvikova, apskaičiuota rizika. Kokia garbė mo- 
kytojui, jeigu jam pavyksta suderinti prieštaravimus ir 
pateikti vieną atsakymą, nepaisant dialektinės oponentų 
teiginių reikšmės! 

Vis dėlto, kaip pažymėjo Mandonnet (1928), disputatio 
neapsiriboja vien tik verbaliniu ginčo procesu, jį reikia už- 
baigti determinatio, ir tai padaryti turi mokytojas, privalantis 
galutinai ir neginčytinai sutaikyti priešingas puses. 

Visi šie metodai liudija scholastinę priešybių baimę. 
Būtent prieštaros principą įteisins scholastinės minties prie- 
šininkai humanistai bei Renesanso atstovai. 


3. Mikalojaus Kuziečio estetika 


Negalima apie perėjimą iš viduramžių į Renesansą kalbėti 
kaip apie staigų lūžį ar esminį paradigmos pasikeitimą. 
Būtų paprasčiausia clichė viduramžius laikyti lengvatikybės 
epocha, o Renesansą - laikotarpiu, kai įsivyravo kritinis 
Naujųjų laikų žmogaus racionalumas bei pasaulietinė dva- 
sia. Anaiptol, nebent sutiktume, kad Renesansas vidur- 
amžių racionalizmą pakeitė gerokai ryškesnėmis fideizmo 
atmainomis. 

Viduramžių lengvatikybė buvo susijusi su ankstyvo- 
sios krikščionybės tradicija ir vis dar gana nepažįstamu 
gamtos pasauliu; Renesanso — su ikiklasikine tradicija ir 
ryšiais tarp dangiškojo bei pomėnulinio pasaulių. Pen- 
kioliktajame šimtmetyje įsigali „moderniosios“ filologijos 
formos (žr. kaip Lorenzo Valla kritikavo Konstantino „do- 
vanojimą“), bet tuo pat metu lygiai taip pat, kaip stoko- 
dami filologinio kriterijaus viduramžiai priėmė Corpus 
Dyonisianum, priimami ką tik atrasti Corpus Hermeticum 
tekstai. 

Vis dėlto galima teigti, kad humanistinė dvasia atvėrė 
kelią naujai žmogaus-Dievo-pasaulio sąsajos koncepcijai. 
Viduramžiai buvo teocentrinė epocha, ohumanizmui nea- 
bejotinai būdingi antropocentriniai bruožai. Tai nereiškia, 
kad Dievą keičia žmogus, bet žmogus tampa aktyviuoju 
centru, svarbiausiu religinės dramos veikėju, tarpininku 
tarp Dievo ir pasaulio. 

Šią panoramą papildo ir neoplatonizmo atgimimas. Flo- 
rencijos humanistai iš naujo atrado Platono tekstus (vidur- 
amžiai žinojo tik Timają), beveik visuomet juos traktavo 
neoplatoniška dyasia ir suvokė sutinką su naująja žmo- 
gaus įtakos visatoje samprata. Platonas ir apskritai klasi- 
kiniai graikų autoriai jiems reiškė viduramžiams visai ne- 
žinomos kultūros atradimą. 

Nepasakysi, kad Renesansas būtų išsižadėjęs Aristo- 
telio. Anaiptol, kai kurie jo atstovai, tarkim, Pico della 
Mirandola, norėjo įrodyti Aristotelio ir Platono vienumą, 
be to, būtent šioje epochoje įsitvirtino dvi florentiečių aris- 
totelizmo mokyklos — aleksandrieëiu ir averoistu, o to me- 
to literatūriniuose sluoksniuose aktyviai studijuojamos ir 
išsamiai komentuojamos Aristotelio Poetika ir Retorika. Jei- 
gu ir buvo kažko atsisakyta — tai scholastinės teologijos 
apibrėžto, įsprausto į rėmus, perdėm oficialaus ir autori- 
tetingo Aristotelio. 

XV amžiaus pradžioje matome ir ortodoksišką mąsty- 
toją, krikščioniškąjį filosofą, Bažnyčios atstovą, scholas- 
tiniam mąstymui sudavusį mirtiną smūgį. Kalbama apie 
Mikalojų Kuzietį, kurio filosofijoje coincidentia oppositorum, 
t.y. priešybių sutaikymo problema tampa pagrindine. 

Priešybių principas atsiskleidžia konkrečioje jutiminėje 
mechanikoje (De beryllo 36) ir abstrakčiame matematinių 
esybių pasaulyje: didžiausio laipsnio apskritimas yra tiesė 
aukščiausiuoju laipsniu (De docta ignorantia 1, 13). Taip 
atsitinka, nes visa yra visame kame, ir kiekvienas daiktas, 
kuris egzistuoja, yra ne kas kita, kaip viso dieviškumo 
santrauka (contractio): Dievas yra kiekviename visatos taš- 
ke ir kiekviename visatos daikte sutrauktai egzistuoja visa 
visata. 

Kuzietis dar pateikia ir pirmąją idėją apie pasaulio be- 
galinumą: šio pasaulio centras yra visur, o jo apibrėžtis, 
arba apskritimas, - niekur, kadangi apskritimas ir centras 
yra Dievas, kuris yra visur ir niekur (De docta ignorantia 2, 
12). Lovejoy (1936) mano, kad pati revoliucingiausia Re- 
nesanso kultūros idėja buvo ne Koperniko atradimas, o 
veikiau daugybės pasaulių idėja, kurią minėjo Kuzietis, o 
įtvirtino Giordano Bruno. 

Metafizinės Kuziečio nuostatos tiesiogiai atsispindi jo 
estetikoje, todėl mums ypač idomios.? 

Iš pirmo žvilgsnio Kuzietis savo veikaluose tarsi ne- 
svarsto jokių estetinių idėjų, kurios nebūtų scholastų nuo- 
dugniai aptartos. Čia rasime tokį grožio apibrėžimą kaip 
splendor formae, consonantia, formos, kaip pavyzdinės Die- 
vo idėjos, sampratą, ars kaip imitatio naturae. Filosofo iš 
Cues raštuose aptiksime visas ankstesnes estetinio min- 
tijimo tėkmes, nuo neoplatoniškosios šviesos estetikos bei 


2 Kuziečio estetika nagrinėjama Santinello (1958) knygoje; kitose skiltyse 
remsimės šia knyga. 

pitagorietiškų proporcingumo teorijų iki Alberto ir Tomo 
apmąstymų apie suformuotąjį organizmą, tačiau visos jos 
yra permąstytos ir savaip išplėtotos. 

Vis dėlto Kuzietis savo pasaulio viziją grindžia tikrovės 
daugiamatiškumo, jos begalinės perspektyvos koncepcija, 
leidžiančia iš skirtingų žiūros kampų fokusuoti visumą ir 
joje nuolat atrasti naujų skiriamųjų bruožų. Ir visas šis 
filosofinis statinys rėmėsi metafizine sutraukimo, arba con- 
tractio, idėja. 


Padauginimas (complicatio), išplėtojimas (explicatio) bei su- 
traukimas (contractio) yra dažniausiai Kuziečio veikaluose 
vartojamos sąvokos, apimančios visą jo metafiziką. Padau- 
ginanti būtis aukštesniuoju laipsniu turi savyje tas Zemes- 
niąsias būtis, kurios yra sutrauktos šios dauginančios būties 
eksplikacijos. Tipiškas yra Dievo atvejis, kadangi Dievas savo 
būtimi daugina visų daiktų būtis... Vadinasi, kiekviename 
daikte aktualiai yra viskas, tačiau... būties dalyvavimas yra 
ne skaidymasis į dalis, bet visos būties sutraukimas: kiekviena 
būtis yra sutraukta visuma. 


(Santinello 1958, p. 23 ir 15) 


Šia prasme kiekviena esybė Kuziečio estetikoje yra lyg 
perspektyva į visumą, iš kurios ji įgyja nesuskaičiuojamą 
begalę pavidalų. Tačiau tokia visatos prigimtis pačiai 
esybei suteikia tam tikrą estetinę struktūrą: kiekviena 
kosmoso detalė yra sugretinama su visuma, atsižvelgiant 
į proporciją bei atitinkamumą, taigi harmoningumą, ir iš- 
raiškos būdą bei ją atskleidžiantį švytėjimą. 

Ši, jau humanistinė, išraiškos estetika yra priešybė kla- 
sikinei regėjimo estetikai. Bet ji smarkiai skiriasi ir nuo 
neoplatonizmo (kuris Kuziečiui, beje, darė didelę įtaką) 
estetikos. Jau scholastikoje Albertas Didysis, palyginti su 
Tomu Akviniečiu, gana ryžtingai laikėsi proplatoniško- 
sios nuostatos: tais atvejais, kai Albertas pabrėžia formos, 
kaip pavyzdinės idėjos, spindėjimą, akcentuoja suformuotą 


200 


Po scholastikos 


ir visete (in sinolo) sukomponuota materija (tegul ir rem- 
damasis aristoteliškojo hilomorfizmo postulatais), šv. To- 
mas savo dėmesį nukreipia tik į forma, sudarytą visete, t.y. 
organizmą kaip suformuotą objektą, kaip substanciją. Ku- 
zietis susijęs su visomis neoplatonizmo srovėmis, ir jo es- 
tetikos tėkmes galima užčiuopti Alberto, bet ne Tomo fi- 
losofijoje, tačiau nuo savo pirmtakų jis nutolsta dviem itin 
aiškiais aspektais. Pirmiausia, absoliučiam Dievo konkretu- 
mui jis kūrimo lygmenyje priešpriešina būtybių konkre- 
tumą ir individualumą, t.y. dauginančio Vienio ekspli- 
kacijas, tačiau tai yra išplėtojimas, kaip gyvas konkretaus 
formavimosi aktas, nerūšiuojamas pagal tipus ir arche- 
tipus. Universaliosios idėjos Kuziečio filosofijoje yra vei- 
kiau Žmogaus protui būdingas deskripcinis bei supratimo 
instrumentas, nei daiktuose įspraudžiama ir nuo jų atsie- 
jama forma. Be to, Albertas akcentuoja, kad formą reikia 
suvokti kaip kūrimo akto įkūnytą formą; o Kuzietis 
nepaprastai ryškiai suvokia kūrybinį aktą, kuriuo nuo 
absoliutaus Dievo konkretumo pereinama prie daiktų su- 
konkretinimo, būtent todėl jis pabrėžia formavimosi pro- 
cesą, pačią jo dinamizmo esmę. 


Dievo, kaip forma formarum, samprata davė dingstį ir dina- 
miškai Dievo bei pasaulio koncepcijai. Formuojantis dieviš- 
kosios formos dinamizmas yra dinamiškos bei formuojančios 
gyvybės panašių centrų formuotojas, o šie centrai yra įvai- 
riausios formos, visaip Dievo būtyje dalyvaujantys daiktai. 
(Santinello 1958, p. 62) 


Kūrybinė Dievo galia yra absoliuti galia, be to, absoliu- 
tus veiksmas; ir posse facere* čia sutampa su posse fieri**, su 
kiekvieno formavimosi proceso potencialumu - išskyrus 


* Galimybė daryti (lot.). 
** Galimybė rastis (lot.). 

tai, kad visą procesą valdantis santykis esti transcenden- 
cinis, o ne emanacinis (ten pat, p. 91 tt.). 

Taigi tas ypatingas matas, kuriuo sukurtos formos išreiš- 
kia, plėtoja joms leidusio atsirasti formuojanéiojo elemen- 
to egzistenciją, yra susijęs būtent su tuo, kad jos pačios gali 
tapti formuojančiomis. Sukurtos formos yra kūrinio cen- 
trai; augalų gebėjimas išaugti iš gemalo, kaip ir žmogaus 
protas, išreiškia formuojančią Kūrėjo galią. Tad vienas iš 
formos bruožų yra išreikšti patį procesą, iš kurio ji atsira- 
do; vadinasi, forma šia prasme yra formuotojo santrauka 
ir tai ji skelbia visomis savo dinamiškomis sąsajomis. Bū- 
tent todėl Kuzietis nuolat pabrėžia analogiją tarp Žmogaus 
ars ir dieviškojo kūrybingumo. Ši žmogaus, kaip formų 
kūrėjo, raiškos atsakomybė, ši žmogaus, bendradarbiau- 
jančio su Dievu, kuriant įvairiapakopį gyvybingą pasaulį, 
samprata atskleidžia, kaip viduramžių teologinės dvasios 
prisodrintos metafizikos prieglobstyje kyla tvirtas huma- 
nistinis statinys. 


Žmogaus meno procese ribą nubrėžia menininko protas, rea- 
lizuodamas save meno kūriniu, kurio organizmas, glūdintis 
būtent formaliojoje tobulybėje, baigiamas kaip meninio akto 
papildinys. Kūrinys yra tobulas, kiek leidžia jo ribos, kadangi 
jo posse fieri įgyja suformuotą ir pabaigtą organiškumą; tačiau 
šis yra netobulas, nes peržengia jį varžantį menininko protą 
ir lieka erdvės galimybei „rastis“, posse fieri, galimybei for- 
muotis, kurios menininkas nepaverčia veiksmu. Kiekvienas 
kūrinys, kiek leidžia jo ribos, turėtų išreikšti proto tobulumą, 
tačiau niekada to neliudija, ir menininkas kartoja savo veiks- 
mą, baigdamas jį kituose kūriniuose. 


(Santinello 1958, p. 220) 


Nors Šv. Tomas, komentuodamas Aristotelį, ir užsime- 
na, esą sukurtoje formoje jau slypi tarsi tolesnės formos 
troškimas (appetitus), viduramžių estetika į šią pastabą ne- 
kreipė dėmesio: forma buvo forma, tokia, kurioje kūrybinė 

pastanga, nisus, „ilsisi“, tai yra forma kaip tvirtas priedėlis, 
atrama vienareikšmiškam visatos tvirtumui pagrįsti. Ku- 
ziečio filosofijoje brėkšta kitos nuojautos, kosmosas suby- 
ra į tūkstantį galimybių, o Žmogiškoji priedermė nusidažo 
nerimo spalvomis, nerimo, kuris žmogaus jau nebeaplei- 
džia. 


4. Neoplatoniškasis hermetizmas 


Pozicijos, kaip ir Kuziečio, gražiai dera su naująja kultū- 
ra, kuri tame pačiame XV amžiuje skleidėsi tarp Floren- 
cijos platonikų. Būtina aptarti du su mūsų diskursu susi- 
jusius šios filosofinės krypties aspektus. Pirmiausia, tai 
idėja apie visatą, kupiną begale būdų susidariusių prieš- 
taravimu, o antra — mintis apie visiškai kitą šiame kon- 
tekste Žmogaus menui suteikiamą funkciją: jis suvokiamas 
kaip gebėjimas kištis, manipuliuoti ir pertvarkyti gamtą. 
Šios idėjos, nors išsirutuliojusios iš daugiau aprėpiančio 
neoplatoniškosios, hermetinės bei kabalistinės kosmolo- 
gijos ir gamtos magijos konteksto, sukėlė atgarsių grožio 
bei meno teorijose. 

Priešindamiesi scholastikos įteisintų antikos autorių są- 
vado ribotumui, italų humanistai atsigręžė į tarsi iš naujo 
atrastą antikos išmintį, ir vienintelę galimą Šventojo Rašto 
interpretaciją papildė didžiųjų graikų bei Rytų pasaulio 
religinių mąstytojų komentarais — tai buvę ir istoriniai 
asmenys, ir legendiniai autoriai, kuriems priskirdavo vė- 
liau parašytus darbus. 

1492 metais Ispanija buvo visiškai išvaduota iš arabų, 
ir vienas pirmųjų veiksmų, kurių imtasi iškart po Rekon- 
kistos, buvo žydų išvarymas. Sykiu su savo diaspora tuo- 
met išvyko ir žymieji Iberijos pusiasalio kabalistai, kurie 
pasklido po visą Europą, ypač daug jų susibūrė Italijoje. 
Ši kabalistinė tradicija teigė, kad ne tik Šventasis Raštas, 
bet ir visa kūrinija priklauso nuo pirminio alfabeto raidžių 

kombinacijų ir šias raides (nesvarbu, ar interpretuojant 
Šventraštį, ar maginiu veiksmu veikiant pačią kūriniją) ga- 
lima dėlioti aibe pačių įvairiausių būdų. 

Tuo pačiu metu į humanistų akiratį pateko ir Orfikų 
himnai bei Chaldėjų orakulai. Nors tai buvo helenistiniai 
tekstai, tačiau juose išsakyta senovės išmintis — jų dėka 
įvairios rytiečių doktrinos plačiai pasklido. 

Be šių veikalų, Vakarai susipažino ir su Corpus Her- 
meticum — tai visa serija raštų, kurių tekstai irgi — bent jau 
ta forma, kuria juos žinome, - buvo parašyti ne anksčiau 
kaip II a. po Kr. gim. 

Marsilio Ficino, vėliau išvertęs ir komentavęs Platono 
Dialogus bei Plotino Eneadas, Cosimo de Medici paliepimu 
ėmėsi versti ir minėtąjį Sąvadą, kurį, nors ir ne visą, pateikė 
pavadinęs Pinander. Ficino, o kartu ir visa humanistinė 
aplinka, šiuos tekstus manė esant senosios iki Egipto laikų 
išminties dokumentą, gal paties Mozės kūrinius. Tačiau 
čia, kitaip negu bibliniame pasakojime, dalyje apie pa- 
saulio pradžią (apie tai pasakoja pirmasis Corpus Herme- 
ticum tekstas) pabrėžiama, kad žmogus ne tik buvo Dievo 
sukurtas, bet ir jis pats yra dieviškas. Jis nupuolé ne todėl, 
kad atsidavė nuodėmei, o todėl, kad atsidavė Gamtai, ją 
pamilęs. 

Kadangi Corpus Hermeticum raštų serija yra kompiliaci- 
ja, todėl svarstomos idėjos dažnai prieštaringai suvokiamos 
įvairiose knygose. Kita vertus, visai humanizmo atgaivin- 
tai tradicijai būdingas sinkretizmas. Pagaliau patys huma- 
nistai, pradedant Ficino bei Pico della Mirandola, siekė 
atskleisti esminę darną tarp tradicinių išminties mokymų, 
kurie visi, nepaisant pasitaikančių prieštaravimų, esą pa- 
tvirtina pagrindines krikščionybės tiesas. Istoriografinis 
polinkis kaupti ir saugoti prieštaringas tiesas susimaišė 
su dar Kuziečio išdėstytos prieštaravimo metafizikos rau- 
gu. Neoplatonizmo, kabalizmo, hermetizmo susiliejimas 

naujosios eros tyrėjus paskatino prieštaravime įžvelgti ne- 
sibaigiančią dieviškosios išminties sklaidą, patį Dievo vei- 
kimą kosmose. 

Humanistinis neoplatonizmas, palyginti su viduram- 
žiškuoju, buvo „griežtasis“ neoplatonizmas, t.y. jis ne- 
buvo gludinamas norint neužkliudyti dieviškojo principo 
racionalumo ir neprieštaringumo reikalavimų. Vėl sugrįžę 
prie neoplatonizmo ištakų, nuo Plotino iki Proklo, hu- 
manistai atrado metafiziką ir ontologiją, teigiančią, jog 
būtybių hierarchinės skalės viršuje yra neperprantamas ir 
nepažinus Vienis, kuris, būdamas neapibrėžiamas jokio- 
mis apibrėžtimis, savyje talpina jas visas, vadinasi, ir pats 
yra pati vaisingiausia prieštarų vieta. O kadangi Vienis 
nėra transcendentalus pasaulio atžvilgiu, bet, atvirkščiai, 
iji panašėja nuolatinio kūrimo judesy, kiekvienas pasaulio 
rangos elementas turi savo dalį šiame turtingame savo 
gimties lobyne. Pačioje sukurtosios tikrovės šerdyje be 
perstojo įkūnijama vis naujais aspektais atsiskleidžianti 
priešybių sutaptis.? 

Marsilio Ficino religijos ir filosofijos susiejimo problema 
tapo jo neoplatonizmo centru. Tai nebuvo nauja tema. Nau- 
jas buvo tik būdas, kurį jis pasirinko realizuoti šią temą — 
sukaupti senąją išmintį, liudijančią dar nesuardytą šią vie- 
nybę. Suprantama, tokia nuostata vertė iš naujo perskaityti 


3 Knygoje apie viduramžių estetiką neišeina pateikti bent jau patenkinamą 
bibliografiją apie Renesanso kultūrą. Tolesniuose poskyriuose cituojami 
tik keli informacinio pobūdžio tekstai. Apie hermetizmo istoriją nuo II 
amžiaus žr. Festugičre 1983 ir Yates 1964. Svarbiausiu darbu apie visas 
„požemines“ viduramžių kultūros sroves, apie kurias dar užsiminsime, 
tebelieka Thorndike 1923. Informacijos apie viduramžių alchemiją galima 
rasti Holmyard 1957. Apie signatūrų teoriją žr. Foucault 1966. Apie ka- 
balistinį mokymą - Scholem 1960 ir 1974. Apie Renesanso estetiką rašoma: 
Bosanguet 1904, Battisti 1960, Bayer 1961, Garin 1954, Gilbert ir Kuhn 1954, 
Ghyka 1931, Hauser 1953, Panofsky 1924; antologijos Plebe 1965 ir Mon- 
tano 1964. 

visus visų laikų ir kraštų apreiškimus, kad būtų rastas 
seniausios natūralios religijos branduolys. Iš čia kilo ir tas 
mokytus vyrus bei jų mecenatus apėmęs entuziazmas, ra- 
dus graikų kodeksus. Platoniškoji mintis atrodė būtent ta 
teorinė erdvė, kurioje šis susiliejimas aiškiausiai regimas, 
bet gvildenant platonizmą, pačiame įkarštyje tarsi iš nau- 
jo jį atradus, imama išskirti meilės teoriją ir jos atvertas 
perspektyvas, galinčias nubrėžti naujos žmogaus reikš- 
mės pasaulyje metmenis. Filosofinės religijos tikslas, anot 
Ficino, yra atnaujinti Žmogų. Išganymas yra atnaujinimas, 
kuriuo sukurtoji gamta per Žmogų grąžinama Dievui. 
Žmogaus siela yra tikroji pasaulio jungtis, kadangi, viena 
vertus, ji stiebiasi dieviškumo link, o antra vertus - ji su- 
sieta su kūnu ir valdo gamtą. Žmogus dalyvauja apvaiz- 
doje, kuri yra dvasias valdanti tvarka, lemtyje, kuri valdo 
besieles būtybes, ir gamtoje, kuri valdo kūnus. Tačiau net 
ir dalyvaudamas šiose trijose tvarkose, jis nėra ribojamas 
nė vienos iš jų. Jis visur dalyvauja aktyviai. 

Sielos tarpininkavimo funkcija išreiškiama kaip meilė: 
Dievas myli pasaulį ir jį kuria, žmogus myli Dievą. Žmo- 
gus yra gyvasis būties individas, nes meilės ryšys abipu- 
siškai jį susieja su Dievu. Žmogus artėja prie Dievo ugdy- 
damas savo racionalumą, nuolat dvasiškai apsivalydamas 
ir tobulėdamas. 

Galima sakyti, kad Ficino pakraipos platonizmas pasi- 
kliauna idėja, jog meilė - tai stokos suvokimas, skatinantis 
ieškoti paslėptojo lobio, intelektualinio paslaptingosios 
tiesos apreiškimo, kuris apsiaučiamas sakralumo skraiste, 
todėl ir filosofas ima atlikti kunigo funkciją. 

Tokia pozicija, kaip tuoj pamatysime, suformuoja ki- 
tokią, nei scholastinė Ficino, estetinę koncepciją. Šioje trak- 
tato Sopra lo amore (tai komentaras Platono Puotai, eil. 2-4) 
ištraukoje Ficino pernarsto visas klasikines viduramžių 
estetikos temas, tačiau tiktai tam, kad jas visas nuginčytų. 

Yra tokių, kurie laikosi nuomonės, kad Grožis esąs tam tikra 
visų narių padėtis arba galų gale matas ir proporcingumas 
drauge su kokiu nors spalvų patrauklumu: tai nuomonė, 
kurios mes nepripaZistame. Kadangi, esant tokiam dalių išsi- 
dėstymui vien sudėtiniuose daiktuose, nebūtų paprastų dai- 
lių daiktų. Bet visgi regime vientisas spalvas, šviesas, gir- 
dime balsą, matome aukso spindesį, sidabro švytėjimą, 
suvokiame Mokslą, Sielą, Protą ir Dievą, t.y. dalykus, kurie 
didžiai džiugina kaip itin gražūs. Pridurtina, kad šis pro- 
porcingumas apima visus sudėtinio kūno narius: ir tokiu 
būdu, kad jis pasireiškia ne atskirai paimtame naryje kaipo 
tokiame, bet visuose kartu. Vadinasi, kiekvienas iš narių 
savaime nėra gražus. Bet viso junginio proporcingumas vis 
dėlto susidaro iš dalių: todėl susiklosto tarytum absurdas, 
tai yra, kad daiktai, iš prigimties nesantys dailūs, esą gali 
sukurti Grožį. 


...Pats protas mus taip lavina, kad net neįtariame spalvų pa- 
trauklumą esant Grožiu: kad senyje spalvos neretai būna ryš- 
kesnės, o jaunuolyje grakštesnės. Ir tarp panašaus amžiaus 
žmonių kartais būna, kad tas, kuris pranoksta kitą spalva, 
nėra už jį pranašesnis nei grakštumu, nei grožiu. Todėl niekas 
tenedrista tvirtinti, kad dailumas esąs pavidalo ir spalvų įga- 
vimas: nes tokiu atveju tie mokslai bei balsai, kurie apsieina 
be spalvų ir pavidalo, ir tos spalvos bei šviesos, kurios neturi 
apibrėžtos figūros, nebūtų verti Meilės. 


..Pati aukščiausioji Dieviškoji Galybė savo spindulius gai- 
lestingai, nelyg saviems vaikams, išlieja savo pačios sukurtai 
Visatai, Angelams, sieloms; o spindulyje slypi kūrybinė galia 
sukurti kiekvieną daiktą. Šis dieviškasis spindulys šiuose [ob- 
jektuose], kaipo Dievui artimiausiuose, atvaizduoja viso Pa- 
saulio tvarką, ir gerokai išraiškingiau nei žemiškojoje materi- 
joje: todėl šis Pasaulio paveikslas, kurį visą regime, Angeluose 
ir Sielose atsiskleidžia daug ryškiau nei prieš mūsų akis. Juose 
yra kiekvienos sferos, Saulės, Mėnulio ir Žvaigždžių, elemen- 
tų, akmenų, medžių ir gyvūnų pavidalai. Angeluose šie pa- 
veikslai vadinami pavyzdžiais ir idėjomis: sielose - rūšimis ir 

sąvokomis: Pasaulio materijoje — atvaizdais ir formomis. Šie 
paveikslai yra aiškiai matomi Pasaulyje: dar aiškiau — Sieloje, o 
aiškiausiai - Angele. Taigi tas pats Dievo veidas atsispindi tri- 
juose veidrodZiuose, po vieną kiekvienam ordinui, t.y. Ange- 
le, Sieloje ir žemiškajame kūne: pirmajame, kaip artimiausiame, 
atsispindi ryškiausiai: antrajame, labiau nutolusiame - nebe 
taip aiškiai: trečiajame, kaip labiausiai nutolusiame — labai 
blyškiai. 
...Ir mes neabejojame, kad šis grožis yra nekūniškas, kadangi 
akivaizdu, jog Angele ir Sieloje jis nėra kūnas: o aukščiau 
parodėme, kad ir kūnuose šis [grožis] yra nekūniškas: ir dabar 
tai galime įsivaizduoti panašiai, kaip akis nemato nieko, tiktai 
Saulės šviesą: todėl niekad nematyti nei figūrų, nei spalvų, 
nei kūnų, jeigu jie nėra šviesos apšviesti: ir jie savo medžia- 
giškuoju pavidalu neiškyla prieš akis: tačiau atrodo būtina, 
kad šie daiktai „stovėtų“ akyse, idant juos būtų galima išvysti 
akimis. Taigi akims apsireiškia vien tik Saulės šviesa, nušvie- 
čianti visų kūnų, į kuriuos atsimuša, spalvas bei pavidalus: 
akys, dėl savo pačių natūralaus spindulio, pagauna taip nu- 
spalvintą Saulės šviesą: o po to, ją priėmusios, mato šią šviesą 
ir visus joje regimus paveikslus. Todėl visa ši regimoji Pa- 
saulio tvarka yra priimama akimis: ne tokiu pavidalu, kokiu 
ji gyvuoja kūniškoje materijoje, bet tokiu, kokiu ji būna švie- 
soje, jau atskirta nuo medžiagos, tiktai be kūno. O iš to aiškiai 
matyti, kodėl ši šviesa nėra kūnas: akimirksniu užlieja pasaulį 
nuo Rytų iki Vakarų: ir be jokių kliūčių persmelkia kiekvieną 
Oro ir Vandens dalelę. 

(leid. Rensi p. 64-69) 


Labai aišku, kad Ficino nedomina meno kūrinys ar ap- 
skritai gražus daiktas kaip materialus objektas, kuriuo 
gėrimasi matant, kaip proporcingai pagal dieviškąją ar 
menininko idėją surikiuojama materija. Ficiną domina tik 
grožio išgyvenimas, kaip priemonė tiesiogiai susilieti su 
antgamtiniu grožiu. 

Iš tiesų keista, kad viduramžiai, kuriuos įprasta įtarti 
puoselėjus grynai metafizinę grožio koncepciją, visgi neiš- 

leido iš akių (kaip matėme) medžiaginio kontempliuoja- 
mo objekto konkretumo, tuo tarpu Naujųjų laikų pradžioje 
ši medžiagiškumo pajauta, regis, nyksta. Žinoma, nereikia 
visko apibendrinti, Renesansas dar pateiks apmąstymų 
apie amatininkišką darbą to, kuris modeliuoja ir tiria ma- 
teriją, tačiau neabejotinai šioje epochoje susiklosto meno, 
kaip „protinio daikto“, koncepcija, ir visai neatsitiktinai 
XVI amžiuje įsigali manieristinė idėjos estetika (plg. Pa- 
nofsky 1924). 

Tačiau-—otai ir yra paradigmos kaita - Renesanso mąs- 
tytojai ima tirti konkrečius daiktus ar gamtos pasaulį ne 
tam, kad atskleistų nuo pat pradžių duotos ir apibrėžtos 
tvarkos atvaizdą, bet veikiau tam, kad išskirtų abipusės 
traukos ir panašumo ryšius, laiduojančius nuolatinę me- 
tamorfoze, vieno daikto įslydimą į kitą daiktą, jei taip gali- 
ma pasakyti; o taip vyksta dėl paskatų, į kurias viduram- 
žių mąstytojai nebūtų atkreipę dėmesio arba kurias būtų 
atmetę dėl savo ortodoksiškumo. 

Florentietiškojo humanizmo pasaulis buvo pasaulis, ku- 
riame, sekant atrastais hermetiniais tekstais, įsišaknijo gam- 
tos magija, kuriame kosmosas imtas suvokti tarytum įvairių 
įtakų raizginys, į kur žmogus gali įsitraukti, idant valdytų 
gamtą ir koreguotų pačių žvaigždžių įtaką. 


5. Astrologija prieš apvaizdą 


Pagal hermetizmo tradiciją, kosmosą valdo žvaigždės. 
Net ir viduramžiais buvo praktikuojami astrologiniai ti- 
kėjimai, tačiau tai daryta neoficialiai (plg. Thorndike 1923). 
Renesanso laikais idėja, kad įvairios Žvaigždės yra tarp 
Dievo ir pomėnulinio pasaulio tarpininkaujančios galios, 
skatina įsitikinimą, jog egzistuoja visuotinė tarpusavio 
trauka, t.y. visų kosmoso dalių tarpusavio priklausomybė 
bei vienos įtaka kitai, ypač jog žvaigždės daro įtaką po- 
mėnuliniam pasauliui. 

Be to, — ir šioje koncepcijoje susiliejo hermetinės, neo- 
platoniškosios bei gnostinės įtakos (plg. Filoramo 1983) — 
astrologinėje visatoje, priklausančioje nuo emanacinės 
grandinės, nusidriekiančios nuo Vienio iki pat Zemiau- 
siųjų kūrinijos dalelių, nusistovėjo vadinamoji nemato- 
moji biurokratija, nenutrūkstama angelų, archontų, de- 
monų kohortų grandinė, dvasinį pasaulį su dangiškuoju bei 
pomėnuliniu pasauliu jungiančių tarpininkų hierarchija. 
Nesvarbu, kad šie tarpininkai susiejami su gamtos jėgomis 
ar tikromis antgamtinėmis esybėmis, bet kokiu atveju žmo- 
gus gali paveikti pulką dievų ir demonų tiktai tada, jei jam 
pavyksta kaip nors sužadinti jų dėmesį ar teurgine prak- 
tika priversti nukreipti jų įtaką norima linkme. 

Tai matyti iš šios vėlyvojo Renesanso citatos, paimtos 
iš Giordano Bruno traktato De magia: 


Habent magi pro axiomate, in omni opere ante oculos habendum, 
influere Deum in Deos, Deos in (corpora coelestia seu) astra, guae 
sunt corporea numina, astra in daemonas, gui sunt cultores et in- 
colae astrorum, guorum unum est tellus, daemones in elementa, 
elementa in mixta, mixta in sensus, sensus in animum, animum in 
totum animal, et hic est descensus scalae; mox ascendit animal per 
animum ad sensus, per sensus in mixta, per mixta in elementa, per 
haec in daemones, per hos in astra, per ipsa in Deos incoporeos seu 
aethereae substantiae seu corporeitatis, per hos in animam mundi 
seu spiritum universi, per hunc in contemplationem unius sim- 
plicissimi optimi maximi incorporei, absoluti, sibi sufficientis. Sic a 
Deo est descensus per mundum ad animal, animalis vero est as- 
census per mundum ad Deum. Inter infimum et supremum gradum 
sunt species mediae, quarum superiores magis participant lucem et 
actum et virtutem activam, inferiores vero magis tenebras, poten- 
tiam et virtutem passivam. 


Magai kaip aksioma pripaZista, kad kiekvieno kurinio atZvil- 
giu reikia manyti, jog Dievas veikia dievus, dievai — dangiš- 
kuosius kūnus arba žvaigždes, kurios yra kūniškosios dievy- 
bės, žvaigždės, kurių viena yra ir Žemė, - demonus, kurie yra 

elementai — junginius, junginiai — jausmus, jausmai — sielą, 
siela — visa tai, kas gyva: ir šitai yra žemyn besileidžiantys 
laiptai. Bet paskui tai, kas gyva, kyla per sielą į jausmus, per 
jausmus - į junginius, per junginius - į elementus, per šiuos — 
į demonus, per juos — į žvaigždes, per šias — į bekūnius (ar 
dangiškos substancijos, ar kūno) dievus, per šiuos — į pasaulio 
sielą arba visatos dvasią, per ja - į vieno, paties paprasčiausio- 
jo, geriausiojo, didžiausiojo, bekūnio, absoliutaus, sau pakan- 
kamo kontempliaciją. Taip iš Dievo einama per pasaulį į tai, 
kas gyva, o tai, kas gyva, per pasaulį kyla Dievopi. Tarp Ze- 
miausiojo ir aukščiausiojo lygio yra vidurinės rūšys, kurių 
aukštesniosios labiau dalyvauja šviesoje, veiksme bei akty- 
viojoje galioje, o žemesniosios — tamsoje, pasyviojoje poten- 
cijoje bei galioje. 


(De magia, it. vert. p. 12-13) 


6. Visuotinė trauka prieš „proportio“ 


Teurginė praktika pasireiškia kaip veiksmas per atstumą, 
o veiksmas per atstumą yra įmanomas, nes visas kosmosas 
savo esmine bei dieviškąja vienybe remiasi nenutrūks- 
tamu saitu tarp būtybių: tai yra visuotinė trauka, sympathia 
universalis. O ši visuotinė trauka atsiskleidžia panašumo 
ryšiais. 

Visuotinė trauka reiškia, kad tarp makro- ir mikrokosmo- 
so egzistuoja harmoningi atitikmenys, proporcingi ryšiai. 
Šią idėją jau buvome aptikę Šartro mokyklos platonizme, 
o tai neatsitiktinai, kadangi ir šartriečių, ir hermetizmo 
tradicijos šaltinis visada buvo vienas - Platono Timajas. 
Tačiau pakinta metafizikos rėmai. Makro- ir mikrokos- 
moso sąsaja, anot viduramžių mąstytojų, esti tik todėl, nes 
Dievas geidė Žmogaus ir pasaulio pagal savo atvaizdą bei 
panašumą. Renesanso neoplatonizme ši sąsaja egzistuoja 
iš būtinybės, dėl tų pačių priežasčių, dėl kurių būtina, kad 
Dievas skleistųsi pasaulyje. 

Taigi net jeigu šioje visuotinės traukos teorijoje lengvai 
atpažintume viduramžių visuotinio alegorizmo - kurį val- 
do ir kontroliuoja viduramžiškas kosminio proporcingu- 
mo, arba darnos, kriterijus - sampratos atnaujintą varian- 
tą, vis dėlto reikia atkreipti dėmesį į ganėtinai esminius 
abiejų kultūrinių pasaulių skirtumus. Vienas reikšmin- 
giausių — tai abipusės traukos sąryšį žyminti panašumo 
idėja, virtusi signatūrų * teorija. 

Renesanso signatūrų teorijos ištakos — įsitikinimas, kad 
daiktai patys savaime turi okultinę jėgą. Viduramžiai iš 
principo visiškai neatmetė prielaidos apie tokių jėgų bu- 
vimą, netgi manė, kad jos tiesiogiai priklauso nuo subs- 
tancinių formų bei esminių skirtybių, kurios nežinomos 
ir kurias suvokti galima tik per akcidentines skirtybes (žr., 
pavyzdžiui, šv. Tomo De ente et essentia VI). Tačiau Tomas 
visgi nebūtų galėjęs sutikti su nuomone, kad šias okultines 
jėgas esą galima sužadinti, nesvarbu, kokio meno priemo- 
nėmis, turint omeny, kad menas (kaip išsiaiškinome, kal- 
bėdami apie meninės formos ontologiją), anot Tomo, kei- 
čia tiktai paviršinį sluoksnį, be to, jo veikimas susijęs su ta 
gamtos duodama menininkui medžiaga, kurios šis negali 
modifikuoti. 

Renesansas, atvirkščiai, laikėsi nuomonės, esą gamtą 
įmanu keisti meno priemonėmis. Vieninteliai, kurie vidur- 
amžiais galėjo pritarti šiai hipotezei ir iš tiesų pritarė, buvo 
alchemikai. Tačiau jie patys priklausė „požeminei“, mar- 
ginalinei ir į pašalį nustumtai viduramžių kultūros srovei. 

Visiškai kitaip, radikaliai priešingai, elgiasi Renesanso 
magas. Okultinės jėgos, kurias valdant galima magiškais 
veiksmais paveikti gamtos vyksmą, tampa pažiniomis, 
kadangi ryšiai tarp ju ir šias jėgas suteikiančių dangiškųjų 
esybių yra išreiškiami signatūromis. 


* T.y. ryšiai tarp daiktų ir žvaigždėms būdingų formalių bruožų. 

Kad vidinė daiktų trauka būtų suvokiama, Dievas kiek- 
viename šio pasaulio objekte tarytum antspaudą įspaudė 
tam tikrą žymę, leidžiančią atpažinti šio objekto vidinės 
traukos ryšį su kuriuo nors kitu daiktu. 

Anot Paracelso, signatum yra tam tikra gyvybinė or- 
ganiška veikla, kuri kiekvienam gamtos objektui (kitaip 
nei dirbtinai sukurtam) sukuria panašią, kaip kokios nors 
ligos sukeltą, būseną, ir kuria galima išgydyti nuo ligų ar 
atgaivinti pažeistas dalis. Be to, ars signata nurodo, kaip 
visiems daiktams suteikti teisingus ir tikrus vardus, ku- 
riuos tobulai mokėjo Adomas, Pirmasis žmogus — Protho- 
plastos; o šie vardai beveik visada išreiškia tą panašumą, 
kuriuo pagrįstas abipusės traukos tarp būtybių ryšys. Pa- 
vyzdžiui, akišveitė, arba erba ocularis, taip vadinama, nes 
ji yra naudinga nesveikoms arba sužeistoms akims. Radix 
sanguinaria* šitaip pavadinta, nes geriau už kitas šaknis 
stabdo kraujavimą. Satyrion, arba orchis**, savo vardą ga- 
vo dėl panašumo į sėklidžių formą ir dėl naudingo povei- 
kio šiai žmogaus kūno daliai (De natura rerum 1, 10). 

Agrippa yra bene daugiausiai apie signatūras (kurias jis 
vadina signacula) kalbėjęs autorius. Pavyzdžiui, jis pava- 
dino sauliškais daiktais ugnį ir liepsną, kraują ir gyvybės 
dvasią, švelnumo numaldytą audringą, aitrų, stiprų skonį, 
auksą dėl šio spalvos ir spindesio, o iš akmenų - tuos, kurie 
dėl savo auksinio spindesio tarytum mėgdžioja saulės spin- 
dulius, kaip aetites, kuris gydo epilepsiją ir veikia nuodus, 
ir saulės akmuo, panašus į spinduliuojantį akies vyzdį, ku- 
ris stiprina smegenis bei regėjimą. Dar ir deimantas, švy- 
tintis tamsoje ir apsaugantis nuo infekcijų, užkratų bei maro 
garų. O sauliški augalai yra visi tie, kurie krypsta saulėn 
kaip saulėgrąža, ir tie, kurie nusvyra arba užsiskleidžia 


* Paz. kraujasiurblė šaknis (lot.). 
** Orchidėja (lot.). 

saulei nusileidus, kad vėl išsiskleistų jai patekėjus, kaip 
lotosas, bijūnas, ugniažolė, citrinmedis, kadagys, genci- 
jonas, diktonas, verbena, padedanti nuspėti ateitį bei iš- 
varyti demonus, lauras, kedras, palmė, uosis, gebenė, vyn- 
uogienojas, be to, tie augalai, kurie apsaugo nuo žaibo ir 
nebijo atšiaurių žiemų. Sauliški yra ir daugelis prieskonių: 
mėta, levanda, mastikmedžio derva, šafranas, balzamas, 
ambra, muskusas, medus, alavijas, smilkalai, mairūnas ir 
rozmarinas. Tarp gyvūnų sauliški yra drąsieji ir šlovin- 
gieji, kaip liūtas, krokodilas, lūšis, avinas, ožys, tauras (De 
occulta philosophia I 23). 

Norint sužinoti žvaigždės galią bei ypatybes, reikia Ziù- 
réti į daiktus, kurie jai priskiriami ir yra jos veikiami. Ly- 
giai kaip medį apdirbame derva, siera ir aliejumi, kad jis 
išgautų liepsną, panašiai, pasitelkus tinkamus poveikiui 
bei žvaigždei daiktus, ypatinga nauda atsispindi pasaulio 
sielos teisingai išdėliotoje materijoje. 

Todėl egiptiečiai gamtą vadino „mage“, nes ji savęsp 
traukia panašius panašiųjų padedama (ten pat, I, 37), o Mer- 
kurijus Trismegistas rašė, jog atitinkamas demonas iš karto 
pagyvina gražiai iš daiktų suręstą atvaizdą ar statulą. 

Tačiau signans atitikimo signatum samprata hermetinėje 
filosofijoje kiek skyrėsi nuo viduramžių supratimo. Vidur- 
amžiais tai tebuvo paprasčiausia analogija, ženklas, kurio 
pats Dievas norėjo, kad per gamtą galėtume suprasti die- 
viškąsias paslaptis. Tai, kad Pseudoalano iš Lilio rožė gali 
būti mūsų gyvenimo ir žemiškosios lemties ženklu, nereiš- 
kė, kad rožė turinti kokį nors tikrą ryšį su mūsų gimtimi 
bei mirtimi. O svarbiausia, išskyrus menką įtaką dariusią 
magijos praktiką, niekas viduramžiais negalvojo, kad per 
rožę galima veikti ir mūsų kūną, nebent ta prasme, kaip 
tai suprato viduramžių alchemikai, tarkim, Arnoldas iš 
Villanovos, teigę, kad distiliuojant įvairius žolių nuovirus 
galima gauti eliksyrą, naudingą mūsų sveikatai. 

Naujojoje hermetizmo visatoje trauka yra giluminis ry- 
šys: jei du daiktai atrodo panašūs, veikiant vieną — galima 
paveikti ir kitą; ir iki pat septynioliktojo šimtmečio žymūs 
gydytojai, susižavėję poveikio per atstumą efektu, kuris 
matyti iš magnetinių reiškinių, diskutuos apie ungentum 
armarium — apie tokį tepalą, kuriuo sutepus ką nors suZei- 
dusį ginklą, galima pagydyti patį sužeistąjį. Traukos pa- 
grindu vyksta neabejotinai efektyvus žaidimas — meta- 
morfoziu bei transformacijų (alchemijos principas) ir po- 
veikių per atstumą dangiškoms jėgoms (astralinė magija) 
žaidimas. 


7. Talismanas prieš maldą 


Viduramžių žmogus žinojo vienintelį būdą, kaip pakeisti 
natūralią daiktų tvarką — tai stebuklas. Menas galėjo tik 
padėti gamtai patobulinti natūralų vyksmą, tačiau ne- 
galėjo nei jos pakeisti, nei nukreipti nuo tikslo. Anaiptol 
ne toks buvo Renesanso astralinės magijos tikslas. Tai pui- 
kiai matyti iš Marsilio Ficino „talismaniškosios praktikos“, 
aiškiai susijusios su estetika. 

Yates'as (1964) mano, kad Ficino į šią veiklą pastūmėjo 
vienas XII amžiaus arabiškas magijos tekstas; viduram- 
žiais buvo gerai žinoma jo lotyniška versija — Picatrix. O 
pasak Couliano (1984), kitas Ficino viduramžių šaltinis 
buvęs arabo Al Kindi (IX a.) traktatas De radiis: ne tik kiek- 
viena žvaigždė, bet ir kiekvienas elementas skleidžia spin- 
dulius, kurie kinta, priklausomai nuo ryšių tarp žvaigždžių 
ar kitų elementų ir veikiamų objektų. Tai nenutrūkstantis 
įtakų saitas (įtakos čia susijusios su šviesa ir yra fizinio po- 
būdžio, o Renesanso platonizme jos tampa meilės ryšiu), 
sujungiantis visą visatą, nuo aukščiausiojo iki Zemiausiojo 
taško ir atvirkščiai. Kai žmogus, pasitelkęs vaizduotę, su- 
vokia kokį nors materialų daiktą, šis daiktas įgyja realią 
egzistenciją pagal rūšį vaizduotės dvasioje. Taigi toji dvasia 

skleidžia spindulius, kurie išorinius daiktus judina taip 
pat, kaip ir tai, ką ji įsivaizduoja. Tokiu būdu dvasioje 
suvoktas atvaizdas susiderina rūšimi su konkrečiu ku- 
riamu daiktu pagal atvaizdo modelį (De radiis, v.). 

Šioje terpėje vėl atgyja ir spiritus teorija, t. y. principas, 
valdantis visą materiją taip, kad aukštesniųjų kūnų galios 
yra žemesniųjų kūnų forma, ir ši žemesniųjų kūnų forma 
sudaroma iš medžiagos, susietos su aukštesniųjų kūnų 
galiomis. Vienas iš astralinės magijos šaltinių, be abejonės, 
yra Ficino išverstas Sinesijaus (V a.) traktatas De somniis. 
Kosminis simpatinis ryšys užsimezga todėl, kad siela sa- 
vyje turi jutiminių objektų idealų atspaudą ir suvokia save 
remdamasi sintezės principu, kuris nelyg koks dvipusis 
veidrodis tuo pačiu metu atspindi ir jutiminius objektus, 
ir amžinuosius provaizdžius, ir leidžia juos sugretinti. 
Trumpiau sakant, egzistuoja tarytum neutrali ir bendra 
teritorija, kurioje vidinis ir išorinis pasauliai susiduria ir 
susilygina. 

Taigi Ficino talismanai - kiek galima spręsti iš traktato 
De vita coelitus comparanda — yra žmogaus meno sukurti 
objektai, kurie veikia aukštesniąsias būtybes, remdamiesi 
panašumu. Anot Picatrix, Saulė vaizduojama kaip soste 
sėdinti vainikuota karalienė su magiškuoju saulės ženklu 
po kojomis, o Venera - tai baltai apsirengusi dama pa- 
laidais plaukais, jojanti ant elnio ir savo dešinėje laikanti 
obuolį, o kairėje — gėles. Remiantis analogiškais kriterijais 
nustatomi panašumo bei traukos ryšiai, siejantys akmenis, 
gėles ir gyvūnus su įvairiomis planetomis. 

Anot Ficino, su aukštesniaisiais dalykais kontaktą už- 
mezgusį materialų objektą tiesiogiai veikia dangaus jėgos. 
Klasikinis to įrodymas (pasiskolintas iš Corpus Hermeticum 
tekstų) yra šis: egiptiečių magai ir žyniai dievus iššauk- 
davo manipuliuodami tarsi gyvomis statulomis, sukur- 
tomis pagal jų atvaizdą ir panašumą. 

Talismanas (nors Ficino visuomet kalba apie ,,atvaiz- 
dus“) yra materialus objektas, kuriame įsikūnijusi kokios 
nors žvaigždės dvasia. Įvairūs atvaizdai padeda išgyti, pa- 
siekti laimę, įgauti fizinės jėgos. Sykiu Ficino pataria tarsi 
talismaną giedoti ir orfikų giesmes, savo melodija, anot 
pitagoriečių tradicijos, kokiu nors būdu atitinkančias dan- 
gaus (planetų) sferų muziką. 

Tačiau Pitagoro teorija - bent iki mūsų atėjusia forma, — 
kurią plėtojo ir perteikė Boecijus, grindžiama neginčytina 
nuostata, jog tam tikros melodijos bei muzikinės dermės 
gali kelti liūdesį, džiaugsmą, gali sujaudinti ir nuraminti. 
Kitaip, anot Ficino, orfiškoji magija tampa paralelia ta- 
lismano magijai ir veikia žvaigždes. 

De vita coelitus comparanda veikale aibė nurodymų, kaip 
reikia nešioti talismanus, kokiais augalais, susietais abipu- 
siu saitu su žvaigždėmis, maitintis, kaip atlikti magiškąsias 
ceremonijas naudojant reikiamus kvepalus bei giesmes ir 
rūbus tokių spalvų, kurios derėtų žvaigždei, maloningo 
poveikio iš kurios norima susilaukti ar ją paveikti. Į Saulę 
reikia kreiptis dėvint paauksuotus drabužius, naudojant su 
saule susijusias gėles, pavyzdžiui, saulėsekę, taip pat medų, 
šafraną, cinamoną. Saulės gyvūnai yra gaidys, liūtas ir kro- 
kodilas. Jupiterio palankumą galima laimėti hiacintu, si- 
dabru, topazu, krištolu, žaliomis ir bronzinėmis spalvomis. 


8. Estetika kaip gyvenimo norma 


Couliano (1984) Ficino magijoje įžvelgia savikontrolės 
techniką, galinčią magui sukelti įtampos arba atsipalaida- 
vimo būsenas, kaip tai daro Rytų vienuoliai - jie medituo- 
ja valandų valandas, kartodami mantrą ir šitaip susitelkę 
pasiekia atsipalaidavimo ir dvasios skaidrumo būseną, 
arba taip vyksta atliekant jogos pratimus. Iš tiesų, dalis 
Ficino praktikos — tai įvairūs patarimai dėl sveiko mai- 
tinimosi, pasivaikščiojimų tyrame bei švelniame ore ir 

gražiose vietose, asmens higienos nurodymai, kaip var- 
toti tokius produktus kaip vynas ir cukrus. Kalbama ir 
apie tai, kaip nuvalyti purvą nuo žmogaus sielos, kad ji 
taptų panaši į pasaulio sielą, vadinasi, — kiek arčiau dan- 
gaus. 

Tačiau į šiuos ritualus galima žvelgti ir kaip į meniškumo 
apraiškas, sukurtas estetų, kurie su meile puoselėja savo 
kūną, gražina supančią aplinką ir daiktus. Šis pasirengimas 
dailių figūrų ir malonių melodijų meditacijai turi ir estetinį 
komponentą. Magą neoplatoniką labiau įkvėpdavo žemiš- 
kosios harmonijos nei pragaro pasauliai. Ši magija, kaip 
atrodo, labiau derėjo su gamtos pusiausvyros patrauklumu 
nei su niūriu antgamtės viešpatavimu. 

Jau matėme, kad Ficino dangiškajai idėjai teikia pir- 
menybę prieš materiją, kuri ją įkūnija. Tačiau — tai jau kitas 
naujosios Renesanso paradigmos aspektas — koncepcija 
apie išminčių, svarstantį, kaip tapti panašiu į Dievą skver- 
biantis į jo slėpinius, turėjo ir šalutinį poveikį - paskatino 
vėl pažvelgti į kūną bei gyvenimo malonumus. Atrodo 
keista, bet viduramžių teoretikas galėdavo ištisus pus- 
lapius skirti gamtos grožiui aprašyti, tačiau niekada ne- 
prieidavo prie išvados, jog jau pats būdas, kuriuo jis kalba 
apie savo kūną ir aplinką, yra jo grožio idealo sandas. O 
Renesanso teoretikas, tarsi siekiantis nematerializuoto 
grožio idėjos, iš tikrųjų elgiasi taip, tarytum estetinė 
problema būtų susijusi ne tik su pasaulio kontempliacija, 
bet ir su kasdiene praktika — prižiūrėti savo kūną bei 
puoselėti vietas, kuriose maloniai, išlaikant pusiausvyrą, 
bet drauge ir jausmų pilnatvę, rengiamasi švęsti savo 
žemiškąjį nuotyki. 

Būdamas toli nuo minties iššaukti mirusiųjų dvasias ir tuo 

nustebinti, kaip Benvenuto Cellini aprašytas nekromantas, 

neketindamas skraidyti ore arba kerėti žmones ir gyvūnus, 
kaip tradicinės raganos, netgi neketindamas atsidėti pirotech- 

nikai, kaip Henricus Cornelius Agrippa, ar kriptografijai, kaip 
abatas Trithemius, Ficino magas buvo neagresyvus asmuo, 
kurio įpročiai neturėjo nieko, kas atrodytų smerktina ar net 
skandalinga doro krikščionio akimis žvelgiant. 


Galime būti tikri, kad jį aplankius — nebent jis bodėtųsi mūsų 
draugijos, kaip greičiausiai ir būtų — jis pasijus privalas pa- 
siūlyti jį lydėti kasdienio pasivaikščiojimo metu. Slapčia, kad 
išvengtų nemalonių susitikimų, jis mus nusives į stebuklingą 
sodą, žavią vietą, kur saulės spinduliai vėsiame ore susilieja 
su gėlių kvapais bei paukščių giesmių vilnimis. Gali būti, kad 
mūsų teurgas, dėvįs kruopščiai išvalytu baltos vilnos drabu- 
Ziu, ims giliai įkvėpti ir iškvėpti kvapnų orą, kolei išvydęs 
debesį nepasuks namo, staiga sunerimęs, jog gali gauti slogą. 
Kad pelnytų Apolono ir Gracijų palankumą, jis skambins lyra, 
o po to įsitaisys prie saikingai valgiais nukrauto stalo ir vieną 
po kito sukirs virtas daržoves, salotų lapų, dvi gaidžio širdis, 
kad jo širdžiai būtų stipriau, bei avino smegenų, kad sustip- 
rintų savąsias. Vienintelė prabanga, kurią sau leis — tai šaukš- 
tas balto cukraus ir taurė gero vyno, nors pažvelgę iš arčiau, 
joje pamatytume į smulkius miltelius sutrintą ametistą, tikrai 
pelnantį Veneros malones. Pažymėtina, kad jo namas yra toks 
pat švarus kaip ir jo drabužiai, ir kitaip nei dauguma jo ben- 
drapiliečių, neprivalančių laikytis jo įpročių, mūsų teurgas 
prausiasi sistemingai porą kartų per dieną. 
Visai nenuostabu, kad šis žmogus, itin besistengiantis niekam 
netrukdyti ir siekiąs būti švarus kaip katinas, neįpuolė į pa- 
saulietinės ar religinės valdžios nemalonę. Jis pakenčiamas 
dėl tolerancijos ar veikiau abejingumo, kurį ir pats jautė ma- 
žiau tobuliems žmonėms, kurių pneuma niekad nebuvo tokia 
skaidri kaip jo paties. 

(Couliano 1984, it. vert. p. 24-25) 


Estetika tampa gyvenimo norma. Daugiau jau neeik- 
vojama jėgų malonumą pateisinti teologiškai: malonumas 
praktikuojamas kaip viena veiksmingiausių natūralaus 
religingumo formų. 

9. Menininkas ir naujoji tekstų bei 
pasaulio interpretacija 


Dabar sugrįžkime prie Dantės nuostatų, kurių jis laikėsi 
slaptoje polemikoje su šv. Tomu, ką bendrais bruožais 
aptarėme 11.6 poskyryje. Kaip matėme, Dantės poeto aiš- 
kiaregio koncepcija poetiniam diskursui priskyrė tokią 
pasaulio (ką jau kalbėti apie pasaulietinius raštus) inter- 
pretaciją, kurią, anot šv. Tomo, galėjo taikyti tik Šventojo 
Rašto aiškintojai. Koks buvo Dantės pranašautas para- 
digmos pokytis, turėtų paaiškėti atidžiau pažvelgus į Re- 
nesanso pasaulį. 

Dante buvo dar viduramžių žmogus, manydamas, kad 
literatūriniai tekstai, kaip bebūtų, negali turėti daugybės 
prasmių; jis, regis, laikėsi scholastinio įsitikinimo, kad tėra 
keturios prasmės, kurias galima iššifruoti remiantis kokia 
nors enciklopedija. 

Tačiau po Dantės būtent enciklopedijos, kaip Žinių re- 
gistro, idėja ir pakinta. Nepasakysi, kad Renesansas ar 
vėlesnės epochos neturėjo supratimo, kas tai yra žinių pri- 
kaupta enciklopedija, veikiau atvirkščiai, Renesanso ir ba- 
roko enciklopedizmas buvo dar labiau nepasotinamas ir 
totalesnis už viduramžiškąjį: juk jis įsiveržė ir į naujojo 
mokslo teritoriją. Tačiau pagal neoplatonizmo bei herme- 
tizmo nuostatas, didžia dalimi lėmusias Naujųjų laikų es- 
tetiką, enciklopedija jau nebegalėjo būti uždara, viena- 
reikšmiška kokio nors autoriteto patvirtinta sistema, kaip 
kad viduramžių bažnyčioje. Jeigu pasaulis yra begalinis 
ir visos būtybės gali įsitraukti į nuolat kintantį visuotinės 
traukos bei panašumo ryšių tinklą, tai pasaulio simbolių 
miško klausimas amžinai lieka atviras. Ir kuo jis atviresnis, 
tuo labiau sprūsta iš rankų, tuo tampa paslaptingesnis bei 
prieinamas tik nedaugeliui. Scholastinė didaktika alego- 
rijas vartojo ir įteisino, kad geriau visiems, netgi nemo- 


220 


Po scholastikos 


kytiems, paaiškintų dieviškuosius slėpinius. O Renesanso 
simbolizmas griebėsi egzotiškų hieroglifų bei nežinomų 
kalbų žodžių, kad nuo minios paslėptų tiesas, suprantamas 
tik išrinktiesiems. Pico della Mirandola savo Apologijoje 
teigia, kad Egipto sfinksai mus įspėja, jog mistinės dog- 
mos privalančios būti mislingai paslėptos nuo nemokšų: 
Aegyptiorum templis insulpitae Sphinges hoc admonebant, ut 
mystica dogmata per aenigmatum nodos a prophana multitu- 
dine inviolata custodirent. 

Nedaug tereikia, norint šią visatos interpretavimo sam- 
pratą pakeisti neribojamos poetinių tekstų ir apskritai me- 
no kūrinių interpretacijos samprata. Galima netgi teigti, 
kad šios idėjos kilo būtent tada, kai ėmė rastis protestan- 
tiškų laisvos Šventraščio interpretacijos principų, taigi kai 
gimė šiuolaikinė hermeneutika. Skyriaus apie simbolį ir 
alegoriją pradžioje aptarėme vieną Goethės apibrėžimą, 
kuris akcentavo neperprantamą simbolio prasmių dau- 
gybę, nuolatinį reikšmės išsiplėtimą (plg. Eco 1984, 4). Kaip 
minėjome, ši samprata buvo visiškai svetima viduramžių 
kultūrai ir todėl dažniausiai šiuolaikinės estetikos istorijos 
viduramžių simbolio samprata tapatinama tik su (išsiža- 
détaja) alegorijos koncepcija. 

Tiek pat svetimos bei tolimos viduramžių kultūrai ir 
manieristinės proto, Idėjos teorijos, barokinė metaforos, 
kaip pažinimo priemonės, samprata, XVII amžiaus didin- 
gumo estetika, ką jau kalbėti apie romantizmo genijaus bei 
įkvėpimo estetikas. Visa tai yra meno idėjų samplaika, me- 
nininko figūra vis glaudžiau siejama su išskirtinumu, su 
palaiminga intuicijos galia, suteikiančia jam privilegijuoto 
pažinimo galimybę, o meninis diskursas vis labiau tolsta 
ir tolsta nuo filosofinio (ką kalbėti apie didaktinį), kol galų 
gale idealizmo estetikoje jis įgyja absoliutaus auto- 
nomiškumo bruožų, neretai iškildamas kaip tobuliausias 
žmogaus ir pasaulio gilaus pažinimo būdas. 

Šią raidą peržvelgėme, kad suprastume viena: nors vi- 
duramžių estetikos konstrukcijos ir tolimos šiai kaitai, ta- 
čiau daugelis naujosios koncepcijos daigų — ne kartą tai 
minéjome - sudygo iš viduramžių diskusijų apie šias kons- 
trukcijas. Dantės atvejis - mums pavyzdys. 


10. Išvados 


Rekonstruodami šias scholastines grožio ir meno teorijas 
neturėjome tikslo jas „susigrąžinti“ — paliekame skai- 
tytojui spręsti, ar dauguma viduramžių idėjų atgyveno 
savo amžių, ar įvairios epochos ir įvairiais būdais grįžo 
prie jų, ar reikėtų jų nepamiršti nūdienos mūsų interesų 
perspektyvoje. Nors neketiname susigrąžinti šių teorijų, 
nenorime sutikti ir su mintimi jas paprasčiausiai nubrauk- 
ti, laikantis žinomo istoriografinio principo, pagal kurį, 
trumpai sakant, „kuo vėliau, tuo geriau“. Arba, kitais Zo- 
džiais, nebūtina pritarti tokiai istorinės raidos sampratai, 
jog kiekviena jau senstelėjusi teorija yra ne kas kita, kaip 
viena iš klaidingų abejonių, kuriomis Dvasia ar tas, kas 
jos vietoje, stengiasi pasiekti vis didesnę ir daugiau ap- 
rėpiančią sintezę. 

Pirmiausia, didžiai abejotina būtų po viduramžių ėju- 
siuose šimtmečiuose įžvelgti tik tas teorines koncepcijas, 
kurios, atrodytų, neigia ar „perauga“ ankstesniąsias rai- 
dos fazes. Panašiai elgėmės ankstesniuose skyriuose, nes 
reikėjo parodyti, kaip iškilo ir įgijo galią alternatyvios 
doktrinos. Tačiau galima parašyti ir tokią estetinių idėjų 
istoriją, kurioje, atvirkščiai, dėmesys būtų kreipiamas 
būtent į tuos atvejus, kai susigrąžinami ar vos modifi- 
kuojami antikinės ir viduramžių estetikos principai. Ga- 
lima būtų parodyti, kaip šias idėjas savo veikloje — dau- 
giau ar mažiau sąmoningai - panaudojo daugelis moder- 
niųjų teoretikų bei menininkų. Pakanka vieno, paties 


222 


Po scholastikos 


prieštaringiausio pavyzdžio — Joyce'o, kuris savo epifa- 
nijų doktriną (daug kas čia perimta iš įvairių postroma- 
ninių estetikos koncepcijų) sukūrė, perdirbdamas kūri- 
niuose Stephen Hero ir Portrait „Angeliškojo daktaro“, 
Tomo Akviniečio grožio postulatus (plg. Eco 1957 ir 
1962). Kita vertus, šie tyrinėjimai galėtų pateikti ir keistų 
išvadų, pavyzdžiui, Maritainas (1920) pradžioje iš pa- 
žiūros neotomistine dvasia bandė prikelti viduramžių 
estetiką, bet vėliau (1953), remdamasis tuo pačiu pa- 
grindu, jis kūrė kūrybinės intuicijos estetiką, kuri labiau 
dera su hermetiškuoju Renesanso platonizmu nei su 
scholastų mokymais (plg. Eco 1961). 

Tačiau jeigu tokiais bandymais susigrąžinti siekiama tik 
įrodyti, kad, tarkim, tomistinė claritas koncepcija apibū- 
dina ir roko koncertą, ir Pollocko* paveikslą, tada viskas 
gali pasirodyti pernelyg paprasta. Paprasta ta prasme, kad 
tai išties tiesa, tačiau tokia tiesa, kaip, tarkim, — visose 
kultūrose liepsna simbolizuoja karštį. Kiekviena, labai api- 
bendrintai suvokta filosofinė sąvoka gali paaiškinti kokį 
nors daiktą. Tarkim, aristoteliškoji galios samprata pa- 
aiškina ir automobilio veikimo principą, tačiau Aristotelio 
metafizikos vis dėlto neįmanoma perteikti šiuolaikinės fi- 
zikos terminija. 

Mūsų istorinės rekonstrukcijos tikslas buvo parodyti, 
kaip viduramžių pasaulis, jam būdingos ir įtakingos me- 
tafizikos, savitos kultūros bei pasaulėžvalgos ribose suge- 
bėjo atsakyti į iškilusius klausimus dėl estetinių fenome- 
nų. Kitaip tariant, istorinė viduramžių (kaip ir kiekvienos 
kitos) epochos rekonstrukcija turi padėti geriau suprasti 
tą epochą. Jeigu toks gilesnis išmanymas pagelbės nuo- 
dugniau suvokti mūsų epochą (turint omeny, kad isto- 
riografas, bent jau dėl pačios istoriografijos pobūdžio, yra 


* Amerikiečių dailininkas abstrakcionistas. 

„mūsų“, o ne „jų“) — tuo geriau. Bet jeigu bandome rašyti 
viduramžių estetikos istoriją — reikia stengtis atskleisti, 
kaip mąstė viduramžių Žmonės, o ne kaip mąstome ar 
turėtume mąstyti mes patys. 

Ši knyga gana apibendrintai siekė papasakoti nepa- 
prastai savitą istoriją, kuri lotyniškosios viduramžių 
kultūros rėmuose rutuliojosi nuo pirmojo tūkstantmečio 
šimtmečių iki vėlyvosios scholastikos. Gyvavo viduram- 
Ziu estetinė mintis, kitokia nei ankstesniosios, kitokia ir 
kaip vėlesniųjų amžių, nepaisant to, kad nuolat atsi- 
kartodavo tarytum kanonais virtę apibrėžimai ir formu- 
luotės. Ši mintis nebuvo monolitiška ir visąlaik tai vie- 
naip, tai kitaip keitėsi. Nuo pitagoriečių skaičių estetikos, 
tarsi reakcijos į barbariškųjų laikų netvarką, eita prie 
Karolingų Renesanso humanistinės estetikos, atidžiai 
žvelgiančios ir meno vertybes ir į iš antikos paveldėtų 
grožybių lobį. Iš šios, nusistovėjus politinei tvarkai, išplė- 
tojusi teologinę visatos tvarkos doktriną, estetika, 
pasibaigus apokaliptinei Tūkstantmečio baimės krizei, 
virsta kosminės tvarkos filosofija, sugrįžusia prie kiek 
senesnių paskatų, kurias davė Eriugena, atstovaujantis 
turtingai ir brandžiai — netgi iki Karolingų depresijos 
metais — anglosaksų kultūrai. Kol Europa apsisiautė balta 
bažnyčių mantija (kaip praėjus lemtingajam tūkstantme- 
čiui pasakė Rudolfas Beplaukis), kryžiaus karai išjudino 
provincialų viduramžių Žmogaus gyvenimą, komunų 
kovos įkvėpė naują pilietinį sąmoningumą, filosofija at- 
sivėrė iš pradžių Gamtos mitui, o paskui konkrečiai 
natūralių daiktų prasmei, ir grožis tampa nebe abstrak- 
čios tvarkos, bet pavienių daiktų atributu. Laikotarpiu 
tarp Origeno, tvirtai tikėjusio fiziniu Kristaus bjaurumu, 
ir tryliktojo šimtmečio teologų, padariusių Kristų grožiu 
spindinčio meninio atvaizdo prototipu, brandą pasiekia 
krikščioniškasis etosas, ir užgimsta žemiškosios realybės 

teologija. Katedros išreiškia Summae pasaulį, kuriame 
viskas yra savo vietoje — Dievas ir jo angelų pulkai, Ap- 
reiškimas ir Paskutinysis Teismas, mirtis, darbai, gamta 
ir net pats velnias - visa įtraukta į tvarką, kuri juos ver- 
tina ir įspraudžia į substancialaus forma išreiškiamos 
kūrinijos pozityvumo sferą. 

Pačioje savo evoliucijos viršūnėje viduramžių civiliza- 
cija bando - turėdama omenyje tiek grožį, tiek ir kiek- 
vieną kitą vertybę - aiškia ir visa apimančia formule api- 
brėžti pastoviąsias daiktų savybes. Tačiau tai pavyksta 
tiktai po kelių šimtmečių triūso, tikint savo amžinuoju 
humanizmu. O laikas bėga ir kol filosofija bando už- 
čiuopti daiktų esmę, patirtis ir mokslas rodo, kad ši jau 
pakito. Sisteminė teorija, neišvengiamai vėluojanti asi- 
miliuoti praktikoje kylančius judėjimus ir įtampas, este- 
tinį politinės ir teologinės tvarkos, ordo, vaizdinį baigia 
formuoti kaip tik tuomet, kai šiai ordo jau gresia daug 
pavojų: nacionalinė savimonė, tautinės kalbos, naujos 
technologijos, naujasis misticizmo pojūtis, socialiniai ne- 
ramumai, teorinės abejonės. Atėjo metas, kai Scholasti- 
kai, doktrinai apie universalią katalikišką valstybę, ku- 
rios konstitucija buvo Summae, enciklopedija - katedros, 
o sostinė — Paryžiaus universitetas, teko stoti priešais 
tautinėmis kalbomis rašomą poeziją, susidurti su Pary- 
žiaus „barbarus“ niekinančiu Petrarka, su naująja erezijų 
banga, su viduramžių užmirštomis kalbomis rašytų dau- 
giau ar mažiau archajiškų tekstų atradimu, su naujuoju 
eksperimentiniu, kiekybiškuoju mokslu, su įvairiomis 
individo ir visuomenės, padorumo ir nepadorumo, pa- 
laimos ir nuodėmės, tikrumo ir nerimo koncepcijomis — 
taigi neišvengiamai su jomis susijusiomis grožio, bjau- 
rumo ir meno idėjomis. 

Žinoma, galima būtų parašyti ir estetinių koncepcijų 
istoriją, kaip jas aiškino penkioliktojo bei šešioliktojo 

šimtmečių šv. Tomo komentatoriai ir Kontrreformacijos 
laikų scholastika iki pat Mercier'o bei neoscholastikos es- 
tetikos, tačiau tai būtų jau visai kita tema. Įžangoje kri- 
tikavome viduramžių apibrėžimo miglotumą, tačiau net 
ir toks netikslus, jis nubrėžia chronologines ribas, lei- 
džiančias baigti mūsų istoriją. 

